
CUVINT ÎNAINTE 


În cartea de față ne propunem să prezentăm 
cititorilor un teritoriu montan restrîns, dar bine cunoscut, 
ce reprezintă leagănul drumeției moldoveneşti. Un spațiu 
geografic deosebit de important pentru turismul românesc, 
în general. Suprafaţa Ceahlăului reprezintă doar cu puţin 
mai mult de a mia parte din suprafața României, însă, cu 
toate acestea, natura a creat aici numeroase şi variate 
frumuseți. Ceahlăul nu este numai un munte. Este măreție, 
cutezanță, poezie, este natura complexă şi frumoasă. El 
însumează pe teritoriul lui un bogat tezaur de obiective de 
atracție turistică, fiind cel mai circulat masiv montan din 
Moldova, numărîndu-se, în acest sens, şi printre primele 
din țară. Este primul munte din România care a intrat în 
literatură (1716), primul masiv din Carpaţii româneşti 
care a fost urcat în scopuri turistice (1809) şi primul 
pentru care s-a scris un ghid, o călăuza turistică (laşi, 
1840). Este muntele cel mai des menționat şi cîntat de 
scriitori. În literatura noastră, întîlnim deseori Ceahlăul ca 
subiect sau loc de desfăşurare a unei acțiuni. 

În lucrarea de acum am cautat să adunăm laolalta - 
desigur, în limitele spațiului acordat - cam tot ce se 
cunoaşte în prezent cu privire la acest masiv montan. In 
principal însă, cartea se vrea şi este o sinteză utilă 
drumeţilor, în cuprinsul ei accentul punîndu-se pe 
descrierea obiectivelor turistice ce vor fi întilnite pe 
parcurs. Dar cum împărtăşim ideea că orice acțiune 
turistică, orice drumeţie trebuie să constituie şi un act de 

cultură, în prezentarea Munţilor Ceahlău, în afară de 
investigarea făcută la fața locului, pe teren, am ţinut 
seama şi de literatura consacrată, de-a lungul timpului, 
acestora. Am avut în vedere atît literatura ştiinţifică, cît şi 
literatura populară sau beletristică. Am urmărit, pe cît a 
fost posibil, să aducem întotdeauna, ca mărturie în 
afirmaţiile noastre, documentele. Menţionăm că 
bibliografia lucrării cuprinde titlurile consultate ori 
studiate în profunzime. N-avem pretenția, totuşi, că am 
inventariat tot ceea ce s-a scris despre Ceahlău. Ar fi fost 
şi foarte greu s-o facem, deoarece despre acest masiv 
montan există o nesfirşită listă de informații şi de lucrări 
publicate anterior. În literatura pentru turism, totuşi, 
Munţii Ceahlău sînt mai slab reprezentați. 

Precizăm, de asemenea, că, fără a eluda descrierile 
mai vechi de trasee turistice, ne-am străduit, cu toată 
admirația pentru înaintaşi, să facem o prezentare 
personală. Cartea n-a fost scrisă pentru a fi citită dintr-o 
dată, de la început pînă la Sfirşit, ci pentru a oferi 
excursioniştilor cîte un traseu turistic separat, treptat, în 
funcție de drumețiile propuse. Astfel se explică unele 
repetări la cîteva capitole. Informațiile din text sînt 
susținute şi completate de o hartă a Munților Ceahlău. In 
felul acesta, considerăm că lucrarea noastră, care este 
destinată, în primul rînd, turiştilor se va dovedi de un real 
interes pentru toţi iubitorii muntelui numit odinioară, de 
către Dimitrie Cantemir, Pionul Moldovei. 

1. CADRUL NATURAL 


1.1. MASIVUL CEAHLĂU ÎN CADRUL 
CARPAȚILOR ORIENTALI 


Faţă de unitățile de relief din jur, Ceahlăul prezintă 
un aspect morfologic individual, bine conturat şi clar 
delimitat, iar văile adînci şi evoluate care îl înconjură 
aproape pe toate laturile contribuie la evidenţierea ca masiv 
izolat. Albiile văilor ce mărginesc această unitate montană 
reprezintă cea mai joasă treaptă de relief, aşa încît limitele 
sale geografice pot fi uşor de indicat. 

Munţii Ceahlău sînt situați în grupa centrală a 
Carpaţilor Orientali, la intersecția meridianului de 26° 
longitudine estică cu paralela de 47* latitudine nordică (mai 
exact: coordonatele geografice ale „centrului de greutate" a 
suprafeţei acoperite de ei, situat în zona cabanei Dochia, 
sînt 25°57' longitudine estică şi 46*58' latitudine nordică). 
Împreună cu munţii Giumalău, Rarău, Bistriţei, Giurgeu şi 
Hăşmaş fac parte din subunitatea geografică numită zona 
mediană înaltă a grupei centrale. 

Rîurile Bistricioara, Bistriţa şi Bicaz, prin văile lor 
adînci, creează pe trei laturi adevărate culoare depresionare 
de altitudine, care separă Ceahlăul de unităţile montane 
vecine. Munţii Ceahlău sînt înconjurați pe toate laturile de 
alte unități montane. Spre nord-vest - Muntii Bistriţei cu 
înălțimi, maxime în vîrfurile Pietrosul Bistriţei (1794 m) şi 
Budac (1859 m); la nord, nord-est şi est se întind Munţii 
Stînişoarei, înalți cu puţin peste 1500 m, vîrful cel mai înalt 
fiind Bivolul (1530 m); la sud şi sud-est se găsesc Munţii 
Tarcău cu şase vîrfuri de peste 1600 m, cel mai înalt fiind 
Grinduş (1664 m); spre sud-vest şi vest se ridică Munţii 

Hăşmaş, cu înălțimi sub 1800 m şi vîrful dominant în 
Hăghimaşul Mare (1792 m). Prin cele două vîrfuri maxime 
ale Munţilor Ceahlău, Ocolaşul Mare (1907 m) şi Toaca 
(1900 m) ca şi prin zona dintre acestea, situată aproape în 
întregime la peste 1750 m, masivul domină munții 
învecinaţi. 

Limitele Munţilor Ceahlău (fig. 1) sînt stabilite de 
Rîul Bistricioara, între confluenţa acestuia cu Pîrîul Pintic 
şi vărsarea în lacul de acumulare pe o distanță de 14 km, la 
vest şi nord-vest; lacul de acumulare Izvorul Muntelui de 
pe Bistriţa, la nord şi nord-est; Lacul Izvorul Muntelui şi 
Rîul Bistrița, între baraj şi confluenţa cu Bicazul, la est; 
Pîrîul Jidanului (5 km) şi Rîul Bicaz (17 km), de la 
confluenţa cu acesta pînă la vărsarea în Rîul Bistriţa, la 
sud; culoarul morfologic natural drenat de Pîrîul Bistra (6 
km), afluent al Pîrîului Jidanului şi Pîrîul Pintic (7 km), 
afluent al Rîului Bistricioara, la sud-vest şi vest. 

Munţii Ceahlău ocupă o suprafață de 289 Km? 
suprafaţă cu mult restrînsă decît a fiecăreia dintre cele 
patru unităţi montane cu care se învecinează iar perimetrul 
acestora este de aprox. 80 Km; întreaga suprafață a 
munților este situată în cadrul județului Neamţ. 

Fig. Ol - Aşezarea geografică şi limitele Munţilor 
Ceahlău 


1.2 STRUCTURA GEOLOGICĂ ŞI FORMELE 
DE RELIEF 


Munţii Ceahlău au o constituţie geologică foarte 
variată. Fac parte din zona flişului Carpaţilor Moldovei, 
fiind alcătuiți, în cea mai mare parte, din rocile flişului 
intern, roci sedimentare detritice (marne, argile, şisturi 
argiloase, grosii şi conglomerate): straturi de Sinaia / 
straturi de Bistra, straturi de Ceahlău, straturi de Palanca şi 
de Cotumba, straturi de Audia. În extremitatea de sud-est 
se întîlnesc rocile flişului palcogen, reprezentate prin gresia 
de Tarcău!. Aceste unităţi geologice se compun din straturi 
dispuse în fîşii paralele, cu grosimi şi durități diferite. 
Rocile din care sînt formate au apărut în marea cretacică şi 
paleogenă (deci sînt, în majoritate, de vîrstă mezozoică şi 
doar în parte terţiară) prin depunerea materialelor desprinse 
din rocile existente anterior; în unele zone, peste marne s- 
au depus gresii şi peste acestea, conglomeratele. 

Straturile de Sinaia, formate din roci marno- 
calcaroase, se gasesc în zona de vest a munților, unde se 
desfăşoară pe o fişie orientată în direcția nord-sud, lată de 
4-6 km. Cele doua orizonturi care au fost identificate în 
cadrul acestora au compoziţii oarecum diferite: în orizontul 
inferior se întîlnesc şisturi argiloase, marnocalcare, calcare 
litografice, gresii calcaroase şi conglomerate; în orizontul 
superior şisturi argiloase, gresii calcaroase şi marno- 
calcare”. Din astfel de roci sînt formate jumătatea de sud a 
Obcinei Boiştea, Obcina Tîrşoasa, Obcina Tablei şi Obcina 
dintre Bistre. Straturile de Bistra se desfăşoară la est de 


"E. Pop ş.a. “Monumente ale naturii din România, p. 52. 
? I. Stănescu, Masivul Ceahlău. Studiu fizico-geografic, p. 22 

straturile amintite anterior, pe o fişie paralelă, şi sînt 
formate din şisturi argiloase, gresii calcaroase şi 
conglomerate poligene. Din asemenea roci sînt constituite 
jumatatea de nord a Obcinei Boiştea, Piciorul Humăriei, 
Piciorul Poienii, Obcina Lacurilor şi Obcina Chiliei. 

Straturile de Ceahlău au o răspîndire insulară şi sînt 
formate, din partea inferioară spre cea superioară, din 
argile şi marne, gresii grosiere, conglomerate cu intercalaţii 
de gresii şi blocuri de calcare. Din aceste roci sînt alcătuite 
platoul superior cu vîrfurile Toaca şi Ocolaşul Mare, 
precum şi grupul stîncos Piatra Sură. Straturile groase de 
conglomerat (de aproximativ 500 m) alternează cu straturi 
de gresie (Vîrful Lespezi) şi au păstrat masive stîncoase de 
calcarce ies uneori la iveală (Piatra cu Apă şi altele mai 
mici de la nivelul Ocolaşului Mic). Aceste prime trei 
straturi formează pînza de Ceahlău, care se suprapune, la 
est, peste stratul următor. Între cele două insule de 
conglomerate, Piatra Sură şi platoul Ceahlăului, apare o 
falie longitudinală locală în zona Poiana Stănile - Poiana 
Bîtca Neagră, posibil a fi lărgită de acțiunea reţelei 
hidrografice. 

Unitatea geologică ce continuă spre est, este 
compusă din straturi de Toroclej, alcătuite din şisturi 
argiloase negre cu intercalaţii de gresii calcaroase, din 
straturi de Palanca, formate din şisturi argiloase cenuşii- 
verzui Şi gresii micacee cenuşii, din straturi de Cotumba, 
conținînd gresii calcaroase, şi din straturi de Lutul Roşu, 
avînd compoziţia din marne şi argile roşii şi verzi. Din 
aceste roci sînt alcătuite următoarele formațiuni pozitive de 
relief: Piciorul Ciocanului, Obcina Țiflicului, Piciorul 
Verdele, Bîtca Cerebuc, Obcina Chica Baicului, Obcina 
Piatra Arsă în extremitatea sa de sud şi Vîrful Secuiesc. 

Straturile de Audia, compuse din şisturi argiloase 
negre, gresii calcaroase şi gresii silicioase, ca şi gresia de 
Tarcău, care reprezintă rocile flişului paleogen, se întîlnesc 
în porțiunea de sud-est a munţilor. Din aceste roci sînt 
formate Obcina Horştei şi Muntele Sima. Cu excepția 
zonei acoperite cu straturi de conglomerate, în rest se 
constată o compoziţie litologică foarte eterogenă, fapt 
evidențiat pregnant în structura morfologică a văilor şi 
versanților. Aceste straturi se caracterizeaza prin friabilitate 
(slabă rezistență la eroziune) şi cutare  strînsă. 
Conglomeratele de Ceahlău s-au păstrat mai bine datorită 
grosimii mari şi durității lor tot mari, ceea ce a permis o 
cutare mult mai largă. 

Toate rocile ce intră în componența Masivului 
Ceahlău fac parte din categoria rocilor sedimentare. 
Predomină însă rocile sedimentare detritice, apărute prin 
redepunerea unui material ros din alte roci, existente 
anterior. Rocile detritice sînt răspîndite în întreg lanţul 
Carpaţilor Răsăriteni sub denumirea de zona flişului. In 
funcție de dimensiune, acestea pot fi: marne (constituite 
din fragmente ce nu pot fi observate cu ochiul liber), argile 
(cu constituție similară), gresii (alcătuite din fracțiuni mai 
mari) şi conglomerate (formate din fracțiuni mai mari, de la 
2 mm la cîțiva metri). Fracţiunile din cadrul 
conglomeratului, care seamănă cu un beton ciclopian rău 
omogenizat, sînt legate printr-un „ciment" greso-calcaros 
sau argilo-gresos. 

Conglomeratul, roca de bază în realizarea 
fantasticului şi impunătorului relief din zona înaltă a 
Ceahlăului, formează  abrupturile  Ocolaşului Mare, 
Ocolaşului Mic şi Stănilelor, cele două forme proeminente, 
Toaca şi Panaghia, precum şi micul grup stîncos şi izolat, 

Piatra Sură. Aşezarea acestor straturi în etaje, marne cu 
gresii, gresii şi, în final, conglomerate este caracteristică 
atît Ceahlăului, cît şi altor unități montane din zona flişului 
intern. Într-o traversare a munţilor de la est la vest, turiştii 
vor întîlni toate aceste roci. O exemplificare pentru traseul 
Izvorul Muntelui - Lutul Roşu - Piatra cu Apă - Detunatele 
- cabana Dochia - Cascada Duruitoarea - staţiunea Durău - 
Pîrîul Slatina (sau Curmătura La Scaune) - Obcina Tablei!: 
pe Valea Izvorul Muntelui se trece, aproximativ 7 km, 
printr-o zonă cu gresii de Tarcău, apoi peste o fîşie de 100- 
200 m cu şisturi negre şi argile roşii, în continuare 3-4 km 
pe argile şi gresii cenuşii, pînă la Curmătura Lutul Roşu, 
unde se traversează o altă fîşie îngustă, de aproximativ 200 
m, de argile roşii (stratul de Lutul Roşu); mai departe, zona 
în urcuş pe Culmea Răchitiş este acoperită cu gresii (stratul 
de Bistra) în straturi groase din care ţîşnesc, rar, stîncile 
albe de calcar (Piatra cu Apă) şi, în sfîrşit, după altitudinea 
de 1400 m, se trece prin zona conglomeratelor (stratul de 
Ceahlău), în care, pentru început, se reliefează Detunatele; 
traversînd zona înaltă spre Durău, se continuă deplasarea 
prin zona conglomeratelor, pe la Poliţa cu Ariniş şi 
Cascada Duruitoarea, acestea păstrîndu-se pînă pe la 1000 
m altitudine, se traversează din nou zona straturilor de 
Bistra (în care predomină gresiile) şi, de la Valea Slatina, 
peste Obcina Boiştea sau, mai la sud, peste Obcina Tablei 
vom trece prin zona straturilor de Sinaia (cele mai vechi 
din zona flişului intern). 

Din punct de vedere geologic, geneza şi evoluţia 
Munţilor Ceahlău ar fi, pe scurt, următoarea: Ceahlăul este 
un munte tînăr şi formarea sa, ca şi lanţul Carpaţilor 


! S. Nicolau ș.a., Ceahlăul şi Lacul de la Bicaz, p. 32 

Răsăriteni, în ansamblu, a avut loc în ultima perioadă 
(cretacică) a erei mezozoice, cu aproximativ 200 milioane 
de ani în urmă. Pe aceste locuri se întindea marea cretacică, 
iar spre vest existau cîteva insule alcătuite din roci mai 
vechi, formate în era paleozoică şi prima parte a 
mezozoicului. Zona dintre țărmul de est al mării şi insule s- 
a scufundat încetul cu încetul şi a acumulat o serie de 
materiale produse prin erodarea zonei costiere şi prin 
depunerea unor schelete de vieţuitoare marine, zona 
Munţilor Ceahlău primind mai mult materiale din prima 
sursă. Aceste materiale constituie originea marnelor, 
argilelor,  gresiilor şi  conglomeratelor. La începutul 
cretacicului au luat naştere straturile de Sinaia sub forma 
unor nămoluri şi nisipuri foarte fine, apoi au apărut 
straturile de Bistra. Faza de formare a zonei a continuat în 
condiţiile creşterii eroziunilor şi materialele mai mari 
compuse din pietrişuri şi bolovănişuri au fost transportate, 
depuse, apoi închegate, dînd naştere straturilor de Ceahlău 
(conglomeratelor). Depunerea argilelor roşii a avut loc la 
sfîrşitul cretacicului. Prin uscare şi presare, materialele s-au 
legat (cimentat) formînd rocile detritice menţionate. De la 
poziția orizontală, unele au căpătat poziţii înclinate (unele 
straturi cu peste 45°), ca urmare a cutărilor şi falierilor cu 
încălecare. Depunerile din faza marină s-au ridicat peste 
suprafaţa apei şi au creat relieful, din ce în ce mai 
pronunţat. În straturi au fost gasite urme fosile de 
viețuitoare marine (chiar în apropiere de cabana Dochia, 
situată la 1750 m altitudine). După formare, a început un 
proces de modelare, prin eroziune eoliană, pluvială sau 
datorită altori factori naturali sau antropici, proces care 
continuă şi astăzi. 
Analizînd în prezent formele de relief din cadrul 

Munţilor Ceahlău (fig. 2) se poate constata existența 
distinctă a două subunități": una centrală, înaltă şi alta 
exterioară, joasă, cea de a doua fiind extinsă pe o suprafaţă 


mult mai mare decît prima (cca 10%, respectiv 90%). 

Fig. 2 - Harta hipsometrică a Munţilor Ceahlău. 


! în lucrarea lui T. Toader ș.a., Invitaţie la drumeție, p. 145-146, sînt 


acceptate trei trepte de relief. 

Subunitatea înaltă se ridică cu 600 - 700 m faţă de 
culmile din jur, datorită, în primul rînd, rezistenței mari a 
păturii groase din care este alcătuită; conglomeratele de 
Ceahlău. Gresiile şi calcarele care străbat această pătură nu 
au un caracter semnificativ. Ne aflăm, de fapt, în faţa unui 
platou limitat de virfurile Ocolaşul Mare şi Toaca, şi 
ondulat, ca urmare a existenței vîrfurilor mult mai mici 
Bîtca lui Ghedeon şi Lespezi, la extremitatea căruia 
abrupturile impresionante coboară pînă la înălțimea celei 
de a doua subunități (1200 - 1300 m). Abrupturile se înşiră 
în jurul subunităţii înalte şi doar existența obirşiilor a 
numeroase văi pînă la marginea platoului, continuate 
deseori cu jgheaburi, le mai fragmentează. 

În zona abrupturilor a apărut un microrelief de 
turnuri, coloane, stîlpi, jgheaburi şi rîpe care se 
accentuează prin acţiunea eroziunii de natură torențială. 
Grohotişurile de la baza abrupturilor, sub formă de conuri 
şi pînze, au fost acoperite şi fixate de cele mai multe ori de 
pădure. 

Subunitatea joasă este constituită dintr-un complex 
de culmi, dispuse radial față de zona înaltă, separate de văi 
adînci şi terminate prin bîtci cu altitudini de 800 - 1000 m, 
în special spre est şi nord. Spre sud şi vest, nivelul general 
al înălțimilor este depăşit de cîteva vîrfuri. (A se vedea 
prezentarea orohidrografică a munţilor). 

Se constată o mare asemănare între Ceahlău, Ciucaş 
- Bucegi, datorită existenţei blocurilor masive stîncoase din 
conglomerate, sub formă de turnuri şi piramide cu 
microrelief de dezagregare fizico-chimică şi de eroziune 
eoliană (de exemplu Panaghia din Ceahlău şi Tigăile din 
Ciucaş). Conglomeratul de Ceahlău, cum este cunoscut în 
literatura de specialitate acest beton natural în care natura a 

sculptat cele mai fantastice plăsmuiri, predomină la limita 
dintre pădure şi zona alpină, cît şi în zona alpină, oferind 
drumeţilor un extraordinar de bogat potențial turistic. Din 
masa acestuia apar cunoscutele calcare de la Piatra cu Apă, 
obîrşia Izvorului Alb, Ocolaşul Mic şi cele de sub masivul 
stîncos cunoscut sub numele de Turnul lui Budu. 

De la altitudinea cea mai scăzută (425 m în oraşul 
Bicaz, la confluenţa rîurilor Bicaz cu Bistriţa) pînă în vîrful 
cel mai înalt (Ocolaşul Mare) există o diferenţă de nivel de 
1482 m şi pe această întindere se găsesc niveluri de relief 
ce aparţin zonelor montane joase şi înalte. 

În porţiunea superioară a cursurilor de apă, după 
naşterea lor din zona de abrupt, s-au format chei şi praguri, 
prin care apa se strecoară în căderi mai mici sau mai mari: 
cheile şi cascada Bistrei Mari, cheile şi cascadele 
Stănilelor, micile cascade de pe pîraiele Izvorul Muntelui şi 
Furcituri, ca şi cunoscuta Cascadă Duruitoarea de pe Pîrîul 
Rupturi, numele acestuia din urmă arătînd clar relieful din 
albia sa. 


1.3. CLIMA 


Munţii Ceahlău se încadrează în limitele climatului 
temperat-moderat-continental, caracteristicile sale 
climatice fiind influențate de altitudine (se produc pe 
verticală). În zona înaltă apare un climat montan relativ 
aspru. O trăsătură a climatului în această zonă o formează 
schimbarea  neaşteptată a vremii. Acţiunea factorului 
antropic este, de asemenea, evidentă în cazul lacului de 
acumulare Izvorul Muntelui de pe rama de nord şi est a 
munților. Influenţa climatică a lacului se poate observa 
foarte uşor prin prezenţa cețurilor şi norilor care acoperă 

întinderea de apă în fiecare dimineaţă. 

Pe baza observaţiilor meteorologice efectuate la cele trei 
stații existente în perimetrul munţilor (Ceahlău-Toaca, 
situată la altitudinea de 1897 m, cabana Fintinele, la 1200 
m, şi Ceahlău-sat, la 646 m) şi a măsurătorilor realizate la 
cinci posturi pluviometrice. au putut fi precizate 
principalele caracteristici ale climei din zona masivului 
montan. 

Temperatura medie anuală a acrului variază între 
0,7*C în zona înaltă şi 7,2*C la baza munţilor, dar 
temperaturile  m,edii lunare maxime şi minime au 
următoarele valori pentru aceleaşi zone: + 9°C în luna iulie 
şi -9,5*C în luna ianuarie pe vîrf, respectiv +23,4*C şi - 
0,4°C la poale. Au fost atinse, totuşi, şi temperaturi 
maxime foarte ridicate chiar în zona înaltă a masivului. 
Astfel, la stația meteorologică de pe vîrful Toaca, la 
aproape 1900 m altitudine, în perioada de primăvară s-au 
semnalat temperaturi de 16,6*C în martie (1957), 22,4*C în 
aprilie (1956) şi 27,4*C în mai (1958), iar pentru perioada 
de vară, de 27,6*C în iunie (1957), 29,6*C în iulie (1956 şi 
1957) şi 30,5*C în august (1957). Totodată, semnalăm 
înregistrarea celei mai scăzute temperaturi pentru luna 
septembrie (-6,6*C în 1959) la aceeaşi staţie, deşi această 
lună este bună pentru practicarea turismului, iar 
temperatura medie a lunii septembrie în masiv este de 
aproape +7*C. La fel, putem menţiona temperaturile 
absolute extreme înregistrate de-a lungul timpului la stația 
meteorologică din satul Ceahlău de la poalele munţilor: - 
26,8*C şi +34,4*C (maximul înregistrat în ţara noastră a 
fost de 44,5*C, în judeţul Brăila, la 10 august 1951). Se 
constată, în mod curent, inversiuni de temperatură pe văi şi 
în depresiuni şi, ca urmare a acestora, se observă frecvent 

formarea ceţurilor dimineața pe fundul văilor şi existenţa, 
în timpul iernii, a unei umezelii mai reduse în zona înaltă 
decît pe văi şi depresiuni. Aceste fenomene se datorează 
fragmentării reliefului şi energiei mari a acestuia. 

În zona înaltă se constată diferenţe nu prea mari între 
temperatura din timpul zilei şi cea din timpul nopții, dar 
valorile sînt pozitive şi negative şi acest fapt explică, în 
parte, procesul intens de dezagregare a rocilor. 

Numărul zilelor de îngheţ în masiv este de 192, 
apariţia primului îngheţ producîndu-se, de obicei, în jur de 
1 octombrie, iar a ultimului în jur de 1 mai. Zăpada se 
păstrează, în locuri adăpostite, pînă în lunile iunie şi chiar 
iulie. Lacul Izvorul Muntelui are o acţiune moderatoare, 
atenuînd înghețurile în special toamna. Cantitatea mare de 
apă stocată în spatele barajului face ca acumularea 
însemnată de rezerve de căldura să fie cedată lent. Astfel, 
înghețul începe dinspre coada lacului, la adîncimi mai mici, 
unde sînt colectate apele reci ale Bistriţei şi Bistricioarei. 
Pe lac, primul îngheţ apare tîrziu, în zilele din apropierea 
limitei lunilor ianuarie şi februarie. Se afirmă că lacul de 
acumulare are un rol moderator termic în zonă, influenţa sa 
făcîndu-se simțită la distanță de cca 1000 m de țărm pe 
orizontală şi cca 100 m pe verticală’. 

Nebulozitatea este destul de ridicată în Ceahlău şi 
creşte o dată cu altitudinea. Se vor constata înnorări 
frecvente iarna şi primăvara, în anotimpurile mai reci, iar 
în perioada iulie-octombrie creşte numărul zilelor senine, 
maximul fiind atins în octombrie. Deseori, după o scurtă 
perioadă ploioasă, vor exista zile cînd vizibilitatea este 
deosebită, drumețul putînd să admire o perspectivă foarte 


LI, Stănescu, op, cit., p. 30. 

largă şi îndepărtată. 

Cantitatea anuală de precipitaţii ce cade în Munţii 
Ceahlău este de peste 700 mm (nu a depăşit niciodată 1000 
mm), iar din aceasta aproape 750/ọ se înregistrează în 
perioada de primăvară şi vară. Numărul zilelor cu 
precipitații pe an se ridică la aproximativ 200, din care 
peste jumătate sînt precipitaţii sub formă de ninsoare. În 
masiv se înregistrează frecvent precipitaţiile sub formă de 
averse. În zona platoului, precipitaţiile sub formă de 
ninsoare se pot produce în tot timpul anului, dar zăpada nu 
se menţine, în medie, decît 165 zile (la altitudini mai mici 
aproximativ 100 zile). Cel mai gros strat de zăpadă poate fi 
întîlnit în zona înaltă la sfîrşitul lunii februarie şi începutul 
lunii martie. 

Un fenomen destul de frecvent întîlnit în Ceahlău 
este ceața, care se produce în aproximativ 70*/0 din zilele 
anului. 

În zona înaltă a masivului, direcția dominantă a 
vînturilor este dinspre vest, cu o pondere la stația 
meteorologică de pe vîrful Toaca de 46%, iar calmul nu 
reprezintă decît 1,9% (comparativ cu 38,3% la staţia 
meteorologică din satul Ceahlăul). Direcţia vînturilor la 
altitudini mai mici este şi în funcție de orientarea văilor. 
Vînturile ating viteza medie de 6 - 8 m/s vara şi 12 - 14 m/s 
iarna, dar, uneori, pot ajunge la 40 - 45 m/s. Iarna, vînturile 
dominante împrăştie zăpada de pe platou şi o stochează în 
zona abrupturilor de est, astfel că, primăvara, de aici 
pornesc, de regulă, avalanşele. Brizele de munte, 
determinate de circulația atmosferică locală, apar, curent, 
ziua dinspre bazinul Bistriţei spre zona înaltă a munţilor şi 
seara invers. 

În concluzie, în Munţii Ceahlău şi chiar în zona sa 

înaltă, turismul poate fi practicat tot timpul anului (turism 
de vară sau turism de iarnă), perioada cea mai bună pentru 
drumeția de vară fiind în lunile mai-octombrie. In tabelul I, 
grupate pe perioade caracteristice de timp, sînt prezentate 
cîteva date climatice foarte sugestive, valabile pentru zona 
înaltă a Ceahlăului, unde tind să ajungă toți iubitorii acestui 
îndrăgit masiv montan. 


1.4. REŢEAUA HIDROGRAFICĂ 


Toate apele curgătoare care mărginesc sau străbat 
Munţii Ceahlău sînt tributare Bistriţei, direct, ca afluenți de 
ordinul 1, sau prin intermediul unor emisari (de ordinul 2- 
4). În urmă cu mai puţin de trei decenii, Ceahlăul era 
înconjurat, la baza sa, de trei colectori principali: Rîul 
Bistricioara (cu afluentul său Pîrîul Pintic), Bistriţa, rîul cu 
cel mai lung curs montan din ţara noastră, şi Rîul Bicaz (cu 
afluentul său Pîrîul Jidanului, care colectează, la rîndul său, 
apele Pîrîului Bistra), primul şi ultimul fiind afluenţi 
direcți, pe dreapta, ai celui de al doilea. După crearea 
lacului de acumulare Izvorul Muntelui de pe Bistriţa, 
acesta a luat locul rîului pentru a limita munții spre nord, 
nord-est şi est, exceptînd doar o porțiune mică de numai 3 
km, în aval de baraj, unde albia aproape seacă a Bistriţei 
mai contribuie la întregirea limitei spre est. Dacă facem 
descrierea perimetrului Munţilor Ceahlău, pornind de la 
vest şi în sensul acelor de ceasornic, urmărind cursurile de 
apă, vom întîlni următoarele ape: Pintic, Bistricioara, Lacul 
Izvorul Muntelui, Bistriţa, Bicaz, Pîrîul Jidanului şi Bistra. 
Doar cca 2 km ai limitei de vest a masivului se desfăsoară 
pe o formă pozitivă de relief, această porțiune făcînd 
legătura între primul şi ultimul pîrîu şi închizînd circuitul. 

21 


Avînd în vedere că nu de multă vreme apele Bicazului şi 
ale Izvorului Muntelui au fost captate şi trimise prin tunel 
în cuveta lacului de acumulare, se poate afirma că toate 
apele curgătoare din cuprinsul Ceahlăului sînt tributare 
Lacului Izvorul Muntelui. Întreaga reţea a apelor 
curgătoare (cele două rîuri, Bistricioara şi Bicaz, precum şi 
toate pîraiele principale), reţea ce va fi prezentată în 
continuare, are debit permanent. Aceasta atinge nivelul 
maxim primăvara, deoarece în acest anotimp se suprapun 
perioada ploioasă cu cea a topirii zăpezilor din zona înaltă 
a masivului, unde zăpada continuă să persiste pînă târziu. 
Primăvara se înregistrează, de obicei, scurgerea unui volum 
de apă ce depăşeşte 40% din volumul total al scurgerii 
anuale (Bistrita 41,9%, Bistricioara 39,8%, Izvorul 
Muntelui 41,4%, Bicazul 42,1%). În timpul marilor viituri, 
Bistriţa aduce în lacul de acumulare Izvorul Muntelui 
aproape 1000 m/s, un debit apreciabil. Debitul solid 
transportat de rîuri este destul de mic, datorită acțiunii de 
eroziune reduse asupra rocilor. 

TABELUL 1. 
PRINCIPALII INDICATORI METEOROLOGICI ŞI IMPORTANŢA LOR IN 
PRACTICAREA TURISMULUI ÎN MUNŢII CEAHLĂU (după I. STĂNESCU, 1976) 


Principalii in- Lunile anului 

dicatori meteo- 

rologici luaţi în feri ÎN) În A Îi) ÎN K A E Fg 
considerare 


Durata de 105, kal 137,0 kak 2 d 0 k „0 să 8 Eka 4|195,0 Ba 0 EI 8 | 73,4 | 1834,6 
soarelui (ore) 
Nebulozitatea | 7,2 | 7,6 | 6,9 | 7,1 
totală (zecimi) 


Temperatura |-9,5 | -8,0 -0,5 id 1 ia ka 32 i în Ea 
medie 
Umezeala 84 | 88 83 83 82 
relativă (%) 


Nr. de zile cu |16,8| 17,2 | 19,4 | 16,4 | 18,8 | 23,4 | 19,4 | 16,2 | 13,6 13,8 15,2 | 17,8 | 208,8 
precipitații 0,1 


min 


Cantitatea de |63,5| 56,5 | 62,0 | 40,9 | 66,1 |107,5| 93,8- | 90,4 | 47,0 | 34,3 | 33,5 | 42,6 | 738,4 
precipitații 
(mm) 


Principalii in- 
dicatori meteo- 
rologici luaţi î [e 

considerare 
Grosimea 
stratului de 
zăpadă (cm) 
Stări 
caracteristice 
ale timpului 


Tipurile de 
turism 
(determinate 
de starea 
timpului) 


Lunile anului 


; 5 


Timp rece | Timp rece | Timp relativ Timp Timp rece, 

cu furtuni | instabil şi cu | cald, dar ă răcoros, instabil şi cu 
de zăpadă şi| ninsori  |ploios, uneori|ros cu | uscat, cu cer ninsori 

cer închis frecvente | cu ninsori de i [puţin acoperit| frecvente, 


scurtă durată şi vizibilitate | nebulozitate 
foarte mare ridicată 


Turism de iarnă Turism de vară Turism de 
iarnă 


24 


Lacul Izvorul Muntelui!. In trecut, s-a observat că la 
nivelurile cele mai scăzute Rîul Bistriţa avea un debit de 6- 
8 m-/s, că la niveluri mari, primăvara, debitul creştea de 
cîteva sute de ori, adeseori viiturile devenind catastrofale 
(1080 m/s în 1930, 1150 m“s în 1970), rîul luînd 
proporțiile unui fluviu. Datorită debitelor satisfăcătoare şi 
constante, cît şi datorită pantei propice, Bistriţa a fost, din 
timpuri mai vechi, folosită pentru plutărit. Potenţialul său 
hidroenergetic era nefolosit însă. In scopul folosirii 
acestuia, Dimitrie Leonida (1883-1965) prezentase, în 
anul 1908, în cadrul lucrării de diplomă pentru titlul de 
inginer  energetician, proiectul unei construcții 
hidroelectrice cu baraj de 24 m înălțime la Izvorul 
Muntelui, cu un tunel de aducțiune, avînd diametrul de 5 
m, pe sub Muntele Botoşanu şi o uzină la Stejarul sau 
Pîngărați. S-ar fi realizat, conform proiectului acesta, o 
acumulare de 10 milioane m° „o cădere de apă de 95 m şi 
s-ar fi obținut o putere minimă de 47.500 cai putere. 
Perseverînd în ideea sa, în anul 1915, acelaşi inginer a 
elaborat un nou proiect, care prevedea amplasarea barajului 
la Cîrnu şi hidrocentrala la Stejaru, unde sînt plasate acum. 
Se asigura o diferenţă de nivel de 85 m, iar barajul propus 
avea dimensiuni de 2,5 ori mai mici decît cel realizat în 
prezent. Locul de amplasare oferea condiţii bune: valea 
mult îngustată, gresii masive şi dure, eocene (gresie de 


! Denumirea Lacul Bicaz nu este corectă, deoarece, conform 


uzanțelor, un lac de acumulare primeşte numele locului în care este 
amplasat barajul, în cazul de față la confluenţa Pîrîului Izvorul 
Muntelui cu Rîul Bistriţa. Se cunoaşte că oraşul Bicaz este situat la o 
distanță de peste 3 km, în aval de baraj. 

? Fost profesor la Şcoala Politehnică din Timişoara, apoi la 
Bucureşti. A proiectat şi a condus construcţia termocentralei de la 
Grozăveşti şi a întemeial Muzeul Tehnic din Bucureşti, situat în 
prezent în Parcul Libertăţii. Muzeul poartă numele creatorului său. 


Tarcău), cotul pronunţat al rîului în aval, asigurarea unei 
căderi de apă corespunzătoare ş.a. Discuţiile purtate în anii 
1923 şi 1942 pentru aplicarea proiectului nu s-au finalizat, 
apreciindu-se că investiţiile erau foarte mari şi amortizarea 
cheltuielilor prea lentă. Proiectul a fost considerat 
nerentabil. 

Construcţia actualului gigant hidroenergetic din 
România a durat aproape 10 ani (1951-1960) şi în spatele 
colosului din beton armat (baraj de greutate) a fost realizată 
cea mai mare acumulare de apă din ţară de pe rîurile 
interioare, atît ca suprafaţă, cît şi ca volum acumulat. După 
ce scurgerea apelor Bistriţei a fost oprită în totalitate la 
baraj (1 iulie 1960), cuveta lacului a început să se umple, 
luciul de apă întinzîndu-se, treptat, din Poiana Cîrnului 
(amplasamentul barajului) pînă la Poiana Teiului. Nivelul 
normal de retenție (NNR) al lacului îl reprezintă cota de 
513 m. In condiţii normale de funcţionare, nivelul apei 
creşte din luna mai pînă în august şi scade din septembrie 
pînă în aprilie, diferența dintre nivelul maxim şi minim 
fiind de 26 m. 

Volumul de apă al lacului la NNR este de 1,23 
miliarde m° din care 0,93 miliarde volum util, 0,1 miliarde 
volum de protecție împotriva inundaţiilor şi 0,2 miliarde 
volum de apă sub nivelul de intrare în tunelul de aducțiune. 
Pentru acest lac sînt specifice variațiile mari de nivel, de la 
o zi la alta şi de la o perioadă a anului la alta, nu atît 
datorită oscilării debitelor emisarilor lacului, cît regimul de 
exploatare la hidrocentrala de la Stejaru. Aşa se explică de 
ce, la mijlocul anului 1986 de exemplu, lungimea lacului 
scăzuse cu aproximativ o jumătate. Este cunoscut că 
dimensiunile lacului sînt variabile în funcție de modificarea 
nivelului apei. 

În lac sînt adunate apele rîurilor şi de pe versanții 
unui bazin de recepţie de peste 4.000 km?, la care numai 
Bistricioara contribuie cu cca. o cincime. Priza de apă de la 
capătul amonte al tunelului de aducțiune este amplasată pe 
versantul de vest al Muntelui Botoşanu, situat în cadrul 
unităţii montane Munţii Stînişoarei. Conform proiectului, 
apele sînt captate la o variaţie de nivel în lac de 46 m. 
Tunelul de aducțiune închide marea buclă de 15 km, pe 
care Bistriţa o face între Bicaz şi Stejaru. Pentru realizarea 
aducțiunii, în, diametru de 7 m, a fost necesară excavarea 
în subteran a 615 mii m°? de rocă, turnarea a 400 mii m° 
beton şi injectarea a 15 mii tone de lapte de ciment. S-a 
asigurat o cădere brută de 55 m, la care se adaugă 94 m ce 
se obțin prin ridicarea apei în lac, la baraj; se asigură, în 
final, o cădere totală de 149 m. Centrala hidroelectrică este 
una „de vîrf", pentru că debitul Bistriţei, cu afluenții săi, 
totalizează în medie 50 m-/s, iar debitul ce trece prin tunel 
este mai mare, cum s-a văzut mai sus; deci, apa scade în 
timpul funcţionării hidrocentralei. 

Principalele caracteristici morfometrice ale Lacului 
Izvorul Muntelui, la nivel maxim (respectiv nivel minim), 
sînt: suprafaţa - 29,5 km? (16,4 km”), lungimea - 29,48 km 
(19,10 km), lățimea maximă - 1,85 km (1,48 km), 
adîncimea maximă - 85 m (59 m), cota absolută - 513 m, la 
NNR (487 m)!. S-a constatat că evaporaţia pe lac este mai 
mare decît cantitatea precipitațiilor căzute în zona lacului. 
La debuşarea afluenților în lac, ca şi la coada lacului, se 
formează depozite importante de sedimente. Deşi cuveta 


! Pentru comparaţie, celelalte două mari lacuri de acumulare din ţară, 
au suprafaţa şi volumul după cum urmează: Lacul Vidraru, realizat în 
1966 (8,93 km? şi 465 milioane m”) şi Lacul Vidra, realizat în 1972 
(16,35 km? şi 340 milioane m). 

lacului se colmatează datorită debitelor solide transportate 
în lac (suspensii în apă sau material grosier adus în timpul 
viiturilor) şi eroziunii, malurilor, hidrologii au calculat şi 
au prognozat că o colmatare completă a lacului ar fi 
posibilă abia peste cîteva sute de ani (cca 1% din volumul 
de apă/an). În luna august, temperatura este de 25*C la 
suprafaţa apei şi scade sub 10*C la 45 m adîncime. 
Fenomenul de îngheţ, sub forma unui pod parțial de gheaţă, 
ține, în general, de la mijlocul lunii ianuarie pînă în martie. 
Regimul termic al apei lacustre exercită influenţe climatice 
locale. 

Pentru realizarea barajului şi a lacului de acumulare 
a fost necesară mutarea a 2.291 gospodării cu un număr de 
18.760 locuitori din 20 de sate. Majoritatea locuitorilor 
(13.196 localnici) au preferat să se mute mai sus, pe 
versanți. În anul 1979, pe sub Obcina Horştei, au fost 
introduse în lac şi apele Izvorului Muntelui, care se vărsau 
în Bistriţa, în aval de baraj; ele au fost captate la distanţă de 
1,5 km amonte de confluenţa celor două cursuri de apă. Tot 
pentru sporirea volumului de apă din lac, în anul 1980, au 
fost captate din Rîul Bicaz (la Taşca) apele acestuia, care, 
după un drum prin tunelul lung de 9,7 km, pe sub Muntele 
Sima şi Obcina Horştei, unindu-se cu apele Izvorului 
Muntelui, se varsă în cuveta acumulării Izvorul Muntelui. 
In prezent, plutele ce coboară pe Bistriţa pînă la coada 
lacului sînt trase de remorchere pînă la Potoci, unde sînt 
încărcate pe autocamioane. 

Izvoarele pîraielor principale din cadrul Munţilor 
Ceahlău sînt dispuse la baza platoului central de mare 
altitudine, în partea inferioară a abrupturilor, cu excepția 
Pîrtului Rupturi, care îşi are izvorul chiar pe platou, la 
Fîntîna Rece, din apropierea, cabanei Dochia. Toate 

pîraiele cu obîrşia în interiorul masivului furnizează un 
debit cumulat mai mare de 4 m'/s. 

In Atlasul cadastrului apelor din România sînt 
inventariate 13 cursuri importante de apă aflate în cuprinsul 
Munţilor Ceahlău, sau care îi desparte de munţii învecinați. 
Aceste ape îndeplinesc condiția, stabilită în atlas, de a avea 
minimum 5 km lungime şi 10 km” suprafaţa bazinului de 
recepţie. Pentru lucrarea de faţă, considerăm că trebuie să 
avem în vedere încă 13 afluenţi mai mici ai acestora, mai 
ales că ei au debite permanente şi importanţă economică 
locală. 

Cîteva date  morfo-hidrografice privind această 
bogată rețea hidrografică din cadrul munţilor sînt 
prezentate în tabelul 2. 

Bistriţa. Avîndu-şi izvoarele tocmai în Munţii 
Rodnei, rîul îşi poartă apele repezi printr-o vale neasemuit 
de frumoasă (pe la poalele munţilor Suhard, Obcina 
Mestecănişului, Căliman, Giumalău, Rarău, Bistriţei şi 
Stînişoarei) şi, după aproximativ 150 km, le varsă în Lacul 
Izvorul Muntelui, acumulare creată de mîna omului tot în 
albia sa. Prin foştii săi afluenţi direcți - Bistricioara, Schit, 
Răpciuniţa, Ţiflic, Izvorul Alb şi Secu - în prezent tributari 
ai lacului de acumulare, Rîul Bistriţa adună apele din 
jumătatea de nord a Ceahlăului. Intre baraj şi confluenţa cu 
Rîul Bicaz, albia sa este aproape seacă şi, în mare parte, 
înierbată. Puținele ape ce mai sînt transportate de Izvorul 
Muntelui (cea mai mare parte a debitului este transferată 
prin tunel în lac) şi de micul Pîrîu Coşuşna au permis 
gospodarilor din Bicaz să creeze, la numai 3 km în aval de 
marele lac de acumulare, la confluența cu Bicazul, o mică 
acumulare pentru  agrementul locuitorilor din oraş. 
Volumul de apă acumulat din Bistriţa şi din afluenții săi 

pînă la baraj este transportat, pe sub munte şi folosit la 
centrala hidroelectrică de la Stejaru, după care, reintră în 
albia rîului şi trece, prin alte zece acumulări şi centrale 
hidroelectrice mai mici, pînă la Bacău, unde este definitiv 
transferat în Siret. 

Bistricioara. Pînă la limita Munţilor Ceahlău, la 
confluenţa cu afluentul său Pîrîul Pintic, Bistricioara se 
desfăşoară pe o lungime de peste 40 km şi recepționează 
apele unui bazin hidrografic de 617 km?. Pe cei 12 km, care 
au mai rămas pînă la vărsarea în lacul de acumulare Izvorul 
Muntelui, rîul constituie limita despărțitoare dintre Ceahlău 
şi Munţii Bistriţei. Pe acest tronson final, pe care este 
însoțită de şoseaua națională venind de la Borsec, 
Bistricioara traversează localitățile Bradu, Poiana şi 
Grinţieş. Intre confluențele pîraielor Grinţieşul Mare şi 
Grinţieşul Mic, ce coboară din Munţii Bistriţei, sînt 
executate (pe ambele maluri) ample lucrări hidrotehnice de 
protecția malurilor. Din perimetrul Munţilor Ceahlău, 
Bistricioara primeşte Pinticul şi alte cîteva ptraie de mai 
mică importanță. 

TABELUL 2 
PRINCIPALELE CURSURI DE APĂ 
DIN CADRUL MUNȚILOR CEAHLĂU 
ȘI CÎTEVA DATE MORFO-HIDROGRAFICE 

* Numai pentru zona aferentă Munților Ceahlău 


Pinticul îşi adună apele de sub Bîtca Rotundă şi 
Vîrful Chicera de la limita dintre munții Hăşmaş şi 
Ceahlău, trece printre puținele gospodării împrăştiate ale 
satului Pintic, după care îşi întregeşte apele cu cele ale 
micilor săi afluenți de pe dreapta: Tîrşoasa, Şuricu şi 
Arşiţa, aceştia izvorînd de sub culmile împădurite ale 
Obcinei Tablei şi Obcinei Tîrşoasa. 

Schitul. Este cel mai mare pîrîu, dintre cele cu 
întregul bazin de recepție situat în interiorul limitelor 
Ceahlăului, ca lungime, bazin de recepție şi debit mediu 
(vezi tabelul 2). Işi are obîrşiile sub Obcina Lacurilor, la 
cca 1150 m altitudine, numindu-se, pe o lungime 
apreciabilă, Slatina, datorită izvoarelor sărate, care îl 
alimentează, de pe Obcina Tîrşoasa. Slatina primeşte, pe 
dreapta, un afluent important, Pîrîul lui Martin, care are 
obîrşia sub platoul central şi Gardul Stănilelor în Jgheabul 
lui Vodă. Acesta, la rîndul său, primeşte apele cunoscutului 
pîrîtu Rupturi, celebru din două motive: are izvorul la 
Fîntîna Rece, pe platou, la cota de aproximativ 1750 m, şi 

„găzduieşte" cunoscuta cascadă Duruitoarea. După ce 
pîrîul Slatina se uneşte cu Durăul, care vine din stațiunea 
turistică eponimă (şi acesta întregit cu apele ptraielor 
Fîntînii şi Nican), cursul de apă nou format capătă numele 
de Schit şi străbate, în lungime, întreaga localitate Ceahlău, 
sediul administrativ al comunei, pînă la vărsarea în lacul de 
acumulare Izvorul Muntelui. Pe parcurs, în interiorul 
satului (pe malul drept), mai colectează apele pîraielor 
Durăuaş, Găşteni şi Ursu. Pe Pîrîul Schit este amenajată o 
mare păstrăvărie. 

Pîraiele principale menţionate - Slatina, Pîrîul lui 
Martin, Rupturi, Durău şi Schit - au o mare importanță 
turistică şi au, în lungul cursurilor lor, trasee turistice 
marcate. De sub pantele de nord-est ale munţilor, ce 
coboară de sub Bîtca Fîntînele, izvorasc alte două piîraie, 
Răpciunița şi Țiflicul, ce-şi cedează apele lacului de 
acumulare, ultimul avînd ca afluent, pe stînga, Pîrîul Sasca. 

Izvorul Alb. Are izvoarele sub Piciorul Sihastrului, 
în Poiana La Izvoare, situată la întîlnirea dintre Jgheabul cu 
Hotaru şi Jgheabul Mare, chiar de sub Stînca Dochia. Pîrîul 
este cel de al patrulea curs de apă ca mărime (lungime, 
suprafaţă şi debit) dintre cele situate integral în cadrul 
munţilor. Colectează, pe stînga, apele pîrîului Cerebuc, 
după care traversează, pe toată lungimea, satul Izvorul Alb 
şi se varsă în lacul de acumulare. Un alt mic pîrîu, care este 
tributar marii acumulări, şi ultimul din Munţii Ceahlău, 
este Secu. 

Izvorul Muntelui. Este unul dintre principalele 
cursuri de apă din Ceahlău. Are obîrşiile în Fundul 
Ghedeonului, în abrupturile de est ale munţilor, se 
strecoară printre Obcina Horştei şi Muntele Sima şi se 
varsă în Bistriţa, la cîteva sute de metri în aval de barajul 

lacului care i-a preluat şi numele. Ca şi Pîrîul Schit, oferă o 
principală cale de acces spre zona montană înaltă, avînd o 
deosebită importanţă turistică. Pe această vale sînt situate 
satul şi, mai sus, cabana turistică, cu acelaşi nume. Pîrîul 
are doi afluenţi importanţi pe dreapta, Pîrîul Maicilor şi 
Pîrîul Furcituri; de-a lungul acestora există trasee turistice 
marcate. Coşuşna este un mic pîrîu tributar Bistriţei, fiind 
situat între confluența acesteia cu Izvorul Muntelui şi 
Bicazul. 

Bistra. Izvoarele Bistrei se găsesc la baza abruptului 
de sud-vest al Ceahlăului. Pîrîul este format prin unirea 
Bistrei Mari cu Bistra Mică, acestea două fiind separate de 
Obcina dintre Bistre şi Piatra Sură, fiecare formînd chei şi 
cascade pitoreşti. Bistra Mare are doar trei afluenți mai 
importanţi: Largu şi Biruinţa, pe dreapta, Mangalaria, pe 
stînga, iar Bistra Mică ia naştere după unirea pîraielor 
Stănile şi Chiliei. Toate aceste ape străbat zone deosebit de 
interesante din punct de vedere turistic. 

După contopirea apelor celor două Bistre, pîrîul 
devine limită a Munţilor Ceahlău spre vest, are ca tributar, 
pe stînga, Pîrîul Frînturi şi se varsă, în satul Telec, în 
Pîrîul Jidanului. Şi acesta din urmă face parte din limita 
munților pînă la vărsarea sa în Rîul Bicaz în localitatea 
Bicazul Ardelean. 

Bicazul. După ce îşi adună primele ape din Munţii 
Hăşmaş, găzduieşte cel mai mare lac de baraj natural din 
țară, Lacul Roşu format în 1837, în ţară existînd 12 
asemenea lacuri), lîngă care s-a dezvoltat o frumoasă 
staţiune turistică. În continuare, Rîul Bicaz formează cele 
mai adînci chei din ţară (400 m), ce se întind pe o lungime 
de 7,5 km, şi desparte unitatea montană a Hăşmaşului în 
două părți aproape egale. După depăşirea cheilor, valea se 

lărgeşte luînd aspectul unui bazin intramontan. In amonte 
de confluența cu Neagra, suferă o îngustare pronunţată, se 
lărgeşte apoi din nou şi, întîlnind rezistenţa gresiei de 
Tarcău versanţii se apropie mult unul de celălalt şi 
formează defileul de la Hamzoaia. Pe versanţi se constată 
procese de alunecare şi eroziune torențială. 

Începînd de la confluenţa cu Pîrîul Jidanului, care a 
adunat şi apele Bistrei, în localitatea Bicazui Ardelean, pe 
ultimii aproximativ 16 km pînă la vărsarea în Bistriţa, Rîul 
Bicaz constituie limita de separare dintre munții Ceahlău, 
la nord, şi Tarcău, la sud. În acest tronson, rîul trece prin 
localitățile Neagra, Taşca şi Hamzoaia, întinse pe pantele 
sudice ale Ceahlăului. Pe valea sa, în amonte de Neagra, 
locuitorii produceau cîndva varul (cuptoarele de var 
părăsite atestă informaţia), pe care-l schimbau, în zona 
agricolă a Moldovei, cu cereale. 

Din Munţii Ceahlău coboară următorii patru afluenţi 
mai importanți (pe stînga) ai Rîului Bicaz: Chişirig, 
Neagra, care se formează prin unirea celor două Negre 
(Neagra Mare, cu obiîrşiile sub Turnul lui Budu şi Poiana 
Bîtca Neagră, şi Neagra Mică, ce izvorăşte de sub Vîrful 
Văratec şi Obcina Piatra Arsă), micul pîrîu Taşca şi 
Hamzoaia. Confluenţa rîurilor Bicaz şi Bistriţa are loc în 
centrul oraşului Bicaz. În aval de satul Taşca, o parte din 
apele Bicazului sînt captate şi trecute, pe sub munte, în 
lacul de acumulare Izvorul Muntelui. 

Zona Munţilor Ceahlău se caracterizează prin 
umiditate relativ bogată pentru o zonă montană, cu care 
fenomene de secare ce se manifestă mai mult spre vest 
(Pintic şi Bistra) decît în est. Văile cu scurgere temporară 
sînt dezvoltate doar în zona abrupturilor. 

Reţeaua hidrografică are o dispunere divergentă 

(radială), datorită formei munţilor, dar este destul de densă. 
Lungimea totală a reţelei hidrografice permanente! este de 
cca. 200 km, iar densitatea medie a acesteia de 0,7. 
km/km’. 


1.5. VEGETAȚIA ŞI SOLURILE 


Vegetația Munților Ceahlău este specifică ramurii 
răsăritene a (Carpaților româneşti, geosistemul numit 
Carpații Orientali, cu particularitățile introduse de climă, 
compoziția rocilor şi a solurilor şi, în special, de altitudine. 
În flora Ceahlăului se vor putea întîlni cîteva relicte - 
terțiare şi cuaternare, cît şi endemisme carpatice, această 
unitate montană bucurîndu-se de o bogăţie şi o varietate 
floristică deosebită, egalată doar de Munţii Bucegi şi, după 
cum menționam, foarte mult dependentă de factorii pedo- 
climatici. Botanişti considerau, pînă prin anii '70, ca în 
Ceahlău există aproape un sfert din speciile floristice ale 
țării. Cercetări mai recente au permis însă identificarea, în 
această zonă, a aproximativ 1.100 specii, ceea ce reprezintă 
o treime din speciile constituind flora României (după 
calcule mai exacte: 33,299). Datorită diferenței mari de 
nivel ce există pe o suprafaţă restrînsă (între cota cea mai 
scăzută şi altitudinea maximă sînt aproape 1500 m) etajele 
vegetale sînt altitudinale. Cele patru etaje prezente în 
Carpaţii României (alpin, subalpin, boreal şi nemoral) se 
găsesc şi în Ceahlău. Pădurile acoperă aproximativ 80% 
din suprafața Ceahlăului şi, de regulă, sînt situate la 


! Fără lungimea cursurilor de apă care stabilesc limita munţilor (de 
pe perimetru). 
cai Stănescu, op. cit., p. 67. 

altitudini cuprinse între 450 m şi 1700 m. 

Etajul nemoral (al pădurilor de foioase) şi cel 
boreal (al pădurilor de molid) se întrepătrund, aşa că se 
identifică trei grupe de păduri: de foioase, în amestec şi de 
molid. Pădurile de foioase se întind pînă la altitudinea de 
650-700 m, în componenţa lor intrînd în principal fagul 
(Fagus silvatica) şi carpenul (Carpinus betulus), dar se 
întîlnesc şi frasinul (Fraxinus ornus), mesteacănul (Betula 
verrucosa), jugastrul (Acer campestre), paltinul de cîmp 
(Acer platanoides),  paltinul de munte (Acer 
pseudoplatanus) în arborete pe Valea Bistrei, ulmul (Ulmus 
montana), alunul (Corijlus avelana) şi, mai rar, teiul (Tillia 
cordata) şi scoruşul de munte (Sorbus aucuparia). 

Pădurile în amestec de foioase şi conifere se extind 
în altitudine pînă pe la 1200 - 1300 m şi sînt formate, în 
principal, din fag, carpen şi brad (Abies alba). In cuprinsul 
lor pot fi întilnite şi alte foioase dar numai sub formă de 
componente de ordin secundar. Uneori, fagul predomină 
pînă la altitudini mai mari decît molidul (Piciorul 
Humăriei). 

Pădurile de molid (Picea excelsa) sau molidişurile 
îşi au limita superioară pînă pe la altitudinea de 1700 m, 
dar, din diferite cauze orografice, pot rămîne şi mai jos. 
Arboretele de molid, de exemplu, se opresc la baza 
pereților abrupți ai Ocolaşului Mare sau la Detunate, cote 
mult inferioare limitei normale de extindere. În partea 
inferioară a acestui etaj forestier se vor întîlni, în asociere, 
molidul şi bradul, iar spre limita superioară - molidul şi 
laricele sau zada (Larix decidua ssp. carpatica), uneori în 
amestec cu tisa Taxu baccata). Zada creşte doar pe 
versantul de est al Ceahlăului, mai mult însorit şi ferit de 
vînturile dominante din vest. Aici se găsesc cele mai 

frumoase exemplare de zadă din Romania, cunoscut şi sub 
numele local de crin; sînt exemplare izolate în amestec sau 
în mici arborete compacte în cadrul cunoscutei Poliţe cu 
Crini ocrotită ca rezervaţie naturală. Aceasta este una 
dintre cele 23 specii de plante ocrotite în ţară în cadrul unor 
rezervaţii. De pe piscuri şi din alte puncte înalte, covorul 
forestier apare „,pătat" de exemplarele izolate sau în 
arborete de zadă, un conifer cu frunză căzătoare ale cărui 
frunze apar primăvara într-o culoare verde ca de grîu, în 
contrast cu molidul de culoare închisă; toamna, înainte de a 
fi lepădate pe sol, frunzele (acele) zadei au o culoare 
galbenă aurie. În zonele amintite, cît şi pe versanții 
crenelaţi ai Pietrei Sure vom descoperi, în amestec cu zada, 
exemplare de pin (Pinus silvestris), un relict glaciar. 

Covorul vegetal forestier este deseori întrerupt de 
poieni şi fineţe în care se pot identifica numeroase specii 
caracteristice de vegetaţie ierboasă. Astfel, în Poiana 
Stănile, Poiana Bîtca Neagră, Poiana Vesuri, Poiana 
Maicilor ş.a. vom întîlni păiuşul (Festuca rubra şi F. 
supina), iarba cîmpului (Agrostis tenuis), firuţa (Poa 
pratensis) ş.a. În pădurile de foioase şi mixte cresc socul de 
munte (Sambucus racemosa); măcieşul de munte (Rosa 
pendulina), teriguţa (Polypodium vulgare) şi, mai sus, în 
molidişuri, vulturica (Hieracium transsilvanicum), sor cu 
frate (Melampyrum silvaticum),  măcrişul (Oxalis 
acetosella) s.a. 

Vara şi toamna, cei interesați vor putea recolta multe 
specii de ciuperci comestibile, cele mai căutate fiind hribul 
(Boletus edulis), creasta cocoşului (Clavaria flava), 
rîşcovul (Lactorius deliciosus) şi buretele galben 
(Cantharellus cibarius). 

Cel de al treilea etaj, subalpin, nu are o extindere 

prea mare în Ceahlău. Este compus din jneapăn (Pinus 
montana) ienupăr (Juniperus communis şi J. sibirica) şi 
salcie pitică (Salix retusa). Acest etaj se întinde pe cîțiva 
zeci de metri altitudine pînă la limita inferioară a etajului 
următor, cel alpin. 

Etajul alpin cuprinde doar zona platoului central, 
deasupra abrupturilor marginale, extinzîndu-se pînă la 
altitudinea maximă, la Vîrful Ocolaşul Mare (1907 m). 
Aici cresc afinul (Vaccinium myrtillus) şi merişorul sau 
coacăzul de munte (Vaccinium vitis idaea), foarte apreciate 
de turişti. Acest etaj face parte, în întregime, din rezervaţia 
stunțifică Ceahlău. 

În Ceahlău pot fi întâlnite, de asemenea, şi plante 
care nu cresc conform etajelor vegetale altitudinale, ele 
fiind răspîndite în funcție de orografie, de condiţiile locale 
existente. Astfel, vom putea găsi o vegetație suplimentară 
specifică văilor, ca salcia (Salix alba), arinul (Alnus 
viridis), piciorul cocoşului (Ranunculus ocris), brusturele 
(Lappa maior) ş.a., turbăriilor sau stîncăriilor. Aşa sînt 
muşchii, lichenii sau anumite specii ierboase. In zonele cu 
pădure tăiată se dezvoltă repede plantele ce produc 
apreciatele fructe de pădure: zmeurul (Rubus idaeus) şi 
murul (Rubus hirtus). 

Din flora Munţilor Ceahlău nu lipsesc plantele 
relicte, ele amintind de frămîntările geologice şi climatice 
care au avut loc în trecutul acestor ţinuturi. Dintre relictele 
terțiare păstrate, menţionăm iarba surzilor (Saxifraga 
aizoon), coada iepurelui (Sesleria coerulans), şi micsandra 
sălbatică (Erysium wittmannii), iar dintre cele provenind 
din perioada glaciară - argințica (Dryas octopetala), 
gîscarița (Arabis alpina), rogozul (Carex sempervirens), 
firuţa, vioreaua (Viola biflora), ceapa (Allium victorialis) şi 

bumbăcăriţa (Eryophorum vaginatum). 

In perimetrul Munţilor Ceahlău vegetează şi 
numeroase plante endemice carpatice. Dintre acestea au 
fost identificate nu mai puţin de 30 specii, iar dintre 
plantele endemice locale (descoperite pînă în prezent 
numai în această unitate montană) - cel puţin 10 specii’. 
Dintre endemismele locale sînt amintite: vulturica de stîncă 
(Hieracium  pietroszene var.  ocolaschense şi H. 
xerythrocarpum var. ceahlavicum), Cymbella bistrițae şi 
Leptostromella juncian), iar dintre endemismele carpatice - 
omagul (Aconitum moldavicum), identificat în Jgheabul lui 
Vodă. 

Amintim faptul că din zona centrală a Ceahlăului 
lipsesc ghiocelul (Galanthus nivalis) şi rododendronul, 
smirdarul sau bujorul de munte, cum i se mai spune 
(Rhododendron kotschyi). Este prezentă, în schimb, acea 
umbeliferă rară ce creşte în crăpături de stîncă, în locuri 
greu accesibile, numită schinduc (Conioselinum fischeri), 
foarte căutată de localnici, căreia i se atribuie numeroase 
calități medicinale (afecțiuni ale ficatului, stomacului, 
inimii ş.a.). Rădăcina sub formă de rizom se macerează în 
rachiu. De amintit şi stirigoaia (Veratrum album), plantă 
mult răspîndită în apropierea stînelor de munte, care a creat 
oronimul Bîtca Stirigoaiei de pe Obcina Cerebuc. 

In Munţii Ceahlău vegetează cinci specii dintre 
florile declarate monumente ale naturii (floarea de coli, 
papucul doamnei, sîngele voinicului, bulbucii de munte şi 
ghințura galbenă). Alte şapte specii sînt ocrotite în mod 
special în zonă (tulichina, crucea voinicului, foaie grasă, 
ruscuţa de primăvară, vuitoarea, barba ungurului şi pinul). 


| M. Ciobanu ș.a., Monumentele naturii din judeţul Neamţ, p. 34-35. 

Acestora li se acordă o atenţie specială în alt capitol. 

Am lăsat, pentru sfîrşitul acestui subcapitol, 
intenționat, prezentarea florilor din Masivul Ceahlău. Am 
procedat astfel deoarece covorul floral de aici este 
neasemuit, el datorîndu-se, deopotrivă, condiţiilor pedo- 
climatice descrise în paginile anterioare, diversităţii rocilor, 
situării faţă de soare, existenței văilor adînci, stîncăriilor, 
zonelor de abrupt şi diferențelor mari de nivel ce există 
într-un spaţiu restrîns. Le vom prezenta în funcție de 
anotimpuri, cum a procedat şi Ovidiu Bojor!, din care 
luăm, în parte, şi informaţiile necesare. 

Primăvara, în pădurile de foioase, de regulă în prima 
parte a lunii martie, apar viorelele (Scilla bifolia), brebeneii 
(Corydalis capnoides), părăluţele (Bellis perennis), spînzul 
(Helleborus purpuraficenttes), iar mai sus, pe obcini, 
floarea paştilor (Anemone nemorosa) şi oiţele (Anemone 
sylvestrix) şi altele. Spre sfîrşitul primăverii, drumeții vor 
întîlni ciuboţica cucului (Primula officinalis), ciuboţica 
ursului (Cortusa matholi) mai sus de 1000 m, apoi 
stînjeneii pitici (Iris ruthenica) şi diferite varietăți de 
gențiene sau alte specii de flori. Genţienele răsar 
primăvara, dar se păstrează proaspete toată perioada de 
vară şi pînă toamna tîrziu ! Sînt colorate albastru închis- 
catifelat şi sînt răspîndite pe întreg teritoriul masivului. Tot 
primăvara, vor mai putea fi găsite liliacul sălbatic (Daphne 
mezereum), cu flori roz, parfumate, şi colţişorii (Dentaria 
bulbifera, D. glandulosa), avînd florile colorate în diferite 
nuanţe de violet. 

Vara se vor întîlni căldăruşele (Aquilegia nigricans), 
gladiolele sălbatice (Gladiolus imbricatus), în locuri umede 


10. Bojor, Flori din Ceahlău. 

- orhideele şi pe stîncării - campanule, garofițele de stîncă 
(Dianthus carthu-sianorum), cu flori albe, parfumate, şi 
argințica (Dryas octopetala). La înălţimi mai mari ne 
întîmpină curpenul de munte (Clematis alpina) şi floarea 
de colţi (Leontopodium alpinum), prin aceste locuri numită 
albumeală, ce are, după cum arată specialiştii, un 
„polimorfis floral rar întîlnit în alţi munţi”. În văile alpine 
şi jgheaburile adînci, cu multă umbră, ca şi pe malurile 
pîraielor, se dezvoltă omagul, cu flori galbene (Aconitum 
anthora A. velutinum) sau cu flori mov-albăstrui (A. 
callibotryon, A. moldavicum). 

Apariţia toamnei este anunțată de brînduşele de 
toamnă (Colchicum autumnalis). Frumoasele specii din 
florile rare, endemice sau ocrotite prin lege sînt prezentate, 
pe larg, la subcapitolul 4.3. În ordinea în care înfloresc, 
acestea sînt: tulichina, crucea voinicului, foaie grasă, 
ruşcuţa de primăvară, vuitoarea, papucul doamnei, bulbucii 
de munte, ghințura galbenă, barba ungurului, sîngele 
voinicului şi floarea de colţi. De curînd, iubitorii naturii au 
încercat plantarea puieţilor de rododendron (Rhododendron 
kotschyi), numit şi smirdar, aduşi din alte zone montane. 
Totodată, au fost împrăştiate seminţe de floarea de colți pe 
brîne mai puţin accesibile din Ocolaşul Mic şi Piatra Sură. 

Întreaga vegetaţie a Munţilor Ceahlău, de la 
altitudinile cele mai scăzute pînă la cele mai ridicate, se 
dezvoltă pe soluri montane de diferite tipuri. În funcţie de 
altitudine, de la regiunile joase la cele înalte, se întîlnesc 
trei mari categorii de soluri: (1) podzoluri şi soluri brune şi 
brune podzolice de pădure, (2) podzoluri de destrucție cu 
humus brut, soluri brune acide podzolice şi brune acide în 
zonele mai înalte şi (3) soluri de pajişti alpine, de 
jnepenişuri şi turbării pe platou. 

1.6. FAUNA 


Resturile fosile găsite în perimetrul Munţilor 
Ceahlău atestă prezența unei faune bogate încă din 
timpurile cele mai îndepărtate. Printre animalele vînate de 
omul primitiv se găseau renul, cerbul şi bourul, după cum 
rezultă din cercetările arheologice întreprinse cu 
aproximativ trei decenii în urmă în zonele Curmătura La 
Scaune şi Dealul Bofu (lîngă Bistricioara). 

În zilele noastre, în această unitate montană viețuiesc 
cca 30 de specii de mamifere dintre cele aproape 100 care 
trăiesc în România, cca 60 de specii de păsări (permanente 
sau ca oaspeți) din cele aproximativ 350 şi cca 12 specii de 
reptile şi batracieiie dintre cele 40 de specii cunoscute în 
tară". Dintre cele 32 specii de viețuitoare ocrotite de lege pe 
întreg teritoriul României, în Ceahlău trăiesc două 
mamifere (rîsul şi capra neagră), cîteva dintre cele 26 
specii de păsări şi una dintre cele două specii de peşti 
(lostriţa). 

Pădurea de foioase şi de conifere, clima şi relieful 
variat asigură faunei condiții prielnice de adăpost şi de trai, 
iar crearea rezervației ştiinţifice Ceahlău îmbunătăţeşte 
condiţiile de viață ale acesteia. Cîteva specii de mamifere 
sînt indiferente față de altitudine şi pot fi întîlnite pe întreg 
teritoriul munţilor, de la poale pînă pe platou. Acestea sînt 
lupul, vulpea şi iepurele. În pădurile de foioase şi în cele de 
amestec de foioase şi conifere mamiferele găsesc mai uşor 
condiții bune de viață, de adăpost şi hrană, aşa că 
răspîndirea lor este mai mare în aceasta zonă. Multe dintre 
ele urcă şi în pădurile de molid, în jnepenişuri, pînă la 


! M. Ciobanu ș.a., op. cit., p. 46-50. 

marginea platoului. 

Vegetaţia variată a atras numeroase specii de păsări 
care populează intens toată aria Munţilor Ceahlău; este 
vorba de speciile autohtone, dar şi de cele aflaţe în trecere 
prin ţara noastră poposind aici vremelnic. Fauna variată a 
Ceahlăului numără insecte, viermi, melci, păianjeni, 
broaşte, şerpi, păsări şi mamifere. 

Mamiferele sînt reprezentate prin urs (Ursus arctos), 
cel mai puternic animal din zonă, care îşi petrece viaţa în 
pădure şi în poieni, făcîndu-şi birlogul prin locuri 
neumblate, de obicei în jgheaburile de la obiîrşiile Izvorului 
Alb, în Fundul Ghedeonului şi sub Piatra Lată din 
Ghedeon, pe sub Piatra Ciobanului sau pe Piciorul Scurt, 
pe Bistre sau în apropiere de Pintic. Ursul nu atacă omul 
decît dacă este provocat sau se simte în pericol. Cerbul 
(Cervux elaphus var. carpathicus) este ocrotit de lege în 
Ceahlău. Mistreţul (Sus scrofa) este un animal de noapte, 
puternic, ce poate atinge 350 kg; poate fi întîlnit prin locuri 
umede, de-a lungul pîraielor, pe Neagra Mare şi Neagra 
Mică, Bîtca Neagră, pe pîraiele Stănile, Chiliei, Bistra 
Mică şi Bistra Mare, pe pîraiele Izvorul Alb şi Cerebuc, 
Țiflic şi Răpciuniţa; ziua fuge de om şi stă ascuns, dar 
trebuie evitat. Lupul (Canis lupus) îndeplineşte rol de 
regulator important al echilibrului ecologic, fapt puţin 
cunoscut de om, care este singurul său duşman. Vulpea 
(Vulpes vulpes) trăieşte mai mult la poalele masivului, în 
apropierea localităților. Căprioara (Capreoleus 
capreoleus), zveltă şi cu o coloraţie diferită vara şi iarna, se 
întîlneşte pretutindeni unde terenul este acoperit de pădure. 
Pisica sălbatică (Felis silvestris) e răspîndită, cu precădere, 
în zona de vest a munților, pe la izvoarele Bistrelor şi pe 
Pîrîul lui Martin. Jderul de pădure (Martes martes) poate fi 

întîlnit mai mult în zona Bîtca Neagră, pe Pîrîul Rupturi 
sau pe Obcina Tîrşoasa. In Munţii Ceahlău vteţuiesc şi alte 
animale: veverița (Sciurus vulgaris); iepurele (Lepus 
europaeus), cel mai mare rozător din ţara noastră; pîrşul de 
alun (Muscardiniis avellanarius); pîrşul comun (Glis glis); 
nevăstuica (Mustela nivalis), în zona pîraielor Izvorul Alb 
şi Secu; vidra (Lutra lutra), întîlnită la vărsarea pîraielor 
Răpciuniţa, Ţiflic, Izvorul Alb, şi Secu în Lacul Izvorul 
Muntelui; soarecele scurmător (Cletrionomys glareolus); 
şoarecele subpămîntean (Pitymus subterraneus); şoarecele 
de umbră (Microtus agrestis); şoarecele de pădure-gulerat 
(Apodemus flavicollis);  chițcanul de pădure (Sorex 
araneus); cîrtita (Talpa europaea); ariciul (Erinaceus 
roumanicus) ş.a. 

In anul 1967, pe Pîrîul lui Martin, aproape de 
confluența acestuia cu Pîrîul Slatina, a fost observat un 
exemplar de bizam (Ondatra zibethica).! Trebuie 
menționate şi cele două mamifere ocrotite de lege, rîsul 
(Lynx lynx) şi capra neagră (Rupicapra rupicapra). Aceasta 
din urmă, aclimatizată în Munţii Ceahlău de cîțiva ani, s-a 
stabilit prin zone alpine şi subalpine. Datorită altitudinii, în 
etajele alpin şi subalpin nu se poate observa o concentrație 
faunistică prea mare şi frecventă; doar păsări, reptile şi 
lepidoptere apar printre înălțimile stîncoase. 

În pădurea de foioase şi în cea mixtă, păsările sînt 
reprezentate prin numeroase specii: privighetoarea (Sylvia 
atricapilla); mierla (Turdus merula); ciocîrlia de pădure 
(Lullula arborea); fisa de pădure (Anthus trivialis); 
muscarul gulerat (Fricedula glabricollis); muscarul mic 
(Fiacedula parva); botgrosul (Coccothraustes 


l P, Decei, Străbătînd văile carpatine, p. 228. 

coccothraustes); ciocănitoarea pestriță (Dendrocopos 
major); ierunca (Tetrastes bonasia); ciocănitoarea sură 
(Picus canus); huhurezul de pădure (Strix uralensis); 
acvila țipătoare (Aquila pomarina); gaița (Garrulus 
glandarius); măcăleandrul (Erithacus rubecula); sturzul 
(Turdus philomelus); cinteza (Fringilla coelebs); pitulicea 
fluierătoare (Phylloscopus trochilus); pițigoiul mare (Parus 
major) ş.a. 

Urcînd cît mai sus pe munte, în pădurea de molid, 
vom putea întîlni: cocoşul de munte (Tetrao urogallus), 
femela lui fiind ocrotită de lege (vezi p. 78), cea mai mare 
pasăre din Ceahlău; ciocănitoarea neagră (Dryocopus 
martius) cea mai mare ciocănitoare din țara noastră; 
ciocănitoarea cu trei degete (Picoides tridactylus); 
cucuveaua de brădet (Glaudicium passerinum); mugurarul 
(Pyrrhula pyrrhula; pițigoiul de brădet (Parus ater); 
pițigoiul de munte (Parus montanus); auşelul (Regulus 
regulus), cea mai mică pasăre din România; scatiul 
(Carduelis spinus);  brumărița de munte (Prunella 
modularis); mierla gulerată (Turdus torquatus); forfecuța 
(Loxia curvîrostra), specie endemică pentru zonă ş.a. 
Unele specii care trăiesc curent în molidişuri trec şi în zona 
subalpină, iar altele locuiesc în mai multe zone, ca: buha 
(Bubo bubo), cucul (Cuculus canorusj, şorecarul (Buteo 
buteo) şi ciuful de pădure (Asio otus). 

Pe platoul Ceahlăului şi în zona de abrupturi şi 
stîncării se întîlnesc cîteva specii de păsări: corbul (Corvus 
corax) şi pajura (Aquila chrysaetos), două specii ocrotite 
de lege, codroşul de munte (Phoenicurus phoenicurus), 
brumărița alpină (Prunella  collțiris), cinteza alpină 
(Monttfrigella nivalis) ş.a. . 

Ca urmare a apariției marelui lac de acumulare de pe 

Valea Bistriței, s-a îmbogățit avifauna:  mătăsarul 
(Bombycilla garrulus), pescăruşul verde (Alceolo atthis) şi 
lebăda  cîntătoare (Cygnus cygnus) sînt păsări care 
poposesc temporar, în timp ce prundăraşul (Charadrius 
dubius) şi rața mare (Anas platyrhynchos) încearcă a se 
adapta condiţiilor de mediu din zona lacului. 

Batricienele şi reptilele sînt reprezentate de broasca 
cafenie (Rana temporaria), broasca rîioasă cafenie (Bujo 
bufo), tritonul (Triturus  montandotti) şi salamandra 
(Salamandra salamandra), Intîlnită prin locuri umede şi 
umbroase; năpîrca (Angvis fragilis), şopîrla de munte 
(Lacerta vivipara) în zona Vîrfului Lespezi. Vipera 
(Vipera berus) poate fi întîlnită rar pe platoul Ceahlăului şi 
mai mult pe Piatra Sură, fiind uşor de identificat această 
reptilă trebuie evitată. 

Mamiferele de importanță cinegetică sînt căprioara, 
mistrețul ursul, jderul, lupul, vulpea şi iepurele, iar dintre 
păsări cocoşul de munte. Pîraiele care coboară de pe 
Ceahlău adăpostesc păstrăvul. Înainte de crearea marelui 
lac de acumulare Izvorul Muntelui fauna piscicolă a Rîului 
Bistrița era formată din 16 specii: păstrăv indigen, lipan, 
lostriță, scobar, clean, mreană, moioagă. mihalţ, oblet, 
porcuşor, boiştean, beldiță, grindel, zglăvoacă, cîră şi 
chetrar. Cantitativ, existau 80% scobar, 17% clean, 1% 
mreană şi 2% salmonide (lostriță, lipan, păstrăv)!. După 
apariția lacului, acesta a fost populat cu noi specii (în 
perioada 1961-1966), fiecare avînd un rol bine definit: 
plătică, păstrăv curcubeu, păstrăv indigen, coregon din 
Rusia, specie planctonofagă, păstrăv de lac, lostriță, lipan şi 
babuşcă. 


! P, Decei, Lacuri de munte. Drumetie şi pescuit, p. 58-59. 

Inventarierea făcută la începutul anilor '80 a 
evidențiat 13 specii în lac, din care nouă autohtone 
reprezentînd 87,7% şi patru aclimatizate - 12,3%. Scobarul 
(Chondrostoma nasus) era specia dominantă (50%), cu 
lungimea sub 50 cm şi greutatea pînă la 1 kg, foarte 
rezistent şi în ape mai poluate. Dintre speciile aclimatizate, 
cel mai bine s-a dezvoltat babuşca (Rutilus rutilus 
carpathorossicus), cu ponderea de 5-12% iar coregonul n-a 
mai fost semnalat. 

În fauna piscicolă actuală domină scobarul, urmat de 
mreană (Barbus meridionalis) şi clean  (Leudscus 
cephalus), specii omnivore, de mici dimensiuni (20-28 cm) 
şi în greutate de cca 150-200 grame. Deşi rar, se întîlneşte 
şi lostriţa (Hucho hucho), răpitor din familia păstrăvului; 
este ocrotită de lege. Crescătoria (păstrăvăria) din satul 
Ceahlău din albia Pîrîului Schit a fost realizată special 
pentru producerea salmonidelor necesare populării anuale a 
lacului de acumulare. Perioada de pescuit în lac este 1 
aprilie - 31 octombrie piscicultura fiind gospodărită de 
AJVPS Neamţ. 


2. POPULAȚIA ŞI AŞEZARILE 


Teritoriul geografic marcat de Ceahlău, populat din 
cele mai vechi timpuri, prezintă numeroase urme de 
viețuire continuă şi progresiv dezvoltată, atestînd prezența 
omului pe aceste meleaguri din vremuri străvechi. 


2.1. LOCUITORII 
Urme din paleoliticul superior (40 000 - 8 000 î.e.n.) 


au fost identificate în cîteva puncte din vecinătatea 

localității Ceahlău de pe unele terase ale Bistriţei (locuinţe, 
vetre, resturi de case, unelte şi arme din silex sau din rocă 
locală). De menţionat locurile numite Bofu, Lutărie, Dîrţu, 
Padis, Cremenis şi Cetăţica. De asemenea, lîngă oraşul 
Bicaz, la Piatra Şoimului. Prezența omului în perimetrul 
Munţilor Ceahlău se constată încă din mezolitic (8 000 - 
5 600 î.e.n.), demonstrînd că locuitorii de atunci, ce traiau 
pe aceste meleaguri, au urmărit vînatul pînă în zona cea 
mai înaltă. Săpăturile arheologice efectuate în Curmătura 
La Scaune (1247 m) au scos la iveală vestigii dovedind că 
vînătorii paleolitici şi-au stabilit aici tabere, în jurul 
vetrelor fiind găsite unelte precum răzuitoare, toporaşe, 
dăltițe, lame şi vîrfuri de săgeți (de tip swiderian), 
confecționate din silex sau din piatră provenind din partea 
locului. În afară de mamut şi rinocer lînos, care, cum se 
cunoaste, era vînat pe Valea Bistriţei, omul primitiv vîna 
renul, cerbul şi bourul, animale întîlnite în prezent sau în 
trecutul apropiat (bourul) şi care îşi au originea în fauna 
neogenă. Urme lăsate de vînătorii acelor vremuri au fost 
găsite şi mai sus, în apropierea cabanei Dochia (1750 m). 
La Hangu, pe Valea Bistriţei, au fost găsite resturi de 
ceramică pictată (cultura Cucuteni) provenind din neolitic 
(5 600 — 1 700 î.e.n.). Se pastrează, de asemenea, urme din 
epoca bronzului (1 700 - 150 î.e.n.) şi din epoca fierului 
(1 150 - sec. I î.e.n.) la Hangu, Piatra Șoimului şi Dochia. 
O continuitate a prezenţei elementului uman a existat şi pe 
aceste meleaguri. Vechii locuitori ai regiunii preistorice au 
ales, pentru aşezările lor, spații protejate, în primul rînd, de 
calamităţi naturale şi, în al doilea rînd, departe de căile pe 
care umblau, de obicei, populațiile din afara teritoriului lor. 
Migraţia localnicilor din zonele de şes spre cele montane a 
fost frecventă. 

În timpul creării statului feudal Moldova existau 
deja, în văile montane şi în depresiunile intramontane, zone 
bine populate. Multe documente provenind din secolul al 
XV-lea menţionează asemenea aşezări umane la poalele 
Ceahlăului (Ceahlău, Schit, Hangu, Buhalniţa, Bicaz); sînt, 
îndeobşte, documente de cancelarie, care întăresc 
proprietățile unor mai vechi aşezăminte monahale (schituri, 
mănăstiri). 

Ocupațiile locuitorilor din zona montană erau 
creşterea vitelor şi munca la pădure, iar în văile Bistriţei, 
Bistricioarei şi Bicazului se făcea şi puţină agricultură. 
Plutăritul pe Bistriţa era practicat din timpuri străvechi, 
sătenii din Poiana Teiului, Hangu şi Buhalniţa fiind 
specializaţi în această ocupaţie. Pe văile rîurilor Bistrita şi 
Bistricioara existau importante drumuri comerciale, pe care 
se desfăşura continuu o intensă activitate economică. Mai 
tîrziu, prin secolul al XVIII-lea, s-a înregistrat un fenomen 
de migrare a oierilor mărgineni, numeroşi “ungureni” 
stabilindu-se acum pe Valea Bistriţei sau pe Valea 
Bistricioarei şi pe teritoriul comunei Ceahlău (se păstrează 
toponime care atestă aceste fapte). Populaţia transilvăneană 
venită aici a plecat din locurile ei natale din cauza 
persecuțiilor religioase şi sociale. 

În anul 1803 în tinutul Neamţului, din care făceau 
parte şi Munţii Ceahlău, existau 54 sate boiereşti, 47 sate 
mănăstireşti şi doar 23 sate răzăşesti. In spatiul montan, 
repartiția populaţiei, în prezent, este neuniformă, existînd 
aglomerări demografice pe văile Bistriţei, Bicazului, 
Bistricioarei, Schitului ş.a. Satele sînt amplasate în lungul 
căilor de comumcaţie,icare la rîndul lor, sînt, de cele mai 
multe ori, aşezate în lungul văilor (exemplu: Bicazul 
Ardelean, Ceahlău ş.a.). Se păstrează numeroase forme de 

locuire temporară, în “odăi” folosite în perioada caldă a 
anului în zonele cu pajişti, fîneţe şi păşuni sau, în zona 
montană mai înaltă, la stîne, pe pajiştile sub-alpine şi, 
pentru locuiri ocazionale, în surle. 

Locuitorii din aşezările cu funcții agricole legate de 
activitatea centrelor urbane (Taşca, Neagra, Bicazul 
Ardelean ş.a.) furnizează produse agroalimentare şi, parțial, 
forţă de muncă. Cei din aşezările cu funcții predominant 
agricole (Ceahlău, Grinţies ş.a.) se ocupă de creşterea 
animalelor şi practicarea culturilor limitate. Există în 
prezent şi aşezări cu funcţii turistice ca Ceahlău şi Durău. 
O mare parte din actualii locuitori ai satelor montane îşi 
orientează activitatea spre munca la pădure, pentru 
exploatarea lemnului. 

Crearea lacului de acumulare a dus la mutarea unor 
gospodării din 20 de sate. 

Descoperirile arheologice, izvoarele documentare şi 
monumentele istorice şi de artă atestă, aşa cum s-a arătat, o 
continuitate de locuire, cultură şi civilizație pînă în zilele 
noastre, în zona joasă a Munţilor Ceahlău. Ocupațiile de 
bază ale locuitorilor din zona aceasta continuă, în linii 
generale, ocupațiile tradiţionale. În activitatea de creştere a 
oilor, de exemplu, poate fi urmărită încă şi azi forma de 
asociere colectivă, a „ciobanilor pe seamă", obicei 
perpetuat din vremuri de demult O activitate veche, 
practicată şi astăzi, este cea a vărăritului. Se ocupă de ea 
mai ales oamenii din Bicazul Ardelean. În împrelurimile 
localității se întîlnesc de aceea cuptoare de ars varul, 
numite aici „gropi de var”, vărarii folosind varul ca obiect 
de schimb pentru obţinerea, de la şes (din alte părți ale 
Moldovei şi Transilvania), a produselor agricole. Ocupații 
şi forme tradiționale de muncă se mai întîlnesc şi în satele 

Telec şi Ticos, unde se practică străvechiul sistem de 
lucrare a pămîntului „în răzoare”. Tehnicile străvechi se 
pastrează şi în procesul de obținere a produselor lactate, la 
stînele de pe păşunile situate nu departe de sat. Pînă nu de 
mult se cunoştea vechiul sistem de asociere pastorală ,.pe 
măji”, specific zonei. 

Dar, dincolo de preocupările tradiționale. locuitorii 
din preajma Ceahlăului au îmbrățișat, în ultimele decenii, şi 
meserii moderne. Astfel, mulți dintre locuitorii tineri ai 
satelor de aici au devenit constructori de drumuri, de 
obiective industriale şi sociale, muncitori în fabricile de 
ciment şi azbociment, muncitori în cariere, lucrători în 
transporturi. O parte dintre localnici, cum am amintit deja, 
lucrează în industria turismului, la Durău. 

Portul popular din zona  Ceahlău-Hangu se 
evidențiază prin supleţe şi eleganţă, varietate cromatică şi 
ornamentală. Imbrăcămintea femeilor este formată din 
cămaşă cu altita, fotă (catrință) prinsă la miiloc cu bîrneaţă 
îngustă (bete) şi maramă. Nu lipseşte o piesă foarte 
importantă, bondiţa (vestă scurtă, fără mîneci, din pînză 
groasă captuşită şi împodobită cu motive florale stilizate, 
culorile predominante fiind negrul, verdele şi roşul). 
Imbrăcămintea bărbaţilor este formată din iţari, cămaşă cu 
guler lat împodobită cu benzi de cusături mărunte 
colorate), bondiță şi căciulă. 

În localitatea Bicazul Ardelean se constată influența 
transilvăneană, în special în vestimentația femeilor; 
tulpanele de catifea înlocuiesc marama, fusta este dintr-o 
singură bucată, iar bondiţa este împodobită doar pe spate, 
pe piept şi în lungul marginilor. 

Tot din zona Bicazului Ardelean se cunosc două 
obiceiuri de iarnă deosebit de pitoreşti, practicate şi în 

52 


prezent: jocul caprei! (alături de „capră” iau parte la joc 
vornicul, căpitanul, mirele, mireasa, domnişoarele de 
onoare şi un cîntăreț din fluier); Anul nou şi Anul vechi 
(alai de măşti la care mai participă şi alte personaje ca: 
Nunul mare, Nuna mare, mirele, mireasa, Druşca şi 
vornicul). 

Anual, în a doua duminică a lunii august, în poiana 
Durăului, are loc întîlnirea prilejuită de petrecerea 
cîmpenească numită Sărbătoarea  Ceahlăului sau 
Sărbătoarea Muntelui. Cu acea ocazie, vin locuitori din 
întreg tinutul Neamțului şi din alte locuri din țară să 
participe la o sărbătbare care îşi păstrează încă 
autenticitatea. Formaţii şi solişti de cîntece şi dansuri din 
zonă se întîlnesc la un festival al cîntecului şi dansului. La 
data amintită aici se adună, pentru a urmări sărbătoarea, 
turişti de pretutindeni. Această manifestare folclorică, plină 
de originalitate şi pitoresc, reeditează, într-un fel, „„nedeia" 
de odinioară. În cîteva sate de la poalele Munţilor Ceahlău 
(Ceahlău, Telec, Grinţies) au fost organizate colecţii 
muzeale etnografice. 

În zona lacului de acumulare de pe Valea Bistriţei, 
pe teritoriul celor 20 de sate afectate, încă înainte de 
apariția acumulării, un colectiv larg de cercetători a 
efectuat studii complexe asupra culturii materiale şi 
spirituale din această „oază de viață patriarhală”, 
rezultatele fiind publicate (1973) în ampla lucrare 
Etnografia Văii Bistriţei. 


! Spre deosebire de alte sate din Moldova, unde capra se joacă în 
picioare, aici avem de-a face cu jocul „caprei pe brînci”. 

2.2. LOCALITĂȚILE 


În trecutul apropiat, înainte de apariţia lacului 
antropic Izvorul Muntelui, limita munţilor, la nord-est şi 
est, se întindea pînă în albia Bistriţei. Localitățile de pe 
malurile rîului constituiau fiecare un punct de plecare în 
drumeție. Acum, pe malul drept al lacului au rămas satele 
Bistricioara, Pîrîul Mare (fost Răpciuni), Izvorul Alb şi 
Secu, unii dintre săteni mutîndu-se în alte localităţi iar alții 
ridicîndu-şi gospodării tot în perimetrul localităţii, dar mai 
sus, mai spre munte. Ocupaţia acestora este, în prezent, 
creşterea vitelor şi munca la pădure. 

Cîteva mici localităţi ce se găseau în actuala cuvetă a 
lacului au dispărut. Aşa s-a întîmplat, de exemplu, cu satele 
Fîrtigi, de la confluența Pîrtului Strîmtori cu Bistriţa, şi 
Cîrnu, situat puţin în amonte de baraj, dacă ne vom referi 
numai la cele din interiorul perimetrului Munţilor Ceahlău. 
În lucrarea noastră, localităţile actuale din zona munților 
sînt prezentate în ordine, pornind de la Bicaz şi continuînd 
cu cele aşezate pe văile Bistriţa, Bistricioara şi Bicaz. 
Menţionăm că, excepție făcînd satele Secu, Izvorul Alb, 
Pintic şi Telec, toate localitățile sînt străbătute de căi 
rutiere modernizate, accesul spre ele fiind uşor. Toate 
aceste aşezări sînt udate de cursuri de apă mai mari sau mai 
mici. 

Vom furniza, pentru fiecare, informații privind 
mărimea, aşezarea şi accesul spre ele, istoricul şi evoluția 
lor în timp, dotările sociale şi turistice, traseele turişti ce 
care pornesc din ele. 

Bicaz. Oraş cu peste 11.000 locuitori, aşezat pe 
terasele inferioare ale rîurilor Bistriţa şi Bicaz, în zona lor 
de confluență, la altitudinea medie de 420 m. Este un 

important nod de circulație rutieră, situat la 26 km de 
municipiul Piatra Neamţ, pe şoseaua naţională 15, la 
intersecția cu şoseaua 12 C, ambele făcînd legătura dintre 
Moldova şi Transilvania. În oraş se sfirşeşte linia de cale 
ferată nr. 509, staţia fiind la 86 km de Bacău şi 389 km de 
Bucureşti. Aşezarea localităţii la limitele a trei zone 
montane - Ceahlău, la nord-vest, reprezentat în imediata 
vecinătate de Muntele Sima (1155 m), Tarcău, la sud, cu 
Bîtca Stegea (1317 m), şi prelungirile Munţilor Stînişoarei, 
la nord-est, cu Cozmiţa (1015 m) - îi oferă şi o importantă 
poziție turiştică. 

Oraşul se întinde pe ambele maluri ale celor două 
rîuri, în trei cartiere (Mărceni, Cartierul Nou şi Piatra 
Corbului) şi are trei localităţi componente!: Dodeni, la 
nord, şi Capşa, la sud-est, vecine şi Izvorul Muntelui, la o 
distanță de 4 km (fig. 3). De oraş mai aparțin satele Izvorul 
Alb şi Secu, situate în perimetrul Muntelui Ceahlău, pe 
malul drept al Lacului Izvorul Muntelui şi Potoci, malul 
stîng. 

Zona pe care este amplasat oraşul Bicaz a fost 
populată din timpuri străvechi, din paleolitic, şi a continuat 
să fie locuită fără întrerupere, pînă în zilele noastre. Iniţial, 
a fost constatată existența unor grupuri de vînători (în 
epoca swideriană). 

Prima atestare a locului a fost făcută într-un 
document din 1611 de la Constantin Movilă (1606, 1607- 
1611). La 10 ianuarie 1625, într-un act al cancelariei lui 
Radu Mihnea (1616-1619 şi 1623-1626), în care este 
menționată Poiana de la Gura Bicazului, se întăresc 
hotarele terenurilor proprietate a mănăstirii Bisericani. 


! Prin legea nr. 2/16 februarie 1968. 

Fig. 03- Schița oraşului Bicaz (după I. Donisă ş.a., 
1968) 
Peste două decenii, într-un alt document, păstrat de la 
Alexandru Iliaş(1620-1621 şi 1631-1633), datat 15 iunie 
1632 este menționată Poiana Bicazului ca punct în 

descrierea hotarului unei proprietăți. 

Aşezarea rurală se pare că a luat ființă la sfîrşitul 
secolului al XVII-lea. Avînd o bună poziţie comercială, 
cîndva fiind loc de vamă pentru trecătoarea Bicaz, 
localitatea s-a extins, spre mijlocul secolului al XIX-lea. 
prin construirea de locuinţe în zonele Mărceni, Ciungi, 
Piatra Corbului şi Dodeni. Prin hristovul domnitorului 
Grigore Ghica, dat mănăstirii Bisericani în anul 1855, s-a 
aprobat înființarea tirgului  Ciungi-Bicaz. Pînă la 
secularizarea averilor mănăstirești din anul 1863, cînd a 
intrat în proprietatea statului, aşezarea, terenurile şi 
pădurile din jur erau în stăpînirea aşezămîntului monahal 
amintit. La împroprietărirea din anul 1864 erau consemnate 
un număr de 58 bordeie. 

La sfîrşitul secolului al XIX-lea, gospodăriile se 
întindeau de la confluenţa celor două rîuri, în lungul văilor 
lor, apărînd astfel cartierele Dodeni, Mărceni şi Ciungi, pe 
Rîul Bistriţa, şi Piatra Corbului, pe Rîul Bicaz. A fost 
intensificată exploatarea lemnului, s-au folosit gatere care 
utilizau forța apei şi a luat ființă fabrica de cherestea 
„Piatra Corbului", cu aproape 100 de muncitori. 

Pînă în anul 1950, cînd s-a hotărît punerea în 
aplicare a proiectului inginerului Dimitrie Loonida de 
construire a barajului, lacului de acumulare şi a 
hidrocentralei de pe Bistriţa, localitatea era o aşezare rurală 
neînsemnata, evoluţia ei fiind modestă: în anul 1927 era 
sediul unei comune cu 3317 locuitori ce aparţinea de plasa 
Piatra, avea ocol silvic şi în ea funcţiona aceeaşi fabrică de 
cherestea; în localitate trăiau aproximativ 1 300 locuitori în 
anul 1930 şi 1 800 locuitori în anul 1932; ocupațiile 
oamenilor erau munca la pădure, creşterea vitelor şi 
plugăritul; populaţia era săracă. 

O dată cu începerea lucrărilor pregătitoare pentru 
marea construcție hidroenergetică şi cu desfăşurarea 
acestora, au fost construite calea ferată, blocurile de 
locuinţe pentru muncitori (1952), termocentralele, fabrica 
de ciment (1955). În anul 1960 localitatea rurală Bicaz a 
devenit oraş, numărul locuitorilor atingînd cifrele de 
12.270 (1961) şi aproximativ 13.000 (1964), stabilizîndu- 
se apoi, după finalizarea lucrărilor de construcții 
hidroenergetice, la aproximativ 10.000 de locuitori. 

În trecut, Rîul Bistriţa era unul dintre cele mai 
capricioase cursuri de apă din ţară şi provoca mari 
calamnitați.  Indeplinea însă o funcţie economică 
importantă: lemnul transportat pe apa lui, sub formă de 
plute sau cherestea pe plute, ajungea la Piatra Neamţ şi mai 
departe, apoi, pe Siret, la Galaţi, oraş cunoscut şi ca port al 
cherestelei, de unde era exportat (de multe ori şi în 
Imperiul Otoman). Prin HCM din 13 noiembrie 1950 s-a 
legiferat construirea hidrocentralei, acţiune reprezentînd, la 
acea vreme, în România, prima lucrare hidroenergetică de 
amploare şi, astfel, factorul economic a transformat 
Bicazul dintr-o  aşeeare neînsemnată într-un centru 
economic, dar şi turistic, cum se va vedea. 

Fabrica de ciment, construită în perioada 1951-1952 
pentru producerea materialului necesar marelui baraj de 
greutate de pe Bistriţa, la aproximativ 3 km nord de oraş, a 
fost ridicată, pe locul gaterului de la Piatra Corbului, pe 
malul stîng al Rîului Bicaz. In anul 1956, platforma 
industrială s-a extins prin realizarea Fabrcii de azbociment 
(se produc plăci de acoperiş şi tuburi pentru apă) şi a unui 
poligon de prefabricate. 

Calcarul necesar producerii cimentului în fabrică se 
extrage din apropierea Cheilor Bicazului din carierele 

58 


Torasca şi Surduc, iar marna din cariera de la Ţepeşeni, 
situată între Bicazul Ardelean şi Bicaz-Chei, ambele fiind 
aduse pe calea ferată tehnologică ce însoţeşte Rîul Bicaz 
cale de 23 km. Celelalte materii prime, zgura de furnal se 
obține de la Hunedoara şi gipsul de la Teleajen şi de la 
Tîrgul Ocna. Drept combustibil, este folosit gazul metan. 
Se mai produc ciment special şi clincher. 

În anii din urmă a fost construită o fabrică de ciment 
şi mai mare, la Taşca (5 km în amonte de prima, pe Rîul 
Bicaz). Toate aceste unități industriale, înglobate în 
Combinatul de Lianţi şi Azbociment, reprezintă principalul 
obiectiv economic al oraşului Bicaz, ca şi al unor sate de pe 
valea cu acelaşi nume. La sfîrşitul deceniului opt al 
secolului nostru se realiza aici cca 18% din producția de 
ciment a ţării, cu export în peste 25 de ţări. 

Construcţia barajului gigant, amplasat între munţii 
Gicovanu şi Obcina Horştei, a început în anul 1951 şi s-a 
încheiat în anul 1961. La 1 iulie 1960 a început acumularea 
apei în cuveta lacului artificial. Date mai complete cu 
privire la baraj şi lacul de acumulare au fost prezentate la p. 
22. În continuare, vom enumera doar cîteva cifre care 
exemplifică enorma muncă depusă aici de constructorii 
nodului hidroelectric, de muncitorii din Bicaz, de cei din 
împrejurimi şi din alte zone ale țării. 

Barajul este înalt de 127 m, lung de 435 m, lat, la 
bază, de aproximativ 100 m şi are fundația la 20 m sub 
albia rîului. Au fost excavaţi cca 170.000 m” de stîncă şi 
350.000 m°? de aluviuni. In corpul barajului au fost 
înglobaţi 1.625.000 m? de beton, există trei niveluri de 
galerii, patru deversoare şi patru goliri de fund. Din interior 
şi de afară, prin măsurători geodezice, este supravegheată 
tot timpul comportarea sa. Lacul creat are, la nivelul 

normal de retenţie, lungimea de aproximativ 30 km, 
acumulînd un volum de apă de peste un miliard m; 
adîncimea lui la baraj fiind de cca 90 m. La timpul 
realizării sale, acumularea reprezenta cel mai mare lac 
artificial intramontan din Europa. Tunelul de aducțiune 
spre centrala de la Stejaru este construit lateral față de baraj 
şi are lungimea de aproximativ 5 km. Puterea instalată a 
centralei este de 210 MW. 

O dată cu realizarea acestor lucrări de investiţii, 
edilii oraşului au ridicat numeroase blocuri de locuințe în 
zona centrală şi, mai recent, în localitatea componentă 
Dodeni. S-au ridicat, de asemenea, un liceu, un spital şi un 
hotel. Parte dintre locuitorii unor sate demolate ca urmare a 
creării lacului de acumulare s-au mutat în localitatea 
componentă Capşa. Localnicii au construit un mic baraj în 
vechea albie a Bistriţei, în zona centrală a oraşului, care 
opreşte puţinele ape ale Izvorului Muntelui într-un lac 
destinat agrementului. 

În localitate funcționează o staţie de cale ferată cu o 
frumoasă şi spațioasă clădire a gării, o autogară, o staţie 
PECO, un muzeu şi cîteva mici întreprinderi industriale 
locale sau ale cooperaţiei meşteşugăreşti. 

Situat la limita de sud-est a Munţilor Ceahlău, oraşul 
Bicaz a devenit şi un important centru turistic, pe aici 
trecînd mare parte dintre turiştii care abordează masivul 
montan de pe văile Bistriţei, Bicazului sau Bistricioarei. 
Încă din anul 1932, Bicazul era recomandat drept o staţiune 
climaterică foarte frecventată şi avînd tot confortul necesar 
(camere bune de închiriat, restaurant, medic, farmacie, 
electricitate). Importantă bază de plecare spre masivul 
montan, localitatea se găseşte aproape şi de alte obiective 
turistice din afara ariei Munţilor Ceahlău: 24 km pînă la 

Peştera 'Toşorog, 25 km pînă la Cheile Bicazului, 30 km 
pînă la Lacul Roşu, 86 km pînă la staţiunea Borsec, 133 km 
pînă la Vatra Dornei ş.a.m.d. 

La ieşirea din Bicaz, spre Cheile Bicazului, după 
Fabrica de ciment situată pe dreapta şoselei, ne întîmpină o 
stîncă înaltă, cenuşie şi colțuroasă; este Piatra Corbului, 
despre care oamenii locului cunosc o frumoasă legendă 
avînd ca personaj principal pe Maria Corbului sau Corbiţa, 
care, se spune, ar fi trăit aici prin secolul al XVII-lea. 


„.. Intr-o căsuţă din apropiere trăia un plăieş bătrîn, 
numit Corbu, împreună cu Maria, singura lui fată. Iubitul 
fetei a plecat “la vale” să lupte cu turcii, dar a căzut pe 
cîmpul de luptă. Duşmanii au ajuns la casa bătrînului, l-au 
omorît şi au încercat s-o prindă pe Maria. Urmărită, 
nemaiavînd scăpare, s-a aruncat de pe stîncă în Valea 
Bicazului. Există obiceiul ca, în timpul coacerii fragilor, să 
se adune în acest loc fetele din satele învecinate. Ele cîntă 
povestea Mariei Corbiţa, împletesc cununi de flori şi le 
aruncă în apele Bicazului. 


Izvorul Muntelui. Localitate componentă a oraşului 
Bicaz, situată la 4 km de acesta, întinzîndu-se, în 
continuare, pe ambele maluri ale Pîrtului Izvorul Muntelui, 
pe o lungime de 6 km. Gospodării izolate ale aşezării există 
şi mai sus de punctul la Furcituri, spre cabana Izvorul 
Muntelui. Cele aproape 150 de gospodării ale satului sînt 
amplasate între 470 m şi 670 m altitudine. Prin localitatea 
străbătută de DJ 155 F (asfaltat în sat) trece traseul turistic 
4 iar prin locul numit la Furcituri, capătul liniei de 
autobuze ce face legătura cu oraşul (cinci curse pe zi), trece 
traseul turistic 8. La limita de vest a satului este amplasată 

cabana turistică Izvorul Muntelui, una dintre principalele 
baze de cazare ale Munţilor Ceahlău şi important loc de 
pornire în drumeție pe mai multe trasee turistice. Există 

Secu. Sat ce aparține administrativ de oraşul Bicaz, 
situat pe malul drept al Lacului Izvorul Muntelui şi în 
lungul Pîrîului Secu, între Obcina Horştei, la sud, şi Obcina 
Chica Baicului, la nord, la altitudini cuprinse între 510 m şi 
650 m. Locuitorii trăiesc acum în aproximativ 70 de 
gospodării, dar înainte de crearea acumulării satul se 
întindea pînă în albia Bistriţei. O parte dintre locuitorii 
actuali s-au strămutat din zona inundată. Pe teritoriul 
vechiului sat (acum aflat sub ape) au fost descoperite urme 
de viață paleolitică şi feudală. 

Legătura cu zona exterioară s-a făcut, un timp, 
numai pe calea apei, dar în prezent există un drum forestier 
cu legătură la DJ 155 F şi altul cu DN 15. Pe calea rutieră 
terestră sînt 22 km (respectiv 14 km) pînă în oraşul Bicaz. 
Există un drum de legătură şi cu satul Izvorul Alb. Din sat 
porneşte traseul turistic 3 (vezi p. 156), ducînd, pe Obcina 
Ghica Baicului şi Culmea Răchitiş, la cabana Dochia. 

Izvorul Alb. Sat ce aparţine, administrativ, de oraşul 
Bicaz, aşezat pe ambele maluri ale pîrtului eponim, de la 
vărsarea sa în Lacul Izvorul Muntelui în amonte 
aproximativ 4 km, între Obcina Chica Baicului, la sud, şi 
Obcina Verdelui, la nord. Cele aproximativ 130 de 
gospodării sînt amplasate la altitudini de 500 m - 650 m. 
Înainte de realizarea lacului de acumulare aici era sediul 
unei comune, apoi o parte dintre oamenii care au trăit în 
zona înaltă a satului au plecat în alte localități, iar alţii s-au 
mutat în amonte, pe aceeaşi vale. Există trei căi de acces în 
localitate: pe calea apei, cu vaporaşul ce face curse regulate 

(cîndva era singura legătură cu zona exterioara); pe drumul 
de legătură ducînd pe firul văii şi pe pantele inferioare ale 
Obcinei Chica Baicului pînă la DJ 155 F, pînă în oraşul 
Bicaz fiind 21 km; pe noul drum forestier, pe la baraj (16 
km). 

In anul 1814, pe Valea Izvorul Alb funcționa un 
fierăstrău acționat hidraulic. 

Din sat, de la debarcader, porneşte traseul turistic 2, 
pe vale, şi traseul 3, pe Obcina Chica Baicului, spre zona 
înaltă a Munţilor Ceahlău. Se poate apela, pentru cazare, la 
locuitorii satului. 

Ceahlău. Sat, sediul comunei cu acelaşi nume, 
aşezat pe malul drept al Lacului Izvorul Muntelui, la 
vărsarea Pîrîului Schit şi în amonte pe acesta (5 km). Cu 
cele peste 600 de gospodării ridicate pe ambele maluri ale 
văii, este, după Telec, cea mai populată aşezare rurală de la 
baza Munţilor Ceahlău. Altitudinea sa este cuprinsă între 
520 m şi 680 m. În trecut, a purtat numele pîrîului care îl 
străbate în lung, Schit. In anul 1927, în comuna Ceahlău, ce 
aparținea de plasa Ceahlău, convieţuiau 1.906 locuitori. Cu 
patru decenii mai tîrziu, localitatea însuma 2.548 locuitori. 
De comună aparţin satele Pîrîul Mare, situat la est, şi 
Bistricioara, aşezată la nord-vest, ambele pe malul 
acumulării. Localitatea este străbătută de drumul judeţean 
modernizat 155 F, cu legătură la DN 15. De la staţiunea 
turistică Durău, amplasată la numai 2 km de liziera satului, 
există curse auto zilnice pentru călătorii la Piatra Neamţ şi 
Borsec. La debarcaderul de pe malul lacului acostează, în 
sezonul favorabil, cursele regulate de vaporaşe (21 km pînă 
în portul Bicaz, lîngă baraj). Comuna are spital. 

In localitate există patru obiective de interes turistic: 
Palatul  cnejilor, biserica Schitu din lemn, ambele 

monumente istorice şi de arhitectură, un muzeu sătesc, 
păstrăvăria. 

Păstrăvăria Ceahlău este situată în imediata 
vecinătate a Pîrîului Schit, la extremitatea din amonte a 
satului Ceahlău, pe DJ 155 F la km 9,7 (150 m amonte de 
ultimul pod peste Schit, la confluența pîraielor Duroaş cu 
Schit). Construcţia ei a fost încheiată în anul 1963 şi 
dispune de 22 bazine dreptunghiulare, două circulare, o 
casă a incubatoarelor (casa de vinătoare din Poiana 
Cerebuc, demontată, adusă şi reconstruită aici) cu o 
capacitate de 1,5 milioane icre, în două serii, pentru păstrăv 
indigen, păstrăv curcubeu şi lostriță. Ca sursă pentru 
alimentarea cu apă, se foloseşte Pîrîul Schit şi un izvor din 
apropiere. Din anul 1976 păstrăvăria are sarcina de a 
produce, în principal, puiet de lostriţă pentru repopularea 
rîurilor de munte din care specia a dispărut’. În satul 
Bistricioara, situat pe DJ 155 F, se află o biserică veche din 
lemn monument de arhitectură. 

Localitatea Ceahlău este un important punct de 
plecare în drumetii spre diferite zone ale masivului montan. 
De aici pot fi abordate traseul turistic 1, de la debarcader, 
pe Piciorul Humăriei la cabana Fîntînele şi mai sus; traseul 
turistic 16, pe Pîrîul lui Martin la Curmătura La Scaune şi, 
în continuare, pe platoul din zona înaltă; traseul turistic 17, 
pe Valea Slatina la Obcina Tablei şi, mai departe, pe 
aceeaşi direcţie; traseul turistic 18, peste Obcina Boiştea la 
Grinţieş şi, eventual, în Munţii Bistriţei. Locuitorii satului 
oferă găzduire turiştilor în trecere sau celor care doresc să 
practice un turism staționar. 

Durău (altitudinea 780 - 800 m). Tînără staţiune 


Lp. Decei, Străbătînd văile carpatine, p. 226. 

turistică (climatică, de odihnă) de interes general, situată la 
poalele Munţilor Ceahlău, pe valea Pîrtului Durău, sub 
Piciorul lui Bucur, la aproximativ 1,5 km de confluența 
acestuia cu Pîrîul Schit. Climatul de munte, cu veri 
răcoroase şi ierni reci, cu zăpadă abundentă (temperatura 
medie a lunii iulie 15,5*C şi a lunii ianuarie -5*C) oferă 
următorii factori naturali terapeutici: bioclimat tonic 
stimulent, caracterizat printr-o presiune atmosferică joasă, 
aer curat, lipsit de praf şi alergeni, bogat în radiații 
ultraviolete". Cura climatică este indicată pentru nevroză 
astenică, stări de debilitate, surmenaj fizic şi intelectual, 
afecțiuni endocrine şi respiratorii. 

In staţiune se ajunge: 

(1) din DN 15, pe drumul modernizat DJ 155 F, 
trecînd prin localitățile rurale Bistricioara şi Ceahlău 
(distanță de parcurs - 12 km); 

(2) de la debarcaderul Bicaz, în apropiere de baraj, 
pe apele lacului de acumulare Izvorul Muntelui pînă la 
debarcaderul Ceahlău, apoi 8 km pe drumul modernizat 
menţionat anterior, trecînd prin satul Ceahlău, reşedinţă de 
comună; 

(3) pe DJ 155 F ce se formeză din DN 15 între oraşul 
Bicaz şi barajul acumulării, drum modernizat în bună parte 
(doar 9 km nu sînt încă asfaltați), trecînd prin satul Izvorul 
Muntelui, pe la cabana turistică cu acelaşi nume, peste 
Curmătura Lutul Roşu şi Piciorul Humăriei (distanţă de 
parcurs - 28 km); 

(4) din DN 12 C, prin localitățile Bicazul Ardelean şi 
Telec, urmînd DC 138 nemodernizat de pe Valea Bistrei, 
traversînd zona înaltă în Curmătura La Scaune şi coborînd 
pe văile Pîrîului lui Martin şi Slatina. 

Cu peste un secol şi jumătate în urmă, la începuturile 

turismului în masivul montan, majoritatea drumeţiilor îşi 
aveau punctul de plecare mănăstirea Durău, unde 
excursioniştii puteau beneficia de găzduire. Ulterior s-au 
mai adăugat cîteva case ţărăneşti. Dacă privim înapoi, 
numai cu aproximativ un deceniu, constatăm că la Durău 
existau doar aşezămîntul monahal, o cabană turistică şi 
cîteva vile. Acum Durăul a devenit o individualitate 
turistică, o staţiune climatică mult solicitată în tot cursul 
anului. Cadrul natural deosebit de pitoresc şi elementele 
antropice din ce în ce mai dezvoltate situează staţiunea la 
cel mai înalt nivel. Capacitatea ei de cazare, în hoteluri, 
vile, case de odihnă, căsuţele celor două popasuri turistice, 
ş.a. este destul de mare. In staţiune există şi alte dotări: sală 
polivalentă (la hotel Durău) cu jocuri mecanice, biliard, 
popicărie electronică, aparate de gimnastică şi saună; 
terenuri asfaltate pentru tenis, volei, baschet şi handbal; 
patinoar artificial; pîrtie de schi. Există intenția construirii 
unui telescaun sau teleferic pînă pe Muntele Lespezi, lîngă 
cabana Dochia, în prezent modernizată. 

La Durău funcționează un dispecerat de cazare, un 
dispensar medical, magazin alimentar şi comercial, 
cofetărie. Mănăstirea Durău este pictată de Nicolae Toniţa 
şi elevii săi. In împrejurimi - obiectivele turistice din satele 
Ceahlău şi Bistricioara, întregul masiv montan Ceahlău şi 
rezervaţia naturală complexă. 

Din stațiune pornesc numeroase poteci turistice 
marcate, acestea fiind grupate în capitolul consacrat 
traseelor turistice, spre cele două virfuri dominante ale 
masivului: Vîrful Toaca (1900 m) şi Vîrful Ocolaşul Mare 
(1907 m). În fiecare an, în a doua duminică din luna 
august, la Durău are loc o mare manifestare folclorică 
“Sărbătoarea Muntelui Ceahlău". 

Grînţieş. Sat aşezat pe malul stîng al Rîului 
Bistricioara, la limita dintre munţii Ceahlău şi Bistriţei, 
sediul comunei cu acelaşi nume, ce înglobează cele peste 
200 de gospodării ale satului Poiana şi cele aproape 300 de 
gospodării ale satului Bradu, situate pe acelaşi rîu, în 
amonte. Localitatea este amplasată la aproximativ 550 m 
altitudine medie. Cele trei localităţi rurale sînt străbătute în 
lung de DN 15, care face legătura între Moldova şi 
Transilvania pe lîngă lacul de acumulare Izvorul Muntelui. 
În localitate există un muzeu şcolar de etnografie şi o 
biserică veche din lemn. Din localitate începe traseul 
turistic 11, ducînd spre Masivul Ceahlău, peste Obcina 
Boiştea la Durău. Tot de aici din faţa primăriei, un 
indicator ne invită să drumeţim în Munţii Bistriţei, spre 
cabana silvică Păltinis (1⁄2 - 2 ore) şi în continuare, la Şaua 
Țibleş (81⁄2 - 9 ore), pe „drumul ieşenilor"” marcat cu cruce 
roşie. 

Pintic. Este singura localitate de la baza Munţilor 
Ceahlău situată în afara județului Neamţ, în județul 
Harghita, aparținînd de comuna Tulgheş. Micul sat, cu 
aproximativ 40 gospodării, amplasate pe pîrîul eponim la 
altitudinea medie de 680 m, este cea mai puţin populată 
localitate de la poalele munţilor. Este accesibil pe DN 15, 
fiind un punct de pornire în drumeţie dinspre Transilvania. 
Din localitate porneste traseul turistic 10 prin Obcina 
Tablei şi Curmătura La Scaune spre zona înaltă a munţilor. 

Telec. Sat ce aparține de comuna Bicazul Ardelean, 
situat la limita dintre munţii Ceahlău şi Hăşmaş, la 
confluenţa Pîrîului Bistra cu Pirîul Jidanului şi desfăşurat 
încă 2-3 km în amonte şi aval pe acestea. Altitudinea medie 
a aşezarii este de 680 m. Cele peste 700 de gospddării de 
pe actualul teritoriu al satului îi atribuie statutul de cea mai 

populată localitate rurală de la poalele Ceahlăului. În trecut 
au existat patru sate mai mici - Bistra (Valea Bistrei), 
Valea Jidanului, Pîrîul Caprei şi Valea Bradului - care au 
fost grupate în actualul teritoriu sătesc. Localnicii mai 
folosesc încă denumirile de demult. 

De la Bicaz spre Telec, accesul se face pe DN 12 C 
şi DJ 127 A (nemodernizat, 20 km) iar de la Tulgheş pe 
DN 15 (11 km). Urmînd DC 138 (nemodernizat) pe Valea 
Bistrei distanţa de la Telec pînă în staţiunea turistică Durău 
este de 22 km. In drum vom întîlni micul popas turistic 
Bistra. Iarna, în satul Telec se practică obiceiul „Anul nou 
şi Anul vechi" (vezi p. 40). Aici poate fi vizitată colecția 
etmograjică de la şcoala din fostul sat Pîrîul Caprei. În 
apropiere, dar în Munţii Hăşmaş, la 2⁄2 ore de mers, se 
găseşte Peştera Toşorog, căreia oamenii locului îi mai spun 
şi Jgheabul cu Gaură. La aproximativ 3 km depărtare de 
Telec, spre Tulgheş, se îmbuteliază apele minerale 
carbogazoase ale izvoarelor din zona Pîrîului Borviz. 

Prin sat trece traseul turistic 5, venind de la Bicazul 
Ardelean, pe Valea Bistrei, şi ducînd spre cabana Dochia. 
Bicazul Ardelean. Sat, sediul comunei cu acelaşi nume 
care înglobează şi alte două sate de veche tradiție, Telec şi 
Ticoş, situate pe malul drept al Rîului Bicaz, în afara 
limitei Munţilor Ceahlău (în perimetrul Munţilor Tarcău). 
Cele aproape 600 de gospodării existente sînt amplasate pe 
malul stîng al Rîului Bicaz şi pe ambele maluri ale Pîrîului 
Jidanului, la confluenţa dintre cele două cursuri de apă. 
Altitudinea medie a localităţii este de 575 m. 

Atestată documentar printr-un act de la Vasile Lupu 
(1634-1653), aşezarea a fost întotdeauna un important 
centru economic, etnografic şi folcloric. Sediu de comună 
şi în anul 1927 (aparținea de plasa Piatra), avea atunci 7 

864 locuitori (cu satele componente), pe teritoriul ei 
funcţionînd şi un ocol silvic. Aici se practicau, pînă nu de 
mult, ocupaţii tradiționale străvechi ca “agricultura în 
răzoare", asocierea pastorală „pe măji" şi obţinerea varului 
în “gropi de var”. În prezent, ocupaţia locuitorilor este 
munca la pădure şi în carierele de calcar şi marnă din 
apropiere, creşterea vitelor şi oilor, lucrul la cele două mari 
fabrici de ciment din Bicaz şi Taşca. 

Azi, în sat funcţioneaza un dispensar, o şcoală 
elementară, un complex comercial. Pe teritoriul localității 
are loc, săptămînal, un tîrg tradițional, se practică şi în 
prezent obiceiuri specifice de iarnă, iar costumul popular 
este îmbrăcat încă, de linii ţărani, şi în zilele de lucru, nu 
numai la sărbători. Prin localitate trece DN 12 G (16 km 
pînă la Bicaz şi 14 km pînă la Lacul Roşu), din care se 
formează DJ 127 A ducînd spre Telec (4 km) şi Tulgheş (în 
DN 15, 15 km). Din Bicazul Ardelean începe traseul 
turistic 5, pe Valea Bistrei, ducînd spre Curmătura la 
Scaune şi cabana Dochia. 

Neagra. Sat component al comunei Tasca, aşezat la 
confluenţa rîului Neagra cu Rîul Bicaz, la km 46,5 (centrul 
localităţii) pe DN 12 C, la 10 km de oraşul Bicaz. 
Locuitorii trăiesc în aproape 200 de gospodării la 
altitudinea medie de 530 m. Din localitate pornesc traseele 
turistice 6 şi 7, ce urmează drumul forestier de pe pîraiele 
Neagra şi Neagra Mare, ducînd, peste Vîrful Văratec, la 
zona înaltă a Munţilor Ceahlău. 

Taşca. Sat, sediul administrativ al comunei cu 
acelaşi nume. E aşezat la altitudinea medie de 500 m, la 
confluența Rîului Bicaz cu pîrtul eponim. Localitatea are 
aproximativ 350 de gospodării. 

In ultimii ani s-a dezvoltat vertiginos prin 

construirea (1979) aici a unei fabrici de ciment aparținînd 
de Combinatul de Lianţi şi Azbociment din Bicaz, fabrică 
ce realizează cea mai mare parte din producția sa pentru 
export. Satul Taşca are asigurată legătura cu localitățile 
învecinate prin DN 12 C, el aflîndu-se la 6 km de Bicaz şi 
la 24 km de Lacul Roşu. Menţionăm că, din punct de 
vedere administrativ, comunei Taşca îi sînt subordonate 
satele Neagra şi Hamzoaia, situate pe malul stîng al Rîului 
Bicaz. Din localitatea Taşca porneste traseul turistic 8, care 
duce la cabana Izvorul Muntelui, cu traversarea Muntelui 
Sima. Tot în legătură cu satul Taşca, precizăm că pe Rîul 
Bicaz, în aval de localitate, a fost creat un mic lac de 
acumulare; printr-un tunel, apele lui sînt transportate (după 
ce li s-au adăugat şi cele ale Izvorului Muntelui), pe sub 
Muntele Sima şi Obcina Horştei, în cuveta Lacului Izvorul 
Muntelui. 


3. TOPONIMIA 


Numele formelor de relief, al apelor şi localităților 

din Munţii Ceahlău au apărut în cadrul vieţii sociale a 
locuitorilor din zonă, datorită relaţiilor acestora cu mediul 
înconjurător; s-au transmis din generaţie în generaţie prin 
viu grai şi, mai tîrziu, cu ajutorul documentelor scrise. 
Primii străini de zonă, care au cules sistematic toponimia 
acestor locuri şi au înregistrat-o, au fost cei care construiau 
hărțile - topografii. Hărțile turistice au preluat toponimia 
hărților topografice, corectată şi completată şi atunci cînd 
scara hărții a fost mai mare a crescut şi posibilitatea 
înregistrării a cît mai multor toponime, a celor mai 
importante dintre acestea. Se ştie că este imposibil a se 
înregistra pe o hartă toate denumirile topice existente într-o 

zonă studiată. 

Toponimia Munţilor Ceahlău este foarte bogată, 
variată şi sugestivă. Locuitorii acestor meleaguri, cu 
înțelepciunea caracteristică moldovenilor de la munte, au 
ştiut cu multă iscusinţă - după cum vom vedea în 
continuare - să numească foarte plastic fiecare formă de 
relief, stîncă, pîrtu sau vale, fiecare loc pe care l-au 
străbătut şi cunoscut. Este îndeobşte cunoscut că o hartă cu 
orice fel de tematică, dar, în mod deosebit, o hartă turistică, 
fără toponimie este - după cum spun specialiştii - o hartă 
mută, iar dacă conţinutul toponimic este incomplet şi sărac 
documentul este parțial mut. 

La elaborarea lucrării de față, şi în special la 
realizarea hărților, a fost acordată o atenție deosebită 
culegerii şi înregistrării toponimelor, atît pentru stabilirea 
lor cantitativă, cît şi, în special, pentru preluarea lor 
corectă. În acest scop, au fost cercetate numeroase hărți 
topografice şi tematice, precum şi toate hărțile şi schiţele 
turistice ale Ceahlăului publicate pînă în prezent. Cele două 
hărți turistice din cadrul lucrării conţin trei categorii 
principale de toponime: oiconime (numele aşezărilor 
omeneşti, localităţile), oronime (numele formelor de relief) 
şi hidronime (numele văilor, jgheaburilor, cursurilor de apă 
şi lacurilor), la care se adaugă cîteva denumiri de locuri. 

Vechimea multor toponime importante din cadrul 
Munţilor Ceahlău, ca şi păstrarea lor nealterată, poate fi 
demonstrată cu numeroase documente istorice păstrate, 
acte de danie sau de întărire a proprietăților. Dintre acestea 
vom menţiona doar cîteva: 

- documentul de la Alexandru Iliaș, din 25 mai 1632, 
prin care se întăreşte mănăstirii Bisericani braniştea sa în 
Ceahlău: 

„Şi începe hotarul braniştei lor de la Rîul Bistriţa şi 
de la pîrîul care este mai sus de capul poienii bisericii lui 
Iosif, iar de acolo pe loc drept la nişte izvoare care curg din 
muntele Boul şi peste culmea Boului, pe izvorul Hălmului 
care se numeşte Horşturi şi în sus pe izvor, la un drum şi 
pe drum la deal, pînă la culmea Simei şi pe culmea Simei în 
sus pînă la Piciorul Ungurului, pînă la gura Pîrîului Negru, 
la Rîul Bicaz şi rîul în sus, pînă la gura Jidanului şi pe 
Jidan în sus, pînă la gura Bistrei..."; 


- documentul provenind din cancelaria aceluiaşi domn, 
din 15 iunie 1632, prin care se întăresc mănăstirii Pîngărați 
sate, mori şi braniştea sa: 

„ -pe drumul Hangului pînă la Bistriţa, în jos, pînă la 
Poiana Bicazului... "; 


- documentul emis de Moise Movilă, din 3 septembrie 
1633, prin care întăreşte mănăstirii Bistriţa braniştea cea 
veche cu două poieni la Ceahlău: 

„„... ŞI două poieni între Ceahlău, peste Bistrița, la Jorcoaia, 
la piscul Baicului şi pe sub Ceahlău, la Chiiajd . .." 


Astfel, numai din cele trei documente citate s-au 
identificat 13 topice care se folosesc şi în prezent; 
oronimele Ceahlău, Baicu şi Sima, hidronimele Bistriţa, 
Bicaz, Bistra, Pîrîul Jidanului, Pîrîul Neagra, Horştea şi 
Poiana Bicazului, precum şi locul de confluență a unor 
pîraie (gura Pîrîului Neagra, Bistrei, Pîrîului Jidanului). 
Trebuie reținut că toponimul Ceahlău a fost identificat 
pentru prima dată într-un document din 1458, prin care era 
făcută o hotărnicie pentru mănăstirea Bistriţa. În încercarea 
de a preciza originea şi sensul unor toponime cu circulație 

mai largă din cadrul acestei zone montane, s-a constatat că 
denumirile topice care au luat naştere din caracteristicile 
sau înfăţişarea obiectului numit sînt cele mai stabile în 
timp. 

Oronimul Ceahlău, care stabileşte numele unității 
montane, are un caracter onomatopeic şi originea lui se 
găseşte în numele unei specii de vulturi, cu denumirea 
ştiinţifică Gypaetus barbatus, cel mai mare din ţară, pe 
care locuitorii îl numesc vulturul mieilor, cilihoi, sorlița 
sau, numele dat în Transilvania, ceahlău. Există un loc în 
zona înaltă a munţilor, sub Vîrful Toaca, ce se numeşte 
Tăbăra vulturilor sau Scăldătoarea Vulturilor, fapt ce 
confirmă existenţa pe aici, cîndva, a multor vulturi. Intr-o 
altă ipoteză, originea topicului Ceahlău ar fi în termenul 
țiclău sau ţiglău, cu sensul cunoscut de vîrf stîncos şi 
ascuţit, curn se vede de la distanță Vîrful Toaca şi, lîngă el, 
stînca Panaghia. 

Originea topicului Toaca rezultă, într-o primă 
versiune, din faptul că, din depărtare, silueta Vîrfului 
Toaca şi cu stînca Panaghia seamănă cu acoperişul unei 
biserici cu turn şi, de aceea, localnicii i-au dat acest nume. 
In a două versiune, menționată la 1840 - în prima lucrare 
turistică despre Munţii Ceahlău!, se afirmă că pe Vîrful 
Toaca, numit de autor Ţicău, greu de urcat, există o cruce 
şi o toacă din fier cu care sînt anunţaţi pustnicii că a sosit 
ceasul de rugăciune. Locul era numit „La Toacă”. 

Piatra Arsă, oronimul obcinei situate la sud de Pîrîul 
Furcituri, îşi are originea, probabil, de la acțiunea de 
defrişare prin incendiere, practicată cu mult timp în urmă, 


! G. Asachi, Dochia şi Traian, după zicerile populare a românilor cu 
itinerarul muntelui Pionul 

pentru creşterea suprafeţelor cu păşuni şi fîneţe într-o zonă 
în care locuitorii se ocupau cu creşterea vitelor. 

Toponimul Văratec, ales de localnici pentru poiana 
largă şi Vîrful Văratec, se referă la zona ce pare că are un 
topoclimat mai blînd, ferit de vînturile dominante din vest 
de către abrupturile sudice ale Ceahlăului, fiind expusă mai 
mult timp la soare datorită orientării sud-est. 

Începînd cu aceasta zonă montană spre nord, în 
cadrul Carpaților Orientali, se foloseşte destul de des 
termenul bârcă pentru definirea unui vîrf de munte sau 
deal, rotunjit şi nu prea înalt, situat pe o obcină. In Munţii 
Ceahlău apelativul bîtcă abundă (Bîtca lui Ghedeon, B. 
Fîntînele, B. Neagră, B. Chica Baicului, B. Savului, B. 
Cerebuc, B. Popii, B. Făgeţel, B. Plopilor, B. Durău ş.a.), 
fiind întîlnit în toată zona. 

Arşiţă este toponimul răspîndit în zonă pentru partea 
dinspre miazăzi, cea mai expusă la soare, a unei forme 
pozitive de relief, care nu este stearpă şi face o bogată 
vegetație ierboasă. Asemenea arşițe se pot întîlni în zona 
localității Ceahlău (Arşiţa Boiştea, A. Lungenilor, A. 
Ciucanilor), în apropiere de Izvorul Alb (Arşiţa Priporului) 
şi lîngă satul Pintic (Piciorul Arşiţei, Arşiţa Ascunsă, A. lui 
Toader, A. Şuricului). Toponimul este sinonim în zonă cu 
văratec şi în nici un caz cu arsura. 

Termenul curmătură are sensul, ca şi în alte zone 
montane, de loc bun de trecere (şa) peste un munte, o 
obcină, printre două înălțimi (exemple locale: Curmătura 
La Scaune, C. Lutul Roşu ş.a.). 

În Munţii Ceahlău sînt numeroase toponimele care 
provin din înfăţişarea formei de relief, a văii, a cursului de 
apă sau a locului. Oronimele Bârca Neagră se datorează 
formei de relief întunecate, acoperită cu pădure de molid 

pînă în vîrf; Piatra Sură - stîncilor cenușii, Curmătura 
Lutul Roşu şi Piciorul Humăriei - argilelor roşii existente 
în zonă; Piciorul Scurt - lungimii sale reduse; hidronimul 
Pîrîul Rupturi - căderilor în trepte, pragurilor pe care le are 
valea; Izvorul Alb - culorii stîncilor de la obirşia sa. Se mai 
pot da şi alte exemple în acest sens: Virful Verde, Pîrîul 
Neagra, Pîrîul cu  Răchiţi, Piciorul Verdele, ca şi 
numeroasele formaţiuni stîncoase cu forme caracteristice. 

O altă categorie de toponime întîlnită în zonă sînt 
cele cu origine patronimica sau onomastică: Bîtca lui 
Ghedeon, Chica Baicului, Muntele Sima, Pietrele lui, 
Baciu, Bîtca Savului, Piciorul lui Bucur, Turnul lui Budu, 
Jgheabul lui Traian, Pîrîul lui Martin, Pîrîul lui Apostol, 
Pîrîul lui Stan, Pîrîul lui Marcoci ş.a. 

La originea multor toponime din cuprinsul 
Ceahlăului au stat numeroasele locuri de retragere a 
călugărilor, în desişurile cîndva de nepătruns ale codrilor şi 
în abrupturile pereților stîncoşi, la schituri şi sihăstrii care 
au dispărut. Cîteva exemple în acest sens: Piciorul 
Sihastrului, Turnul Sihastrului şi Şipoţelul Sihastrului, 
Pîrîul Maicilor, Piciorul Maicilor şi Poiana Maicilor, 
Obcina Chiliei, Pîrîul Chiliei şi La Chili, Pîrîul Schit, 
Pîrîul Călugărului, Bîtca Popii, Vîrful Toaca. 

Se semnalează cazuri, nu puţine, în care toponimele 
stabilite în timpuri îndepărtate să fie transmise deformat, 
documentele cartografice înregistrînd greşit multe dintre 
acestea. Astfel, s-au semnalat variantele: Ciribuc şi 
Cerebuc, Pintec şi Pintic, Butu şi Budu, Strigoaie şi 
Stirigoaie (evident corect pentru că se (referă la acea plantă 
întîlnită curent în apropierea stînelor). Numai pentru 
Poiana Vesuri din apropierea Durăului au fost întîlnite încă 
şase variante, în hărți şi lucrări turistice, evident, greşite: 

Vezure, Vezuri, Viezuri, în Vezuri, In Vesuri şi chiar In 
Versuri! 

Locuitorii acestor zone mai obişnuiesc să numească 
anumite locuri în funcţie de activitățile desfăşurate acolo. 
Astfel, vom putea întîlni toponimele: La Bouărie, La 
Invîrtitoare, La Niţătoare, La Arsuri, La Coşere ş.a. În 
continuare este prezentat un inventar al principalelor 
toponime care se folosesc în această zonă montană, cu 
localizarea şi explicarea lor. 


4. OCROTIREA NATURII 


Dintre numeroasele fiinţe care populează planeta 
noastră, omul a produs cele mai multe schimbări în mediul 
înconjurător. Lui i se datorează atîtea fapte măreţe, de 
conservare a naturii, dar şi altele ce au dus la degradarea ei. 
În principal, influența dăunătoare a oamenilor asupra 
mediului înconjurător se manifestă prin poluarea solului, 
apei şi a aerului. Alți factori care deteriorează natura, care 
distrug echilibrul biologic şi produc dispariția sau 
reducerea îngrijorătoare a unor exemplare din fauna şi flora 
existentă sînt degradarea vegetației şi a unor terenuri, 
defrişările neraționale sau care nu sînt urmate de 
reîmpăduriri, exterminarea unor păsări răpitoare sau 
animale, introducerea unor specii în afara arealului lor 
natural ş.a. Din păcate, oamenii mai păstrează mentalitatea 
că trebuie să profite fără restricţii de tot ce le oferă natura, 
fără să fie preocupaţi de urmările pe care le-ar putea 
produce exploatarea fără chibzuinţă a resurselor naturale. 
Cîţi dintre semenii nostri nu gîndesc, spre exemplu, că din 
pădure pot lua orice şi în pădure pot arunca orice? 

Turismul, activitate din ce în ce mai necesară omului 

modern, dorința de evadare în mijlocul naturii produc în 
dese cazuri un nou gen de poluare, poluarea turistică, 
avînd efecte nefaste asupra mediului ambiant (munte, 
pădure, mare ş.a.). Astfel, sînt aruncate sau lăsate cu prea 
mare uşurinţă resturi de ambalaje de hîrtie, metal sau folii 
din plastic, multe dintre acestea nefiind nici măcar 
biodegradabile în timp. 

Tot prin acțiuni nesăbuite, omul a făcut să dispară 
numeroase specii din fauna montană sau a pădurilor 
noastre. Cu foarte mulți ani în urmă, din fauna ţării noastre 
au dispărut bourul (Bos primigenius), zimbrul (Bison 
priscus), marmota alpină (Arctomys marmota), brebul sau 
castorul (Castor jiber) - păstrat totuşi prin toponime - 
antilopa de stepă (Saiga tartarica) şi zăganul sau vulturul 
cu barbă (Gypaetux barbatus). În zona de mare altitudine a 
Masivului Ceahlău, pe stîncăriile greu accesibile ale 
Vîrfului Toaca, cîndva era întîlnit vulturul, fapt atestat de 
toponimul Tabăra Vulturilor sau Scăldătoarea Vulturilor. 
Acum, această pasăre nu mai există. Din zona alpină a 
masivului lipseşte cu desăvîrşire smirdarul/rododendronul 
(Rhododendron kotschyi). N-a existat niciodată sau a fost 
distrus ? 

Pentru prima dată în România, mediul înconjurător a 
fost ocrotit prin legea din 1930 referitoare la protecția 
monumentelor naturii, iar în 1933 a fost stabilită 
conducerea activității de ocrotire a naturii. Aceste legi au 
fost urmate, în 1950, de cea cu privire la ocrotirea 
monumentelor naturii şi, în 1973, de cea cu privire la 
criteriile pentru protecţia mediului ambiant. În prezent, în 
România, în cadrul acţiunii de protejare a mediului 
înconjurător, sînt ocrotite prin lege pe întreg teritoriul ţării, 
1] specii de plante şi 32 specii de vieţuitoare (două de 

mamifere, 26 de păsări, două de peşti şi două de broaste 
țestoase). Alte 23 specii de plante sînt ocrotite în cadrul 
unor rezervaţii naturale. 

În lucrarea sa Înainte ca natura să moară, profesorul 
Jean Dorst scria: „Ocrotirea naturii sălbatice trebuie să fte 
preconizată şi pe baza altor argumente, în afara celor 
impuse de interesul nostru imediat. Un om demn de 
condiția umană nu trebuie să privească numai latura 
utilitară a lucrurilor. Natura sălbatică nu trebuie ocrotită 
numai pentru faptul că ea reprezintă cel mai bun mijloc de 
salvare a omenirii, dar şi pentru că este frumoasă". 


4.1. REZERVAȚII NATURALE 


Parcul Naţional Ceahlău. In dorința de a pune sub 
ocrotire elementele cadrului natural care prezintă o 
deosebită importanță ştiinţifică, turistică şi economică, 
Consiliul Popular al Judeţului Neamţ a hotărît obiectivele 
care sînt rezervaţii naturale în cadrul judeţului. Conform 
deciziei nr. 290 din 20 iunie 1971 au fost nominalizate 20 
de rezervaţii naturale. În perimetrul Munţilor Ceahlău se 
găsesc două asemenea rezervaţii naturale: Parcul Naţional 
Ceahlău şi Polita cu Crini, în interiorul acestuia. 

Cea mai mare este, fără îndoială, Parcul Naţional 
Ceahlău, cu o suprafaţă totală de 5 800 ha, din care 5 200 
ha reprezintă suprafaţa forestieră şi 600 ha suprafaţa 
golului alpin cu păşune. În acest parc este înglobată şi 
rezervaţia de larice avînd o suprafaţă de 363,9 ha, numită 
Poliţa cu Crini, protejată de lege cu aproape o jumătate de 
secol în urmă. 


78 


sl Izvorul A 


A SE 
HINA JN 
| Ă 
A 


pt SE A ati G 
Be (S i PiE urcituri 
si E ve ID 
Y "162 ti : 
7 erta feagrš 
| A Pr 


D 


z i O 500 :1000m 


(vt A 
+1138 


Fig. 04 - Rezervatia stiințifică Ceahlău şi limita 


zonei forestiere tampon (după M. Ciobanu ş.a., 1972) 

Rezervaţia ştiinţifică din cadrul parcului are o 
suprafaţă de 1.877 ha (în anul 1976), din care 1.277 ha 
pădure şi 600 ha păşune şi stîncării!. Delimitarea acesteia 
este următoarea (fig. 4): 

(1) rezervația ştiinţifică cuprinde zona înaltă a masivului 
montan, de peste 1300 - 1500 m, care înglobează (de la 
nord spre sud) Piatra Lată, Piciorul Crestăturii, Vîrful 
Toaca (1900 m), Panaghia, Piciorul Sihastrului, obîrşia 
Pîrîului Izvorul Alb cu jgheaburile sale, Vîrful Lespezi 
(1805 m), Culmea Răchitiş cu Detunatele şi Piatra cu Apă, 
Piciorul $chiop, Bîtca lui Ghedeon (1845 m), Gardul 
Stănilelor, Crestătura Pălăriei, Vîrful Ocolaşul Mare (1907 
m), Ocolaşul Mic şi Turnul lui Budu (1715 m); 

(2) zona forestieră tampon, avînd o sarcină complexă, de 
protecție a rezervației stiințifice, are limitele marcate de 
următoarele  puncte/obiective: traversează Piciorul 
Humăriei mai sus de Poiana Coacazului, urmareşte 
aproximativ şoseaua judeţeană 155F pînă la Curmătura 
Lutul Roşu, apoi se desfăşoară peste Piciorul Scurt, prin 
şaua dintre Piciorul Maicilor şi Bîtca Popii, prin şaua de pe 
Obcina Piatra Arsă, la nord de Vîrful Neagra (1138 m), la 
sud de Bîtca Neagră, (1398 m), la sud-vest de Piatra Sură şi 
Piciorul cu Strungile, pe Pîrîul Largu, peste Obcina 
Lacurilor, la vest de Piciorul Şchiop, la sud-est de stațiunea 
turistică Durău, la nord-vest şi nord de Padina Fintinele. 
Limita zonei forestiere tampon urmăreşte aproximativ 
curba de nivel de 1000 m, exceptînd trecerea peste Obcina 
dintre Bistra şi Obcina Lacurilor. 

Această rezervaţie complexă, ce cuprinde zona înaltă 
a Masivului Ceahlău, este una dintre zonele montane cele 


! T, Toader ș.a., Invitaţie la drumeție, p. 146. 

mai originale şi interesante din ţară în ceea ce priveste 
aspectul geologic şi geomorfologic, floristic şi faunistic, 
peisagistic şi turistic. Parcul Naţional Ceahlău posedă un 
bogat inventar floristic şi faunistic, numeroase plante, 
animale şi păsări ocrotite, multe dintre ele declarate 
monumente ale naturii, precum şi cunoscuta rezervaţie 
forestieră naturală Poliţa cu Crini. Datorită florei bogate şi 
caracteristice, deosebit de importantă din punct de vedere 
ştiinţific prin elementul carpatic şi cel endemic local, şi 
faptului că pădurile din Ceahlău au o mare importanță 
pentru protecția solului, fiind deci neexploatabile sau puţin 
exploatabile (în anumite zone), s-a urmărit extinderea 
rezervației stabilite inițial. 

Poliţa cu Crini. In Munţii Ceahlău laricele sau zada 
(Larix decidua var. Carphatica) apare destul de des, 
individual, în pîlcuri sau arborete destrămate, aşezat pe 
brîne şi între stînci, în locuri bine luminate, în bazinul 
superior de recepţie al Pîrîului Izvorul Muntelui, în 
următoarele zone: pe Culmea Răchitiş, pe Piciorul Scurt şi 
polițele ce îmbracă Fundul Ghedeonului şi în alte părți. Sub 
Piatra cu Apă pe Culmea Răchitiş, acest conifer cu frunza 
căzătoare vegetează în zona numită Poliţa cu Crini în 
amestec cu molidul (Picea excelsa) şi pinul (Pinus 
silvestris), formînd arborete ce ocupă o suprafață de 363,9 
hal. Aceasta este o suprafaţă forestieră ocrotită ca 
rezervaţie naturală încă din anul 1941. 

În această rezervaţie forestieră vegetează, în stare 
naturală, cele mai frumoase exemplare de zadă (larice) din 
ţară, iar pinul din arboretele în amestec este ocrotit doar în 
acest loc. Arborele este cunoscut sub numele de larice, 


Lp. Decei, Străbătînd văile carpatine, p. 228 

zadă, crin, în limbaj local, sau stejarul munţilor. Poliţa cu 
Crini, ce face parte din rezervaţia ştiinţifică Ceahlău, 
conține 14 parcele de pădure situate la 1400-1500 m 
altitudine în zona Poliţa cu Crini - Criminiş - Piatra cu Apă. 
Exemplarele de larice ating peste 30 m înălțime şi un 
diametru al trunchiului de 90 cm. 

În zona menționată, mai sus, există, de fapt, nu mai 
puţin de şapte poliţe cu crini'. Laricele mai vegetează 
natural în ţara noastră şi în alte zone montane: Ciucaş, 
Bucegi, Lotru, Trascău şi Gilău, pe terenuri sărace în 
substanţe nutritive, stîncoase şi situate în etajul montan sau 
subalpin. Lemnul său deține calități excepţionale (tare, 
greu, elastic, trainic), conţine foarte multă răşină şi tanin în 
scoarța sa, avînd o mare valoare economică. După tisă 
(Taxus bacata), laricea este o altă specie de răşinoase rară 
şi în pericol de dispariție. Atinge vîrste mari, de 600-700 
ani (uneori depăşind 1000 ani). In Munţii Lotrului a fost 
tăiată o zadă cu 532 inele. In ţara noastră laricele ocupă o 
suprafaţă doar de cca 4.500 ha. 

„Nu e tablou mai înviorător primăvara, unde sunt 
zade, decît proaspătul verde ca de grîu al frunzelor de 
primăvară, în contrast cu mohorîtele cetini ale molidului"?. 
Toamna, cînd cetina zadei se îngălbeneşte şi se aşterne, 
covor auriu, pe sol, am spune noi, priveliştea este la fel de 
frumoasă. 


IG. lacomi, „Polițele cu crini" din Ceahlău. 
? 1. Simionescu, Flora. Romaniei, p. 82 

4.2. MONUMENTE ALE NATURII 


Piatra Teiului. Situată în cuveta actuală a lacului de 
acumulare Izvorul Muntelui de pe Rîul Bistriţa, Piatra 
Teiului este o rezervaţie geologieă declarată monument al 
naturii din anul 1951. Stînca izolătă este o Klippă 
calcaroasă şi ea evidențiază elemente importante de 
cunoştere a legilor de sedimentare din trecutul geologic al 
zonei de contact dintre munții Ceahlău, Bistriţei şi 
Stînişoara. 

Stînca din calcar se găseşte la altitudinea de 508 m, 
pe terasa de 5-8 m a Bistriţei, puţin în amonte de conflența 
Pîrîului Largu cu Rîul Bistriţa. În cea mai mare parte a 
anului (cca 6-8 luni) este înconjurată de apele lacului. Este 
foarte aproape şi perfect vizibilă de pe viaductul care 
traversează lacul purtînd şoseaua națională nr. 15. Prezența 
stîncii aici, în albia celui mai frumos rîu al Moldovei, este 
greu de explicat stiințific. Impresionanta stîncă, înaltă de 
23 m, înfiptă în pămînt sau în apele lacului, după cum 
acesta are nivelul apelor mai scăzut sau mai ridicat, este un 
martor de eroziune al unui recif cretacic de natură 
coraligenă. Iniţial, a fost îngropat de sedimentele straturilor 
de Bistra, ulterior a apărut ca urmare a erodării acestor 
straturi mai friabile!. La o analiză de specialitate, s-a 
constat că în compoziţia rocii intră o bogată faună fosilă 
sarmatică. Piatra Teiului ocupă o suprafață de aproximativ 
100 m: şi este protejată în întregime. 

Piatra Teiului a reținut atenția multor oameni de 
ştiinţă, cultură şi artă. În legătură cu ea, circulă mai multe 


! M. Bleahu ș.a., Rezervații naturale geologice din România, p. 165- 
167 

„a . z 1 
legende. Vom prezenta, mal Jos, o variantă a acestora . 


... Într-o vagăună a Masivului Ceahlău se ascundea 
cîndva un căpcăun; un duh al răului - care ademenea fetele 
tinere, le ducea pe platoul din zona înaltă şi le transforma 
în stane de piatră cu înfățişări foarte curioase. Locuitorii 
din vale, din satul Vatra Călugărenilor, s-au înarmat cu 
topoare, buzdugane, coase, paloşe şi au pîndit la Gura 
Bistricioarei sosirea căpcăunului, pentru a-l prinde. Dar 
acesta 1-a văzut pe oameni din vîrful muntelui, şi, înfuriat, 
s-a hotărît să-i distrugă la căderea nopții, cînd a dezlănţuit 
o furtună puternică. A smuls o stîncă uriaşă din munți şi, 
pornind în zbor, a hotărît s-o arunce peste satul răzvrătit. 
Dar cum, desigur, exista şi un duh bun al muntelui, duhul 
Ceahlăului, acesta, auzind plînsul muntelui după stînca 
furată şi aflînd durerea oamenilor, s-a hotărît să-i apere. S-a 
transformat într-un voinic mîndru şi a pornit în urmărirea 
căpcăunului, pe un cal înaripat, l-a ajuns şi l-a lovit cu 
spada peste ghiare. Stînca a căzut în altă parte, pe malul 
Bistriţei, în locul unde o găsim acum. Localnicii i-au spus 
stîncii apărută peste noapte Piatra Dracului. Numele de 
Piatra Teiului l-a primit abia după ce a crescut pe ea un tei 
falnic, a cărui sămînţă a fost adusă de vînt ori, după unii 
săteni, poate, copacul a fost plantat aici de vreun cioban... 


4.3. OCROTIREA NATURII 


Plante ocrotite. Flora țării noastre este compusă din 
peste 3600 specii de plante. Dintre acestea, cum am mai 
amintit, 11 specii sînt declarate monumente ale naturii (în 


! După C. Mătasă, Prin Moldova de sub munte, p. 80 

Munţii Ceahlău vegetează cinci specii: bulbucii de munte, 
floarea de colți, ghințura galbenă, papucul doamnei şi 
sîngele voinicului), iar altele sînt ocrotite prin lege în 
anumite zone. În cele ce urmează, vom prezenta, pe rînd, în 
ordinea în care înfloresc în cursul anului, plantele ocrotite 
ce se întîlnesc în arealul Ceahlăului. 

Tulichina (Daphne cneorum). Se mai numeşte 
tulipin, liliac salbatic sau liliac de munte. Este un subarbust 
de origine mediteraneană, cu frunze totdeauna verzi şi cu 
florile de culoare roşie, roz sau albe, foarte parfumate, 
dispuse axial sau în inflorescențe laterale. Fructele au 
forma unor boabe, de culoare neagră, şi sînt foarte toxice. 
Frunzele plantei apar după înflorire. 'Tulichina vegetează în 
pîlcuri dese, în special pe pantele pietroase şi calcaroase. 
Înfloreşte în lunile aprilie-mai dar, la peste 1500 m 
altitudine, şi în luna iunie. Deoarece planta a fost mult 
culeasă şi comercializată, ca floare de sezon, se întîlneşte 
din ce în ce mai rar. In Munţii Ceahlău, tulichina poate fi 
întîlnită pe liziera pădurii la Fundul Ghedeonului, sub 
Piatra Ciobanului şi sub Piatra Lată. 

Crucea voinicului (Hepatica transsilvanica). Este o 
specie rar întîlnită în țara noastră, relict al perioadei 
preglaciare şi endemism românesc. Planta are frunze 
numeroase, trilobate (ca o treflă din cărțile de joc), de unde 
şi numele popular, iar florile sînt mari, albastre, ca o stea în 
sapte colţuri. În pămînt, are un rizom orizontal cu mai 
multe rădăcini. În mod natural, ea vegetează în pădurile 
umbroase dar, din a doua jumătate a secolului trecut, a fost 
plantată la Viena, acum existînd în multe. parcuri din 
Europa şi America. Înfloreşte în aprilie-mai şi, datorită 
florilor albastre şi frunzelor decorative, este foarte mult 
“preţuită" de turişti. In Munţii Ceahlău, planta este întîlnită 

în făgetele de pe văile Izvorul Alb, Neagra, Bistra Mare şi 
Bistra Mică. 


Fig. 5 - Plante ocrotite în Munţii Ceahlău 
Foaie grasă (Pinguicula alpina). Este o plantă 
insectivoră, cu o tulpină de înălțime mică şi subțire, cu flori 

albe. Frunzele sînt cărnoase, de culoare galbene-verzui, de 
3-4 ori mai lungi decît late şi secretă, pe partea superioară, 
o substanţă cleioasă care fixează insectele mici, le învăluie 
şi se hrăneşte cu ele. Insectele mari scapă de lăcomia 
plantei. Desdoirea frunzei se face mai încet decît îndoirea. 
Frunza care a digerat mai multe insecte îmbătrîneşte şi 
locul ei este luat de alta mai tînară, care preia funcţia sa 
insectivoră. Înfloreşte în lunile aprilie-mai. Planta este 
răspîndită în zona subalpină a masivului montan, în locuri 
umede, pe lîngă ochiuri de apă şi pîrîiaşe, ca, spre exemplu, 
la Fîntîna Rece. 

Ruscuţa de primăvară (Adonis vernalis). Specie 
ierbacee, cu un rizom scurt şi tare în pămînt, gros de cca 3 
cm, şi cu rădăcini fibroase, cu tulpina aeriană florală 
verticală şi celelalte ramificate cu frunze de-a lungul lor, de 
două ori despicate. Florile sînt solitare şi au diametrul pînă 
la 8 cm, iar cele 10-20 petale au culoarea galben-auriu 
strălucitor. Infloreşte în lunile aprilie-mai. Vegetează în 
locuri însorite, pe coaste abrupte, calcaroase, pe păşuni şi 
fînefe uscate. In ţara noastră cresc cinci specii de Adonis. 
Este foarte toxică şi se cultivă în unele zone ca plantă 
medicinală. Este ocrotită în nordul Moldovei şi în Munţii 
Ceahlău, iar în unele țări din Europa centrală şi de vest este 
declarată monument al naturii. Circulă o legendă care 
spune că fiecare floare de ruscuță este o picătură din 
sîngele lui Adonis, un tînăr frumos, din mitologie, 
îndrăgostit de Afrodita, ucis în timpul unei vînători de un 
mistreţ. 

Vuitoarea (Empetrum nigrum). Este un arbust mic, 
ornamental, ramificat, cu frunze dese ca ale bradului (dar 
cu o creastă albicioasă pe partea inferioară), care se 
păstrează verde şi iarna. Infloreşte în lunile aprilie-august. 

Are flori mici, trandafirii şi fructul, sub forma de boabe 
negre aşezate de-a lungul micilor tulpirii. Fructele sînt 
comestibile, asemănătoare afinelor. Este o plantă întîlnită 
foarte rar în flora din ţara noastră. Vegetează în amestec cu 
alte plante (afin, merişor), în general pe locul fostelor 
turbării. In asocierea menţionată, în Munţii Ceahlău se 
poate găsi destul de rar pe platoul Ocolaşului Mare. 
Papucul doamnei (Cypripedium calceolus). Este 
cea mai frumoasă orhidee ce creşte în ţara noastră, de 
origine euroasiatică. Are o formă interesantă şi este frumos 
colorată. Este o plantă perenă, cu rizom tîrîtor acoperit cu 
solzi, din care pornesc rădăcini şi o tulpină cilindrică cu 
înălțimea de 20-50 cm. Cele 4-5 frunze late şi eliptice, cu 
nervuri proeminente, sînt aşezate altern pe tulpină, lar 
florile sînt solitare, sau mai rar cîte două, frumos colorate 
în galben, papucul propriu-zis, şi purpuriu. Partea 
inferioară a florii seamănă cu un balon umflat, galben ca 
lămiia. Fructul are forma unei capsule. Datorită frumuseţii 
şi formei sale interesante a fost mult culeasă şi 
comercializată, fiind necesare măsuri pentru protejare. 
Infloreşte în perioada mai-iulie în păduri de fag şi 
mesteacan precum şi în poieni şi tufişuri din zona montană 
pe soluri cu substrat calcaros. Deşi rară, planta mai poate fi 
întîlnită în Munţii Ceahlău în următoarele locuri: pe Valea 
Izvorul Muntelui în zona Curmaturii Lutul Roşu, pe văile 
Neagra, Bistra Mare şi Bistra Mică, pe malurile Pîrîului lui 
Martin şi pe Piciorul Humăriei 
Bulbucii de munte (Trollius europaeus). Planta are 
tulpina verticală de cca 30 cm înălțime, frunzele divizate în 
3-5 părți şi de culoare verde închis, o singură floare, de 
culoare galben-auriu, cu numeroase petale, aşezată în vîrful 
tulpinii. Floarea are aspect de trandafir bătut, ce lasă 

impresia că este mereu îmbobocit, cu diametrul de cca 3 
cm. Înflorirea are loc în, perioada mai-iulie. Planta 
vegetează pe pajişti şi poieni mai umede, pe brîne umede şi 
chiar în păduri, în Ceahlău întîlnindu-se în special pe 
pajişti. Fiind otrăvitoare, animalele o ocolesc, dar a fost 
mult culeasă şi, fiind în pericol de dispariţie, a fost ocrotită 
prin lege. 

Ghinţura galbenă (Gentiana lutea). Plantă perenă, 
ce are în pămînt un rizom orizontal gros de 2-3 cm şi 
numeroase rădăcini lungi pînă la 90 cm, iar în aer, la 
suprafaţa solului, o tulpină tubulară neramificată, înaltă de 
40-150 cm. Frunzele sînt cu nervuri proeminente, lungi, 
pînă la 30 cm, late pînă la 10 cm, aşezate în perechi opuse 
şi avînd culoarea verde-albăstrui. Crescînd foarte încet 
(durata de existenţă este de aproximativ 60 ani), înflorirea 
plantei are loc la 10-20 ani! Florile sînt mari, de 2-3 cm, de 
culoare galben viu şi sînt dispuse în buchete, ca nişte 
coşulețe, la perechile de frunze din partea superioară a 
tulpinii. Infloreşte în perioada iunie-august. Fructul este 
constituit dintr-o capsulă conică ce conţine semințe de 
culoare brună. Fiind foarte mult culeasă datorită unor 
proprietăți farmaceutice ale rizomilor şi apreciată la 
prepararea unor băuturi alcoolice, este amenințată cu 
dispariția. Este ocrotită prin lege, culegerea sa fiind 
interzisă. In Munţii Ceahlău se găseşte rar, pe pajiştile 
alpine. 

Barba ungurului (Dianthus spiculifolius). Plantă 
endemică pentru (Carpații româneşti. Are rădăcină 
multiplicată, cu tulpini numeroase, în vîrf cu o floare (rar 
cu două). Frunzele, numeroase, sînt dispuse bazal şi pe 
tulpină. Florile sînt de culoare alb lăptos sau roz palid şi au 
un miros foarte plăcut. Infloreşte în lunile iunie-august. 

Planta vegetează pe versanţii stîncoşi în zone calcaroase şi 
pe acumulări de bolovani rostogoliți din zonele înalte, cu 
expunerea spre sud. În Ceahlău se poate întîlni în mai 
multe locuri, dintre care menționăm: Fundul Ghedeonului, 
Piatra Ciobanului, Turnul lui Budu şi Piatra Sură, în părțile 
lor însorite. 

Sîngele voinicului (Nigritella rubra şi N. nigra). 
Plantă alpină perenă cu tulpina dreaptă, înaltă de 10-25 cm 
şi cu numeroase frunze înguste şi alungite îndreptate în sus. 
In vîrful tulpinii sînt adunate florile, mici şi foarte 
frumoase, într-un ghem oval cilindric de culoare roşu 
trandafiriu deschis (la specia N.r.) şi piramidal-conic de 
culoare roşu închis (la specia N.n.). Cu cît creşte la înălțimi 
mai mari, culoarea inflorescenţei este mai intensă. Florile 
apar în perioada iunie-august şi răspîndesc un miros foarte 
puternic şi plăcut, de vanilie. Planta vegetează în locuri 
ierboase, pe pajişti şi brîne foarte însorite. În Munţii 
Ceahlău este întîlnită rar, la grupurile stîncoase numite 
Turnul lui Budu şi Piatra Sură. Turiştii o apreciază datorită 
frumuseții florii şi parfumului foarte plăcut. Fiind pe cale 
de dispariţie, este ocrotită de lege, culegerea ei fiind 
interzisă. 

Floarea de colţi (Leontopodium alpinum). Mai este 
numită albumiță, crucea voinicului şi flocoşică. Este cea 
mai reprezentativă şi cea mai cunoscută floare din zona 
alpină. Are tulpina subţire cu frunze înguste. Atît tulpina, 
cît şi frunzele sînt îmbrăcate într-o scamă argintie lînos- 
păroasă. In vîrful tulpinei se găseste binecunoscuta stea 
albă (de fapt, tot frunze acoperite cu puf) ce pare a fi 
floarea, dar acestea sînt numeroase şi adunate înghesujt ca 
nişte ghemotoace gălbui în mijlocul „florii” aparente. 
Acoperămîntul lînos are rolul de a feri planta de uscăciune, 

păstrînd o nnumită rezervă de apă în condițiile grele de 
existență. Aceasta reprezintă un exemplu excelent de 
adaptare la mediu. Inflorirea are loc în lunile iulie-august. 
În ţara noastră creşte de obicei în locuri greu accesibile, în 
etajul alpin, pe pereţi abrupți şi stîncării, pe roci, 
calcaroase. Poate fi întîlnită şi pe coaste domoale de munte, 
Chiar înierbate, dacă locurile n-au fost circulate şi mîna 
distrugătoare n-a apucat s-o culeagă. In Muntii Ceahlău 
vegetează în multe locuri, cu condiţia ca acestea să nu fie 
în apropierea potecilor turistice sau pastorale, deşi am 
întîlnit planta în grupe relativ mari chiar la 15-20 m de o 
potecă turistică mărcată şi des circulată, într-o porțiune de 
teren cu iarbă. Fiind cea mai căutată dintre florile muntelui 
şi păstrîndu-se foarte mult timp dupa culegere a fost 
adunată fără milă în special pentru comercializare, fapt ce a 
dus aproape la dispariţia sa în unele zone. În ţara noastră s- 
au luat măsuri de ocrotire încă din anul 1931, fiind în 
prezent declarată monument al naturii. Este emblema 
protecției mediului înconjurător în România. Floarea de 
colți este o plantă care, fără a fi otrăvitoare, a făcut cele 
mai multe victime omeneşti, printre cei care o căutau în 
ultimele sale locuri de refugiu, pe stîncării greu accesibile. 
O statistică făcută în Munţii Alpi cu o jumătate de secol în 
urmă arata că, anual, mureau cîte 20-30 de oameni în 
încercarea de a o culege din locuri dificile. 

Pinul (Pinus silvestris). Arbore ocrotit numai în 
Munţii Ceahlău, unde vegetează pe Culmea Răchitiş, în 
rezervaţia Poliţa cu Crini, în amestec cu zada, pe Piciorul 
Sihastrului şi Piatra Sură. Avînd o înrădăcinare profundă, 
printre crăpături sau îmbrăcînd stîncile ca o rețea, apare 
singuratic sau în piîlcuri mici în locurile cele mai 
inaccesibile şi neospitaliere, fără a-şi disputa locul cu alţi 

copaci. Acest copac are numeroase utilizări economice şi, 
foarte important, regenerează mult oxigen. Este cultivat 
pentru reîmpădurirea terenurilor degradate şi ca arbore 
ornamental. 


Animale ocrotite. Cele două specii de mamifere 
ocrotite pe întreg teritoriul țării noastre (rîsul şi capra 
neagră) viețuiesc şi în perimetrul ocupat de Munţii 
Ceahlău. 

Riîsul (Lynx lynx). Este numit şi „pantera 
Carpaţilor”. Datorită distrugerii sale în trecut, prin arme de 
foc, capcane şi otravă, a fost necesară protejarea prin lege, 
realizată încă din anul 1935. Ca urmare a ocrotirii sale, 
parte din efective s-au refăcut şi în pădurile Ceahlăului, de 
la altitudini de peste 700 m pînă la limita jnepenilor, există 
cîteva exemplare. Este lung de 100-130 cm şi înalt de pînă 
la 60 cm, cu capul scurt şi urechile ascuţite. iar în vîrful lor 
are cîte un smoc de peri lungi. Blana, foarte valoroasă, este 
de culoare cafeniu-roşcat pînă la cenuşiu, cu pete negre- 
cenuşii. Animal carnivor şi nocturn, singuratic, cutreieră 
pădurile montane cu stîncării, în locuri neumblate. Atacă 
orice vieţuitoare sălbatică (păsări cîntătoare, cocoşul de 
munte, şoareci şi alte animale mici, căprioare), precum şi 
animale domestice (oi, capre şi chiar cornute). Atacă, de 
obicei, animale degradate biologic, bolnave sau bătrîne, 
astfel avînd un rol în menţinerea echilibrului faunistic. Îşi 
îngroapă prada neconsumată. Împerecherea are loc prin 
februarie-martie, iar cei 2-4 pui apar prin mai-iunie. 
Trăieşte pînă la 8 ani. Singurul lui duşman este omul, dar 
nu este primejdios pentru acesta. Nu-l deranjează 
zgomotul, nu-i este frică de apă, nu suferă pisicile. Poate fi 
domesticit. Rîsul este răspîndit mai mult pe versantul dc 

sud-vest, în zona dintre izvoarele Bistrelor şi Pîrîul lui 
Martin. 

Capra neagră. (Rupicapra rupicapra). După primul 
război mondial, cînd era ameninţată cu dispariția totală de 
pe teritoriul țării noastre, populaţia de capre negre scăzînd 
pînă la un prag critic din cauza vînatului excesiv, s-au luat 
măsuri severe de ocrotirea ei prin lege. La începutul anilor 
60 ai secolului nostru, prin protejarea integrală a speciei în 
munții Retezat şi Bucegi, efectivul existent în aceste două 
areale ajunsese la aproximativ 500 de exemplare. După 
numai un deceniu, arealele de răspîndire, insulare, s-au 
extins în Carpaţii Meridionali, unde populaţia crescuse la 
peste 2000 de exemplare (în munţii Ţarcu, Retezat, Parîng, 
Căpăţinii, Lotru, Făgăraş, Piatra Craiului şi Bucegi), şi în 
Carpaţii Răsăriteni, în Munţii Rodnei (cca 30 exemplare) şi 
în Munţii Ceahlău. Acest animal rar, monument viu al 
naturii, a fost colonizat în Ceahlau în toamna anului 1970, 
cînd au fost aduse şase exemplare din Munţii Retezat şi au 
fost eliberate pentru aclimatizare în ţarcul din Poiana 
Sihastrului. După cinci ani, s-a înmulţit la 18 exemplare. Se 
pare că numărul caprelor negre este în prezent de peste 20 
exemplare, care s-au stabilit prin zonele stîncoase şi 
abrupte, mai puţin circulate, dintre Piatra Ciobanului şi 
Piatra Lată, pe la Piciorul Crestăturii şi Scăldătoarea 
Vulturilor. 

Capra neagră din Carpaţii noştri are talia şi mărimea 
coarnelor mai mari decît toate rasele ce există în alte țări 
(lungimea de 120-140 cm, înălțimea de 70-80 cm şi 
greutatea de 35-60 kg, completa maturitate fiind atinsă la 
vîrsta de 8-9 ani). Este un animal foarte agil şi sigur în 
mişcări, diurn, rumegător şi trăieşte în grupe de 20-25 
indivizi. Are simţurile mirosului, văzului şi auzului foarte 

ascuţite. Deşi se numeşte capră neagră, are culoarea 
părului variabilă, în funcţie de anotimp: vara - gălbui- 
cafeniu, mai închis pe spate; iarna - ceva mai întunecat. Pe 
vreme bună, vieţuieşte prin ţancuri şi printre jnepenişuri, 
peste limita superioară a pădurii, pe vreme rea şi iarna se 
retrage la marginea pădurii. Imperecherea are loc în 
octombrie-noiembrie, iar prin aprilie-mai se nasc cîte l-2 
iezi. Trăieşte în jur de 20 ani. Singurii săi duşmani sînt 
rîsul, răpitoarele mari şi ... omul. Specie cu mare valoare 
cinegetică, a adus României numeroase premii şi recorduri 
mondiale. 


Capra neagră 


Lostrita - 


GA 


Cocosul de munte: Sr) (o pp 


Fig. 06. Vieţuitoare ocrotite în Munţii Ceahlău 

Cerbul carpatin (Cervus elaphus var. carpathicus). 
Cu excepţia ursului, cerbul este cel mai mare şi puternic 
animal din fauna Carpaţilor româneşti. La maturitate atinge 
în lungime 240-280 cm, în înălțime 140-150 cm şi în 
greutate 300-350 kg, iar coarnele (trofee) taurului în 
lungime 130 cm şi în greutate 15 kg. Trăieşte prin pădurile 
de foioase şi mixte în care există izvoare, pîraie şi locuri 
mlăştinoase cu bălți, în cîrduri mari (cei tineri şi ciutele) 
sau mici (cei bătrîni). Se împerechează în lunile 
septembrie-octombrie (perioada boncănitului, cînd se dau 
lupte aprige între masculi). Ciuta naşte l-2 viței în lunile 
mai-iunie. Cerbul trăieşte în jur de 20 ani. Este un ierbivor 
cu simţuri ascuţite (în special auzul şi mirosul), nocturn şi 
cu puţini duşmani (lupul, rar rîsul şi ... omul). După vîrsta 
de doi ani îşi schimbă coarnele în fiecare an, lepădîndu-le 
în februarie-martie şi recăpătîndu-le în mai puțin de 4 luni, 
cu cîte o rază în plus pînă ajung la 14 raze. In arealul 
Munţilor Ceahlău, unde este ocrotit, îl putem întîlni pe 
versantul de est în zona Obcina Cerebuc - Piciorul 
Sihastrului şi pe versantul de vest în zona Obcina Lacurilor 
- Pîrîul lui Martin - Obîrşia Bistrelor. Trofeele de cerb 
carpatin au obținut multe medalii de aur la expoziţii 
internaționale. 

Păsări ocrotite. Dintre cele 26 specii de păsări 
ocrotite pe tot teritoriul Romaniei, în arealul Munţilor 
Ceahlău se pot întîlni cocoşul de munte, corbul şi cîteva 
dintre păsările răpitoare mari (se prezintă doar pajura). 

Cocoşul de munte (Tetrao urogallus), numit şi 
gotcan. Atinge dimensiuni apreciabile cu aripile deschise 
(1,5 m). Este cea mai mare pasăre ce poate fi întîlnită în 
prezent în cadrul Munţilor Ceahlău, unde trăiesc cîteva zeci 
de exemplare, în pădurile de conifere situate la 1200 - 1500 

m altitudine. Doar femela şi puii, lipsiţi de apărare, sînt 
ocrotiți de lege (!), în timp ce masculul se vînează. 
Împerecherea, după celebra „paradă nupţială", are loc între 
15 aprilie şi 15 mai, iar cele 6 - 10 ouă depuse sînt clocite 
de femelă timp de 27 zile. Masculul este poligam. Vînarea 
lui este foarte dificilă. Are mulți duşmani printre mamifere 
şi păsări răpitoare, dar populaţia acestei specii a devenit 
mai mare decît în urmă cu un secol. 

Corbul (Corvus corax). Este o pasăre ce are un 
important rol de „agent sanitar". Ameninţat cu 
exterminarea, din anul 1952 a fost pus sub ocrotirea legii. 
Este mult mai mare decît cioara, cu penajul de culoare 
neagră şi luciu metalic, cuibăreşte în pădurile de munte în 
perioada februarie-martie şi femela cloceşte 3 - 6 ouă într- 
un cuib construit din crăci, nămol, păr şi lînă, în vîrful unui 
copac. Se hrăneşte cu insecte, reptile şi mămifere mici, dar 
preferă hoiturile şi, în zona montană, îl putem întîlni pe 
urmele rîsului şi a resturilor de animale consumate de 
acesta. Corbul se poate îmblînzi uşor. 

Pajura (Aquila chrysaetos). Este numită şi acvila de 
munte. În Munţii Ceahlău este întâlnită foarte rar prin 
zonele cu stîncării, abrupte, de la Piatra Ciobanului, Fundul 
Ghedeonului şi Scăldătoarea Vulturilor. Este de mărimea 
unui curcan, cu deschiderea aripilor pînă la 140 cm. 
Împerecherea are loc în perioada martie-aprilie, femela 
depune 2 ouă, care sînt clocite 40 - 45 zile, în special de 
aceasta. Hrana sa este compusă din cocoşi de munte, pisici 
sălbatice, iezi de căprioară, miei şi purcei de la stînă, găini, 
rațe, cîini, pisici, motiv pentru care este prigonită şi 
exterminată de om. Este o pasăre crudă ce sfişie prada vie, 
înainte de a muri. 

Peşti ocrotiți. In România sînt ocrotite de lege 

(monument al naturii) două specii de peşti, una dintre 
acestea, lostriţa, trăind în apele din arealul Munţilor 
Ceahlău. 

Lostrita (Hucho hucho). Este un răpitor feroce 
(insecte, peşti broaşte, şoareci ş.a.) din aceeaşi familie cu 
păstrăvul. La maturitate. (4 ani) poate ajunge la 60-75 cm 
şi 3-4 kg (foarte rar s-au pescuit exemplare mai vîrstnice, 
de 9-13 kg şi peste 120 cm) Se reproduce în luna aprilie şi 
femela depune icrele într-o groapă săpată pe fundul apei cu 
coada. În Ceahlău o vom putea găsi în apele Lacului 
Izvorul Muntelui şi, pentru intensificarea populării în 
bazinul Bistriţei, este înmulțită în păstrăvăria din satul 
Ceahlău. 


5. DESCRIEREA OROHIDROGRAFICĂ A 
MUNȚILOR 


Multe cursuri de apă îşi au obiîrşiile sub stîncile 
golaşe din zona înaltă a masivului. Dintre ele menţionăm: 
Schitul prin Slatina şi Pîrîul lui Martin, Izvorul Alb, 
Izvorul Muntelui, Neagra prin Neagra Mare şi Neagra 
Mică, Bistra prin Bistra Mare şi Bistra Mică. Acestea au 
fracționat muntele în zona exterioară, mai joasă, în acele 
culmi prelungi, ca nişte contraforturi, numite obcine doar 
aici şi în continuarea munţilor Moldovei spre nord, pe care 
întîlnim, din loc în loc, cocoaşe ceva mai înalte, numite 
bîtci, sau în culmi mai scurte numite picioare. 

Partea centrală şi cea mai înaltă a masivului este 
orientată nord-sud. Zona de platou, dominată de vîrfurile 
Ocolaşul Mare şi Toaca, este mărginită de abrupturi 
spectaculoase care se continuă cu acele obcine şi picioare. 

Platoul superior nu este neted. Fiind situat la altitudinea de 
1 500 - 1 800 m, cu lungimea de aproape 6 km şi lățimea 
de pînă la 1 km, este dispus în două trepte: o denivelare de 
aproximativ 200 m între platoul superior Ocolaşul Mare - 
Toaca şi cel inferior al Ocolaşului Mic. 

Formele de microrelief văzute de cei care colindă 
Masivul Ceahlău sînt mai rar găsite în întregul lanț al 
Carpaţilor Orientali şi se datoresc frămîntărilor geologice 
din trecutul foarte îndepărtat, dar şi acţiunii distructive a 
cursurilor de apă, a ploilor, zăpezilor şi vîntului, în special 
variații termice (îngheţ-dezgheţ). Relieful ruiniform întîlnit 
în zona superioară a masivului este specific munţilor cu 
structura din conglomerate, aceleaşi forme apărînd în 
munţii Ciucaş şi Bucegi. Procesele de dezagregare au creat 
un microrelief de turnuri, colți şi stînci izolate cu forme 
bizare îngropate la bază în grohotişuri mai mult sau mai 
puţin fixate. Stîncile au forme curioase apar în 
conglomerate datorită măcinării „cimentului” care uneşte 
fragmentele ce alcătuiesc conglomeratul (marne, gresii, 
argile). În Ceahlău, conglomeratele cuprind şi blocuri mari 
de calcar (Piatra cu Apă şi cele de pe Ocolaşul Mic). In 
zonele cu calcare ale masivului apar lapiezuri. 

Trei văi principale reprezintă limite morfologice 
între Munţii Ceahlău cu tot atîtea unități de relief 
învecinate: Bistricioara cu Munţii Bistriţei, Bistriţa (şi 
Lacul Izvorul Muntelui) cu Munţii Stînişoarei şi Bicazul cu 
Munţi Tarcău. Văile mai mici Bistra şi Pintic mărginesc 
Ceahlăul cu unitatea montană Hăşmaş. Bistriţa, Bistricioara 
şi Bicazul, cu afluenții lor, şi-au sculptat văile creînd un 
nod oro-hidrografic. Toţi munţi din jur sînt integral 
acoperiți cu păduri, nu au păşuni alpine, doar Ceahlăul este 
golaş în zona superioară, înălțîndu-se ca o cetate spre cer. 

Dacă ar trebui să parcurgem crestele principale şi 
secundare ale Ceahlăului ar fi foarte greu. Totuşi, urmărind 
cumpăna apelor (deci fără a traversa nici o vale) putem 
defini o linie continuă de creastă, orientată, în general, 
nord-sud, ce porneşte dintre pîraiele Schit şi Răpciunița 
urmînd, în ordine, Piciorul Humăriei, Culmea Fîntînele, 
vîrfurile Toaca şi Ocolaşul Mare, Vîrful Verde şi sfîrşind la 
confluența dintre Pîrîul Jidanului cu Rîul Bicaz. O altă 
creastă, să spunem secundară, orientată în general est-vest, 
ar porni de la confluența Izvorului Muntelui cu Rîul 
Bistriţa şi ar trece prin Obcina Horstei, Culmea Răchitiş, 
vîrfurile mai mici de pe platou (Lespezi şi Biîtca lui 
Ghedeon), pe Obcina Lacurilor şi Obcina Tablei şi ar 
continua în Munţii Hăsmaş. Dar, în acest mod, am neglija 
prelunga culme formată din Obcina Boiştea şi Obcina 
Tîrşoasa sau culmea constituită din Muntele Sima şi 
Obcina Piatra Arsă, ca şi altele. 

Dispunerea văilor şi a culmilor principale în Munţii 
Ceahlău este radială, toate acestea pornind din platoul 
central de mare altitudine. Vom lua ca punct de pornire în 
descrierea oro-hidrografică (topografică) Virful Bîtca lui 
Ghedeon, situat în zona centrală a platoului. De aici se 
desprind creste importante în trei direcţii: nord, sud şi vest, 
iar fiecare dintre acestea se desfac în cîte două culmi 
secundare (fig. 7). 

În acest mod, suprafața Munţilor Ceahlău este 
divizată în trei părți, în funcție şi de cei trei mari colectori 
ai apelor: Lacul Izvorul Muntelui, Bicazul şi Bistricioara. 
O primă suprafaţă este delimitată de Izvorul Muntelui, 
Pîrîul lui Martin, Slatina, Schit şi lacul de acumulare. A 
doua suprafaţă este delimitată de Izvorul Muntelui, Bistriţa 
în aval de baraj, Bicazul, Pîrîul Jidanului, Bistra şi Bistra 

Mare. În sfîrşit, cea de a treia suprafaţă este delimitată de 
Bistra Mare şi Pintic, Bistricioara, Schit, Slatina şi Pîrîul 
lui Martin. În fiecare dintre ele se încadrează toate culmile 
şi picioarele de munte care coboară spre confluenţele 
cursurilor de apă. 


(7 
e 


PICIORUL VER CEL e 


Fig. 7- Schița oro-hidrografică. 


(1) Spre nord. Din Bîtca lui Ghedeon (1845 m), al 
treilea vîrf ca înălțime din Munţii Ceahlău, se desprinde o 
creastă mică avînd direcţia generală nord-vest; trece prin 
Curmătura Piciorului $chiop (1765 m) şi se continuă cu 

Piciorul Şchiop pînă la confluenţa Pîrîului lui Martin cu 
Pîrîul Rupturi, ape care mărginesc piciorul de munte spre 
stînga şi dreapta. Piciorul Şchiop este acoperit în totalitate 
cu pădure. Urmînd descrierea spre nord, creasta principală 
trece prin Vîrful Lespezi (1805 m), al patrulea vîrf şi 
ultimul care depăşeşte altitudinea de 1800 m, situîndu-se 
încă în gol alpin. 

Din Vîrful Lespezi se desprinde spre est Culmea 
Răchitiş, dominată de înălțimile grupului stîncos numit 
Detunatele (1737 m), cunoscut obiectiv turistic, şi Turnul 
Răchitiş (1532 m), la baza căruia sînt situate calcarele 
Pietrei cu Apă, un alt important obiectiv turistic. Culmea 
coboară în cunoscuta curmătură Lutul Roşu (1015 m), apoi 
urcă în Bîtca Chica Baicului (1174 m), complet împădurită. 
Din aceşt punct dominant se bifurcă alte două culmi: una 
spre est, Obcina- Horştei, pe care domină Vîrful Horştea 
(1062 m), se prelungeşte pe aproximativ 8 km pînă la 
confluența dintre Izvorul Muntelui şi Bistriţa, mărginită la 
nord de Pîrîul Secu şi lacul de acumulare Izvorul Muntelui, 
iar la sud de Izvorul Muntelui; alta spre nord-est, Obcina 
Chica Baicului, care se sfirşeşte în apele lacului de 
acumulare, mărginită spre nord-vest de Izvorul Alb şi spre 
sud-est de Pîrîul Secu. 

Continuînd descrierea crestei din Vîrful Lespezi spre 
nord, aceasta coboară într-o mică şa, apoi prin apropierea 
cabanei meteorologilor de la stația Ceahlău-Toaca şi urcă 
Vîrful Toaca (1900 m), al doilea vîrf ca înălțime din 
Ceahlău. Aici, la baza stîncii de pe vîrf, este situată stația 
meteorologică. Din Vîrful Toaca se desprinde, spre nord- 
vest, Piciorul Crestăturii ce continuă spre staţiunea turistică 
Durău şi din acesta ia naştere Piciorul Poienii, pe care se 
ridică un mic mamelon cu cota 1023 m. Piciorul Poienii se 

sfîrşeşte la confluenţa pîraielor Slatina şi Durău. Din Vîrful 
Toaca, creasta trece peste cunoscuta stîncă Panaghia şi 
direcția ei a devenit nord, nord-est pînă în Piatra Lată 
(1737 m). Inainte de aceasta, în Şaua Muntelui, se găseşte 
porțiunea cea mai îngustă de creastă din cadrul Munţilor 
Ceahlău. 

Din Piatra Lată se desprinde spre sud-est Piciorul 
Sihastrului, cu Turnul Sihastrului, mărginit spre dreapta 
(sud-vest) de Izvorul Alb cu jgheaburile de la obiîrşia sa, 
apoi spre est Obcina Cerebuc. Această obcină este 
evidenţiată încă din prima sa parte de Bîtca Cerebuc (1159 
m), din care îşi schimbă direcția spre nord, nord-est şi se 
desparte în cîteva picioare de munte ce coboară pînă în 
apele lacului de acumulare. Cele două mai importante sînt: 
Piciorul Verdele, spre est, pe care se ridică Bîtca Verdele 
(1055 m) şi Piciorul Ciocanu, spre nord, nord-est, cu un 
mamelon ce are cota 921 m. 

Din Piatra Lată spre nord continuă Culmea Fîntînele, 
cu altitudinea maximă în Bîtca Fîntînele (1511 m), din care 
ia naştere spre nord-est Obcina Țiflicului apoi, după ce 
pierde puţin din înălțime, se formează două picioare de 
munte: spre vest Piciorul Fîntînele, ce se continuă la nord 
de staţiunea turistică Durău prin Bîtca Durău (898 m), şi 
spre nord, nord-est Piciorul Ponorului, mărginit de văile 
Răpciuniţa şi Sasca pînă în apele lacului de acumulare. 
Creasta principală amintită se sfîrşeşte prin Piciorul 
Humăriei, prelungit printre pîraiele Schit şi Răpciuniţa pînă 
în apele aceluiaşi lac. Cam pe la jumătatea sa se ridică un 
mic vîrf împădurit cu altitudinea de 992 m. 

(2) Spre sud. De la altitudinea aceleeaşi bîtci (1845 
m) se coboară pe platou într-o şa ce are cota 1823 m, 
urcînd apoi la înălțimea maximă a munţilor din Vîrful 

Ocolaşul Mare (1907 m). Creasta face o ruptură de 
aproximativ 200 m, coborînd treapta dintre platoul 
Ocolaşului Mare şi platoul Ocolaşului Mic, de unde se 
desprind: spre est - Piciorul Scurt, limitat la nord de Izvorul 
Muntelui şi la sud de Pîrîul Maicilor cu Jgheabul 
Armenilor de la obîrşia sa, iar spre sud-vest coboară la cota 
minimă de 1335 m în şaua din Poiana Stănile, urcă pe 
masivul stîncos numit Piatra Sură, la altitudinea maximă de 
1 525 m. După ce trece prin Curmătura Pietrei Sure (1165 
m), continuă cu Obcina dintre Bistre, limitată la nord-vest 
de Bistra Mare şi la sud de Bistra Mică, pe care se ridică 
mameloanele cu altitudinile de 1279 m şi 1244 m. Această 
creastă principală spre sud traversează pe platoul 
Ocolaşului Mic pînă în Turnul lui Budu (1715 m), de unde 
se formează spre est Piciorul Maicilor, continuat cu Bîtca 
Popii (1113 m) şi limitat la nord de Pîrîul Maicilor şi 
Izvorul Muntelui, iar la sud Pîrîul Furcituri. 

Din Turnul lui Budu se desfac două culmi prelungi. 
Prima coboară în Poiana Bîtca Neagră şi se strecoară prin 
spaţiul îngust dintre pîraiele Chiliei, la vest, şi Neagra 
Mare, la est. Inainte de aceasta trimite o ramură printre cele 
două obîrşii ale Bistrei Mici (pîraiele Stănile şi Chiliei), din 
care se ridică Biîtca Neagră (1398 m). În continuare, 
culmea principală ia direcția sud, atingînd extremitatea de 
est a Obcinei Chiliei (în punctul de altitudine maximă de 1 
219 m), coborînd în Vîrful Verde (1339 m), revine la 
direcția vest pînă în Bîtca Făgeţel (1165 m) şi, după ce 
trece spre sud prin Vîrful Caprei (1113 m), ia direcția sud- 
est şi se sfîrşeşte la confluența Pîrîului Jidanului cu Rîul 
Bicaz. Pe parcurs, Obcina Chiliei s-a continuat spre vest 
pînă la Valea Bistrei. 

Din Vîrful Verde se desprinde o culme spre Vîrful 

Arşiţa (1296 m) din care se formează două picioare de 
munte spre Chişirig, la sud, şi Neagra, la sud-est. Din 
Vîrful Făgeţel iau naştere trei picioare de munte, care 
coboară spre nord-vest la confluenţa pîraielor Frînturi cu 
Bistra, spre sud-vest la confluența Bistrei cu Pîrîul 
Jidanului din satul Telec, şi spre sud-est - la confluența 
Pîrîului Jidanului cu Rîul Bicaz, din localitatea Bicazul 
Ardelean. A doua culme îşi are originea în Turnul lui 
Budu, coboară pînă în Curmătura Văratec (1335 m) şi, din 
Vîrful Văratec (1362 m), situat la numai 300 m, se 
formează un picior de munte spre sud, printre pîraiele 
Neagra Mare, la vest, şi Neagra Mică, la est, peste Vîrful 
Neagra (1138 m), pînă la confluenţa lor. Culmea principală 
va şerpui pe direcția generală est, astfel: pe Obcina Piatra 
Arsă coboară în şaua Pietrei Arse, la mai puţin de 1000 m 
altitudine, urcă în Vîrful Secuiesc (1245 m), coboară în 
Şaua Hamzoaia (1015 m) şi trece pe coama Muntelui Sima. 
Pe Muntele Sima atinge altitudinea maximă de 1155 m, 
după care se sfirşeşte prin Piciorul Coşuşnei, spre est, 
Piciorul 'Tarniţa, spre oraşul Bicaz şi Piciorul Budacelului, 
spre confluența dintre Hamzoaia şi Bicaz. Tot din Vîrful 
Secuiesc se formează, spre sud, un picior de munte între 
pîraiele Neagra şi Taşca. 

(3) Spre vest. Între Bîtca lui Ghedeon şi Vîrful 
Ocolaşul Mare se desprinde o culme (nu prea evidentă la 
început) peste Şaua La Pălărie şi prin Crestătura Pălăriei ce 
coboară, printre văile seci de la obîrşiile Pîrîului lui Martin 
(Jgheabul lui Vodă) şi Bistrei Mari, în Curmătura La 
Scaune (1247 m). Din curmătură, prin care trece o 
importantă arteră de circulaţie pentru aceşti munți, culmea 
devine mai evidentă, păstrînd aceeasi direcție generală. Pe 
creastă se ridică Vîrful Strungile (1318 m), din care se 

desprinde, spre sud-vest, Piciorul cu Strungile, apoi creasta 
se continuă cu Obcina Lacurilor pînă la altitudinea maximă 
de 1311 m. Inainte de acest vîrf s-a format spre nord, 
Piciorul Calului printre Pîrîul lui Martin, spre est, şi Pîrîul 
Slatina, spre vest, pe care se înalță un mamelon cu 
altitudinea 1165 m. 

De la altitudinea maximă menţionată, creasta 
descrisă se desface în două culmi: una continuă pe Obcina 
Lacurilor, cealaltă porneşte pe direcția sud-vest pe Obcina 
Tablei, coboară într-o şa la 1195 m altitudine şi urcă din 
nou, în Bîtca Savului (cotai 1246 m). După ce trece prin 
Curmătura Pinticului, se continuă în Munţi Hăsmaş. 
Obcina Lacurilor face o mare curbă, schimbîndu-şi direcția 
spre nord-vest. Către vest se desprind trei picioare de 
munte principale printre afluenții din Munţii Ceahlău ai 
Pîrîului Pintic: Piciorul Tîrşoasa, Piciorul Șuricului şi 
Piciorul Arşiţa Ascunsă. In prelungirea Obcinei Lacurilor, 
culmea se continuă, luînd direcţia nord, cu Obcina 
Tîrşoasa, pe care se ridică Bîtca Plopilor (1174 m) şi Vîrful 
Rotunda (1112 m), apoi în direcţia nord-est, prelungindu-se 
prin Obcina Boiştea, pe care se înalță Vîrful Boiştea (1079 
m) şi Vîrful Muntelui (1072 m). Din ultimul vîrf se despart, 
în final, două picioare de munte: unul spre nord-vest către 
vărsarea Rîului Bistricioara în lacul de acumulare Izvorul 
Muntelui şi altul (Piciorul Bofu) spre vărsarea Pîrîului 
Schit în acelaşi lac. Întreaga porţiune a culmii formată de 
obcinile Tîrşoasa şi Boiştea se întinde între Bistricioara şi 
Schit, cursuri de apă ce curg paralel. 

In ceea ce priveşte cele două virfuri dominante ale 
Munţilor Ceahlău, Ocolaşul Mare şi Toaca, în anii din 
urmă au existat păreri şi înregistrări diferite în documentele 
cartografice sau în lucrările turistice. Astfel, s-a susţinut că 

Vîrful Toaca este cel mai înalt din masiv. Complexele 
măsurători şi calcule altimetrice au arătat totdeauna că între 
aceste două vîrfuri există o diferență de nivel de 7 m, mai 
înalt fiind Vîrful Ocolaşul Mare cu cei 1907 m (mai exact 
1906,7 m) ai săi, cum menţionează hărțile topografice 
actuale. Chiar şi în anul 1935 se cunoştea exact aceeaşi 
diferenţă între cele două virfuri şi în acelaşi sens’, deşi 
valorile celor două altitudini erau altele. 


6. SCRIITORII DESPRE CEAHLĂU 


Munţilor Ceahlău le-au fost dedicate numeroase 
pagini de literatură. Aproape toţi scriitorii care au cunoscut 
acest masiv montan, celebru printre munţii Moldovei şi ai 
întregii țări, i-au închinat rînduri de o deosebită frumuseţe 
şi sensibilitate. Astfel, masivul, cu numeroasele sale peisaje 
unice, cu legendele originale şi cu istoria lui, este prezentat 
în scrierile unor mari cărturari moldoveni (Dimitrie 
Cantemir, Gheorghe Asachi), ale unor prozatori (Vasile 
Alecsandri, Alecu Russo, Calistrat Hogaş, Alexandru 
Vlahuţă, Emil Gîrleanu, Nicolae Gane, Barbu Delavrancea, 
Garabet Ibrăileanu, Mihail Sadoveanu, Dumitru Almaş), 
ale unor poeţi (George Coşbuc, Octavian Goga, Demostene 
Botez, George Lesnea, Aurel Rău), ca şi în lucrările literare 
semnate de geografi (lon Simionescu) sau istorici (Nicolae 
lorga) şi de mulți alții. 

În paginile ce urmează, ne propunem o succintă 
selecție prin intermediul căreia vom prezenta „muntele 
sfint" al Moldovei în viziunea unor mari condeieri din 


lC, Mătasă, Palatul Cnejilor, p. 28. 

trecut şi de azi. Consideraţiile acestora vor fi înfăţişate în 
ordinea cronologică a apariţiei operelor respective. Facem 
precizarea că sublinierile din citatele reproduse ne aparțin. 


Dimitrie Cantemir (1673-1723), marele cărturar 
umanist şi domn al Moldovei, a făcut referiri la Masivul 
Ceahlău în cunoscuta sa lucrare despre Moldova!. Lucrarea 
a fost scrisă în perioada 1714-1716, cînd autorul se găsea 
în exil în Rusia şi fusese ales membru al Academiei din 
Berlin. A fost publicată pentru prima dată în limba 
germană, în anul 1769, iar în limba română de abia în anul 
1825, fiind considerată, totodată, şi prima lucrare ştiinţifică 
romanească. În capitolul Despre munții şi mineralele 
Moldovei, autorul scria: 

„„... printre înălțimi curg pîraiele cele mai limpezi, ce 
se rostogolesc ici şi colo din vîrful munţilor, cu un murmur 
plăcut. Aceste locuri par nişte grădini dintre cele mai 
frumoase. .." 


Ceva mai departe se referea direct la Ceahlău: 

„Cel mai înalt dintre munţi este Ceahlăul, care dacă 
ar fi intrat în basmele celor vechi, ar fi fost atît de vestit ca 
şi Olimpul, Pindul sau Pelias. Este aşezat în părțile 
Neamţului, nu departe de izvorul Tazlăului, iar mijlocul lui 
e acoperit de zăpezi veşnice; pe vîrful lui însă nu se găseşte 
pic de nea, fiindcă pare să fie deasupra norilor de zăpadă. 
Din vîrful său, care se înalţă ca un turn, se prăvale un pîrîu 
foarte limpede, ce se năpusteşte cu mare larmă peste stînci 
abrupte. .." 


! Dimitrie Cantemir, Descrierea Moldovei, p. 30-31 

Chiar dacă unele afirmaţi sînt inexacte (izvorul 
Tazlăului este situat peste munţii Tarcău şi Gosman, la 
aproape 40 km, iar zăpada nu se păstrează tot timpul 
anului), ele reprezintă primele menţiuni scrise despre 
Ceahlău. Continuînd a evidenția înălțimea masivului, 
cărturarul menţiona: 

„Înălţimea ceă mare a muntelui se poate vedea mai 
cu seamă atunci cînd, pe timp senin, la asfinţitul soarelui, 
el poate fi zărit de la Cetatea Albă, cetate ce se află la 
şaizeci de ceasuri de drum depărtare, în întregime şi atît de 
limpede, ca şi cînd s-ar putea spune, după cum cred eu, 
chiar despre piscurile cele mai vestite"!. 


Gheorghe Asachi (1788-1869), cărturarul despre 
care Mihail Kogălniceanu afirma: ,„. . . este bărbatul care, 
în vremi grele, s-a străduit pentru luminarea neamului său 
şi care, pentru literatura română, a făcut singur mai mult 
decît noi toţi împreună”, a publicat în anul 1840, în 
tipografia sa de la laşi, legenda Dochiei” sub forma unei 
balade, din care redăm o strofă: „Între Piatra Detunată / Și- 
al Sihastrului Picior / Este-o stîncă ce-a fost fată/ De un 
mare domnitor." 

În aceeaşi lucrare”, partea a doua poate fi socotită, 
„cu o anumită îngăduință şi unele rezerve de natură 
ştiinţifică", “primul ghid turistic montan" din România. 


! Afirmația este exagerată deoarece distanţa, în linie dreaptă, dintre 
Munţii Ceahlău şi Cetatea Albă este de aproape 400 km. 

? în Munţii Ceahlău există o stîncă numită Dochia ce formează 
obiectul unor legende. 

* Gh. Asachi, Dochia şi Traian, după zicerile populare a românilor 
şi itinerarul muntelui Pionul. 


*1. Ionescu-Dunăreanu, Cartea drumeției, p. 153 

Aici vom găsi în prezentare bilingvă - franceză şi română, 
în alfabet de tranziție - menţiuni interesante despre Munţii 
Ceahlău!: 

„Din depărtările Răsăritului, oamenii văd apusul 
Soarelui în spatele lui, iar păstorii nomazi, ţuţuienii, dupa 
ce şi-au iernat turmele în Cîmpia Bugeacului, se întorc la 
locurile lor, călăuzindu-se după măgura Ceahlăului, ca şi 
corabia care-şi caută portul după lumina farului". 


Asachi recomandă a fi însoțiți în drumeţiile prin 
Munţii Ceahlău de localnici, pe care îi descrie în cuvinte 
frumoase: 

„+... oameni de un soi frumos, purtînd strae antice, 
precum se înfăţişează ele şi pe Columna Traiană de la 
Roma. Aceşti oameni sînt îndrăzneți, neobosiţi, ageri la 
minte şi voioşi". 


Trebuie menţionat, totuşi, că lucrarea lui Asachi 
despre Ceahlău conține numeroase greşeli ştiinţifice, 
exagerări şi naivități, dar, fiind prima scriere despre aceşti 
munți, păstrează prima lor prezentare în scris, la 124 de 
ani după cea făcută de Dimitrie Cantemir. 


Vasile Alecsandri (1821 - 1890) a peregrinat pe la 
poalele Ceahlăului cu un grup de prieteni, trecînd pe Valea 
Bistriţei şi pe la Răpciuni, la schiturile Hangu şi Durău. 
Ne-a lăsat în proză descrierea acestei călătorii efectuată în 
anul 18447, dar după cum singur mărturiseşte: 


! C- Turcu, Gh. Asachi - autor al celui dintii ghid turistic românesc. 
? V, Alecsandri, O plimbare la munți, în Culegerea de proză, p. 44, 
36 şi 39. 

“ne-am pornit de la Peatră ca să videm portretul 
Domnului Alexandru Lăpuşneanu; ne-am pornit dela 
Pîngărați cu gîndul să ne suim pe Ceahlău, şi nici-un poiect 
nici celălalt nu l-am putut împlini”. 


Am reţinut, din descrierea acestei călătorii, efectuată 
în compania a “doi tineri poeți şi de un tînăr giudecător” - 
judecătorul fiind Alecu Russo - două fragmente: 

„„.... deodată, cînd soarele s'au ivit pe cer, umplînd 
toată întinderea de lumină, dcodată, frumoasa vale a 
Bistriţei au steclit ca o panoramă: cu rîul său răpide pe care 
se cobora vreo cîteva plute, cu munţii înalți şi tufoşi ce o 
împregiură, cu satele sale sămănate pe costişe ca nişte 
giucării şi, într-un cuvînt, cu tot farmecul care împodobește 
natura sa mîndră şi sălbatică. [..] Ceahlăul ni se arăta în 
toată mărirea lui, ca un uriaş ce şi-ar fi întins capul pe 
deasupra munţilor, ca să privească apusul soarelui. 
Umbrele se suiseră treptat, ascunzînd în întuneric stîncele 
mari şi codrii sălbatici de pe coastele lui şi numai 
Panaghia, stînca cea piramidală de pe creştetul său, era încă 
luminată de razele aurite ale soarelui". 


Alecu Russo (1819-1859), militant pasoptist şi 
unionist, descrie Ceahlăul în cuvinte deosebit de 
frumoase!. 

„Rege între toate creştetele munților, care-i 
alcătuiesc o cingătoare ca o pază de cinste, Ceahlăul măreț, 
care şi-a păstrat numele lui de botez Dac, de-abia cunoscut 
în unele colțuri neştiute ale geografiei moderne supt 
numele de muntele Pionului, îşi înalță capul pleşuv către 


! A. Russo, Piatra Teiului şi laşii şi locuitorii săi în 1840, p. 47-49 

cer şi aruncă apoi cu dragoste bogăţiile bătrînelor lor coaste 
înverzite.. “. 


În continuare, acelaşi autor afirma: 

„+... malul stîng al Bistriţei cuprinde cu braţu-i 
desfătător povirnitele poale ale Ceahlăului şi adună 
năzuros la un înconjur înaintat satul Răpciuni, din care 
cîteva căsuțe albe ce adăpostesc la umbra brazilor ce le-au 
văzut clădindu-se; rîul oglindind creştetele ce-l înconjoară, 
îi încinge trupul ca o lată panglică împestrițată. .." 


Pentru activitatea sa revoluţionară, Alecu Russo a 
fost izolat prin decretul domnesc din 22 mai 1843. Stabilit 
la Piatra Neamţ, ca membru al tribunalului, a avut 
posibilitatea să cunoască îndeaproape Munţii Neamţului. În 
anul 1851 cînd, judecător fiind la Piatra Neamţ, a ajuns 
candidat pentru Divanul de Apel din laşi, scriitorul a 
declarat: „Prefer de o mie de ori cărarea de la munte, decît 
cariera deschisă dinaintea mea!" 

In peregrinările sale, Alecu Russo a cules de la 
localnici şi frumoasa legendă a Pietrei Teiului, stîncă 
monument al naturii situată acum în cuveta lacului de 
acumulare Izvorul Muntelui’. lată cîteva fragmente, 
reținute dintr-un dialog cu un localnic: 

„ -~ Inspre partea văii, pe marginea stîncii care 
încununează Ceahlăul, era aşezat cineva negru, mare. 
Alene, plecat într-o rînă, cu mîna dreapta se sprijinea de un 
bolovan, adus în sus, anume pus parcă acolo spre a sluji de 
parmalic  aşezăturii.|[..] Diavolul îşi desfăcu aripile. 
Ridicînd dintr-o clătinătură stînca, pluti o clipă pe deasupra 


LA. Russo, op. cit., p. 65-67. 

Ceahlăului. Se îndrepta spre gura Bistriţei - cînd o chemare 
ascuţită sună în văi. Era cîntecul de veghe al cucoşului. [..] 
Diavolul se cutremură, îşi descleştă ghearele şi stînca pe 
care o vezi a căzut greu. [..] Diavolul îşi făcuse planul să 
oprească Bistriţa din cale, şi apele, crescînd întruna din 
clipă în clipă, să reverse şi să înece lumea". 


Prozatorul Nicolae Gane (1838-1918) se referă la 
Ceahlău în cîteva nuvele. În Cîinele Bălan, publicată în 
anul 1876, descriind o călătorie spre munţi: 

„+... dată colo, mai în depărtare, şi Ceahlăul, 
împăratul Carpaţilor, cu monăstirea Durăul pe coaste şi cu 
Panaghia pe frunte, despicînd falnic albastrul ceriului"; 


În nuvela Duduca Bălașa, apărută în acelaşi an, cînd 
îşi plimbă eroii prin preajma Munţilor Ceahlău, prilej de a 
face o scurtă prezentare a acestora: 

„Soarele asfinţise şi o văpaie trandafirie îmbrobodea 
acum vîrful munţilor. Unul mai cu samă raspîndea o 
lumină atît de strălucitoare, încît stîncile nu-i încoronau 
fruntea păreau a fi de oglinzi. De nalt ce era muntele acela, 
s-ar fi zis că creasta lui aurită atinge bolta ceriului şi că toţi 
ceilalți se umilesc dinaintea lui: era bătrînul Ceăhlău, 
stăpînul furtunilor, care de mii de ani vede în toate serile 
cel din urmă asfințitul soarelui”. 


Se afirmă că şi Mihai Eminescu (1850-1889) ar fi 
colindat prin Munţii Ceahlău. Dacă a urcat în zona înaltă, 
posibil că inspirat de aceste minunate locuri a scris poezia 
Muşatin şi codrul din care reținem: „Și în umbra cea de 
veci / Curgu-mi rîurile reci / Limpegioare, rotitoare, / 
Avînd glasuri de izvoare / Bistrița în stînci se bate / Prin 

paduri întunecate / Şi mereu se adinceşte / Unde apa-abia 
clipeşte”. 

Legenda Dochiei, fata lui Decebal, l-a ajutat (tot 
probabil) să scrie versurile: „Din stejar cu frunza deasă / 
lese mîndră-o-mpărăteasă, / Cu păr lung pîn' la călciie / Şi 
cu haine aurie / Mîndră-i este rochia / Și o cheamă 
Dochia." 

În zona Munţilor Ceahlău, probabil la Palatul 
Cnejilor, se pare că Mihail Eminescu a scris poezia 
Strigoii. 


Un alt mare poet român, George Coşbuc (1866 - 
1918), în poezia Vara, a dedicat Ceahlăului, în anul 1892, 
versurile: „Priveam fără de ţintă-n sus / într-o sălbatică 
splendoare / Vedeam Ceahlăul la apus, / Departe-n zări 
albastre dus, / Un uriaş cu fruntea-n soare, / De pază [ării 
noastre pus". 


Cunoscutul povestitor, profesor de latină şi română 
la Piatra Neamţ, Calistrat Hogas (1849-1917), considerat 
de Tudor Vianu drept “Creangă trecut prin cultură”, a 
meşteşugit cuvinte  neasemuit de frumoase despre 
călătoriile sale şi despre Ceahlău. Am reţinut cîteva !: 

„„. .. la priveşte cum se ascund, în negura depărtării, 
pietrele roşii şi cum Panaghia Ceahlăului, ca o săgeată de 
aur, spintecă deşerturile albastre şi fără fund ale cerului!" 
(din povesirea sa „Pe Seştina" publicată pentru prima dată 
în „„Arhiva", lasi, 1894, sept. - oct.). 

Mai tirziu, în anul 1902, iată cum a văzut scriitorul 
Ceahlăul de pe Culmea Stînişoarei, muntele vecin de peste 


! C. Hogaş, Amintiri dintr-o călătorie, p. 112 

Bistriţa: 

„Pe stînga, Ceahlăul, cu nenumăratele lui turnuri de 
stînci, săpate pe adîncul cerului, se înalță în aer ca un 
fantastic castel de aur zidit de mîna fermecată a vreunui 
vrăjitor din poveşti. Vîntul nu mai sufla şi glasul răguşit al 
ierburilor aspre şi sălbatice amuţise, o solemnă tăcere 
domnea în cer şi pe pămînt. În depărtare, răsăritul imens 
ardea în valurile de foc ale zorilor, iar soarele, ca o colosală 
sprînceană de aur curat, se rădică de după linia neagră şi 
ondulată a munţilor vaporoşi." 


Popularul scriitor şi publicist Alexandru Vlahuţă 
(1858-1919). descria în anul 1901 cu multă măiestrie 
Ceahlăul şi unele zone ale sale, pe care, evident, le 
colindase!. Pe cînd urca în munte, cu plecarea de la Durău, 
acesta i se înfățișa astfel: 

„Măreţ, fantastic se ridică-n faţa noastră, ca un dom 
uriaş, Pionul - bătrînul rege al Carpaţilor Moldovei”. 


Aflîndu-se în urcuş spre zona înaltă a masivului, 
observa: 

„Deasupra noastră, Ceahlăul iese din neguri, soarele 
pune hlămizi de argint pe umerii stîncilor. Cărarea urcă în 
cotituri, prin beznă de codru, brazi lungi, doboriţi de 
bătrîneţe, zac pe pat de cetină, acoperiți de muşchi; unii, în 
picioare, putreziţi, întind braţe negre, schiloade, cerşind 
parcă ajutor de la tovarăşii care-i înconjoară voinici, zvelți, 
plini de viaţă. De pe Curmătura Arşiţei se deschide iarăşi 
privelişte largă spre munţi. Jos, sub brădişul atîrnat de 


' AL. Vlahuţă, România pitorească, capitolul „În Munţii Neamţului", 
pp. 87- 88. 

tancuri, se vede schitul Durău cuibărit ca în fundul unei 
prăpăstu." 


Ajuns pe platou, Alexandru Vlahuţă privea o altă 
imagine: 

„+... Şi iată-ne sus, pe zarea Ceahlăului. Din jnepenii 
culcaţi pe vînturi se nalţă de pretutindeni stînci uriaşe, ale 
căror forme ciudate au toate nume şi înţelesuri potrivite în 
închipuirea poporului: Dochia, Tabăra Vulturilor, Turnul 
Sihastrului, Căciula Dorobanţului, Masa Ciobanului, de 
unde ai cea mai frumoasă vedere pe valea Bistriţei, Gardul 
Stînelor ridicat pe pragul unei prăpăstii înfiorătoare şi - în 
mijlocul acestei salbe de stînci se înalță Panaghia, un sul 
măreț de piatră, scrijelat de ploi, înfipt ca un corn în 
creştetul pleşuv al Ceahlăului". 


În “România pitorească" e descrisă şi coborîrea sa pe 
la Cascada Duruitoarea!: 

„începem s-auzim tot mai desluşit, tot mai 
aproape, freamătul sălbaticelor ape. Treptat, valea se 
îngustează. Din stînga se răpede pe crăpătura unui zid de 
piatră un izvoraş, lungă şuviță de argint, ce cade făcîndu-se 
pulbere la picioarele noastre. Dar de unde vine atîta vuiet? 
„„.„ Ne întoarcem privirile la dreapta şi rămînem uimiţi. O 
pînză lată de apă, albă ca laptele, desfăşurîndu-se ca de pe 
un sul, s-aruncă de la o înălțime ameţitoare într-o copcă de 
piatră care-o prinde la vreo zece metri mai sus de albie, ş- 
apoi o toarnă în jos, răsfirînd-o ca o coadă de păun, peste 
pieptul rotund al unei stînci. De la Duruitoarea ne lăsăm pe 
matca pîrtului”.. . 


"AL. Vlahuţă, op. cit. p. 88-89. 

Cu prilejul altei călătorii, o coborîre cu plutele, ne-a 
lăsat o minunată descriere a Ceahlăului şi a Rîului Bistriţa, 
văzute din zona actualului lac de acumulare": 

„Cotim la dreapta, pe sub podul de la Gura Largului 
şi deodată ni se deschide înainte minunata privelişte a 
Ceahlăului. Singur şi posomorit, trufaş şi stăpînitor peste 
un popor de munți, ce par pe lîngă dînsul muşuroaie, 
înălțîndu-si creştetul în cer, scărmănînd norii în raghila de 
stînci înfipte pe fruntea-i pleşuvă, mîndrul uriaş farmecă 
rîul, cu puterea măreției lui, si-l face să-şi uite drumul şi 
dorul de cîmpie. De pe la nămiezi, pînă la scăpătatul 
soarelui ne poartă Bistrița tot pe lîngă el; pleacă ea uneori, 
hotărîtă să nu se mai întoarcă şi iar se răzeîndeste şi vine 
mai aproape, aci ură vrăjită pe sub poalele lui, rotindu-se în 
loc, scuturîndu-şi platoşa-i strălucitoare, aci suspinînd din 
adînc, aci privindu-l lung, strigîndu-l, dînd freamăt 
pădurilor cu glasul de valuri. Într-un tîrziu îşi ia de seamă 
şi pleacă mînioasă, vorbeşte singură, se bate de maluri, 
urlînd s-aruncă toată, cît îi de lată, peste înaltele praguri de 
la Bicaz şi de la Lunca Strîmbului”. 


Şi Vlahuță ne povesteşte, în graiul său, legenda 
Pietrei Teiului: 

„Pe malul drept, în vatra Călugărenilor, se înalță o 
namilă de stîncă - „Piatra Teiului”. Cic-a vrut dracu odată 
să iezească Bistriţa şi, rupînd un hărtan din Ceahlău, l-a 
luat de-a fedeleşu şi s-a pogorit cu el în puterea nopţii, dar 


l Al. Vlahuță, op. cit.,capit. „Pe plută de la Dorna la Piatra", p. 106- 
107 
? Al. Vlahuță, op. cit., p. 106. 

pe vale l-a prins cîntarea cocoşilor, ş-a zbughit-o Aghiuţă, 
lăsînd stana-n bătătură, de s-au crucit oamenii cînd au 
văzut-o a doua zi”. 


Un alt prozator român, Emil Gîrleanu (1878-1914), 
prezintă următoarea imagine asupra Ceahlăului văzut de la 
Durău, dis de dimineaţă!: 

„Ceahlăul îşi tiveşte, fumurii, crestele pe cer; cu 
mijlocul încins într-un văl des de ceață pare că-şi strînge 
şalele stîncoase într-un brîu de lînă. Codrul stă încremenit, 
ca şi cînd ar fi şi el de piatră. In liniştea adîncă, se aude, 
departe, suetul izvoarelor”. 


Barbu Delavrancea (1859-1918), în ultima sa piesă 
de teatru (Luceafărul) din trilogia închinată Moldovei, 
realizată în 1910, prin gura lui Petru Rareş, aminteste de 
Munţii Ceahlău (actul II, scena IV): 

“Eu m-am suit pe Ceahlău şi-am făcut ochii roată şi- 
am plîns, ascultînd, ca în vis, jalea aceluiaşi neam risipit la 
trei coroane deosebite ..." 


Acţiunea din actul II a piesei Viforul se desfăşoară 
pe muntele Ceahlău într-un luminiş din pădurea 
întunecoasă de brazi şi molizi, mărginit de o prăpastie 
adîncă. Acolo, Ștefăniță Vodă ordonă uciderea unuia 
dintre fii bătrînului boier Luca Arbore. Acesta este împins 
în prăpastie. 


E. Gîrleanu, Pe potecile Ceahlăului 
B, Delavrancea, Opere, vol. 3, p. 217 


° B, Delavrancea, op, cit.. p. 109. 

Nicolae lorga (1871-1940), marele nostru istoric şi, 
în acelaşi timp, scriitor, publicist şi om politic, scria în anul 
1916 despre meleagurile Bistriţei şi Ceahlăului, străbătute 
cu ocazia numeroaselor sale călătorii prin ţară!. Despre 
Bistriţa: 

„E cea mai măreață din apele Moldovei, largă, 
adîncă şi limpede, strălucind din toți solzii săi de ardesie. 
Pe alocurea o încarcă plute aspru încheiate, care se 
odihnesc, aşteptînd plecarea. O piatră înaltă “Piatra 
Teiului”, care samănă întru cătva a cruce, răsare din 
verdeață, de-asupra rîului răpede: dracul, spune povestea, a 
vrut să răpadă în Bistrița această fărîmă de stîncă, dar l-a 
apucat ziua, şi nici-o putere omenească nu poate clinti de 
acum povara pe care a lăsat-o în loc Duhul rău, trăsnit de 
lumina soarelui”. 


Apucînd pe pîraiele Bistricioara şi Schitu, 
memorialistul îşi amintea: 

„+... laşi malul Bistriţei, şi Bistricioara îngustă îți 
aleargă acum supt ochi, cu acelaşi mers şi aceeaşi față ca şi 
puternicul rîu în care se varsă. De la Răpciuni, un mare sat 
foarte curat, cu frumoase livezi şi case bune, pe laturile 
unei şosele largi, te urci spre Durău”. 


lată şi descrierea traseului mai sus de Durău: 

„. - - drumul se înfundă tot mai mult spre întunecatul 
părete de munţi. Deasupra unui vîrf care întrece cu cîtva pe 
celelalte, stă o cunună zimţuită, de piatră goală, sură: acesta 
e Ceahlăul”. 

„.. . . Muntele nu e durat din stîncă, ci din acel 


IN. Iorga, Sate şi mănăstiri din România, pp. 109-112. 

amestec de pietriş, din acel conglomerat cu grăunțe mici, 
albe, care se desvăleşte deodată la cîte o surpare a 
vegetației". 


Descriind zona înaltă, Nicolae Iorga nota: 

„Pare că deosebeşti trei rînduri de zid, la înălțimi 
deosebite: dintr-unul au rămas colţi, din altul un larg părete 
drept, din celălalt, tocmai sus, frînturi de turnuri, cum nici 
pe a cincea parte nu le poate clădi omul. Acolo e Panaghia, 
masa de piatră în jurul căreia, din cele patru părți ale lumii, 
se luptă vînturile”. 


Octavian Goga (1881-1938) dedică o întreagă poezie 
Ceahlăului. A fost scrisă în timpul primului război 
mondial, atunci cînd armatele germane şi austro-ungare 
ocupaseră zona montană în care era cuprins şi masivul 
Ceahlău!: “Va fi-ntr-o zi de primăvară / Cu molcom zvon în 
zări albastre/ Cînd poate nimeni n-a mai plinge/ 
Fărămiţarea ţării noastre / în negură de ani de zile / Se va 
fi cufundat Calvarul / Şi doar bătrînii de-ar mai spunei / 
Pe unde-a fost de mult hotarul . . ./ Atunci se va urni 
deodată / Intr-un cutremur toată firea / Şi-un chiot surd din 
depărtare / Va despica nemărginirea . . ./ De peste granița 
cea nouă,/ Ca o sălbatică urgie,/ Strigînd spre țarina 
Moldovei,/ Un munte s-a porni să vie . . ./ Și va să-nsemne 
cronicarul/ Atunci o zi vijelioasă, / Ceahlăul n-a rămas la 
duşmani / Ceahlăul s-a întors acasă”. 


Intr-o plachetă cu şase poezii publicată în anul 1918, 
tînărul pe atunci poet Demostene Botez (1893-1973), se 


10. Goga, Ceahlăul. în „„Cîntece fără ţară”, p. 198. 

referă la Munţii Ceahlău!, ocupați vremelnic de invadatorii 
tării: „Să nu zîmbim;/ de dincolo de zare/ Ceahlăul ne 
priveşte cu mustrare/ Şi peste-al ţării noastre ţintirim/ 
Sporeşte-n umbra lui melancoliea./ Să nu zîmbim;/ Ne văd 
streinii de la Panaghiea./ Şi nu ştiu cum, dar înspre sară/ 
Luceafărul prea timpuriu,/ Veghind de-asupra pe Ceahlău/ 
îmi pare o candelă bizară/ De-asupra unui vast sicriu .. / 
Şi-mi pare râu. ..." 


Cunoscutul critic şi istoric literar ieşean Garabet 
Ibrăileanu (1871-1936), în romanul său, Adela, aminteşte 
în repetate rînduri, prin gura personajelor care colindă 
diferite zone între Bălțăteşti şi Tîrgu Neamţ, de Munţii 
Ceahlău”. 

“O noapte albastră deasupra Durăului, în septembrie 

Luna, izbutind în sfîrşit să urce Ceahlăul dinspre 
Buhalniţa, apăru candidă şi sinistră între două stînci, apoi 
dispăru în dosul Panaghiei şi pe urmă, după ce stătu o 
vreme nehotărîtă deasupra prăpastiei, veni pe biserica 
schitului. A doua zi, pe Ceahlău... Bolta imensă de azur, 
acoperind priveliştile scînteietoare ... Monştrii pietrificaţi 
de pe munte, culcaţi ori în picioare, unii binevoitori, alții 
agresivi sau bizari. (Era şi unul amical şi hilar, în mijlocul 
platoului)”. Culmile negre din vale tîrîndu-se spre piciorul 
muntelui colosal ori alergînd speriate în toate părțile şi 
oprindu-se brusc, halucinate. Cînd vineţi, cînd roşii, munții 
înalți de pe Bistricioara, strălucind în soare cu toate stîncile 
lor..[..] Dar deodată cerul asfinţitului se umplu, emoţionant, 


! D, Botez, Munţii, p. 6 
? G. Ibrăileanu, Privind viaţa. Adela. Amintiri, p. 33 şi 115. 
? Probabil că se referă la “Piatra Lăcrămată”. 

cu trupul Ceahlăului, mistreţ uriaş şi hidos, cu capul 
luminat de soarele care se-ndrepta spre fundul zării. 
Muntele nemăsurat şi diform, în tristeţea indescriptibilă a 
sfîrşiturilor de zi pe munţi, inspira neîncredere şi nelinişte”. 


Tot Garabet Ibrăileanu trăgea şi o concluzie: 

„Altceva nu există! Ai douăzeci de ani, o pelerină pe 
umeri, nu crezi în microbi şi eşti pe Ceahlău . . . Dar ca să 
ajungi pe Ceahlău trebuie să ştii cum şi cu cine”. 


Aproape toate meleagurile unde au trăit sau care au 
fost străbătute de eroii scrierilor lui Mihail Sadoveanu, au 
fost călcate şi de scriitor. În romanul Baltagul, scris în anul 
1930, doi dintre eroi, Vitoria Lipan şi fiul ei, Gheorghiţă, în 
peregrinările lor pentru căutarea lui Nichifor Lipan, sînt 
purtaţi pe la poalele Ceahlăului, pe Valea Bistriței. După 
ce au trecut prin Bicaz, „... au prins a avea în coada 
ochiului stîng, necontenit, umbra albăstrie a Ceahlăului 
nins”. Ajunşi la Călugăreni şi la Piatra Teiului, stîncă ce 
astăzi este declarată monument al naturii, ei află legenda ei. 
Mihail Sadoveanu o formulează astfel: 

. „este o istorisire cum că diavolul ar fi rupt 
cîndva, noaptea, piatra asta din vîrful Ceahlăului, s-a adus- 
o aicea în braţe, ca s-o lepede în curmezişul Bistriţei, să 
poprească apele şi să înece cuprinsul. Dar cum o ducea în 
zbor, l-a apucat cîntarea cea din urmă a cucoşilor. A 
lepădat-o şi a fugit în pustie, la întuneric, ca să nu-l fulgere 
soarele”. 


Legenda a mai fost povestită cu ani în urmă de 


! M. Sadoveanu, Baltagul, p. 83-84; Fraţii Jderi, cap. IX. 

Alecu Russo şi, apoi, de Alexandru Vlahuţă. In romanul 
istoric Fraţii Jderi, Mihail Sadoveanu povesteste cum 
Ştefan cel Mare participă la o vînătoare de bouri la poalele 
Ceahlăului, în zona Izvorul Alb. În rîndurile următoare 
preluăm cîteva fragmente: 

„= la asfinţitul soarelui, pîcla se lăsă pe poalele 
Ceahlăului şi piscul rămase în lumină nins, dincolo de 
lume şi singur ca o clopotniţă... [..] Inspre Izvorul Alb, 
locul era aşa de prăpăstios, încît numai o sălbăticiune ar fi 
putut avea pe acolo hăţaş cotit de intrare. Dinspre schit, 
locul iarăşi era tare: duruitoarea curgea pe stînci oable. [..] 
Dintr-altă parte a muntelui de dincolo de ţancul Izvorului 
Alb, începură să sune cornurile vînătorii domneşti. 
Răsăritul lucea înspre Panaghia, însă pe plaiurile 
Ocolaşului se tîrîiau neguri”. 


Lui Mihail Sadoveanu, care colindă mereu plaiurile 
româneşti, acest masiv montan îi stîrneşte mereu admiraţia: 

“Ce linie mareaţă are acest munte, şi cît de aproape 
de Dumnezeu stă săgeata lui cea mai de sus, de unde, în 
acele dimineţi line de toamnă de care vorbesc, se văd văile 
succesive ale Moldovei pînă în adînci depărtări. Spre 
pustia-i înaltă şi izolată, unde au stătut schivnicii din 
milenii - în asemenea zile limpezi privesc păstorii din tot 
cuprinsul țării . . . Calea păstorilor coborîți la păsunile 
cîmpiilor s-a întins pînă în hotarul unde ciobanii îl puteau 
vedea. Acolo în urmă era obîrşia neamului; Ceahlăul era 
Domnul din veac". 


Profesorul şi savantul Ion Simionescu (1873-1944), 
una dintre cele mai complexe şi fecunde personalități 
culturale româneşti din prima jumătate a secolului XX, 

scria despre Ceahlău într-una din lucrările sale!: 

“Pe tot întinsul țării nu este alt munte mai cunoscut, 
mai cîntat, mai des pomenit. A dat naştere la poveşti ori 
legende în popor, la descrieri minunate din partea multor 
scriitori. Faima lui nu stă numai în amănunțita arhitectură 
de piatră, care au răscolit imaginaţia poporului; nu i-a 
stabilit-o numai impunătoarea-i înfăţişare, înălțîndu-se 
deasupra celorlalți munţi învecinaţi, cît faptul că prin 
aceasta e în adevăr un far zărit de la mari depărătri. [..] Stai 
ceasuri întregi privindu-l fără să simţi cum trece vremea, 
mai ales în apus de soare, cînd jocul norilor şi aureola 
asfințitului dau însuflețire colosului de piatră. Cu cît te 
apropii de el, ori din ce direcţie, te uimeşte bogăția şi 
Varietatea sculpturilor în amănunt, întrecînd - fără 
exagerarea închipuirii - opera omului din jurul acoperişului 
de la Domul din Milano. [..] Mulţi urcă Ceahlăul spre a 
asista la impunătorul spectacol al răsăritului de soare. In 
adevăr, este măreț tabloul în sine, prin exuberanţa culorilor 
revărsate. Izolat cum e, mai mult decît orice munte, 
Ceahlăul e un turn de observare nimerit. Cele dintîi dungi 
fosforescente, geana zorilor, se arată la marginea 
orizontului deschis al dealurilor răsăritene; asişti la 
flacările ce încinge cerul, de la roşul de foc la auriul 
prevestitor al răsăririi soarelui, măreț disc de jar. [..] Dar 
nici apusul de soare nu e mai puţin atractiv, mai ales cînd 
norii îl întovărăşesc, mărind policromia cerului, cu 
tiviturile de purpură, cu trîmbele de aur ce-i străbat, pînă 
cînd argintiul amurgului se lasă peste văi. [..] Toaca 
semeaţă, pe care creşte nesupărată Floarea reginei, în jurul 
căreia însă încing hora vînturile, pe care o sapă noaptea şi 


11. Simionescu, Prin munţii noştri, p. 67-73. 

ziua dăltițele nevăzute ale negurei ce pătrunde adînc, va fi 
schimbată cu vremea în Stogul lui Albu, stîlp mai subțirel, 
iar acesta va ajunge ca şi Căciula Dorobanţului, ciot de 
piatră cu o lespede în vîrf; şi ea se va rostogoli în prăpastia 
deschisă ..." 


Poetul George Lesnea (n. 1902) un drumeţ neobosit 
pe plaiurile țării, aminteşte de Ceahlău în poezia La hanul 
de pamînt’: „Erau, şi călăreți de olac, / Purtînd ciubote cît 
Ceahlăul / Si mult sfrijit un biet deac, / Ce bea încît să 
umple hăul". 

Dumitru Almaş, în romanul Meşterul Manole, ne 
povesteşte despre locul din partea superioară a masivului 
numit ,Scăldătoarea Vulturilor” sau ‚Tabăra Vulturilor", 
ca şi despre alte zone”: 

„Pe Ceahlău există un grup de stînci care se chiamă 
Scăldătoarea Vulturilor, de unde răsăritul te îmbată de 
frumuseţe, de optimism şi de vrajă. [..] Am urmat drumul 
Marcilor, pe la cabana Măcărescu, pe lîngă Malul Pestriţ. 
Dintr-o poieniță de pe Poliţa cu Crini, Costan mi-a arătat 
stîncile de la Scăldăroarea Vulturilor. Priveliştea asta e 
neînchipuit de frumoasă, de tonică, de încîntătoare. [..] În 
dimineaţa zilei de 6 August, Schimbarea la Față, fetele din 
Schitu, din Izvorul Alb, din Răpciuni şi chiar din Hangu se 
grăbesc să urce acolo sus, să vadă răsăritul soarelui. Aduc 
cu ele busuioc, crăițe, garoafe. Au credința că dacă văd 
răsăritul soarelui în acea zi, de acolo de la Scăldăroarea 
Vulturilor, se mărită de bună seamă, pînă într-un an. [..] În 
tancurile acelea îşi au sălaşul un soiu de vulturi mari şi 


! Almanah „Convorbiri literare” 1988, p. 80 
? D, Almaş, Meşterul Manole, p. 157 şi 395-396 

frumoşi, despre care se zice că, atunci cînd simt că li s-au 
rărit penele din aripi şi nu mai pot fulgera văzduhul cu 
iuțeala tinereții, se izbesc de stînci şi cad zdrobiţi în genuni 
fără fund. Scăldătoarea Vulturilor, ţintirimul Vulturilor. 
Am urmărit, de lîngă Panaghia, asfințitul împurpurat, 
copleşitor de duios, parcă în clipa aceea cerul şi pămîntul 
s'ar fi strîns în braţe şi s-ar fi sărutat”. 


Poetul clujean contemporan Aurel Rău scrie poezia 
Vedere de pe Ceahlău, într-un volum publicat în anul 
1956!: „In fine / Am ajuns! / De două zile / Sublimele cetăţi 
de stînci le tot privim. / Dar cum urcam, se depărtau 
întruna. / Subt pînzele-albăstrii ale luminii, // Catarge- 
nmărmurite, pe ape-nmărmurite / Par lanţurile munţilor, 
ce tot mai largi se sting, / într-o plutire mai presus de timp. 
/ Acolo, undeva, în apus, / Sub albe sclipiri străbat 
Călimanii / Cu Ardealul meu ... /[..]/ . Şi cineva citeşte din 
Cantemir. / Bizarele forme-ale stîncilor / Seamănă şi-acum 
cu nişte zei păgîni / Desfiguraţi de ploi şi de sfirlezele 
vîntului./ Cine ştie . . . | Dar înainte totul se arată clar, / 
Liniştit, / Prevestind şi mai înalte creste”. 

Aurel Rău vorbeşte de Ceahlău şi Panaghia şi în 
poeziile Florile de sub stîncî şi Intîia treaptă de la baraj: 
“Incărunţit, Ceahlaul în apă se-oglindeşte / Şi cum de sus 
priveşte familiar, / Par noile privelişti cu viaţa ce vuieşte / 
Că ţin de-un neam cu el şi-n vreme n-au hotar”. 

Vom încheia trecerea în revistă a unora dintre 
scrierile, în proză sau în versuri, despre Ceahlău, cel „mai 
cunoscut, mai căutat, mai des pomenit” munte românesc, 


l A. Rău, Focurile sacre, p. 117-118 
? A. Rău, op. cit., p. 112 

cu poezia Statuie imaginară (La stînca Dochia)! scrisă de 
poetul contemporan Octavian Bîlcescu: „Ceaţa se scurge 
din pletele fetei / Invăluind ciobanii şi turma pietroasă. / 
Suferința lor nu mai cuvîntă azi nimănui / vîntul uitarii a 
culcat la pămînt jepii / care pling lacrimi albastre de 
genţiană”. 


7. TURISMUL IN MUNȚII CEAHLAU 


Situaţi la intersecţia căilor rutiere de legătură dintre 
trei provincii istorice româneşti, Moldova, Bucovina şi 
Transilvania, Munţii Ceahlău se evidenţiază prin izolarea 
lor în cadrul munţilor înconjurători, printr-o alcătuire 
geologică variată şi prin diversitatea covorului vegetal. Prin 
caracterele sale fizico-geografice şi prin individualitatea sa 
în cadrul mediului, Ceahlăul este cea mai interesantă zonă 
montană din partea centrală a Carpaţilor Răsăriteni. Marele 
lac de acumulare Izvorul Muntelui, care îmbrăţişeaza 
poalele Ceahlăului la nord şi rasărit, ca şi tînăra staţiune 
turistică Durău, aflată în dezvoltare continua, nu fac decît 
să întregească faima turistică a masivului. 

Drumeţii îndrăgostiți de frumusețile naturii, poeții şi 
prozatorii, oamenii de ştiinţă au fost atraşi în mod deosebit 
de Munţii Ceahlău, faţă de ceilalți munţi ai Moldovei. 

Dimitrie Cantemir, cunoscutul domn şi cărturar al 
Moldovei, a asemuit Ceahlăul cu munţi vestiți ca Olimpul 
şi Pindul, iar mai recent, alţii, l-au numit „coroană de 
ametist aşezată pe fruntea Moldovei"?, „monument al 


! Se referă la legenda Dochiei. 
? G. Vîlsan, marele geograf şi poet. 

naturii”! „domn al munţilor Moldovei”? sau, inspirat după 
primul, „Olimpul Moldovei"?. 

Natura, acest meşter care a modelat cu deosebită 
măiestrie chipul multor stînci din munţii noştri, s-a întrecut 
pe sine şi a creat în Ceahlău plăsmuiri fantastice care au 
căpătat, din gura localnicilor şi a turistilor, denumirile cele 
mai expresive: Căciula Dorobanţului, Piatra Lăcrămată, 
Santinela, Pavilionul, Claia lui Miron, Stogul lui Albu, 
Stînca Dochiei, Faraonul, Coloana Dorică ş.a. Pe seama lor 
localnicii au născocit o sumedenie de legende, unele dintre 
ele avînd la bază fapte reale. Drumeţii găsesc în aceşti 
munţi tot ceea ce natura poate oferi îndrăgostiților ei: 
păduri adînci, jnepenişuri şi pajişti alpine, pante domoale şi 
abrupturi stîncoase, hornuri, jgheaburi şi brîne, pîraie 
domoale şi repezi, cascade, virfuri şi stînci izolate, 
monumente ale naturii şi rezervații naturale, vestigii 
istorice şi monumente de arhitectură, dotări turistice 
integrate în cadrul natural. Ceahlăul este accesibil atît vara 
cît şi iarna, în orice perioadă a anului, este mereu altul în 
funcție de anotimp. 

Trebuie reținut faptul că în lunile de iarnă, cînd la 
poalele masivului, în văi şi depresiuni, timpul este rece şi 
umed, deseori în zona înaltă, alpină, putem beneficia de 
temperaturi mai ridicate şi de un cer senin, complet 
descoperit. Deci, o vreme nefavorabilă la poalele muntelui 
nu trebuie să sperie pe un adevărat drumeţ. Şi trebuie 
reținut că în Ceahlău fenomenul acesta este specific! De 
multe ori, vara sau toamna, o ascensiune pe Masivul 


|! G. Ioan în “Almanah turistic" 1963, p. 34 
? I, Donisă, P. Poghire, Valea Bistriţei, p. 138 


°? 1. Ionescu-Dunăreanu, Cartea drumeției, p. 150. 

Ceahlău pornită pe vreme nu tocmai favorabilă, plafonul de 
nori coborit inducînd în eiroare, se poate încheia, cu o 
minunată ieşire în plin soare. Iar răsăritul şi apusul soarelui 
văzute de pe Ceahlău, care domină zarea de jur-împrejur, 
sînt de o măreție neasemuită, după cum adevărat este că cel 
mai albastru cer se poate privi numai de pe Ceahlău. 


7.1. DIN ÎNCEPUTURILE TURISMULUI ÎN 
MASIV 


Cu toate că, după cum arătam, prima descriere a 

Munţilor Ceahlău ne-a rămas de la Dimitrie Cantemir, este 
puţin probabil că acesta să fi ajuns mai sus de poalele 
munților. Sumarele informaţii pe care ni le prezintă este 
posibil să le fi reţinut de la distanţă şi, mai sigur, de la 
locuitorii din împrejurimi. 
Se pare că, în afară de locuitorii din vecinătatea muntelui, 
păstori sau vînători, printre primii care au drumeţit prin 
Munţii Ceahlău se numără cărturarul Veniamin Costache, - 
mitropolit al Moldovei"!. 

Am văzut că au fost descoperite urme de viețuire 
umană datînd cu cîteva mii de ani înaintea erei noastre 
Chiar în zona înaltă a masivului, în Curmătura La Scaune şi 
în apropierea cabanei Dochia. Într-o lucrare publicată 
recent” se afirmă că printre primii care au urcat pe Ceahlău 
ca turişti ar fi, în ordine: Veniamin Costache (1809), 
scriitorul şi diplomatul Wilhelm von Koţebuc (1840), 
graficianul Michel Bouquet (1840), J. A. Vaillant (1841), 


! G. Asachi, Dochia şi Traian, după zicerile populare a românilor şi 
itinerarul muntelui Pionul, p. 11 
? N. Baticu, R. Titeica, Pe crestele Carpaţilor, p. 43 

128 


Johan Michael Salzer (1860). 

Primii călători în Munţii Ceahlău au fost însoțiți de 
ghizi sau, mai bine spus, calăuze care cunoşteau bine 
locurile şi căile de acces. Călăuzele erau ţărani localnici, 
ciobani, vînători, călugări sau pădurari. Spre exemplu, la 
sfîrşitul secolului trecut, se ştie, o călăuză era plătită cu 4-5 
lei. În cele ce urmează vom prezenta, pe scurt, cîteva dintre 
primele drumeții efectuate în secolul trecut în Munţii 
Ceahlău, după cum rezultă din documente, insistînd asupra 
scopului, traseului şi condiţiilor de desfăşurare, o parte din 
informaţii fiind reţinute din lucrarea menţionată anterior. 

Veniamin Costache (1768-1846), cărturar, activ 
sprijinitor al culturii şi învăţămîntului, cel care a înființat 
seminarul de la Socola, a contribuit la întemeierea mai 
multor şcoli cu limba de predare română şi a unui teatru la 
laşi, a fost mitropolit al Moldovei în două perioade: 1803- 
1808 şi 1812-1842. Intre acestea s-a retras la mănăstirea 
Neamţ, de unde făcea dese călătorii şi popasuri la Durău. 
La virsta de 41 ani, în anul 1809, cum menţionează 
documentele, însoţit de călugări de la schit, el a urcat, pe 
potecile cunoscute de aceştia, pînă în vîrful Munţilor 
Ceahlău, pentru a privi spre Moldova şi Transilvania. 

Este posibil ca şi unii membri ai familiei 
Cantacuzino, care stăpînea moşii întinse la poalele 
munților, precum şi Palatul Cnejilor din valea Pîrîul Schit, 
să fi efectuat ascensiuni spre zona înaltă a munților, în 
prima jumătate a secplului al XIX-lea. Facem această 
supoziție,  bazîndu-ne pe faptul că în 1833-1835 
reprezentanți ai acestei familii de boieri moldoveni au 
hotărît începerea lucrărilor de amenajare a potecii de la 
palat spre Durău şi, de la acesta din urmă, spre vîrful 
muntelui. 

Documentele amintesc, ca sigură, cea de a două 
ascensiune, efectuată în iulie 1835 de domnul Moldovei, 
Mihail Sturdza (1834-1849). El a ajuns pe platou împreună 
cu un grup numeros, dormind în noaptea de 18 iulie 1835 
sub un perete de stîncă, lîngă, un foc de jnepeni. Acţiunea a 
fost menţionată, se pare, de unii dintre însoțitori, printr-o 
inscripţie făcută pe Vîrful Toaca. Pentru această excursie, 
efectuată călare, s-a folosit poteca pastorală de pe Pîrîul lui 
Martin, care trecea, pe la Jgheabul Gardurilor, spre zona 
înaltă a masivului. De atunci, cunoscutul jgheab cu 
extremitatea inferioară în apropierea Curmăturii La Scaune 
se numeşte Jgheabul lui Vodă ... 

După numai trei ani, în 1838, Gheorghe Asachi 
(1788-1869) a făcut două sau mai multe călătorii în Munţii 
Ceahlăul. Avînd vârstă de 50 ani, el a fost însoțit de 
localnici cunoscători ai muntelui, care l-au călăuzit pe 
poteci ştiute numai de ei şi i-au povestit şi cîteva legende. 
În lucrarea sa, considerată de unii primul ghid turistic din 
țara noastră’, Asachi a descris traseul de la Piatra Neamţ 
pînă la Răpciuni (actualmente localitatea Ceahlău), pe 
malul Bistriţei şi a indicat două variante: una pentru 
pedeştri şi călăreți, a doua pentru trăsură. Pentru urcuşul 
spre vîrful munţilor, autorul menţionează două trasee: 

(1) Răpciuni - Pîrîul Sasca - Poiana Cerebuc -Stînca 
Dochia, între Piatra Detunată şi Piciorul Sihastrului şi, în 
continuare, spre vîrf; 

(2) Răpciuni - Pîrîul Schit - Durău - stîncile numite 
Gardurile - Poiana Stănile, de unde începea urcuşul mai 
greu spre platou şi vîrf. 


IG. Asachi, op. cit. 
? C. Turcu, Gh. Asachi, autor al celui dintîi ghid turistic românesc. 

Cea de a patra ascensiune pe Ceahlău, atestată 
documentar, a fost realizată la 27-28 iulie 1840 de un grup 
de, petrecăreţi, printre care se afla şi Wilhelm von Koţebue, 
german din Țările Baltice, venit în vizită la fratele său, 
Carol von Koţebue, care îndeplinea funcţia de consul al 
statului rus la laşi (1838-1847), apoi la Bucureşti. Acest 
călător prin ţinuturile Neamţului, în vîrstă de 27 ani la data 
ascensiunii, s-a căsătorit, în 1842, cu o fiică a cneazului 
Gheorghe Matei Cantacuzino, unul dintre stăpînii moşiilor 
din împrejurimi şi ai Palatului Cnejilor. Biografia i-a fost 
marcată apoi de o lungă carieră în diplomaţia rusă. Retras 
din diplomaţie, a scris mai multe cărți, dintre care cîteva 
despre România. El a descris această călătorie în Munţii 
Ceahlău. 

Grupul, format din peste 40 de persoane 
(transportate de 50 de cai), a urcat pe traseul pornind din 
Răpciuni şi ducînd prin Poiana Coacăzului, la „„Fîntîna 
Măcărescului" şi, mai departe, pe platou. Nu se ştie dacă au 
urcat pe Vîrful Toaca. 


În anul 1840 a urcat pe Ceahlău şi Michel Bouquet, 
grafician francez care a realizat aici două desene: Sur le 
Tchakleo, la plus haute tete des Carpathes Moldoves şi La 


IN. Baticu, R. Țiţeica, op. cit., p. 47 

Panaghia, sommet des Carpathes Moldaves!. 

A şasea ascensiune cunoscută pe Ceahlău este cea a 
profesorului şi publicistului francez Jean A. Vaillant (1804- 
1886), care a funcţionat ca profesor la Bucureşti (1829- 
1840) şi, alături de Nicolae Bălcescu, Eftimie Murgu şi 
mulți alţii, era membru al societății secrete Frăția”. După 
arestarea şi închiderea membrilor societății, J. A. Vaillant a 
fost expulzat din ţară, dar a continuat să spriiine unirea 
Principatelor Române. Cunoscut filoromân, a scris, în 1844 
la Paris, lucrarea în trei volume intitulată La Roumanie . . . 
Urcuşul său pe Ceahlău, început la 2 mai 1841, este relatat 
în volumul al treilea al cărţii. Călătoria a început la laşi, a 
continuat prin Roman şi Piatra Neamţ pînă în Hangu, la 
baza munţilor. 

In primele zile ale lunii mai 1841 au plecat de la 
Hangu la Durău însoțiți de cîțiva localnici. Au urcat pe 
Pîrîul Schit, depăşind confluenţa cu Pîrîul Serafim, şi au 
sosit sub stîncile abrupte. Călărind, au ajuns la Jgheabul 
Gardurile, apoi pe platou, unde au întîlnit zăpadă şi, în 
sfîrşit, au urcat pe vîrful muntelui, unde au găsit o cruce de 
lemn şi o toacă. Cobortrea au făcut-o pe lîngă Stînca 
Dochia, trecînd peste Piciorul Sihastrului şi prin Poiana 


! Pe Ceahlău, cel mai înalt vîrf din Carpații Moldovei şi Panaghia, 
pisc din Carpaţii Moldovei. La expoziţia de stampe cu tema 
„Turismul în ţările române acum un veac" (14-30 aprilie 1939) a fost 
prezentată o gravură din lemn de 8x11 cm, gravură realizată 
reprezentînd Panaghia de Michel Bouquet. De altfel, acesta a efectuat 
mai multe călătorii prin Moldova şi Muntenia, în acelaşi an, călătorii 
în urma cărora a realizat şi alte desene Infăţişînd cetatea Neamului, 
mănăstirea Neamţului, Portul Brăila, Hanul lui Manuc, vedere 
generală a Bucureştiului, cetatea Giurgiu, Curtea de Argeş, ruinele 
podului lui Traian ş.a. Toate acestea au fost publicate în Album 


Valaque, Paris 1843. 

Cerebuc, de unde au urmat firul văilor pînă la Hangu. Un 
alt călător prin locurile din preajma Ceahlăului a fost Alecu 
Russo (1819-1859). Se pare că el n-a urcat în zona înaltă a 
munților, dar la poalele lor a adăstat, cu siguranță, iar cu 
prilejul acestor drumeţii a cules, de la localnici, două 
frumoase legende pe care le-a repovestit: Piatra Teiului şi 
Piatra Corbului. 

Din deceniul şapte al secolului al XIX-lea se 
păstrează două descrieri de călătorie în Munţii Ceahlău: 

(1) a lui Johan Michael Salzer din Medias (1860), 
care a scris despre Ceahlău după călătoria sa prin 
Transilvania şi 

(2) a lui Leslie Stephen, alpinist englez care a 
efectuat o ascensiune pe Ceahlău, însoţit de Bryce (1866). 

Nu mai deţinem informaţii despre alte ascensiuni 
efectuate în Munţii Ceahlău în secolul trecut dar, este de 
presupus, că drumeţiile în masiv s-au intensificat. De altfel, 
se cunoaşte că în primii ani ai secolului al XX-lea urcau pe 
Ceahlău un profesor însoţit de patruzeci de elevi (5 iulie 
1901) şi se încerca realizarea unui adăpost în zona înaltă a 
masivului (1906). 


7.2 GHIDURI ŞI HĂRȚI TURISTICE 


Masivul Ceahlău beneficiază de un potenţial turistic 
deosebit de ridicat şi este străbătut de oameni de aproape 
200 de ani (în scopuri turistice), fiind destul de accesibil. În 
prezent este cea mai circulată unitate montană din Carpaţi 
Răsăriteni. Cu toate acestea, se remarcă faptul că la 
dispoziția drumeților n-au stat prea multe călăuze, ghiduri 
sau hărți turistice. Cei care au cutreierat, ca excursionişti, 
meleagurile Ceahlăului, în secolul trecut şi în primele 

decenii ale celui prezent, au folosit mai mult indicațiile 
locuitorilor de la poalele munţilor, ale ciobanilor, 
vînătorilor şi muncitorilor a pădure. 

Turiştii care au frecventat curent masivul au devenit 
foarte buni cunoscători ai potecilor de acces spre zona 
înaltă şi spre alte numeroase obiective de interes turistic. 
Dintre aceştia menţionăm Vasile Măcărescu, Gheorghe 
Panu, ziarist şi om politic ce şi-a petrecut toate vacantele, 
din perioada 1891-1910, la Durău, profesorii Dimitrie 
Cădere şi lon Praja din laşi, care au ridicat un adăpost în 
zona înaltă, profesorul Nicolae Macarovici şi inginerul 
Alexandru Chelărescu, autorii primelor marcaje turistice pe 
potecile Ceahlăului, primul dintre aceştia elaborînd (în 
colaborare cu profesorul Ion Protopopescu) şi întîia hartă 
turistică a acestor munţi, preotul Constantin Mătasă din 
Piatra Neamţ, autor a cel puţin trei lucrări despre această 
zonă montană, precum şi pe autorii primului ghid turistic 
amplu şi bine documentat despre Ceahlău: Sanda Nicolau, 
Demetru Popescu, Virgil Simpliceanu şi Gheorghe lacomi. 
Trebuie să adăugăm la această listă, incompletă, desigur, 
numele geografului loan Stănescu, care a elaborat o lucrare 
de doctorat despre această zonă montană! şi al medicului 
Gheorghe lacomi, din Piatra Neamţ, amintit şi mai înainte, 
considerat de noi ca fiind, în prezent, cel mai bun 
cunoscător al Masivului Ceahlău, în ansamblul său. În cele 
ce urmeaza, vom face o scurtă trecere în revistă a 
ghidurilor şi hărților turistice, inspirate, de-a lungul 
timpului, de Munţii Ceahlău. 

In anul 1840, Gheorghe Asachi a tipărit cum am mai 
menționat, cea dintii călăuză turistică montană din 


' Masivul Ceahlău. Studiu fizico-geografic. 

România: Dochia şi Traian, după zicerile populare a 
românilor şi itinerarul muntelui Pionul. Lucrarea, de mica 
amploare, dar cu o deosebită valoare documentară, are 17 
pagini de text în formatul 20x26 cm. Este redactată în două 
limbi (franceză şi română, în alfabet de tranziţie între cirilic 
şi latin), nu are hartă, ci un desen înfățişînd masivul 
montan văzut de pe Bistriţa. Broşura a fost publicată la 
Iaşi, în Institutul Albinei, tipografia cărturarului. 

Gheorghe Asachi scrie următoarele referindu-se la 
Munţii Carpaţi: „întinderea lor este de 1860 mile cvadrate", 
sînt alcătuiți din „stînci primitive” şi „pămînt mîlit", în 
cuprinsul lor găsindu-se frumuseți care le depăşesc pe cele 
ale Alpilor elveţieni. Despre Ceahlău, autorul afirmă că se 
întinde pe o suprafață de peste „patru mile cvadrate”, că 
vîrful său cel mai înalt este Panaghia (!), că are 
coordonatele geografice „,46*53' lățime şi 43*34' lungime" 
şi înălțimea de „7.200 palme cumpăna Mării Negre". 
Asachi cunoştea doar 12 cursuri de apa care izvorăsc din 
acest munte: Izvorul Alb, Sîrbeni, Răpciuni, Secu, 
Răpciuniţa, Rupturi, Martin, Serafim, Durău, Bistriţa 
(greşit), Bistra şi Stănile. 

A doua lucrare dedicată în exclusivitate masivului a 
apărut prin grija Societăţii de Gimnastică, Sport şi Muzică 
din laşi, care în anul 1914 reuşise să pună la dispoziția 
drumeţilor prima cabană turistică din Ceahlău. Ea a fost 
însoțită de o schiță. Ghidul conţinea informaţii istorice, 
descria căile de acces, menţiona adăposturile. După numai 
doi ani, în 1934, Constantin Mătasă publica o broşură de 12 
pagini (prospect) Intitulată Vizitaţi județul Neamţ şi 
încîntătoarele lui împrejurimi. Era însoţită de o schiță, la 
scară mică, a Ceahlăului. Lucrarea furnizează cîteva 

informaţii deosebit de interesante: la mănăstirea Durău se 
găseau camere de dormit; la Fîntîna Măcărescu exista un 
adăpost; pentru efectuarea unei excursii din Piatra Neamţ 
spre Ceahlău, cu autobuzul, se percepea suma de 15 lei/km; 
printre excursiile propuse de organizatori, menţionăm cea 
de la Piatra Neamţ la Durău şi retur (115 km), de o zi, cu 
urcare pe Ceahlău. În acelaşi prospect se afirma că cea mai 
frumoasă cascadă din ţară este Duruitoarea şi că potecile 
principale ale masivului sînt marcate de Societatea de 
Gimnastică din laşi. 

În anul 1936, sub egida Turing-Clubului României, a 
fost tipărită prima hartă turistică a masivului: Ceahlăul, 
Cheile Bicazului şi Lacu Roşu. După cum se menţiona în 
extracadru, era „corectată, complectată, adăogită şi pusă în 
acord cu terenu" de lon Protopopescu şi Nicolae 
şase culori, cuprinde o suprafață de teren de cca patru ori 
mai mare ca cea a Munţilor Ceahlău şi este la scara 1:50 
000. Conţinutul informaţional al hărții turistice este 
deosebit de bogat în elemente topografice de bază şi 
elemente tematice: relieful este redat prin curbe de nivel cu 
echidistanța de 50 m (mai bună decît cea care este permisă 
în prezent pentru hărțile turistice elaborate la aceeaşi 
scară), planimetria cuprinde localitățile, căile de 
comunicație, reţeaua hidrografică, pădurile şi alte detalii 
toponimia este foarte bogată şi sînt menţionate potecile 
turistice marcate în anul 1931. 

Prima lucrare turistică amplă cu privire la Munţii 
Ceahlău a fost publicată în anul 1961 de Editura Uniunii de 
Cultură Fizică şi Sport şi este intitulată “Ceahlăul”. Cei 
patru autori, Sanda Nicolau, Demetru Popescu, Virgil 
Simpliceanu şi Gheorghe lacomi, au elaborat un adevărat 

ghid turistic, deosebit de util pentru amatorii de drumeţii în 
Munţii Ceahlău, o lucrare care a completat un mare gol în 
literatura noastră turistică. După numai doi ani, în 
septembrie 1963, a fost publicată cea de a doua ediţie a 
ghidului turistic, dar cu titlul modificat: Ceahlăul şi Lacul 
de la Bicaz. 

În perioada 1964-1965, Oficiul Naţional de Turism 
„Carpaţi” editat colecţia de ghiduri turistice montane, 
„Munţii noştri”, în cadrul căreia au apărut 11 numere, 
Munţilor Ceahlău fiindu-le destinat numărul 5, apărut în 
anul 1964. Ghidul are 16 pagini care aparțin: o scurtă 
prezentare fizico-geografică a Munţilor Ceahlău şi a 
Cheilor Bicazului, două schiţe şi cinci fotografii, descrierea 
sumară a 13 trasee turistice marcate. Lucrarea este însoțită 
de o hartă turistică în patru culori, formatul 43x60 cm, la 
scara aproximativă de 1:85000. Spre vest şi sud; harta este 
extinsă pentru a cuprinde Cheile Bicazului şi Lacul Roşu. 
Conţinutul hărții este sumar, cu puţine detalii planimetrice, 
toponimie săracă şi relieful redat doar prin umbre. 

În noua colecţie de ghiduri turistice intitulată 
„Munţii noştri", inițiată în anul 1974 de Editura pentru 
Turism şi ajunsă în 1988 numărul 44, ghidul Ceahlău are 
nr. 12 şi este elaborat de loan Stănescu. 

Ultima lucrare turistică despre această zonă montană este 
“Ceahlău. Hartă turistică”, elaborată de Gheorghe lacomi 
şi editată de Ministerul Turismului în anul 1982, prin 
Publiturism. Monografia de faţă conţine ample informaţii 
despre Ceahlău cum harta turistică este, după părerea 
noastră, elementul tehnic principal care ajută turistul să 
parcurgă şi să cunoască o zonă montană, s-a acordat o 
atenție deosebită elaborării celor două hărți ce însoțesc 
cartea. Aceste hărți sînt realizate în şase culori şi au fost 

concepute în aşa fel încît să conţină cît mai multe elemente 
bografice de bază, elemente turistice şi denumiri topice. 
Pentru asta s-au folosit, ca surse de informare, toate 
documentele la scări convenabile existente în legatură cu 
zona: planuri şi hărți topografice, hărțile turistice 
menţionate anterior, fotograme aeriene şi fotografii 
cosmice, precum şi cercetarea directă la teren. Au fost 
corectate inexactitățile strecurate în cclelalte hărți turisticv 
publicate pînă în prezent şi, au fost completate elementele 
topografice şi tematice omise. 

După cum se poate constata, s-a elaborat o hartă 
turistică de bază a întregii unități montane, şi, pentru zona 
centrală, înaltă şi cu potenţial turistic deosebit, o hartă 
turistică mai detaliată. 


7.3. POTENŢIAL TURISTIC 


Fluxul mare de turişti pe care-l putem constata în 
Munţii Ceahlău, în perioada de vară-toamnă, şi prezenţa lor 
în tot cuprinsul anului sînt datorate bogatului potențial 
turistic de care beneficiază această zonă montană. In unele 
turistică Durău, cele patru cabane turistice şi popasurile 
turistice nu pot satisface cererea şi, de aceea, turismul cu 
cortul s-a dezvoltat de la an la an. 

Elementele potenţialului turistic natural (peisaj 
geografic, rezervaţii naturale şi monumente ale naturii, 
forme stîncoase cu forme bizare), se îmbină armonios cu 
elementele potențialului turistic antropic (monumente 


! M. Albotă,  Fotointerpretare turistica în zona Montană 
Ceahlău; M. Albotă, Tourist Aerial Photointerpretation. 
138 


istorice şi de arhitectură, muzee, stațiunea turistică, barajul 
şi lacul de acumulare Izvorul Muntelui), oferind, atît celor 
veniți pentru un turism staționar, cît şi celor sosiți pentru a 
practica un turism itinerant, numeroase obiective turistice. 
Aproape toate obiectivele turistice sînt uşor accesibile de 
pe potecile marcate sau nemarcate, de pe şoselele 
modernizate sau drumurile forestiere. Factorul decisiv în 
dezvoltarea turismului în Munţii Ceahlău îl constituie 
excepționalul cadru natural, care este întregit prin crearea 
şi dezvoltarea continuă a dotărilor turistice (poteci marcate, 
adăposturi, cabane, popasuri turistice, drumul de altitudine, 
stațiunea turistică Durău) şi accesibilitatea zonei înalte. 
Ceahlăul a devenit cel mai circulat masiv montan al 
Carpaţilor Orientali, avînd atribute preponderent turistice. 
Potenţialul turistic natural este reprezentat prin 
următoarele obiective principale (se indică traseele turistice 
pe care este situat obiectivul sau din care poate fi abordat): 
- grupuri Stîncoase spectaculoase: Turnul lui Budu 
(traseele 6, 19, 32 c şi 33), Piatra Sură (traseele 7 şi 20), 
Detunatele (traseele 3, 21, 31 b şi 32 b), Pietrele lui Baciu 
(traseele 1, 13, 26 şi 30); 
- turnuri şi stînci izolate: Panaghia (traseele 1, 13, 26 şi 
30), Stînca Dochiei şi Stînca lui Cobal (traseele 2, 22, 31 a 
şi 32 a), Piatra cu Apă (traseele 3, 21, 31 b şi 32 b), La 
Pavilion (traseul 37), Piatra Ciobanului, Turnul Sihastrului, 
Piatra cu Bani, Acele Caprei, Piatra Teiului (monument al 
naturii); 
- abrupturi impresionante: abrupturile de sud-vest şi de est 
ale  Ocolaşului Mare (traseul 37), Gardul Stănilelor 
(traseele 5, 7, 9, 10, 16, 17, 20, 29, 34 şi 35), Abruptul 
Ocolaşului Mic (traseele 6, 19, 20, 32 c şi 33), Abruptul 
(Prăpăstiule) Stănilelor (traseele 7 şi 20), abrupturile din 

- vîrfuri din care sînt privelişti deosebite: Vîrful Toaca 
(traseul 36), Vîrful Ocolaşul Mare (traseul 37), Bîtca 
Fîntînele (traseele 1, 13, 20 şi 30), Piatra Sură (traseele 7 şi 
20); 
- stînci cu forme specifice sau ciudate:  Căciula 
Dorobanţului (traseele 1, 13, 20 şi 30), Claia lui Miron 
(traseele 6, 19, 32 c şi 33), Piatra Lăcrămată (traseele 5, 7, 
9, 10, 14, 15, 16, 17, 20, 29, 34, 35 şi 37), Coloana Dorică 
(traseele 6, 19, 32 c şi 33), Vulturul lui Traian, Santinela, 
Faraonul, Castelul şi Stogul lui Albu (traseele 2, 22, 31 a şi 
32 a); 
- chei şi cascade: Cascada Duruitoarea (traseele 14, 15, 25, 
29 a şi 29 b), cheile şi cascada Bistrei Mari (traseele 5, 7, 9, 
20 şi 34), cheile şi cascadele Stănilelor (traseele 5, 7, 20 şi 
34), Cascada Izvorul Muntelui; 
- brîne: Brîna Ocolaşului Mare (traseul 37), Poliţa cu 
Ariniş (traseele 14, 15 şi 29), Poliţele lui Duman (traseele 
2, 22, 31 a şi 32 a), Brîna Ocolaşului Mic; 
- jgheaburi şi hornuri: Jgheabul cu Turnu (traseele 1, 13, 
26 şi 30), Jgheabul Izvoare, Jgheabul Mare şi Jgheabul cu 
Hotaru (traseele 2, 22, 31 a şi 32 a), Jgheabul Ghedeonului 
(traseele 6, 19, 32 c şi 33), Jgheabul Armenilor (traseele 
19, 20 şi 32 c), Jgheabul Oilor şi Jgheabul Lupilor (traseul 
37), Jgheabul lui Vodă (traseele 5, 9, 10, 16, 17, 29, 34 şi 
35), Jgheabul- Scăiuş şi Jgheabul Fîntînii (traseele 14, 15 şi 
29), Jgheabul lui Traian (traseele 14, 25 şi 29 a), Jgheabul 
Panaghia şi Jgheabul Nicanului (traseul 25), Jgheabul 
Cabanei (de la cabana Dochia); 
- polițe cu crini (cu zadă sau larice): Poliţa cu Crini 
(rezervație naturală), Poliţa Piatra cu Apă, Poliţa lui 
Cozma, Poliţa din Cremeniş, Poliţa lui Pîrhan şi Polita lui 
Prună (toate din traseele 3, 21, 31 b şi 32, 32 b); 

- peşteri şi avene Grota lui Savu, Peştera din Ocolaş şi 
Avenul din Ocolaş (traseul 37), Avenul de Sus, Avenui de 
Jos, Peştera cu 'Terasă şi Peştera Diaclaza cu Lumină 
(traseele 3, 21, 31 b şi 32 b), Peştera cu Ghiaţă, Peştera 
Groapa cu Var. 

În afara acestor obiective turistice principale, 
semnalăm şi alte formaţiuni stîncoase bizare, multe dintre 
ele fiind rezultatul unor imaginaţii fecunde: Gemenii, 
Broasca, Furculiţa, Uriaşul, Moşul, Fereastra, Măriuca, 
Doamna, Baciu, Coiful (Roman), Pisica, Orga de Gheaţă. 
Alte formaţiuni stîncoase au primit de la localnici denumiri 
sugestive: Peretele Berbecului, Tabăra sau Scăldatoarea 
Vulturilor, Căciula lui Ciupercă, Piatra Viprei, Degetul 
Ocolaşului Mic, Piatra Corbului, Piatra Plînsă, Piatra 
Miresei, Scaunul Liniştei, Raftul de Piatră, Masa Dacică, 
La Pălărie, Cetatea de Piatră. 

În legătură cu multe dintre formațiunile stîncoase 
menţionate circulă frumoase legende. Astfel, sînt cunoscute 
legendele despre Panaghia, Stînca Dochiei, Turnul lui 
Budu, Stînca lui Cobal, Piatra Corbului, Piatra Teiului ş.a. 
Multe aspecte ale cadrului natural al Munţilor Ceahlău sînt 
unicate sau rarități în peisajul ţării noastre. Se poate afirma 
că aproape fiecare stîncă, fiecare loc din cadrul acestor 
munți îsi are povestea sa transmisă din generaţie în 
generație. 

Potenţialul turistic antropic este reprezentat prin 
următoarele obiective principale: 

- barajul şi Lacul Izvorul Muntelui; 
- stațiunea turistică Durău; 
- monumente istorice şi de arhitectură (Palatul Cnejilor din 
localitatea Ceahlău, mănăstirea Durău, bisericile de lemn 
din Ceahlău, Bistricioara şi Grinţieş); 

- muzee şi colecții muzeale (Muzeul de Istorie din Bicaz, 
colecțiile etnografice din Ceahlău, Grinţieş şi Telec). 


7.4. MONUMENTE ISTORICE ŞI DE 
ARHITECTURĂ. MUZEE 


Zona în care sînt cuprinşi Munţii Ceahlău a fost 
locuită cu mult înainte de începutul erei noastre, urmele 
viețuirii oamenilor aici păstrîndu-se pînă în zilele noastre 
chiar în porțiunea înaltă a masivului montan, în Curmătura 
La Scaune şi în împrejurimile cabanei Dochia. Mai tîrziu, 
numeroasele frămîntări istorice din trecutul patriei noastre 
n-au ocolit acest teritoriu. 

In perimetrul larg marcat de Ceahlău s-au păstrat, 
cum am afirmat deja, cîteva monumente istorice şi de 
arhitectură, au fost organizate cîteva muzee sau colecţii 
etnografice şcolare. 

Palatul Cnejilor. Ansamblu monumental situat în 
vatra satului Ceahlău, reşedinţa comunei cu acelaşi nume la 
km 6+600 pe drumul judeţean 155F care traversează 
localitatea în lungul Pîrîului Schit. În acelaşi loc, două 
panouri ne îndeamnă să vizităm muzeul sătesc Ceahlău, 
aşezat chiar la şosea, şi monumentul istoric ce păstrează 
arhitectura din secolul al XVII-lea, amplasat la cca 100 m 
de şosea, pe pantele de sud-est ale Obcinei Boiştea. Din 
stațiunea Durău pînă aici sînt doar 5 km. Accesul la 
monument este foarte uşor. Edificarea ansamblului a 
cunoscut trei etape. 

(1) Hatmanul Gheorghe, frate al domnului moldovean 
Vasile Lupu, a ridicat în anul 1639 o biserică din piatră 


| M. Drăgotescu, Palatul cnejilor şi mănăstirea Durău. 

într-un stil simplu, fără abside sau pridvoare, pe locul unui 
schit mai vechi şi a înconjurat-o pe trei laturi cu clădiri din 
cărămidă şi lemn. Aceste din urmă au fost descoperite, în 
urma săpăturilor arheologice, pe laturile de sud şi est ale 
incintei. Turnul clopotniţei, de formă pătrată cu trei 
niveluri a fost amplasat lipit, lateral, de corpul clădirii, pe 
latura de nord, spre munte, probabil pentru a facilita 
retragerea în caz de primejdie!. 

(2) Antonie Ruset (Rosetti), ginere al hatmanului Gheorghe 
şi domn al Moldovei mai tîrziu (1675-1678), a construit în 
anul 1672 un zid de incintă din piatră. Se păstrează pisania 
cu stema Moldovei, aşezată deasupra porţii de intrare (la 
est), lîngă unul dintre turnurile rotunde. În acelaşi an, 
marele vistier 'Toderasco Cantacuzino, căsătorit cu nepoata 
voievodului Ştefan Tomşa şi înrudit cu Vasile Lupu, a 
ridicat cele patru turnuri în colţurile incintei patrulatere şi a 
înălţat zidurile din piatră de rîu la peste 4 metri înălțime, cu 
metereze şi creneluri prin care se putea trage cu arcul şi cu 
flinta, fapte menţionate de cea de a doua pisanie, păstrată 
pe turnul rotund dinspre nord-est, situat lîngă intrare. Prin 
realizarea clădirilor de locuit în interiorul zidurilor, cu 
beciuri, tainite şi dependințe s-a obţinut o resedință 
boierească. 

Această mică cetate a reprezentat în acele vremuri în zona 
moldovenească de munte, cu excepţia cetăților Suceava şi 
Neamţ, adăpostul cel mai bine întărit şi a fost asediată de 
multe ori. Clădirile aveau două niveluri aparente şi unul 
mascat între ele, de înălțimea unui om, pentru ascunzătoare 


! La celelalte construcţii similare ale epocii (Biciuleşti, Şerbeşti, 
Bodeşti şi Cîrligi), turnul clopotniţei este lipit de biserică pe latura de 


sud. 

şi refugiu, cu ieşiri ascunse. În anul 1685, Constantin 
Cantemir a încercat, fără rezultat, să scoată pe polonezii 
aflaţi în cetate, cu ajutorul oastei de ţară şi al armatei 
tătăreşti. Peste doi ani, Constantin Duca a trimis aici o 
armată mare. In anul 1717, domnul Mihail Racoviţă a 
reuşit să scoată din „cetate" pe boierii răzvrătiți. El a apelat 
la ajutorul tătarilor, care au incendiat palatul şi biserica, 
apoi, profitind de prilej, au prădat şi au devastat 
gospodăriile ţăranilor de pe Valea Schit şi de pe Valea 
Bistriţei, între Galu şi Bicaz. 

(3) In secolul al XVIII-lea, “cetatea” a devenit proprietatea 
membrilor familiei Cantacuzino, care au avut mari 
dregătorii la curtea domnească şi au stăpînit moşii întinse, 
deseori întărite sau mărite prin acte semnate de domnii 
acelor timpuri (Antioh Cantemir, Grigore II Ghica, 
Constantin Racoviță, Constantin Moruzi, Alexandru 
Mavrocordat). Numai în județul Neamț stăpîneau, la un 
moment dat, peste 80 de sate şi părți de sate. 

In anul 1792, vistierul Matei Cantacuzino şi familia 
sa au părăsit Moldova şi palatul boieresc, împreună cu 
armatele ruse, şi, pentru o lungă perioadă, s-au stabilit în 
Rusia, fapt ce a permis unor călugări cu influență să 
transforme palatul în mănăstire. Fiul lui Matei Catacuzino, 
Gheorghe, revenit în ţară la 1813, i-a obligat pe călugări să 
părăsească palatul. Cum Gheorghe Cantacuzino deținuse în 
Rusia titlul de cneaz şi cum la palat se adunau mulți din 
familie, ca şi numeroşi boieri prieteni, localnicii au numit 
ansamblul fortificat “Palatul Cnejilor" sau “La Palat”. Aici 
s-a desfăşurat o lungă luptă, o dispută între cantacuzini şi 
călugări. 

Proprietarii au renovat palatul în anul 1820 (cînd s-a 
amplasat noua pisanie) şi, din nou în 1823, după ce în, anul 

1821 turcii l-au devastat şi incendiat. Atunci a fost realizată 
şi frumoasa boltă a porţii din gresie de Kliva, care poate fi 
întîlnită la Piatra Neamţ sau pe Valea Trotușului. În 
perioada 1830-1838 au fost construite beciurile boltite, care 
se păstrează şi azi, precum şi două corpuri de clădiri, la 
vest şi nord, care au dispărut. 

In prima jumătate a secolului al XlX-lea, pe la 
Palatul Cnejilor au trecut multe personalităţi moldovene şi 
străine. In calitate de invitaţi ai proprietarilor au poposit pe 
aici diplomatul şi omul de litere Wilhelm Koţebue, care a 
scris despre drumeţia sa în Ceahlău din anul 1840, precum 
şi baronul Nikolai de Giers, cunoscut om de stat şi 
diplomat rus. Se crede că şi Alexandru Dumas-tatăl, 
renumitul romancier francez, a fost oaspete la Palatul 
Cnejilor. În romanul acestuia Srrigoiul Carpaţilor, sînt 
menționate locuri şi locuitori de la poalele Munţilor 
Ceahlău. 

Ca urmare a prigoanei dezlănțuite în anul 1848 de 
domnul Moldovei Mihai Sturdza, poetul Vasile Alecsandri 
şi alți revoluționari au căutat un refugiu aici, dar se pare că 
l-au primit doar pentru foarte scurt timp. Alecsandri a 
plecat în pribegie în Transilvania, pe o potecă spre 
Tulgheş. Se pare că aici a scris frumoasele versuri ale 
poeziei Adio Moldovei. Palatul Cnejilor a servit, în repetate 
rînduri, drept loc de refugiu, în vremuri tulburi, pentru unii 
din marii demnitari ai ţării şi se spunea, în acest sens, că 
„boierii ieşeau la munte, la Hangu". 

In anul 1852, moşia şi palatul au fost scoase la 
licitaţie şi cumpărate de familia Sturdza, dar aceasta a putut 
intra în posesia ansamblului fortificat numai după 
înfrîngerea rezistenţei armate a celor trei fu. De atunci, 
palatul a fost lăsat în părăsire şi s-a degradat. 

Prin H.C.M. nr. 1160/23 iunie 1955, ruinele 
Palatului  Cnejilor au fost declarate monument de 
arhitectură. În anul 1957 au fost efectuate cercetări 
arheologice. Biserica din cadrul incintei fortificate a fost 
refăcută în anul 1823 şi restaurată în 1958, ambele date 
fiind menționate pe clădire. 

In prezent, turiştii pot vedea zidul de incintă, două 
niveluri din turnul rotund de la nord-est, de lîngă poarta de 
intrare, trei niveluri din turnul pătrat de ia nord-vest, un 
mic turn din colțiii de sud-est, beciurile din nord şi vest. 

În legătură cu Palatul Cnejilor circulă o legendă”: 


Unul dintre oştenii domnului Alexandru cel Bun, 
tînărul Budu, îndrăgostit de fata acestuia, Ana, a căzut în 
bătălie. La rugămintea domniţei, duhurile negre îi readuc 
iubitul sub înfăţişarea de strigoi, dar, în zori, la cîntatul 
cocoşilor, acesta se preface în stană de piatră în zona înaltă 
a Ceahlăului (Turnul lui Budu). Legenda mai spune că se 
va preface în strigoi ființa care se va găsi printre ruine 
atunci cînd, noaptea, la lumina Lunii, umbra Turnului lui 
Budu cade peste Palatul Cnejilor”. 


Se crede că această legendă l-a inspirat pe Mihai 
Eminescu cînd a scris poezia Strigoii. 

Din interiorul incintei monumentului de arhitectură 
se deschide o privelişte deosebit de frumoasă, spre zona 
înaltă a Munţilor Ceahlău. 


Lp. Decei, Strabătind văile carpatine, p. 225 
? De fapt, nu există vizibilitate directă între palat şi Turnul lui Budu. 

Mănăstirea Durău". Este situată în centrul stațiuni 
turistice Durău, la 32 km de oraşul Bicaz. Accesul se face 
pe DJ 155F. Îşi trage numele de la cascada Duruitoarea, 
căreia localnicii i-au spus astfel din cauza zgomotului pe 
care îl produce (duruitul apei care cade de la înălțime). 
Biserica de aici a aşezămîntului monahal nu excelează 
printr-o arhitectură deosebită, deşi, împreună cu complexul 
de clădiri, au fost declarate monument de arhitectură prin 
H.C.M. nr. 1160 din 23 iunie 1955. Înfăţişarea schitului 
Durău pe la 1855 s-a păstrat într-o litografie de 10x16 cm 
realizată de Alexandru Asachi”, grafician român, unul 
dintre fiii cunoscutului om de cultură Gheorghe Asachi. 

O deosebită valoare artistică o reprezintă însă pictura 
din interior, realizată de Nicolae 'Toniţa (1886-1940) şi 
studenții săi printr-o „clacă artistică", în perioada 1935- 
1937. Printre cei opt “ucenici” ai pictorului se număra şi 
Corneliu Baba (n. 1906). Atunci a fost efectuată o pictură 
murală în encaustică (culorile diluate cu ceară), o tehnică 
utilizată foarte rar în ţară. Pictura cuprinde opt momente 
biblice, în tot atîtea compoziţii, inspirate din peisajele, 
ocupațiile, portul şi chipurile țăranilor din împrejurimile 
pitoreşti ale Durăului şi ale munților. Această realizare 
artistică a pictorului Tonita, apreciat ca un portretist de un 
profund umanism, este considerată ca fiind cea ai 
monumentală lucrare a sa. 

În curtea edificiului există două zade (Larioc 
decidua) bătrîne, numite în regiune crini, care sînt protejate 
ca monumente ale naturii. În staţiunea turistica Durău, se 


lM. Drăgotescu, op. cit. 
? Lucrarea a fost prezentată la expoziția de stampe cu tema “Turismul 
în Țările române acum un veac" (14-30 aprilie 1939). 

148 


poate ajunge cu autobuzele existînd curse regulate din trei 
direcții: Piatra Neamţ, Tîrgul Neamţ şi Borsec. De aici 
pornesc numeroase poteci marcate spre zona înaltă a 
masivului montan. 

Biserica de lemn din Bistricioara. A fost construită, 
se pare, în anul 1780 şi este situată în sat, pe DJ 155 F, la 
470 m de drumul naţional 15, apoi la dreapta, pe o uliţă, la 
distanţă de aproximativ 40 m, în interiorul unui cimitir. 
Construcţia este simplă, cu acoperişul din draniţă, în patru 
ape, fără turle, din bîrne acoperite cu șipci şi tencuială. 

Biserica Schitul din satul Ceahlău. Situată în centrul 
localității, pe malul drept al pîrtului omonim, în spatele 
complexului comercial. Este construită din lemn (bîrne), 
fără turle, şi este acoperită cu draniţă. Are o vechime de 
peste 300 de ani (după cum afirmă locuitorii satului). 
Poartă acest nume pentru că, în trecut, localitatea s-a numit 
Schitul. 

Biserica de lemn din Grinţieş. Se află în satul de la 
poalele (limita) Munţilor Ceahlău, dar în aria Munţilor 
Bistriţei. A fost construită în secolul al XVIII-lea (posibil 
în anul 1739), în stil moldovenesc, din bîrne de brad, 
acoperită cu draniţă şi turnul-clopotniță situat deasupra 
pridvorului. În anul 1891 au fost efectuate reparații 
importante. 

Biserica din Buhalniţa, pe malul stîng al lacului de 
acumulare Izvorul Muntelui, a fost mutată aici ca urmare a 
creării lacului. Clădirea a fost construită de voievodul 
Miron Barnovschi-Movilă (1626-1629, 1633) în timpul 
primei sale domnii, la 1627. Arhitectura impresionează 
prin stilul moldovenesc specific epocii, construcția fiind 
simplă şi proporţionată, cu ancadramentele uşilor şi 
ferestrelor din piatră sculptată. 

Muzeul de Istorie din Bicaz. Adaposteşte exponate 
cu privire la dezvoltarea societăţii omeneşti în partea 
locului, adunate, în special, în urma săpăturilor efectuate 
pentru realizarea barajului şi lacului de acumulare Izvorul 
Muntelui. Se prezintă o sinteză istorică a zonei dintre Bicaz 
şi Poiana Teiului, formulată pe baza documentelor de 
arhivă, vestigiilor arheologice, mărturiilor numismatice şi 
etnografice, din paleolitic pînă în prezent. Un apreciabil 
spaţiu este destinat sistemului hidroenergetic realizat ca 
urmare a barării Vău Bistriţa aici, dar şi în celelalte 12 
puncte pînă la vărsarea în Siret, cu salba de lacuri. Sînt 
prezentate documente în legătură cu Dimitrie Leonida. 
Muzeul a fost organizat în anul 1958 într-una dintre 
clădirile cele mai vechi din centrul oraşului. 

In localitatea Ceahlău, în apropierea Palatului 
Cnejilor, la km 6+-600 a DJ 155F, există un muzeu sătesc. 

In fostul sat Pîrîul Caprei, astăzi înglobat la satul 
Telec de pe rama de sud a Munţilor Ceahlău ce aparţine de 
comuna Bicazul Ardelean, există o colecție etnografică la 
şcoală, care posedă piese de port popular, obiecte casnice, 
obiecte textile de interior. 

Un muzeu şcolar de etnografie a fost organizat şi 
pe malul Bistricioarei, în satul Grinţieş. Acesta este situat 
în zona centrală a localității pe DN 15, la aproximativ 250 
m amonte de primărie, într-o casă veche, pe dreapta 
şoselei. 


7.5 CĂI DE ACCES 


Munţii Ceahlău sînt înconjurați pe toate laturile de 
şosele modernizate, artere de circulație importante, care fac 
posibil accesul din toate direcțiile. Cu excepţia a trei sate, 

Secu, Izvorul Alb şi Pîrîul Mare, izolate în prezent pe 
malul drept al Lacului Izvorul Muntelui, toate localitățile 
de la poalele munților sînt accesibile pe şosele asfaltate, în 
acest fel fiind facilitată pătrunderea drumeţilor spre 
obiectivele turistice. Alte două drumuri traversează munții 
pe traseele: satul Izvorul Muntelui - stațiunea turistică 
Durău - satul Ceahlău şi satul Telec - Curmştura La Scaune 
- satul Ceahlău, iar numeroase drumuri forestiere pătrund 
adînc în, munte, însoţind, de cele mai multe ori, albiile 
cursurilor de apă. Există intenția de a se lega, printr-un 
telescaun, stațiunea Durău de cabana Dochia. 

Accesul turiştilor la baza muntelui se poate realiza 
pe calea ferată sau pe şosele. Spre aria munţilor, pe şosele, 
se poate aiunge din cinci direcţii diferite: de la Bacău - 
Piatra Neamţ, Tîrgul Nemţ, Vatra Dornei, Borsec şi 
Gheorghieni - Lacu Roşu -Cheile Bicazului. 

Căi ferate. Pe calea ferată 509, Bacău - Piatra 
Neamţ (60 km) Bicaz (86 km), se poate ajunge pînă la baza 
munților, în oraşul Bicaz. Cei 26 km de cale ferată de la 
Piatra Neamţ la Bicaz au fost construiți pentru a se asigura 
necesitățile impresionante de transporturi pentru realizarea 
barajului, lacului de acumulare Izvorul Muntelui şi 
centralei hidroelectrice de la Stejaru. Această porțiune de 
cale ferată a fost dată în exploatare în anul 1951, iar între 
Bacău şi Piatra Neamţ era folosită din 1885. Staţia 
terminus a drumului de fier, din Bicaz, este dotată cu o 
clădire monumentală din piatră. Transportul de călători la 
Bicaz este asigurat zilnic de opt trenuri (1988), unele 
directe din şi spre Bucureşti. În zona Munţilor Ceahlău nu 
există în prezent nici o cale ferată forestieră. 

Drumuri auto. La sfîrşitul secolului trecut, 
principalul punct de pornire în drumeție pe Ceahlău îl 

constituia Piatra Neamţ, şi drumul, cu diligența, pînă la 
Răpciuni (în prezent localitatea Ceahlău), cale de 
aproximativ 50 km pe Valea Bistriţei, se făcea în aproape 5 
ore. Drumul de la Răpciuni la mănăstirea Durău a fost 
construit în perioada 1895-1900. 

DN 15 (Bacău - Piatra Neamţ - Bicaz - Borsec — 
Reghin - Tîrgu-Mureş - Turda) leagă Valea Bistriţei cu 
Valea Mureşului prin Pasul Tulgheş şi face posibil accesul 
la limitele de est, nord şi nord-vest ale munților prin 
localitățile Bicaz, Izvorul Muntelui, Bistricioara, Grinţieş, 
Poiana şi Bradu. Şoseaua a fost construită în perioada 1871- 
1888, acum este în totalitate asfaltată şi intens circulată de 
mijloace de transport auto (şi curse de călători), 
reprezentînd o importantă cale de trecere prin zona 
intramontană din Moldova în Transilvania. Trece pe baraj 
şi ocoleşte, pe la est şi nord, lacul de acumulare Izvorul 
Muntelui, traversîndu-l la extremitatea sa din amonte pe 
viaductul de la Poiana Largului. In imediata vecinătate este 
situată Piatra Teiului, monument al naturii. Şoseaua trece 
pe lîngă cinci importante baze de cazare: hotelul Bicaz, 
cabana Baraj, motelul Cristina, popasurile turistice Potoci 
şi Poiana Teiului. 

DN 12 C (Bicaz - Cheile Bicazului - Gheorghieni) 
asigură accesul călatorilor la limita sudică a muntilor, pe 
malurile Rîului Bicaz, prin localitățile Hamzoaia, Taşca, 
Neagra şi Bicazul Ardelean. Este, de asemenea, un drum 
modernizat şi asigură transportul auto, în special cel greu, 
între Moldova şi Transilvania. Este circulat de curse de 
călători. 

DJ 155 F (DN 15 - Izvorul Muntelui - staţiunea 
Durău - Ceahlău - Bistricioara - DN15) reprezintă cea mai 
bună cale de acces spre zona înaltă a masivului montan şi 

se situează în totalitate în perimetrul Munţilor Ceahlău. 
Cele două capete extreme sînt de mai multă vreme 
modernizate. Ele asigurau fiecare accesul: 

(1) spre zona de est a munţilor, de la Bicaz (DN15) 
prin satul Izvorul Muntelui la cabana Izvorul Muntelui şi 
(2) spre zona de nord-vest, de la Bistricioara (DN 15) prin 
localitatea Ceahlău la staţiunea turistică Durău. 

Ulterior a fost făcută legătura între cabana Izvorul 
Muntelui şi staţiunea Durău construindu-se drumul de 
altitudine (în prezent în curs de modernizare, dar deschis 
circulaţiei din anul 1975), care ocoleşte masivul pe la est, 
nord şi nord-vest, la altitudinea de aproape 1000 m. 
Intersectează numeroase poteci turistice şi drumuri 
forestiere. Între cele două puncte turistice menţionate, 
cabana şi stațiunea, drumul se derulează pe o lungime de 
20 km, din care doar 9 km nu au fost modernizaţi încă, 
tronsonul dintre Pîrîul Izvorul Alb şi Piciorul Humăriei. 
Prin folosirea acestei şosele, distanţa dintre oraşul Bicaz şi 
stațiunea turistică Durău se reduce de la 62 km la 32 km. 
Altitudinile maxime pe care le atinge drumul sînt: 1015 m, 
la Curmătura Lutul Roşu, şi 1050 m în şaua de lîngă Bîtca 
Cerebuc. 

Din această şosea, care traversează toate văile de pe 
laturile de nord-est, nord şi nord-vest ale muntelui, se 
desprind drumuri forestiere (în prezent de legătură) spre 
cele trei localităţi rurale de la poalele Ceahlăului, pe malul 
lacului de acumulare Izvorul Muntelui - Secu (7 km), 
Izvorul Alb (6 km) şi Pîrîul Mare (6 km). Între staţiunea 
Durău şi satul Ceahlău se face legătura cu DC138. 

DJ 127A (Bicazul Ardelean - Telec - Tulgheş) se 
desprinde din DN 12C în localitatea Bicazul Ardelean, 
fiind nemodernizat. Asigură accesul din marginea de sud- 

vest a munților, purtînd şi prima parte a traseului turistic 5 
pînă în satul Telec la 11 km de Tulgheş, cînd este preluat, 
pe Valea Bistrei, de DC138. 

DC 138 (Telec - Curmătura La Scaune - Ceahlău), 
nemodernizat şi intrat în circulație de puţină vreme, 
urmează în amonte Pîrîul Bistra, apoi Bistra Mare, cînd pe 
un mal, cînd pe celălalt, urcă în serpentine în Curmătura La 
Scaune (1 247 m) şi coboară, tot în serpentine, pe Pîrîul lui 
Martin şi Pîrîul Slatina, la limita din amonte a satului 
Ceahlău, făcînd legătura cu DJ 155 F. Pe acesta din urmă, 
pînă la stațiunea Durău mai sînt doar 2 km. La 8 km de 
Telec, pe malul Bistrei Mari, este situat micul popas 
turistic Bistra. Drumul poartă în mare parte traseele 
turistice 5 şi 16, intersectîndu-le, totodată, pe altele (nr. 9, 
10 şi 17). Din Curmătura La Scaune se poate ajunge la 
cabana Dochia în numai 2 ore. 

DN 15 B (Tîrgu Neamţ - Poiana Largului), 
modernizat, face legătura cu DNI5 la viaductul de la coada 
lacului de acumulare. Asigură accesul din Moldova, 
dinspre Tîrgu Neamţ (aproximativ 50 km). 

DN 17 B (Vatra Dornei - Poiana Teiului), 
modernizat, face legătura, pe Valea Bistriţei cu DNIS, la 
coada lacului de acumulare (aproximativ 90 km). 

DJ 155 K facilitează accesul de la DNIS C (la sud 
de stațiunea Bălțăteşti) şi DNIS, pe malul acumulării 
Izvorul Muntelui, la Hangu, de unde se poate continua şi pe 
calea apei spre Ceahlău, Izvorul Alb sau Secu. Şoseaua nu 
este modernizată. 

Drumuri forestiere şi pastorale. Aceste importante 
căi de acces spre inima muntelui se desprind, desigur, din 
celelalte drumuri carosabile modernizate sau 
nemodernizate. De cele mai multe ori, organele silvice 

limitează accesul auto şi moto particular pe aceste căi 
montane de deplasare, dar turiştii le folosesc frecvent 
pentru apropierea de traseele turistice marcate sau, chiar 
acestea, constituie pe anumite porţiune trasee turistice. În 
Munţii Ceahlău, rețeaua drumurilor forestiere este suficient 
de deasă pentru utilizarea în scopuri turistice şi, în acelaşi 
timp, destul de bine întreținută. Le vom menţiona în 
continuare. Din DN 12C se desprind două drumuri 
forestiere spre zona înaltă a munților. 

DF Neagra porneşte din localitatea cu acelaşi nume, 
urmăreşte, spre amonte, valea Pîrîului Neagra pînă la 
confluenţa pîraielor Neagra Mare şi Neagra Mică (3 km) şi 
trimite, apoi, cîte o variantă pe Neagra Mare (3,5 km) şi 
Neagra Mică (3 km), acesta din urmă făcînd o întoarcere pe 
curbă de nivel încă de aproximativ 5 km înapoi la pîîu. 
Văile Neagra şi Neagra Mare reprezintă o importantă cale 
de acces dinspre sudul masivului, prin vîrfurile Neagra şi 
Văratec, la zona înaltă şi, pe o distanţă de 5 km, drumul 
forestier este însoțit de marcajele cu cruce albastră ale 
traseelor turistice 6 şi 7. Cel de al doilea drum forestier, DF 
Chişirig, porneşte de la intrarea în localitatea Bicazul 
Ardelean, pe valea Pîrîului Chişirig şi are o lungime de 
aproximativ 2,5 km. 

Din DJ 155F se formează şapte drumuri forestiere: 
(1) DF Furcituri (4,8 km), care porneşte din punctul La 
Furcituri, situat la confluența Pîrîului Furcituri cu Izvorul 
Muntelui şi urmează valea spre amonte sub Vîrful Văratec 
şi Piciorul Maicilor; 

(2-3) un drum pornit spre est din apropierea intersecţiei 
drumului judeţean cu Pîrîul Izvorul Alb, care, după numai 
un kilometru, se bifurcă spre satul Izvorul Alb (5 km pînă 
la primele case ale localității) purtînd în parte şi traseul 

turistic 2 şi spre satul Secu (6 km pînă la marginea din 
amonte a locălităţii), intersectînd traseul 3 de pe Obcina 
Chica Baicului; 
(4) un drum scurt în amonte pe Izvorul Alb (0,5 km), care 
continuă cu poteca ce poartă traseul turistic 2; 
(5-6) drumul de sub Obcina Țiflicului şi pe valea cu acelaşi 
nume, ce face legătura cu satul Pîrîul Mare (9 km) şi din 
care se desprinde o variantă; 
(7) DF Sasca ce coboară 2,5 km pe valea cu acelaşi nume. 

Din drumul de legătură dintre localitățile Ceahlău şi 
Pîrîul Mare se desprinde, pe valea cu acelaşi nume, DF 
Răpciunița (3.5 km). Din DC 138 iau naştere nouă drumuri 
forestiere, menţionate în ordine de la Telec spre Ceahlău: 
(1) DF Printuri (3,4 km), la extremitatea din amonte a 
fostului sat Bistra, după captarea de apă construită pe firul 
Văii Bistra; 
(2-4) DF Bistra Mică, în prezent deosebit de important din 
punct de vedere turistic, deoarece, după ce, din locul numit 
La Bourie, lasă o variantă mai mică de 1 km spre Poiana 
Sură şi alta spre sud, sub Obcina Chiliei (1 km), continuă 
pe Pîrîul Chiliei, sub Bîtca Neagră, prin, poienile Bîtca 
Neagră şi Stănile, sub Abruptul Ocolaşului Mare, pînă în 
poiana cu stîna Schitenilor, unde se sfîrşeşte în prezent. 
Construcţia acestui drum trebuia să continue pînă pe 
platoul Ceahlăului, în Curmătura Piciorului Şchiop, dar a 
fost oprită la intervenția iubitorilor naturii, înainte de a 
degrada Jgheabul lui Vodă. In Poiana Bîtca Neagră, drumul 
întîlneşte o frumoasă cabană forestieră. Are lungimea de 10 
km; 
(5) BF Biruinţa (1,5 km), sub Bîtca Savului; 
(6) DF Largu (I- km), cu originea în Poiana Largu, la baza 
Piciorului cu Strungile; 

(7) DF Rupturi, urcă din Pîrîul lui Martin pe o lungime de 
13 km; 

(8-9) DF Slatina, în valea cu acelaşi nume, la vest de 
Piciorul Calului (4 km), poartă traseul turistic 17 şi trimite 
o variantă de aproape 1 km spre est, pe o vale secundară. 

Din DN 15, pe Valea Bistricioarei, există un drum de 
legătură cu satul Pintic, situat la limita de vest a Munţilor 
Ceahlău şi din aceasta se formează patru scurte drumuri 
forestiere: 

(1) pe Valea Şuricu (2,5 km), sub Obcina Tiîrşoasei 

(2-3) pe Valea Tîrşoasa (1,5 km), cu variante spre obirşie, 
pe Valea Călu-gărului (1 km), sub Obcina Tablei şi Valea 
Paltin (1 km), sub Bîtca Savului; 

(4) din localitate, pe Valea Pintic (2 km) spre Curmătura 
Pinticului. 

De puţin timp a fost dat în folosință un drum 
forestier care porneşte de la barajul Lacului Izvorul 
Muntelui, pe malul drept al acumulării, aproape pe curbă 
de nivel. El face legătura între localitățile Izvorul Alb şi 
Secu, izolate de lac, cu şoseaua, naţională 15, respectiv cu 
oraşul Bicaz. 

Cu vaporul, pe Lacul Izvorul Muntelui. Lacul este 
înconjurat pe malul stîng şi parțial în amonte pe malul 
drept, de DNIS. Se practică navigația, pentru localnici şi 
turişti, atunci cînd cuveta lacului este plină cu apă, între opt 
puncte de îmbarcare şi debarcare situate lîngă localitățile 
riverane de pe ambele mahiri. Pe malul stîng, 
debarcaderele Bicaz (de fapt acesta este portul de bază), 
Buhalniţa, Chiriţeni şi Poiana Teiului, iar pe malul drept, la 
baza Munţilor Ceahlău, debarcaderele Secu, Izvorul Alb, 
Ceahlău şi Bistricioara. La ape mici, navigația se reduce 
spre partea din aval a acumulării. 

În condiţii normale, vaporaşele circulă, dinspre baraj 
către coada lacului, de trei ori pe zi, (dimineaţa, la prînz şi 
seara) pe următorul traseu: Bicaz (0 km), Secu (7 km), 
Izvorul Alb (10 km), Buhalnita (13 km), Chiriţeni (18 km), 
Ceahlău (22 km), Bistricioara (24 km), Poiana Teiului (28 
km). 

In concluzie, spre principalele baze de plecare în 
drumeţia montană se poate ajunge astfel cu mijloace auto: 

- la Stațiunea turistică Durău: 

(1) din Piatra Neamţ, pe şoseaua națională 15 prin Bicaz 

(26 km), în continuare pe malul Lacului Izvorul Muntelui 

pînă la satul Bistricioara (înca 50 km), apoi pe şoseaua 

judeţeană 155 F prin localitatea Ceahlău (12 km), drumul 

fiind în totalitate modernizat; 

(2) variantă mai scurtă, 4 km nord Bicaz, direct peste 

munte prin localitatea Izvorul Muntelui pe DJ 155 F (încă 

28 km), o porțiune de 9 km fiind mai dificilă (în curs de 

modernizare); 

(3) variantă din Bicaz, pe şoseaua naţionnla 12 C la 

Bicazul Ardelean (16 km), apoi pe drum neasfaltat prin 

Telec, pe văile Bistra şi Pîrîul lui Martin şi Slatina (25 km) 

şi încheind pe 2 km, de asfalt; 

(4) de la Tîrgu Neamţ pe şoseaua naţională 15 B şi 15 la 

Bistricioara (52 km), apoi ca la pt. 1 (12 km); 

(5) din Borsec pe şoseaua națională 15 la Bistricioara (36 

km), apoi ca la pt. 1 (12 km). 

- pe Valea Bicazului: din Bicaz pe şoseaua națională 12 C 

la 'Taşca (6 km), la Neagra (10 km), la Bicazul Ardelean 

(15 km) şi din Gheorghieni pe aceeaşi şosea pe la Lacu 

Roşu şi Cheile Bicazului la Bicazul Ardelean (45 km), la 

Neagra (50 km), la Taşca (54 km) şi la Bicaz (60 km). 

- pe Valea Bistricioarei: din Bicaz, pe şoseaua națională 

15, la Bistricioara (50 km), la Grinţieş (53 km) şi la Pintic 
(65 km). 

- la cabana Izvorul Muntelui: din Bicaz pe şoselele 
modernizate 15 şi 155 F (12 km). 


7.6 LOCURI DE CAZARE 


Orice călător, care ar fi dorit - cu peste trei sferturi 

de secol în urmă - să ajungă în zona înaltă a masivului, 
pleca, desigur, de dimineaţă, pentru a avea timp să se 
înapoieze pe înserat într-una din localitățile de la poalele 
muntelui. Neexistînd adăposturi, cei temerari se vor fi 
odihnit noaptea sub un perete de stîncă, la un foc sau, 
poate, la una din stînele care funcționează sus în 
anotimpurile favorabile. 
Preocupări pentru ridicarea unor adăposturi pentru turiştii 
care străbăteau potecile Munţilor Ceahlău au existat încă 
din secolul trecut. Documentele păstrate menţionează 
cîteva încercări şi cum calea cea mai lesnicioasă de acces 
spre zona înaltă era pe la Durău, aici vom găsi şi prima 
amenajare turistică de acest gen. Cu ajutorul lui Veniamin 
Costache, în anul 1802, cînd încă nu ajunsese mitropolit al 
Moldovei, călugării de la schitul Durău au construit, şi case 
pentru drumeţii ajunşi acolo şi care doreau să facă plimbări 
pe munte. 

Mult mai tîrziu, la Fîntînele, în apropierea actualei 
cabane turistice, la marginea de jos a poienii, în locul unde 
se găseau două izvoare cu debit mare, a fost ridicat în anul 
1879 un adăpost de bătrînul Vasile Măcărescu. Cele două 
încăperi ale construcţiei erau realizate din lemn şi au 
rezistat timp de 20 de ani, fiind folosite pe vreme rea de 
către cei care parcurgeau drumul Răpciuni (actualmente 

satul Ceahlău) - Durău - Vîrful Toaca (sau zona platoului)”. 
Locul unde a existat cabana din lemn, lîngă cele două 
izvoare, s-a numit multă vreme „La Fîntîna Măcărescului". 

Un mare îndrăgostit de Masivul Ceahlău, pe care-l 
străbătea deseori, juristul, ziaristul şi omul politic 
Gheorghe Panu (1848-1910), s-a hotărît să construiască un 
adăpost în zona înaltă, de platou, a muntelui. Astfel, prin 
anul 1906 şi-a ridicat o colibă, nu departe de actualul 
amplasament al cabanei Dochia, lîngă puternicul izvor 
numit Şi în prezent Fîntîna Rece, dar aceasta n-a rezistat în 
iarna ce a urmat. A doua încercare, de asemenea încheiată 
printr-un eşec, o va face sub masivul stîncos Piatra Sură, 
unde un adapost din lemn n-a rezistat nici acesta decît scurt 
timp”. 

O altă încercare a fost făcută - în locul unde este 
situată în prezent aceeaşi cabană - de profesorii Dimitrie 
Cădere şi Ion Praja din laşi. Aceştia au construit, în anul 
1908, un adăpost din pietre fixate între ele cu lut. 
Inaugurarea a avut loc la 30 iunie. Au participat peste o 
sută de persoane: 12 membri ai Societăţii de Gimnastică, 
Sport şi Muzică din laşi, şase membri ai Societaţii 
Turiştilor din România, săteni, învăţători, preoți. Din cele 
două încăperi ale construcției, numai cea de a doua era 
destinată drumeţilor oaspeţi. Fondurile necesare (5 000 lei) 
au fost obţinute prin subscripţii şi conferințe. Alte 
informaţii despre adăpost: existau sobe, paturi, masă, 
sajtele, perne; tariful era de 50 bani pentru adăpostire şi 1 
leu pentru înoptare (inclusiv căldură). Construcţia a rezistat 
foarte puțin timp intemperiilor, la numai 3-4 ani 


IN. Baticu, R. Ţiţeica, op. cit., p. 54 şi 134. 
? N. Macarovici, Istoria Dochiei. 

dărîmîndu-se. Un vizitator răutăcios din anul 1909 semnala 
în Scris, într-o publicație turistică: “am admirat ruinele 
cabanei distruse de vînt şi pe fostul păzitor care se 
încăpățînează să păzească ruinele"!. Prima cabană 
construită în Munţii Ceahlău, de altitudine, realizată din 
beton, a fost cabana Dochia. Aceasta a intrat în circuitul 
turistic în anul 1914, cînd a fost inaugurată. A funcţionat cu 
scurte întreruperi şi este în folosință curentă acum. 

Lîngă Fîntîna Măcărescului, după anul 1922, a fost ridicată 
o construcție din lemn de brad, care avea două camere 
pentru găzduirea turiştilor, echipate fiecare cu cîte 10-12 
paturi. Acest adăpost turistic a funcţionat mai mulți ani. 
Cabana Fîntînele l-a folosit, după edificarea ei, ca magazie. 
O hartă turistică, tipărită în anul 19367, menționa două 
unități de cazare: cabana Dochia a Societăţii de 
Gimnastică, Sport şi Muzică din lasi şi adăpostul 
Măcărescu din Poiana Fîntînele. Credem că se mai folosea 
şi cabana C.A.P.S. (a administraţiei pădurilor statului), 
figurată pe hartă în punctul La Furcituri, pe Pîrîul Izvorul 
Muntelui. 

Cea de a doua cabană turistică din aria Munţilor 
Ceahlău a fost cabana Durău, o clădire frumoasă din lemn, 
cu două niveluri, ridicată cu mult înainte de înființarea 
stațiunii cu acelaşi nume. Era o excelentă bază de plecare 
pentru drumeţii care porneau spre culmile Ceahlăului. La 
începutul anilor '60, capacitatea cabanei era de 65 locuri, în 
camere cu 2-10 paturi şi priciuri. Funcţiona în permanenţă 
un bufet. Astăzi, rolul ei este suplinit cu prisosinţă de toate 


IN. Baticu, H. Ţiţeica, op. cit., p. 134-135. 
? 1. Protopopescu, N. Macarovici, Ceahlăul, Cheile Bicazului şi Lacu 


Roşu. Hartă turistică. 

dotările stațiunii Durău. 

În prezent, unităţile de cazare din zona Munţilor 
Ceahlău sînt bine repartizate şi, cu excepţia perioadelor de 
vîrf (afluxul turiştilor în acest masiv montan este uneori 
deosebit de mare), asigură suficiente locuri de adăpost 
pentru drumeţii aflați la odihnă sau pentru cei care străbat 
potecile montane. Stau la dispoziţia turiştilor patru hoteluri, 
şase vile şi două popasuri turistice (cu căsuțe) în stațiunea 
Durău, un hotel în oraşul Bicaz, patru cabane turistice, 
dintre care una la mare altitudine, şi patru popasuri turistice 
la poalele munţilor. Cazarea poate fi asigurată, de 
asemenea, în gospodăriile localnicilor din satele Ceahlău, 
Pîrîul Mare, Izvorul Alb, Secu, Izvorul Muntelui, Taşca, 
Neagra, 'Telec, Pintic, în cele ale locuitorilor din staţiunea 
Durău, precum şi la cabanele lorestiere; cei care practică 
drumeţia cu cortul vor găsi, în zone deosebit de frumoase, 
numeroase locuri de campare. 

Hotelul Bicaz este situat în oraşul cu acelaşi nume, 
la mică distanţă de centru (telefon 936/71122), spre barajul 
lacului de acumulare Izvorul Muntelui (nord). Capacitatea 
de cazare este redusă - 54 locuri (categoria a II-a). Este 
administrat de OJT Neamţ. 

Motelul Cristina. Aşezat pe malul stîng al Lacului 
Izvorul Muntelui, lîngă portul Bicaz şi şoseaua naţională 
15, la 3 km de localitatea Izvorul Muntelui, 7 km de oraşul 
Bicaz şi 36 km de localitatea Poiana Largului. Altitudinea 
este de 525 m. Spațiile de cazare sînt compuse din clădirea 
motelului, cu două niveluri, care posedă 12 camere cu cîte 
două paturi, pentru turişti, trei căsuțe tip bungalow cu cîte 
patru camere şi două paturi, 20 de căsuțe din lemn cu cîte 
două paturi, aduse în anul 1987 de lîngă cabana Baraj. 
Capacitatea totală de cazare este de 88 locuri. Există 

restaurant, bar, loc de parcare (telefon 936/7 15 40). 

Lîngă portul Bicaz se găseşte Terasa Pescăruş, iar în 
port bărci şi hidrobiciclete stau la dispoziția celor care 
doresc să facă plimbări pe lacul de acumulare. 

Staţiunea turistică Durău (altitudinea medie 780 
m). A primit acest statut de puţini ani, dar dispune, în 
prezent, de numeroase baze de cazare şi de alte dotări. Cu 
numai aproximativ un deceniu în urmă la Durău exista 
cabana turistică cu acelaşi nume, cîteva vile vechi şi case 
ale localnicilor. 'Turiştilor în tranzit sau veniţi la odihnă le 
stau la dispoziţie următoarele spaţii de cazare: 

- 4 hoteluri modernă de categoria I, cu baie, telefon şi 
televizor (hotel Durău cu locuri în camere cu 2-3 paturi, 
hotel Bradul cu locuri în camere cu 1-3 paturi, hotel 
Cascada cu locuri în camere cu l-3 paturi, ultimul construit 
în stațiune (1983), (hotel Bistriţa cu locuri în camere cu 2 
paturi); 

- 6 vile de categoria I (Floare de Colți, Crinul, Toporaşul, 
Ghiocelul, Bujorul, Viorica), avînd două şi trei niveluri, cu 
23-24 locuri fiecare în camere cu 1-2 paturi; o vilă cu 5 
locuri (Orhideea); 

- printre hoteluri sînt aşezate 5 case de odihnă cochete, de 
asemenea cu nume de flori (Liliacul, Gladiola, Crizantema, 
Trandafirul şi Garofița), care dispun de 60 locuri de cazare 
(22 locuri categoria I, 31 locuri categoria a Il-a şi 7 locuri 
categoria a II-a); 

- 2 popasuri turistice avînd căsuțe a cîte 2 locuri (primul în 
spatele hotelului Bradul, cu 18 căsuțe, şi al doilea la 
şoseaua DJ 155F, lîngă restaurantul Brînduşa, cu 14 căsuțe 
aliniate lîngă pădure), însumînd 64 locuri de cazare. 

Capacitatea totală de cazare existentă în staţiunea 

Durău este de aproape 900 locuri. Menţionăm că hotelurile 
Durău, Bradul şi Cascada sînt dotate cu restaurante şi 
baruri de zi, iar hotelul Bistriţa şi cabana Brînduşa cu 
bufete. Telefonul dispeceratului de cazare este 936/78021. 
Accesul în stațiune se face din localitatea Ceahlău pe DJ 
155 F, asfaltat, sau de la Izvorul Muntelui, pe acelaşi drum, 
peste munte, doar parțial asfaltat (în lucru). Din staţiune 
pornesc traseele turistice marcate 13, 14, 15, 16, 17 şi 18. 


Cabana Dochia. 

Aşezare: în zona superioară a masivului montan, pe 
platou, între virfurile Lespezi (1805 m) şi Bîtca Gheodon 
(1845 m). Are o poziție dominantă, cu vizibilitate totală 
spre est, sud-est şi sud, şi este principala cabană a Munţilor 
Ceahlău, fiind singura bază de cazare la mare altitudine. 

Altitudine: 1750 m. 

Căi de acces: Pe poteci turistice marcate, de la baza 
muntelui, din toate punctele cardinale; din satul Ceahlău în 
42-5 ore; din localitățile Izvorul Alb sau Secu în 51⁄2-6 ore; 
de la cabana Izvorul Muntelui în 3-3!2 sau 4-42 ore; din 
satul Neagra în 6-7 ore; din satul Telec în 5-5! ore; din 
satul Pintic în 5!2-6 ore; din staţiunea Durău în 3-4! ore. 

Capacitatea de cazare: 108 locuri în camere cu 2-3 
paturi şi dormitoare mai mari; vara pot fi găzduiţi pînă la 
200 turişti. 

Istoric. După încercările nereuşite făcute în anul 
1906 la Fîntîna Rece şi în anul 1908 chiar pe actualul loc al 
adăpostului montan, a fost construită, în sfîrşit, cabana 
mult dorită. În anul 1912, membrii secției de turism ai 
Societății de Gimnastică, Sport şi Muzică din laşi au 
organizat un comitet, din care făceau parte şi profesorii 
Dimitrie Cădere şi lon Praja. Astfel, cu ajutorul unor 

164 


subvenții obținute de la instituții, subscripții ale membrilor 
societăţii şi ale altor iubitori ai muntelui, s-a purces la 
ridicarea unei construcţii din beton. Lucrarea a durat din 
primăvară pînă în toamna anului 1913. Inaugurarea cabanei 
a avut loc în ziua de 5 august 1914. Este prima cabană 
turistică construită în Carpaţii Răsăriteni. Ca urmare a 
deteriorării grave a adăpostului montan în timpul primului 
război mondial, au fost efectuate importante lucrări de 
restaurare, prin grija aceleiaşi societăți. La 6 august 1922, 
cu ocazia sărbătoririi Ceahlăului (Ziua Muntelui cum spun 
localnicii), refăcută, cabana (aproximativ 30 de locuri) a 
fost pusă din nou la dispoziţia drumeților, de astă dată 
pentru un timp îndelungat. La inaugurare au fost prezente 
606 persoane. 

Următoarea refacere a cabanei a avut loc în anul 
1946, iar în anii 1958-1959 a fost extinsă pentru a putea 
primi mai mulţi turişti (120 locuri). Încăperilor vechi le-au 
fost adăugate altele noi, cu ziduri din piatră fixată cu 
mortar, şi a fost introdusă lumina electrică. 

În anul 1962 cabana putea găzdui 150 turişti la 
priciuri. În anii 1984-1988, capacitatea şi condiţiile de 
confort ale cabanei au crescut prin adăugarea unei noi aripi, 
cu trei niveluri”. 

Descriere şi dotare. În înfăţişarea actuală (1988) a 
cabanei se disting uşor cele trei faze principale de realizare 
şi extindere a construcţiei: vestibulul, bucătăria, bufetul şi 
sala de mese constituie clădirea inițială din beton şi piatră; 


IN. Macarovici, op. cit. In lucrare se menţionează „... este socotită 
cea mai veche cabană românească”. Afirmația nu este adevărată. 
Vezi precizările lui I. Fratu, din cartea Poteci şi cabane în Munţii 
Făgăraşului, Editura Sport-Turism, 1986, p. 37. 
? La sfirşitul anului 1988 lucrările nu erau încă încheiate. 

cele două dormitoare mari, cu priciuri suprapuse, 
reprezintă extinderea realizată ulterior (azi sînt 
transformate în săli de mese); corpul de clădire cu trei 
niveluri, lipit de cel anterior, este o construcție a ultimilor 
ani. Această ultimă componentă a cabanei, cu parterul din 
piatră, etajul I din cărămidă şi etajul II din buşteni, ultimele 
două acoperite la exterior cu draniţă, este folosită ca spațiu 
de cazare în camere cu 2-3 paturi şi dormitoare mai mari. 
Încălzirea este asigurată cu lemne în sobe de teracotă, 
luminarea electrică este obținută de la reţea, iar apa curentă 
este adusă prin conductă de la Fîntîna Rece, prin 
intermediul unui bazin din beton construit pe Virful 
Lespezi. Cabana aparţine de O.J.T. Neamţ. 

Trasee turistice de la cabană: traseele marcate 29- 
37. 

Obiective turistice în împrejurimi: Vîrful Toaca 
(1900 m) şi Stînca Panaghia, Jgheabul cu Hotaru, Stînca lui 
Cobal şi Santinela, Detunatele, Hornul Ghedeonului, Vîrful 
Ocolaşul Mare (1907 m) şi La Pavilion, Brîna şi Abruptul 
Ocolaşului Mare, Jgheabul lui Vodă, Gardul Stănilelor, 
Piatra Lăcrămată ş.a. 


Cabana Fîntînele 
Aşezare: Pe un mic platou, de pe Bîtca Fintinele, în 
poiana cu acelaşi nume, din care se formează, spre nord, 
Piciorul Humăriei. De aici avem vizibilitate foarte bună 
spre zona înaltă a muntelui la Vîrful Toacă (1900 m) şi 
Panaghia, spre staţiunea Durău, satul Ceahlău şi Munţii 
Bistriţei. 
Altitudine: 1220 m. 
Căi de acces. Pe poteci turistice marcate: de la 
Durău în 1 oră, din satul Ceahlău, pe Piciorul Humăriei, în 

3 ore şi de la cabana Dochia în 2 ore. 

Capacitate de cazare: 120 locuri în camere de 2-12 
paturi. 

Istoric. Prin Poiana Fîntînele trecea, încă din secolul 
trecut, o importantă, potecă de acces spre vîrful munţilor şi 
lîngă cele două izvoare puternice numite cîndva Fîntîna 
Măcărescului, s-a construit un adăpost. După ultima sa 
refacere, acesta a dăinuit, sub numele de adăpostul 
Măcărescu sau Fîntînele, pînă după realizarea actualei 
cabane, care l-a folosit cîtva timp ca magazie. Construcția 
cabanei a durat din anul 1950 pînă în 1953, cînd a fost dată 
în folosința turiştilor sub numele de 7 Noiembrie. In anul 
1962 era cea mai mare bază de cazare din Munţii Ceahlău 
avînd 100 de locuri. Din anul 1978 cabana poartă numele 
Fîntînele. 

Descriere şi dotare. Clădire cu două niveluri, din 
piatră la parter şi din lemn la etaj. Este luminată electric, 
încălzită cu lemne în sobe de teracotă, are grupuri sanitare 
şi funcționează tot timpul anului. Se serveste mîncare caldă 
şi rece, la bufet. Nu are telefon. Cabana aparţine de O.J.T. 
Neamţ. 

Trasee turistice de la cabană: traseele marcate 25- 
28. 

Obiective turistice în împrejurimi: mînăstirea Durău, 
Cascada Duruitoarea, Căciula Dorobanţului şi Pietrele lui 
Baciu, Castelul ş.a. 


Cabana Izvorul Muntelui 
Aşezare. In partea de est a masivului montan, într-o 
poiană pe malul stîng al Pîrîului Izvorul Muntelui, la 
confluenţa sa cu Pîrîul Maicilor, pe DJ 155F, la km 31 + 
800. Are vizibilitate spre abruptul din Fundul Ghedeonului, 
167 


Piatra Lată şi Piciorul Scurt. Cabana reprezintă unul dintre 
principalele puncte de plecare spre zona înaltă a masivului 
montan, dar şi un loc foarte bun de odihnă. 

Altitudine: 797 m. 

Căi de acces. Pe drumul judeţean 155 F, modernizat 
parţial, care traversează muntele, 12 km de la Bicaz şi 20 
km de la stațiunea turistică Durău. Pe poteci turistice 
marcate, de la cabana Dochia în 3-4 ore, de pe malul 
Lacului Izvorul Muntelui (satele Secu sau Izvoriil Alb) în 4 
ore. 

Capacitate de cazare: 80 de locuri în camere de 2-6 
paturi. 

Istoric. Este o construcție nouă, realizată după cel de 
al doilea război mondial. Iniţial, lîngă o construcție din 
lemn cu un singur nivel s-a adăugat, prin extindere, o 
construcție suplimentară cu două niveluri în care 
funcționează în prezent sala de mese şi bucătăria. În acest 
stadiu (anul 1960), adăpostul putea găzdui 55 de turişti în 
dormitoare mari de 7-16 paturi. Ulterior s-a mai ridicat un 
corp cu două niveluri în partea opusă, lipit de primele, dar 
cu intrare separată. 

Descriere şi dotare. Intreaga cabană este din lemn şi 
are, în mare parte, două niveluri. Este luminată electric de 
la reţea, încălzită iarna cu lemne în sobe de teracotă şi 
funcționează tot timpul anului. Se serveşte mîncare caldă. 
Nu are telefon. Cabana aparţine O.J.T. Neamţ 

Trasee turistice de la cabană: traseele marcate 19- 
24. 

Obiective turistice în împrejurimi: Piatra cu Apă şi 
Poliţele cu Crini, Stînca Dochiei, Fundul Ghedeonului, 
Jgheabul Armenilor şi Abruptul Ocolaşului Mic. 

Cabana Baraj 

Aşezare. Pe malul drept al albiei seci a Rîului 
Bistriţa, sub marele baraj din beton al lacului de acumulare 
Izvorul Muntelui, în apropierea confluenței cu Pîrîul 
Izvorul Muntelui. 

Altitudine: 500 m. 

Căi de acces: pe DNIS, la 3 km de oraşul Bicaz. 

Capacitate de cazare: 212 locuri în camere cu 2-16 
paturi. 

Istoric. Clădirea a fost ridicată pentru constructorii 
barajului şi, după încheierea lucrărilor, cu unele amenajări, 
a intrat în circuitul turistic (în anul 1965). La început 
dispunea de 160, locuri de cazare în camere cu 4-10 paturi. 
Pînă în anul 1987 lîngă cabană au fost instalate căsuțe 
aproximativ 50 locuri. Ele au fost mutate în apropierea 
portului Bicaz, la motelul Cristina. 

Descriere şi dotare. Clădirea cabanei are trei niveluri 
(parter şi două etaje) şi este realizată din lemn. Are lumină 
electrică de la rețea. Funcţionează în tot timpul anului. 
Telefon 936/7 1121. Cabana aparţine de O.J.T. Neamţ. 

Trasee turistice de la cabană: traseul marcat 4. 

Obiective turistice în împrejurimi: barajul şi lacul de 
acumulare Izvorul Muntelui. 


Popasul turistic Bistra este aşezat pe Valea Bistrei 

Mari, între pîrtul şi drumul comunal 138 (dintre Telec şi 
Ceahlău), la km 7+-600. Altitudinea unităţii de cazare 
administrată de Cooperativa din Bicazul Ardelean este de 
905 m. Drumeţii au la dispoziție opt locuri de dormit 
dispuse în patru căsuțe. Locul de popas este amplasat la 
marginea pădurii, la numai 3,5 km de Curmătura La 

Scaune şi oferă o bună vizibilitate spre Ocolaşul Mare şi 
abruptul său. Popasul este deosebit de util drumeţilor care 
urcă Masivul Ceahlău pornind dinspre sud-vest, de la 
Bicazul Ardelean, şi nu mai pot ajunge în timp util la 
cabana Dochia. În imediata apropiere a limitei Muriţilor 
Ceahlău vom mai putea beneficia şi de alte cîteva baze de 
cazare ajutătoare. 


Popasul turistic Potoci. Este situat pe malul stîng al 
Lacului Izvorul Muntelui, pe DN15 (dintre Piatra Neamţ şi 
Borsec), la 6 km în amonte de baraj, la altitudinea (de 680 
m. Drumeţii au la dispoziţie 100 locuri în căsuțe, lumină 
electrică/apă curentă, duşuri, bufet. Din acest loc se oferă o 
frumoasă privelişte spre Munţii Ceahlău. 


Popasul turistic Poiana Teiului. Amplasat spre 
coada Lacului Izvorul Muntelui, pe malul stîng, la 
intersecția şoselelor DN15 (dintre Piatra Neamţ şi Borsec) 
şi DN 15B, care vine de la Tîrgu Neamţ, la capătul estic al 
viaductului peste lac. Altitudine 580 m. Există 50 locuri de 
cazare în căsuțe. In imediata apropiere, în cuveta lacului, se 
găseşte un important obiectiv turistic - stînca Piatra 
Teiului, monument al naturii. 


Cabana Cheile Bicazului. Situată pe teritoriul 
comunei Bicaz-Chei, la altitudinea de 680 m, lîngă Rîul 
Bicaz şi DN 12C dintre Gheorghieni şi Bicaz, la coborîrea 
de la Lacu Roşu prin Cheile Bicazului. Cele peste 100 de 
locuri sînt asigurate de cele cîteva clădiri ale căbanei. 
Lumină electrică, apă, bufet permanent. În cazuri speciale, 
cînd se apropie seara sau timpul a devenit nefavorabil 
continuării excursiei, se poate apela, pentru cazare în 

timpul nopții, la cabanele forestiere situate pe unele 
drumuri forestiere (pe văile Izvorul Alb, Furcituri, Neagra 
Mare, Neagra Mică, Bistra Mare, Pîrîul lui Martin s.a.) sau 
la frumoasa şi spaţioasa cabană forestieră din Poiana Bîtca 
Neagră, dată în folosinţă în anul 1987. 

De asemenea, drumeţii pot primi adăpost la stînele 
permanente care funcționează vara în Munţii Ceahlău 
(stîna Schitenilor, stîna uţuienilor, stîna din Poiana 
Stănile, stîna din Poiana Cerebuc, stîna de pe Obcina 
Lacurilor, stîna de lîngă Poiana Piatra Sură ş.a.). În 
perimetrul Munţilor Ceahlău pot fi găsite numeroase locuri 
de campare în corturi personale, însă nu trebuie omis faptul 
că întreaga zonă înaltă de peste aproximativ 1 000 m face 
parte din Parcul Naţional Ceahlău. 

În cadrul rezervației este posibilă camparea în corturi 
doar în următoarele locuri: 

(1) în apropiere de cabana Dochia (400 m), în poiana 
special destinată pentru aceasta, de pe Piatra Lată din 
Ghedeon (există proiectul de a se efectua unele amenajări 
în acest sens); 

(2) în Curmătura La Scaune; 

(3) în poiana cu stîna Schitenilor; 

(4) în Poiana Maicilor; 

(5) în Poiana Stănile; 

(6) în Poiana Piatra Sură. 

În staţiunea turistică Durău este permisă aşezarea 
cortunlor doar în Poiana Cailor, la extremitatea inferioară a 
pîrtiei de schi. Pentru odihna şi adăpostirea turiştilor, pe 
unele trasee turistice mai frecvent circulate au fost 
construite cîteva adăposturi foarte utile (1987): în 
apropierea Stîncii Dochia şi la ieşirea din Jgheabul cu 
Hotaru, pe traseele 2 şi 22; în Poiana Maicilor, pe traseele 

19, 6, şi 20. 
7.7. POTECI ŞI MARCAJE TURISTICE 


În Munţii Ceahlău vom întâlni o reţea foarte densă de 
drumuri şi poteci, ultimele străbătînd în numeroase direcţii 
zona stîncoasă, de altitudine, a masivului, dar şi zona 
golului alpin. Potecile existente anterior practicării 
turismului, de cele mai multe ori vechi hăţaşe ciobăneşti, s- 
au transformat, prin circulaţie repetată şi sistematică, în 
poteci ciobăneşti şi, apoi, cu unele amenajări, în poteci 
turistice. Ca şi în alte masive montane, la originea potecilor 
turistice stau potecile pastorale, vînătoreşti şi ale 
muncitorilor la pădure, iar în Munţii Ceahlău şi cele făcute 
de călugării care s-au izolat în diferite zone şi au circulat de 
la un aşezămînt monahal la altul. Fără îndoială, au fost 
create şi unele poteci sau tronsoane de poteci special pentru 
scopuri turistice. 

Primele amenajări de poteci turistice în cadrul 
Munţilor Ceahlău menționate documentar, au fost efectuate 
în perioada 1833-1835! şi, desigur, au fost folosite unele 
poteci preexistente practicării turismului cu piciorul sau 
călare. În anul 1835, subprefectul Vasile Măcărescu a luat 
măsuri pentru amenajarea unei poteci de la schitul Durău la 
Poiana Fîntînele (unde în prezent este amplasată cabana 
Fîntînele) şi, în continuare, spre zona înaltă a masivului. 

In acelaşi an, conform dispoziţiilor date de 
domnitorul Mihail Sturdza, călugării de la schitul Durău au 
lărgit poteca pastorală ce urma Pîrîul lui Martin, pînă la 
Garduri şi Jgheabul Gardurilor, potecă pe care domnul, 


IN. Baticu, R. Ţiţeica, op. cit., p. 44 şi 49. 

împreună cu suita sa, au putut urca pe platou călare, în iulie 
1835. Această potecă a fost refăcută în anul 1844 de 
familia Cantacuzino, evident pentru scopuri turistice şi, 
mai tîrziu de Vasile Măcărescu, în perioada cînd şi-a avut 
domiciliul la moşia Hangu. 

Literatura pentru turism mai consemnează, după 
primul război mondial, cîteva acţiuni de amenajare a unor 
poteci turistice de către membri ai secției de turism din 
cadrul Societăţii de Gimnastică, Sport şi Muzică din laşi, 
care gospodăreau şi cabana Dochia. Primele marcaje 
turistice şi poteci de acces la cabane au fost realizate de 
profesorul Nicolae Macarovici şi inginerul Alexandru 
Chelărescu, în anul 1931!, acestea fiind menţionate pe 
harta tipărită de Turing-Clubul României în anul 19367. 
Era semnalată existența a şapte trasee turistice marcate, 
toate făcînd legătura între localităţi de la poalele munţilor 
şi cabana Dochia: 

(1) bandă roşie orizontală (satul Schitu - pe Piciorul 
Humăriei - Piatra Lată - sub Vîrful Toaca - cabana 
Dochia); 

(2) bandă verde orizontală (Durău - intră în traseul | 
înainta de Piatra Lată şi, apoi, comun cu aceasta pînă la 
cabana Dochia); 

(3) cruce roşie (Durău - Poiana Vesuri - Cascada 
Duruitoarea - cabana Dochia); 

(4) cruce verde (confluenţa Pîrîului Izvorul Muntelui 
cu Rîul Bistriţa - pe Pîrîul Izvorul Muntelui - Chica 
Baicului - Detunatele - cabana Dochia); 

(5) cerc roşu (satul Buhalniţa pe Rîul Bistriţa - pe 


IN. Baticu, R. Ţiteica, op. cit., p. 135 
? 1. Protopopescu, N. Macarovici, op. Cit. 

Obcina Baicului - şi, apoi comun cu traseul 4 pînă la 
cabana Dochia); 

(6) cerc verde (confluenţa pîraielor Bistra cu Capra - 
pe Valea Bistrei - Obcina Lacurilor - Curmătura La Scaune 
- cabana Dochia); 

(7) banda roşie verticală (satul Pintic - pe Valea 
Pinticului - Pîrîul Bistra Mare - apoi comun cu traseul 6 
pînă la cabana Dochia). Aceste şapte semne se aplicau într- 
un dreptunghi orizontal de culoare albă, deci marcaje cu 
roşu sau verde pe fond alb. Lungimea totală a acestor 
trasee marcate era de 6l km. A urmat perioada războiului 
în care a fost implicată ţara noastră, cînd desigur, n-au mai 
fost efectuate marcaje turistice. 

Prin deciziile Departamentului Propagandei nr. 
2345/1945 şi nr. 10628/1948 (vezi Monitorul Oficial nr. 
250/1 noiembrie 1945 şi nr. 283/4 decembrie 1948) şi 
Instrucţiunile/ Oficiului Naţional de Turism nr. 3566 din 
1945, s-a stabilit oficial, pentru prima dată în ţara noastră, 
modul de marcare a traseelor turistice, conform sistemului 
folosit pe plan internațional. Cele 12 marcaje turistice 
stabilite în 1945 se folosesc şi în prezent. Ele sînt: bandă 
verticală, cruce cu braţe egale, triunghi echilateral sau 
punct, în culorile roşu, albastru sau galben, pe fond alb, 
semnele trebuind să se încadreze într-un patrulater cu 
laturile de 16-20 cm. Ulterior au mai fost emise, în 
completare, alte acte normative cu putere de lege privind 
marcarea traseelor turistice: Decretul nr. 237/1950 şi HCM 
nr. 518/1954 privind avizarea documentaţiilor de marcare, 
HCM nr. 140/1969 şi Instrucţiunile 545/1969 privind 
efectuarea şi întreținerea marcajelor turistice. 

Conform actelor normative, banda roşie se foloseşte 
pentru marcarea traseelor principale de creastă, iar benzile 

albastră şi galbenă pentru crestele secundare. Crucea se 
utilizează pentru traseele de legătură între alte trasee, iar 
triunghiul sau punctul pentru traseele de cale. 

Marcajele din Munţi Ceahlău respectă doar parțial 
aceste indicaţii. 

La începutul anilor '50 în Munţi Ceahlău existau 
nouă marcaje turistice: 

(1) bandă roşie - un traseu principal care traversează 
masivul, avînd ca extreme localitățile Bicaz şi Schitu 
(Ceahlău) şi trecînd prin cîteva puncte principale de pe 
traseu (satul Izvorul Muntelui, cabana Izvorul Muntelui, 
Poiana Maicilor, sub Ocolaşul Mic, cabana Dochia, sub 
Vîrful Toaca, cabana Fîntînele şi Durău); 

(2) bandă albastră, (un alt traseu de traversare, între 
localitățile Izvorul Alb şi Bicazul Ardelean, trecînd prin 
Obcina Chica Baicului, Curmatura Lutul Roşu, Piatra cu 
Apă, sub Detunate, cabana Dochia - Curmătura La Scaune, 
Valea Bistrei şi Telec; 

(3) cruce roşie, de la Durău, prin Poiana Vesuri, 
Cascada Duruitoarea şi Piciorul Şchiop, la cabana Dochia; 

(4) cruce albastră, din satul Neagra, prin Vîrful 
Neagra, Curmătura Văratec şi Poiana Maicilor, apoi comun 
cu traseul 1 pînă la cabana Dochia; (5) triunghi roşu, din 
satul Pintic prin Curmatura Pinticului în Valea Efistrei; 

(6) triunghi albastru, din satul Răpciuni (Ceahlău) 
pe Piciorul Humăriei la cabana Fîntînele; 

(7) triunghi galben, de la cabana Fîntînele la Poiana 
Vesuri, marcaj efectuat în anul 1957; 

(8) punct roşu, din Curmătura Văratec prin Poiana 
Stănilelor la Curmătura Stănile şi 

(9) punct albastru, de la cabana Izvorul Muntelui la 
Curmătura Lutul Roşu (La Arsuri). 

Lungimea totala a traseelor marcate era de aproape 
100 km, Aceste marcaje turistice erau menţionate şi în 
prima lucrare prezintă rețeaua marcajelor turistice din 
România, publicată anul 19581. Existenţa acestor marcaje 
turistice este confirmată după aproximativ 10 ani”, ca şi 
după 20 ani’. Ultima lucrare privind marcajele turistice, în 
capitolul referitor la Masivul Ceahlău, menționează sintetic 
punctele principale de reper de pe traseu (şi altitudinea lor), 
timpul necesar pentru parcurgerea traseului, perioada 
recomandabilă, punctele de plecare, drumurile de acces şi 
legăturile cu alte trasee. 

În anul 1972, reţeaua de marcaje turistice nu era 
împrospătată suficient, dar era funcţională. In anul 1974, 
Consiliul Naţional al Organizaţiei Pionierilor a iniţiat o 
mare acţiune patriotică, numită „Asaltul Carpaţilor”, prin 
ea urmărindu-se marcarea şi remarcarea traseelor turistice 
montane, amenajarea potecilor turistice şi a refugiilor, 
depistarea şi ocrotirea monumentelor naturii. În cadrul 
acestei acțiuni, în Ceahlău a fost efectuată (1975) marcarea 
a cinci noi trasee de către pionieri şi şcolari, îndrumați de 
profesori: 

(1) triunghi albastru - din satul Izvorul Alb, prin 
Poiana Falon, stînca Dochia şi Jgheabul cu Hotaru, la 
cabana Dochia; 

(2) punct roşu - de la confluenţa ptraielor Durău şi 
Slatina, pe DC 138, la Curmătura La Scaune şi Curmătura 
Stănile; 

(3) cruce albastră - de la confluenţa pîraielor Durău 


! Ghidul marcajelor turistice, p. 91-103 
? S. Nicolau ș.a., Ceahlăul şi lacul de la Bicaz şi Ceahlău, nr. 5 din 
Colecţia Munţii noştri (ONT). 
°? 1. lonescu-Dunăreanu ş.a. Ghidul marcajelor turistice, p 177-83. 

şi Schit, pe Pîrîul Slatina, la Obcina Lacurilor; 

(4) cruce roşie - de la Grinţies, peste Obcina Boiştea, 
la Durău; 

(5) punct albastru - de la Taşca în DJ 155 F (La 
Furcituri). 

Cu aceste noi marcaje, rețeaua de trasee turistice 
marcate a crescut cu încă 38 km, iar existenţa lor, ca şi a 
celor realizate anterior, este confirmată de lucrările turistice 
apărute ulterior cu unele inexactităţi!. După anul 1975 au 
mai fost marcate încă două trasee turistice: 

(1) cruce albastră - din staţiunea Durău, pe Piciorul 
Poienii la drumul forestier de pe Valea Rupturi şi cascada 
Duruitoarea (de către CJEFS Neamţ); 

(2) bandă albastră - continuare a unui traseu din 
Munţii Hăsmaş, prin Curmătura Pinticului şi Bîtca Savului, 
la Obcina Lacurilor. Aceste noi trasee însumează 7 km. 

Incepînd cu anul 1979, traseele turistice marcate au 
fost repartizate spre îngrijire permanentă organizațiilor de 
pionieri şi şcolilor, iar în anul 1981 s-a organizat un şantier 
național al tinerilor pentru marcaje turistice şi ocrotirea 
naturii în Masivul Ceahlău. De întreţinerea traseelor 
turistice din Ceahlău se ocupau şcoli generale şi case ale 
pionierilor şi şoimilor patriei din oraşele Bicaz, Piatra 
Neamţ şi Roman, precum şi şcoli din localităţile rurale 
Ceahlău, Bicazul Ardelean. Neagra, Bicaz-Chei, Grinţies şi 
Pintic”. La începutul anilor '80, reţeaua traseelor turistice 
marcate din cuprinsul Munţilor Ceahlău însuma aproape 
150 km, fiind, aşadar, suficient de deasă. 


1I, Stănescu, Masivul Ceahlau, p. 22 şi G. Tacomi, Masivul Ceahlău. 
Hartă turistică. 


2?" Asaltul Carpaţilor”, p. 146-148. 

Situaţia marcajelor turistice existente în anul 1988 
este prezentată în tabelul 3. 

Traseele turistice marcate, oficiale, sînt înregistrate 
în evidenţa Comisiei de Marcaje a Federaţiei Române de 
Turism cu numerele 12.1-12.51 şi sînt consemnate în 
lucrarea apărută în anul 1985 privind marcajele turistice 
din Munţii Carpaţi. 

În legătură cu aceste marcaje, facem următoarele 
precizări: 

(1) marcajul 4c este realizat numai pînă la ieşirea în 
linia de creastă pe Obcina Lacurilor, iar în continuare, pînă 
aproape de Curmătura La Scaune, este marcat sporadic şi 
incomplet cu bandă albastră (o continuare a marcajului 2b); 
urmează a se corecta în cruce albastră; 

(2) exista o prelungire mai veche a marcajului 8, 
între Poiana Maicilor şi Furcituri, peste Bîtca Popii, 
semnele fiind rare şi uneori greu de idențificat; marcajele 
9b şi 10 sînt neoficiale, totuşi utile. 

Potecile marcate din Munţii Ceahlău sînt destul de 
bine întreţinute, pe unele porțiuni realizîndu-se amenajări 
în anul 1987 (lîngă Clăile lui Miron, în Hornul 
Ghedeonului, pe lîngă Detunate, sub Piatra cu Apă ş.a.). 

Marcajele turistice sînt funcţionale, ele asigurînd 
orientarea turiştilor şi în condiții de timp nefavorabile. 
Există stîlpi indicatori în punctele de plecare pe traseu sau 
la intersecţii de trasee. In unele puncte caracteristice ale 
terenului, pe stîlpii indicatori, sînt montate tăblițe ce 
menționează numele locului şi altitudinea (Curmătura La 
Scaune - 1326 m, Poliţa cu Ariniş - 1555 m, Curmătura 
Stănile - 1420 m, Curmătura Văratec - 1363 m ş.a.), deşi 


! Asaltul Carpaţilor, p. 146-148. 
178 


valorile cotelor nu corespund cu cele de pe harta 
topografică de bază. 


Nr. 
crt. 


1 


2 


3 


Marcajul 
turistic 


Bandă 
roşie 


Bandă 
albastră 


Cruce 
roşie 


TABELUL 3 
MARCAJELE TURISTICE DIN MUNȚII 
CEAHLAU (anul 1988) 


Lungi- 


Traseul mea 
(km) 

Stațiunea turistică Durău - 
cabana Fîntînele - Piatra 22 
Lată — Panaghia - cabana 
Dochia - Ocolaşul Mic - 
Poiana Maicilor - cabana 
Izvorul Muntelui - cabana 
Baraj 
a) Satul Secu - Obcina Chica 
Baicului - Curmătura Lutul 31 
Roşu - Piatra cu Apă - 
cabana Dochia - Jgheabul 
lui Vodă - Curmătura La 
Scaune - Pîrîul Bistra Mare -| 4 
satul Telec - satul Bicazul 
Ardelean 
b) Curmătura Pinticului - 
Bîtca Savului - Obcina 
Tablei (la marcajul 4c) 
Satul Griţieş - Obcina 14 
Boiştea - stațiunea turistică 
Durău - Poiana Vesuri - 
Cascada Duruitoarea - 
cabana Dochia 


Nr. 


evidența 
FRTA 


12.3 


12.7; 
12.10 


12.13 

Nr. 
crt. 


4 


Marcajul 
turistic 


Cruce 
albastră 


Triunghi 
roşu 


Triunghi 
albastru 


Triunghi 
galben 
Punct 

roşu 


Lungi- 
Traseul mea 
(km) 
Satul Neagra - Vîrful Neagra| 13 
- Curmătura Văratec - 
Poiana Maicilor - Ocolaşul 
Mic - cabana Dochia 
Staţiunea turistică Durău - 4 
Piciorul Poienii - Cascada 
Duruitoarea (la marcajul 3) 
Confluența pîraielor Durău 7 
şi Slatina (la DJ 155F) - 
Obcina Lacurilor — Curmă- 
tura La Scaune (la marcajul 
2a) 
Satul Pintic - Pîrîul Pintic - 5 
Curmătura Pinticului - Pîrîul 
Bistra Mare (la marcajul 2a) 
Satul Ceahlău - Piciorul 7 
Humăriei - cabana Fîntînele 
Satul Izvorul Alb - Poiana 13 
lui Falon - stînca Dochia - 
Jgheabul cu Hotaru - cabana 
Dochia 
Cabana Fîntînele - Poiana 2 
Vesuri (la marcajul 3) 
Poiana Maicilor - Curmătura | 13 
Văratec - Poiana Stănile- 
Curmătura La Scaune - 
Piriul lui Martin - confluența 
pîraielor Durău şi Slatina (la 
DJ 155F) 


Nr. 
evidența 
FRTA 
12.9 


12.15 


12.12 

Nr. | Marcajul Lungi- Nr. 
crt. | turistic Traseul mea | evidenţa 
(km) | FRTA 


9 Punct |a) Satul Taşca - Dealul 8 12.8 
albastru |Runcu - La Furcituri - 
cabana Izvorul Muntelui - 
La Arsuri, lîngă Curmătura 
Lutul Roşu (la marcajul 2a) 3 - 
b) Cabana Dochia - Brîna 
Ocolaşului Mare - Jgheabul 
Lupilor - cabana Dochia 
10 | Punct |Curmătura Lutul Roşu - 1 - 
galben |Pârâul Izvorul Alb (legătură 
între marcajele 2a şi 6b) 


Menționăm că, la cabane şi în hotelurile din 
stațiunea Durău, există unele hărți şi scheme, conținînd şi 
alte indicații cu caracter turistic privind traseele din 
Ceahlău. Formația locală Salvamont are grijă să afişeze, la 
cabane, liste cu traseele interzise iarna, ba chiar să anunțe 
accidentele produse în ultimii ani, pentru avertizarea 
turiştilor. 

Precizăm, de asemenea, că întreținerea marcajelor, 
amplasarea de stîlpi indicatori şi alte amenajări turistice 
(locuri de popas, adăposturi) sînt realizate, în bună parte, 
de către asociații turistice din Piatra Neamţ şi formația 
Salvamont. In fine, amintim că, aproape fără excepţie, 
potecile turistice marcate fac legătura între localitățile 
situate la poalele muntelui şi zona înaltă, între cabanele 
turistice; ele conduc la numeroasele obiective de interes 
turistic existente, cu generozitate, în acest masiv montan. 

Turiştii care cunosc bine cărările muntelui vor putea 
ajunge la locurile dorite şi pe potecile nemarcate. Atragem 

atenția însă că, pe asemenea poteci, nu se vor avînta decît 
drumeţii cu multă experienţă a muntelui, nu singuri, ci în 


grup. 
78. TURISM DE IARNĂ 


În Munţii Ceahlău turismul este practicat în cursul 
anului, dar iarna este mult mai redus, în special în zona 
înaltă, spre platou. Se cunoaşte că în această zonă timpul 
este foarte capricios şi schimbător de la o zi la alta, aşa că 
vom întîlni frecvent fenomenele caracteristice unui climat 
tipic montan: viscole puternice, înzăpeziri şi avalanşe. 
Iarna, pe vreme rea, sau chiar în celelalte anotimpuri, pe 
ceață, drumeţii se pot rătăci uşor în zona platoului. Sînt 
cunoscute suficiente cazuri de accidente cu urmări tragice. 
In timpul iernii, cele mai periculoase locuri se găsesc în 
zona platoului şi porțiunile de trecere a potecilor turistice 
prin abrupturi. Viscolul şi ceața reduc de multe ori 
vizibilitatea sub 20-30 m. Pe vreme cu viscol în zona 
platoului, nu vom părăsi cabana Dochia decît în cazuri de 
absolută necesitate şi atunci luîndu-ne toate măsurile 
necesare pentru a nu ne rătăci; deplasarea va fi făcută 
numai în grup compact, pe cea mai apropiată potecă 
marcată ce coboară repede în pădure. 

În Ceahlău există unele porţiuni de trasee turistice 
marcate, precum şi toate traseele nemarcate, pe care nu se 
merge iarna, pe vreme rea. Salvamontul local interzice, în 
perioada căderii zăpezii, parcurgerea următoarelor porțiuni 
de trasee turistice marcate, care prezintă pericol de 
alunecare, avalanşe, rătăciri: 

(1) Cascada Duruitoarea - cabana Dochia (pe 
traseele 14, 15, 29a şi 29b); 

(2) Poiana Marcilor - Jgheabul lui Vodă - cabana 
Dochia (pe traseele 7 şi 20); 

(3) Brîna Ocolaşului Mare - Jgheabul Lupilor - 
cabana Dochia (pe traseul 37); 

(4) toate traseele nemarcate. 

larna, în perioada marilor ninsori, cu zăpezi 
proaspete şi imediat după aceea, cînd centrul de greutate al 
masei de zăpadă capătă un echilibru instabil, ca şi, în 
special, primăvara, cînd zăpezile încep să se topească şi 
alunecă pe sol, este posibilă producerea avalanşelor. 
Acestea iau naştere pe pante de 20*-50* înclinare sau de pe 
pereţii verticali, din partea opusă vîntului dominant, unde 
zăpada s-a depozitat sub formă de cornişe sau balcoane. De 
cele mai multe ori, nu cantitatea mare de zăpadă ce alunecă 
este cea mai periculoasă, ci materialele din sol şi pădure pe 
care avalanşa le rupe şi le antrenează cu ea. 

Perioadele din zi cele mai favorabile pornirii 
avalanşelor, primăvara, se află în relație directă cu 
deplasarea aparentă a Soarelui pe bolta cerească: pe pantele 
expuse spre est - între orele 9-19; pe cele expuse spre sud - 
între orele 12-14; pe cele expuse spre vest - între orele 14- 
18. Este cunoscută marea avalanşă produsă în Ceahlău în 
secolul trecut cînd, pornită de sub Toaca şi Panaghia, a rupt 
o parte din Stînca Dochiei şi a spulberat schitul Cerebuc 
situat la 3 kilometri. 

In iernile cu multă zăpadă, porțiunea de sub 
Panaghia şi Toaca a potecii turistice marcate cu bandă 
roşle (traseele 1, 13 26 şi 30) este troienită şi apare 
pericolul avalanşelor. În cazul în care nu poate fi evitată 
parcurgerea unui traseu situat într-o zonă cu perlcol de 
avalanşă, recomandăm luarea următoarelor măsuri 
preventive: nu vor fi traversate cornişele, vor fi ocolite; 

traversarea pantei nu se face pe curbă de nivel, ci pe 
direcție oblică şi în porțiunea ei superioară; se urmăresc, de 
preferință, marginile stîncilor; urcarea se face pe linia de 
cea mai mare pantă şi în serpentine; zona se parcurge în şir, 
folosînd aceeaşi urmă de picior şi la distanță de 
aproximativ 20 m; membrii grupului se leagă cu cordelină 
(de preferință roşie); zona va fi parcursă în cea mai mare 
linişte, drumeţii avînd obligaţia să-şi lege faţa cu un tifon 
lat (pentru prevenirea astupării căilor respiratorii cu 
zăpadă). Se recomandă ca turiştii să se informeze la cabane 
asupra zonelor periculoase ori de cîte ori intenționează să 
parcurgă trasee în premieră sau în timpul iernii. 

Practicarea sporturilor de iarnă, în special a schiului, 
este favorizată de cele peste 100 zile cu zăpadă. Există o 
pantă pregătită pentru schi. Ea porneşte din poteca turistică 
dintre Poiana Vesuri şi Cascada Duruitoarea (marcată cu 
cruce roşie) şi se sfîrşeşte lîngă stațiunea turistică Durău, în 
Poiana Cailor. Pîrtia de schi are lungimea de 1 970 m şi o 
diferenţă de nivel de 450 m. Este amenajată pe pantele de 
nord-vest ale masivului montan, în pădure, aşa că zăpada 
se păstrează mult timp. A fost elaborat proiectul construirii 
unui telescaun pe lîngă pîrtie, care ar deservi pîrtia şi ar 
facilita accesul la Cascada Duruitoarea. 

În timpul iernii, în Poiana Cailor, la extremitatea 
inferioară a pîrtiei, se amenajează cu baby-schi lift. Pantele 
domoale din zona platoului, permit schiorilor mai puţin 
pretenţioşi, cantonaţi la cabana Dochia, să schieze mai 
multe luni pe an. Totodată în stațiunea Durău, în spatele 
hotelului cu acelaşi nume unde sînt amplasate terenurile de 
sport, în fiecare iarnă este amenajat un patinoar artificial. 
Un birou de închiriere a obiectelor necesare practicării 
sporturilor de sezon funcționează în stațiune în timpul 

iernii. 
8. TRASEE TURISTICE 


Ceahlăul apare uriaş şi maiestuos în izolarea şi 
tăcerea lui, martor al frămîntărilor geologice din timpuri 
îndepărtate. Trezind interesul vînătorilor şi ciobanilor, ca şi 
curiozitatea turiştilor, culmile i-au fost asaltate din toate 
părțile de numeroase poteci, multe dintre ele trasee 
turistice. 


IZVORUL ALB(SECU) 


3,31b 
Curm.Lutul Roșu 


21,22, 
24 32a şi b 


PINTIC 


UL NEAGRA 
Ain A 


Fig. 9- Schița traseelor turistice. 

Descrierea traseelor turistice în această lucrare este 
făcută diferențiat, în funcție de gradul de dificultate, de 
existenţa şi calitatea marcajelor, de densitatea elementelor 
planimetrice, de posibilitățile de orientare. Pentru zonele 
unde este posibilă rătăcirea, a fost realizată o descriere mai 
amănunțită, drumeţului atrăgîndu-1-se atenția, deseori prin 
subliniere cu caractere cursive, în timp ce atunci cînd 
poteca sau drumul de parcurs sînt clare, descrierea traseului 
s-a făcut mai sumar. leşirile din traseu, pentru vizitarea 
unor obiective turistice situate lateral de acesta, ca şi 
variantele la traseu au fost evidenţiate prin caractere groase 
şi prin retragerea textului spre dreapta. Pentru a nu apărea 
repetări la mai multe trasee, cu privire la prezentarea 
elementelor de potenţial turistic, au fost făcute trimiteri la 
pagina în care sînt descrise în alte capitole ale lucrării: 
localităţile de pornire în drumeţie, hotelurile, cabanele şi 
popasurile turistice, monumentele istorice şi de arhitectură, 
muzeele, rezervaţiile naturale şi monumentele naturii. 

Traseele turistice sînt descrise, în principal, în urcuş, 
de la baza muntelui către zona înaltă a masivului. Cînd mai 
multe trasee se suprapun pe unele porțiuni, descrierea 
detaliată se face doar la traseul de bază, iar la celelalte se 
efectuează trimiteri şi se menţionează doar obiectivele 
turistice principale. De la cabana Dochia, situată în centrul 
masivului şi la care se întîlnesc majoritatea potecilor 
turistice care urcă în zona înaltă, se face descrierea unor 
trasee în sens invers. Aceasta este efectuată sumar, cu 
indicarea cîtorva elemente caracteristice şi enumerarea 
obiectivelor turistice şi se fac trimiteri la descrierea 
detaliată a traseului în sens direct. Legendele despre unele 
locuri sau formaţiuni stîncoase sînt prezentate pe scurt în 
momentul în care acestea sînt întîlnite în traseu. La intrarea 

unui traseu în rezervația ştiinţifică Ceahlău se face 
precizarea necesară. 

Marcajele turistice menţionate sînt cele oficiale, 
omologate de Federaţia Română de Turism publicate! şi 
realizate pe teren. Starea marcajelor este cea constatată în 
perioada 1987-1988. 

Lungimea traseului a fost obținută de pe harta 
topografică la scara 1:25000, corectată în funcţie de 
unghiul de pantă, pentru a se obține o valoare cît mai 
apropiată de cea reală de pe teren. Diferenţa de nivel a fost 
determinată simplu, între altitudinile extreme din traseu. 
Timpul de parcurs a fost stabilit pentru un turist cu resurse 
fizice modeste. Nu s-au prevăzut rezerve de timp pentru 
atingerea şi cercetarea obiectivelor turistice din vecinătatea 
traseului şi nici pentru admirarea priveliştilor. 

Imaginile bizare ale formațiunilor stîncoase au creat 
legende, Ceahlăul constituind „o lume de legende”, şi au 
stîrnit inspirația, fantezia oamenilor care le-au găsit nume 
sugestive. Formaţiunilor mai vechi botezate, ca de 
exemplu, Turnul lui Budu. Claia lui Miron, Detunatele, 
Piatra Lăcrămată, Turnul Sihastrului, ş.a., li s-au adăugat 
altele mai noi, ca Peretele Berbecului,, Piatra Viperei, 
Castelul, Pavilionul, Coloana Dorică s.a., iar alte oronime 
mult mai recente ca Gemenii, Furculiţa, Faraonul, Broasca, 
Uriaşul şi multe altele încearcă să-şi facă loc?. 

La sfîrşitul fiecărui traseu este dată o sinteză a 
timpilor de parcurs de la plecare la obiectivele principale 
(cumulat). Obiectivele turistice sînt descrise o singură dată, 


! N. Milea, N. Popescu, Asaltul Carpaţilor. Marcaje turistice în 
Carpaţi, p. 146-147 
? Am inventariat peste 30 de denumiri pentru formaţiuni stîncoase cu 
înfăţişarea curioasă. 

pe traseul de bază. Traseele turistice de picior, marcate, sînt 
grupate în şapte părți, în funcție de zona sau locul de 
pornire, astfel: trasee turistice care pornesc de pe malul 
Lacului Izvorul Muntelui, de pe Valea Bicazului, de pe 
Valea Bistricioarei şi trasee turistice care pornesc din 
stațiunea Durău sau de la trei cabane turistice: Izvorul 
Muntelui, Fîntînele şi Dochia. 


8.1. TRASEE DE PE MALUL LACULUI 
IZVORUL MUNTELUI 


1. Ceahlău - Piciorul Humăriei - Cabana Fîntînele - 
Panaghia - sub vîrful Toaca - cabana Dochia 

Marcaj: satul Ceahlău - cabana Fîntînele, triunghi albastru; 
cabana Fîntînele - cabana Dochia, bandă roşie. Lungime: 
11 km. Diferenţă de nivel: 1330 m. Timp de parcurs: 4⁄2 - 
5 ore. Obiective turistice: biserica Schitu din Ceahlău, 
Căciula Dorobanţului, Stînca Panaghia, Vîrful Toaca. 
Caracteristici: traseu de acces direct din satul Ceahlău, de 
la debarcader, spre cabana Fîntînele şi zona înaltă, făra a 
trece prin staţiunea Durău. Este folosit în tot cursul anului. 


Aceasta este unul dintre primele trasee marcate în 
Munţii Ceahlău, acţiune realizată în anul 1931 pe poteca 
existentă şi în prezent, pe la Poiana Fîntînele şi adăpostul 
Măcărescu (cabana Fîntînele a fost edificată cu peste două 
decenii mai tîrziu), Piatra Lată şi Panaghia la cabana 
Dochia. Atunci s-a folosit semnul bandă roşie orizontală. 

Traseul turistic începe din localitatea Ceahlău din 
strada ce vine de la debarcader (şi se sfirseşte în DJ 155F, 
care face legătura Bistricioara - Ceahlău - Durău - Izvorul 

Muntelui), printre Şcoala Generală, în dreapta, şi 
Dispensarul Medical, în stînga. Vechea biserică din lemn, 
Schitu, este situată doar la cîteva sute de metri. De la 
debarcader prin sat, apoi pe drumul judeţean la stațiunea 
Durău există un marcaj turistic cu bandă roşie. Ne 
deplasăm cca 150 m pe drumul forestier ce se formează şi 
va continua prin satul Pîrîul Mare spre obiîrşia Pîrîului 
Sîrbeni, ne abatem spre dreapta printre gospodării şi ne 
angajăm direct în urcuş pe Piciorul Humăriei, prelung şi 
încă fără vegetație arborescentă. Pantele sale de est şi de 
vest sînt acoperite cu finețele împrejmuite ale localnicilor 
Culoarea roşie a terenului în subsolul superifical este data 
de compoziţia sa argilo-marnoasă. De aici, locuitorii 
satului şi-au luat lutul necesar pentru construcția 
locuințelor şi, astfel, piciorul de munte pe care urcăm a 
căpătat un nume sugestiv şi foarte cunoscut. Cine nu ştie 
unde este, în Ceahlău, Piciorul Humăriei? 

Printre fineţe, urcăm pe coama piciorului, prindem 
un drum care se strecoară, la început, prin pădurea rară, 
apoi prin pădure trecem pe pantele de est ale Piciorului 
Humăriei. La început, drumul de pădure ne-a plimbat 
printre foioase, dar, curînd, vom străbate arboretul format 
din molizi, apoi o plantație din aceeaşi specie. Traseul ne 
scoate, în urcuş domol, aproape pe curbă de nivel, la o 
poiană acoperită de fîneţe împrejmuite, pe care le ocolim 
prin dreapta. Traversăm o vale seacă şi urcăm, în 
continuare, prin rarişte de pădure. Atenţie! De aici pînă la 
DJ 155F marcajul turistic este rar şi defectuos aplicat. 

Poteca ce poartă traseul pe care l-am abordat urcă 
uşor prin pădurea care coboară spre stînga pantele văii 
Pîrtului Răpciuniţa, întîlnim o bancă pentru popas, 
construită de cei care gospodăresc pădurea şi traversăm un 

drum de căruță, ieşind în Poiana Ponorului. Fîneţele din 
poiană sînt împrejmuite cu garduri, peste care trecem. 
Stîlpul indicator din mijlocul poienii ne ajută să păstrăm 
corect traseul. Urcuşul continuă domol pe un drum de 
pădure şi, după ce întîlnim un altul ce vine din stînga, ne 
angajăm în cîteva serpentine mici. leşim în afara pădurii 
urcînd prin fîneaţă pînă la terasamentul drumului judeţean 
amintit, încă nemodernizat pe această porțiune. Am ajuns 
la borna kilometrică 19, iar pe şosea sînt: 7 km pînă în 
stațiunea Durău şi 19 km pînă la Bistricioara (DN 15); 13 
km pînă la cabana Izvorul Muntelui, 21 km pînă la DNIS şi 
25 km pînă la Bicaz. Şoseaua poartă traseul 24. 

Am ocolit mamelonul cu cota 992 m de pe Piciorul 
Humăriei şi am intrat în larga şi frumoasa Poiană a 
Coacăzului, ale cărei pante se întind spre est către Valea 
Răpciuniţa şi pe care poteca le abordează într-un urcuş în 
lungul coastei, prin fîneaţă, pînă pe coama piciorului de 
munte. Sîntem la altitudinea de 1000 m şi la jumătatea 
traseului dintre Ceahlău şi cabana Fîntînele. In față 
priveliştea ce ni se oferă cuprinde Stînca Panaghia şi Vîrful 
Toaca (1900 m), spre est, formele împădurite ale Piciorului 
Ponorului şi Obcinei Țiflicului, serpentinele drumului 
Judeţean ce se strecoară prin pădure şi începutul unui drum 
forestier format (din el) pe Valea Sasca, iar la nord-est 
Valea Bistriţei şi lacul de acumulare Izvorul Muntelui. 

Urmăm poteca marcată pe coarna lată a părții finale, 
superioare, a piciorului de munte, trecînd prin sau pe lîngă 
fîneţe împrejmuite cu garduri din răzlogi şi presărate cu 
copaci şi tufe. Pătrundem în pădurea bătrînă, întîlnim în 
stînga cotul unui drum de exploatare, panta accentuîndu-se. 
Sîntem pe Padina Fîntînele. Intîlnim un alt drum de pădure 
pentru exploatarea lemnului şi ne continuăm traseul printre 

190 


molizi, poteca urcînd mai domol spre dreapta (vest) şi 
scoţindu-ne într-o mică poiană. De aici, aproape pe curbă 
de nivel, prin pădure, urmăm partea finală a potecii bune, 
mult circulată pe această porțiune, care ne scoate în spatele 
cabanei Fîntînele, situată în poiana cu acelaşi nume. 

Ne găsim la altitudinea de 1220 m şi la această 
importantă bază de cazare din cadrul Munţilor Ceahlău 
întîlnim traseul turistic 13 ce vine de la Durău, marcat cu 
bandă roşie. Aici începe traseul turistic 25 spre Cascada 
Duruitoarea, marcat cu triunghi galben şi cruce roşie. La 
Durău, pe traseul 27, se ajunge în mai puţin de o oră, iar la 
Cascada Duruitoarea, în mai puțin de 2 ore. 

Din spatele cabanei, poteca intră în pădure urcînd 
domol în lungul coastei Padinei Fîntînele, pe sub Biîtca 
Fîntînele (1511 m), pe care nu o putem zări din cauza 
copacilor şi, împreună cu ea, ajungem în locul numit La 
Morminţi. Luminişurile întîlnite în potecă ne permit să 
aruncăm cîte o privire spre zona înaltă şi stîncoasă a 
munților. Terenul devine din ce în ce mai accidentat, 
poteca se strecoară printre stîncării, în urcuş mai accentuat 
şi în scurt timp poposim în Curmătura Pietrei Late, în afara, 
pădurii. Vîrful Piatra Lată are altitudinea de 1737 m. Au 
apărut formațiunile stîncoase din conglomerat şi prima care 
ne întîmpină este Căciula Dorobanţului. Am pătruns în 
spectaculoasa împărăție a formelor bizare ale Munţilor 
Ceahlău. 


Căciula (Cuşma) Dorobanţului. Relief tipic de 
dezagregare în conglomeratele de Ceahlău, stîncă monolit, 
căreia natura i-a dat o înfăţişare ciudată, înaltă de 
aproximativ 9 - 10 m şi situat în stînga potecii (est), agăţată 
la marginea unei prăpăstii. Cu atenţie şi puţină imaginație, 

dintr-o poziție convenabilă a observatorului, stînca are 
înfățisarea unui dorobanţ cu căciulă specifică, înaltă şi o 
puşcă pe umăr, de la care i se vede capătul ţevii. 


De la Piatra Lată avem vizibilitate spre Lacul Izvorul 

Muntelui, spre stațiunea Durău şi Pîrîul Schit. De aici se 
formează Piciorul Sihastrului spre sud-est, din care țişneşte 
un turn ca de cetate numit Turnul Sihastrului şi iau naştere 
cîteva jgheaburi: Jgheabul Şipoţelul Sihastrului, Jgheabul 
cu Turnu, Jgheabul Nicanului (vezi fig. 8). Cele trei ţancuri 
din dreapta potecii (vest) sînt Pietrele lui Baciu. 
Pînă la Piatra Lată, poteca a avut direcția generală sud, sud- 
est şi de aici şi-o schimbă sud-vest. Am intrat în interiorul 
perimetrului rezervației stiințifice Ceahlău. Străbatem în 
continuare o porțiune de creastă mai îngustă, Şaua 
Muntelui, pătrunzînd în zona alpină, unde pădurea s-a 
destrămat, luîndu-i locul molizii roşi de vînt, jnepenii şi 
ienuperii. În faţă se înalță impunătoare, Stînca Panagbhia, 
masiv din conglomerat cu înfăţişarea unui pion de şah!. De 
la Căciula Dorobanţului, am mers doar 15-20 minute. 

Alături de Vîrful Toaca, Panaghia se ridică din 
creastă cu 70 - 80 m, dominînd poteca ce o ocoleşte prin 
stînga (est) chiar la baza ei. Din acest loc, ea acoperă 
Vîrful. Toaca. De la baza stâncii iau naştere două jgheaburi; 
Jgheabul Mare, una dintre obiîrşiile Izvorului Alb, spre est, 
şi Jgheabul Panaghia, una dintre obîrşiile Pîrîului Nican, ce 
trece prin staţiunea Durău. 

Panaghia este prezentă într-un desen din 1840 al lui 


! Probabil că datorită acestei înfățișări şi a faptului că din anumite 
porțiuni de la baza munţilor apare ca fiind mai înaltă decît vîrfurile 
Toaca şi Ocolaşul Mare, în trecut Ceahlăul a fost numit şi Muntele 
Pionul. 

Michel Bouquet, călător pe meleagurile noastre. În legătură 
cu Panaghia circulă mai multe legende, dintre care o redăm 
pe cea reţinută de Calistrat Hogaş. 


Legenda Panaghiei. Cîndva, Panaghia a fost o fată 
frumoasă, căreia ursitoarele i-au dăruit ochi negri ca 
întunericul nopților fără lună, priviri luminoase ca focul 
luceferilor, obraji fragezi şi albi precum crinii şi rumeni ca 
trandafirii, păr negru ca umbra, iar de la zei partea cea mai 
bună din inima şi sufletul lor. Pentru a fi ferită de privirile 
muritorilor, au dus-o pe culmile Ceahlăului, dar aici a 
văzut-o Soarele şi s-a îndrăgostit de ea. Dar Soarele tot 
privind-o s-a oprit din drumul său, ziua s-a mărit şi, la 
plîngerea nopţii, a fost pedepsit să nu mai răsară decît 
învăluit de nori. Nemaivăzîndu-l pe Soare, Panaghia a plîns 
îndelung pînă cînd de durere, s-a prefăcut în stîncă. 


Pe pereţi verticali ai Panaghiei au fost deschise 
patru trasee alpine de gradele 2 A sau 3 A, prima escaladă 
a alpiniştilor nostri din Munţi Ceahlău avînd loc pe acest 
impresionant masiv stîncos. De sub Vîrful Toaca, între 
Panaghia şi Piciorul Crestăturii, se formează Jgheabul 
Panaghia, spre nord, nord-vest. La baza Panaghiei şi în 
continuare poteca se desfăşoară aproape pe curbă de nivel, 
ocolind Vîrful Toaca prin stînga, pînă la limita de nord a 
platoului. Sîntem întîmpinaţi, pe dreapta, de scara din lemn 
construită pentru accesul meteorologilor la stația meteo de 
pe Viîrful Toaca (1900 m). In față, la cca 150 m, în stînga 
potecii, tronează clădirea impozantă, cu două niveluri, 
îmbrăcată în întregime în draniţă, a complexului social al 
stației meteorologice Ceahlău-Toaca, situată la altitudinea 
de 1834 m. În depărtare se profilează Vîrful Ocolaşul Mare 

(1907 m), iar pe platou, spre dreapta, o stîncă izolată - 
Piatra Lăcrămată. 

Poteca începe să coboare uşor, pe lîngă cabana 
meteorologică, în şaua dintre Vîrful Toaca şi Vîrful 
Lespezi (1 805 m), pătrunzînd în platoul Ceahlăului, care 
se întinde peste Bîtca Ghedeon pînă la Ocolaşul Mare. Spre 
dreapta, putem zări Piatra Ciobanului. Inainte de a urca 
domol prin dreapta vîrfului, aproape pe curbă de nivel, o 
potecă ne poate scoate la Fîntîna Rece!, un izvor cu apă 
multă şi rece (în orice anotimp temperatura apei este între 
+4°C şi -5*C) de la obiîrşiile Pîrîului Rupturi, singura sursă 
de apă de pe platou, folosită la cabana Dochia şi de 
meteorologi. Din acelaşi loc, o variantă a potecii ocoleşte 
Vîrful Lespezi prin stînga, făcînd joncţiunea cu poteca 
traseului 2 ce tocmai a urcat dinspre Jgheabul cu Hotaru. 
Cabana Dochia, ascunsă de Vîrful Lespezi, încă nu se vede, 
dar în cîteva minute sosim la ea, după ce coborîm o 
diferență de nivel de aproximativ 50 m. Sîntem la altitudine 
de 1750 m şi cabana Dochia, de curînd extinsă şi 
modernizată, ne poate oferi un adăpost sigur. Avem o 
frumoasă privelişte spre est, în lungul văii create de Pîrîul 
Izvorul Muntelui. De la baza Vîrfului Toaca la cabană 
traseul se parcurge în 20 minute. Aprovizionarea cabanei 
se face prin Durău şi cabana Fîntînele, pe poteca traseului 
descris, pe care caii încărcaţi se descurcă destul de bine. 

La cabana Dochia se întîlnesc toate traseele turistice 
care urcă spre zona înaltă, de platou, a masivului, dinspre 
vaile Bistriţei, Bicazului sau Bistricioarei. 

Timp de parcurs pe etape: satul Ceahlău (520 m), O 
h - Poiana Coacăzului, 1h 30” - cabana Fîntînele (1220 m), 


' Cândva s-a numit Fîntîna Mitropolitului. 

2h 30' -3 h - Piatra Lată, 3 h 30' - 4 h - cabana Dochia 
(1750 m), 4 h 30'- 5h. 


2. Izvorul Alb - Pîrîul Izvorul Alb - cabana lui Falon - 
stînca Dochia - Jgheabul cu Hotaru - cabana Dochia 
Marcaj: triunghi albastru. Lungime: 13 km. Diferenţă de 
nivel: 1300m. Timp de parcurs: Sh30' - 6h. Obiective 
turistice: Stînca Dochia, Vulturul lui Traian, Santinela, 
Jgheabul cu Hotaru, Cetatea de Piatră, Stînca lui Cobal, 
Faraonul,  Plăeşii, Cetatea,  Poliţele cu Hotaru. 
Caracteristici: traseu uşor de acces de pe malul Lacului 
Izvorul Muntelui spre zona înaltă a masivului şi, în acelaşi 
timp, unul dintre cele mai frumoase; iarna, ultima parte a 
traseului este dificilă din cauza frecventelor avalanşe ce se 
produc de sub Toaca şi Panaghia. 


Din apropierea barajuiui din beton al lacului de 
acumulare Îzvorul Muntelui ne poartă curse de vaporaşe 
spre localităţi situate pe mal: Secu, Izvorul Alb, Ceahlău şi 
Bistricioara, la poalele Ceahlăului, sau Buhalniţa, Chiriţeni 
şi Poiana Teiului, pe celălalt mal al lacului, la poalele 
Munţilor Stînişoarei. De la portul Bicaz, situat lîngă 
motelul Cristina, la debarcaderul Izvorul Alb, cu o abatere 
pe la Secu, se parcurge pe lac o distanţă de aproape 10 km. 

De la debarcaderul Izvorul Alb, o potecă ne poartă 
cîteva sute de metri pînă la marginea satului Izvorul Alb. 
Vom urma în continuare ulița principală a localității, în 
amonte pe Pîrîul Izvorul Alb, cînd pe un mal, cînd pe 
celălalt mal al cursului de apă flancat, pe dreapta, în sensul 
de mers, de Obcina Verdele şi pe stînga de Obcina Chica 
Baicului, pe care trece traseul turistic 3 ce vine de la Secu 
(cu o variantă şi din Izvorul Alb). O distanță de 

aproximativ 5 kilometri am parcurs drumul în lungul 
localităţii şi, ieşind din sat, mai traversam pîrtul pe malul 
stîng, apoi pe cel drept, ajungînd la o bifurcaţie: drumul 
principal face o serpentină şi urcă pantele de nord-vest ale 
Obcinei Chica Baicului, continuînd pînă în DJ 155F dintre 
“Izvorul Muntelui” şi stațiunea turistică Durău (sau 
localitatea Ceahlău), iar alt drum forestier traversează pîrîul 
pe malul stîng, în amonte de confluența Pîrîului Cerebuc cu 
Izvorul Alb. După traversarea apei, pe un pod din beton, un 
nou drum forestier se desparte intrînd, doar pentru cca 700 
m, pe Valea Cerebucului. 

Vom continua să ne deplasăm pe drumul forestier în 
lungul apelor zgomotoase ale Pîrîului Izvorul Alb, spre 
amonte, pe malul său stîng, pînă la confluenţa cu afluentul 
său Pîrîul Piatra Lupilor, depăşind un perete stîncos situat 
în dreapta. În lipsa pădurii pe această porţiune, putem 
admira o parte din măreaţa zonă înaltă a masivului, cu 
Vîrful Toaca (1900 m), ţancuri stîncoase şi acoperite, 
uneori, de vegetație. Din pantele ce mărginesc drumul s-au 
prăvălit bucăţi de stîncă. 

Spre stînga se desprinde o potecă ce coboară spre 
firul apei şi traversează pîrîul. Traseul o urmează şi peste 
apă, continuă pe un drum de exploatare prin pădure, în 
urcuş, însoțiți fiind de această dată şi de marcajul turistic. 
Atenţie! Să nu depăşim intrarea pe poteca amintită. 

Urcăm o pantă mai înclinată, conduşi, prin pădure, 
de drumul de exploatare şi în general, pe malul drept al 
Izvorului Alb, timp de aproape o oră, pînă la o poiană în 
care se găseşte cabana forestieră cunoscută sub numele de 
cabana lui Falon. Drumul a trecut şi prin porțiuni de teren 
mlăştinos. Întreaga poiană este situată pe versantul drept al 
văii şi este înconjurată cu gard, protejind diferite 

construcții anexe ale gospodăriei. Ocolim împrejmuirea 
prin stînga, traversînd drumul de acces la cabană şi în cca 
un sfert de oră, întîlnim şoseaua judeţeană 155 F, în această 
porţiune asfaltată. În apropiere s-a sfîrşit în şosea şi drumul 
forestier de la satul Izvorul Alb. Un alt drum forestier va 
continua să urce puţin în amonte, pe malul drept al 
Izvorului Alb. Borna kilometrică 28 de pe DJ 155F 
menționează că din acest loc, pe şosea, ne situăm la 16 km 
de Durău şi 28 km de Bistricioara şi în sens invers, la 12 
km de Izvorul Muntelui şi 16 km de Bicaz. Sîntem la 
latitudinea de 980 m şi la intersecția acestor drumuri, un 
indicator turistic ne informează că în continuare, pe acelaşi 
marcaj, putem ajunge în două ore şi jumătate pînă la trei 
ore la cabana Dochia. Daca urmăm şoseaua spre amonte 
putem poposi la cabana Izvorul Muntelui, trecînd prin 
Curmătura Lutul Roşu, în mai puţin de o oră. 

Ne deplasăm în continuare pe drumul forestier ce 
urmăreşte versantul drept al văii în care, pe firul său, se 
strecoară apele Izvorului Alb, de curînd potolite de 
frumoasele lucrări de domolire a torentului. Mici baraje din 
blocuri de piatră fixate cu ciment, cu contraforți, apără 
şoseaua în perioadele cînd apele coboară furioase. În faţă ni 
se deschide o priveliste maiestuoasă spre Vîrful Toaca şi 
Stînca Panaghia. Drumul ne poartă spre albia pîrîului pe 
care-l traversăm, şi continuăm a urca domol pe malul său 
stîng. Am mers pe acest drum doar 10 minute şi el a luat 
sfîrşit, mai departe urmînd un drum de exploatare (de 
pădure), care traversează de cîteva ori pîrtul prin pădurea 
de conifere presărată cu foioase şi blocuri mari de stîncă. 
Ne-am deplasat între versanţii împăduriți ai Culmii 
Răchitiş, pe stînga, care poartă traseele 3 şi 21, tot spre 
cabana Dochia şi Piciorul Sihastrului, pe dreapta. 

După aproximativ o jumătate de oră de mers de la 
şosea, ne iese în cale celebra stîncă a Dochiei, despre care 
circulă cunoscutele legende. Sîntem sub Piciorul 
Sihastrului, la altitudinea de 1175 m, fapt ce rezultă şi din 
inscripția de pe stîncă. 


Stînca Dochia. Deşi celebră în Munţii Ceahlău, 
cabana de la cea mai mare altitudine purtînd numele ei încă 
din al doilea deceniu al secolului nostru, stînca nu are o 
formă bine stabilită şi nici pe departe nu are asemănare cu 
un chip omenesc, ca alte multe stînci din masiv. În nici un 
caz nu are înfăţişarea unei fete frumoase şi nici măcar a 
unei babe. La baza stîncii ia naştere unul dintre izvoarele 
Pîrîului Izvorul Alb (celelalte sînt la cîteva sute de metri 
mai în amonte). Apa este totdeauna rece şi foarte bună, 
fiind ultima sursa de aprovizionare cu apă de băut pînă la 
cabana Dochia. În împrejurimile stîncii, prin pădure, sînt 
împrăştiate multe pietre albe (din calcar), numite de 
locuitorii meleagurilor megieşe şi de ciobani “oile 
Dochiei". 


O descriere complexă a Dochiei a fost făcută de 
Dimitrie Cantemir în cunoscuta sa lucrare Descriptio 
Moldavie în anul 1716, iar o frumoasă localizare, în 
versuri, ceva mai tîrziu (în anul 1840), Gheorghe Asachil. 


! G. Asachi, Dochia şi Traian, după zicerile populare a românilor şi 
itinerarul muntelui Pionul. 

Prima legendă a Dochiei!. Dochia ar fi fost o 
frumoasă fiică a regelui Decebal. Acesta din urmă fiind 
înfrînt, după o îndîrjită rezistență, de armatele împăratului 
Traian, a poruncit fiicei sale să-şi schimbe hainele în 
veşminte de ciobăniţă şi să fugă spre soare-răsare. Ajunsă 
la poalele Ceahlăului, a început să urce munții, fugărită 
fiind de ostaşii lui Traian, care prinseseră de veste. Simţind 
că urmăritorii sai sînt gata s-o prindă, neavînd scăpare, s-a 
rugat de zei s-o prefacă într-o stîncă, decît să ajungă sclavă. 
Zeii i-au ascultat ruga şi astfel a apărut Stînca Dochia. 

A doua legendă a Dochiei”. De o frumuseţe 
neasemuită, Dochia era sora lui Decebal şi era iubită de un 
dac viteaz numit Cobal (la ceva mai mult de un kilometru 
de Stînca Dochiei, spre extremitatea superioară a traseului 
nostru, este situat un tanc stîncos numit Stînca lui Cobal). 
In timpul primului război daco-roman, Dochia l-a întîlnit 
pe Traian, care a îndrăgit-o, şi crezînd că este dac, l-a iubit 
şi ea. Cobal a cerut-o în căsătorie şi fiind refuzat, a înţeles 
dragostea fetei pentru Traian. În cel de al doilea război cu 
romanii, în încercarea de a-l ucide pe Traian, Cobal a fost 
prins şi închis la Roma. 

După pieirea lui Decebal, sora sa a înţeles cine este 
Traian, şi-a înăbuşit dragostea şi a fugit, transformată în 
ciobăniță, în Ceahlău. Fiind urmărită de Traian, cît pe ce să 
fie prinsă, a cerut ajutorul zeilor care au prefăcut-o în 


! Legenda Dochiei se crede că a fost culeasă pentru prima dată de. G. 
Asachi de la ciobanii din Munţii Ceahlău şi a fost publicată în secolul 
trecut (vezi p. 88). Lazăr Şăineanu, în Studii folclorice, susţine însă 
că legenda publicată de Asachi este o invenţie a sa şi că Dochia este 
legenda bătrîni rele care a îngheţat pe munte cu oile la începutul 
lunii martie. 
? Legenda a fost publicată tot de Gheorghe Asachi în anul 1881. 

stîncă, iar oile ei sînt stîncile mai mici din jurul ei. 


În ambele legende, Dochia, fiica sau sora lui 
Decebal, a căutat muntele sfînt al dacilor, Kogaionul, 
lăcaşul lui Zamolxe, lăcaşul zeilor. Nici acum nu se ştie 
unde este acesta. Unii scriitori consideră că, deşi de o 
varietate şi frumuseţe neasemuită a reliefului, a cadrului 
natural, “fără mitul lui Zamolxe şi fără povestea Dochiei 
sora lui Decebal, devenită baba Dochia, Ceahlăul ar fi un 
munte pustiu, anonim, cu spiritualitatea redusă la zborul 
acvilelor peste hăurile de la Scăldătoarea Vulturilor”!. 

Se spune ca avalanşa care a distrus schitul Cerebuc 
în anul 1704, pornită de sub Detunate, Toaca şi Panăghia, 
ar fi sfărîmat şi o parte din Stînca Dochiei. 

Ne continuăm drumul depăşind stînca şi imediat 
intrăm în poiana La Izvoare, traversăm un drum de pădure 
şi în față, ne întîmpină un indicator turistic care ne 
reaminteşte în cît timp se poate ajunge la pabana Dochia: 
vara în două ore, iarna în trei ore pînă la trei ore şi 
jumătate. In anul 1987, aici a fost construit un adapost 
pentru turiştii obosiţi sau prinşi de ploaie. Din această 
zonă, dar şi de sub Stînca Dochiei, îşi adună apele de sub 
munte Izvorul Alb. Sîntem la confluenţa dintre Jgheabul cu 
Hotaru şi Jgheabul Mare, ambele pornite din abrupturile de 
est ale Vîrfului Toaca, pe piciorul de munte dintre ele. Prin 
primul, spre stînga, va treco traseul nostru iar prin al 
doilea, la dreapta (Atenţie! Doar turiştii antrenați), se poate 
urca pînă în poteca traseului turistic 1, sub Panaghia, 
trecînd pe la bifurcarea Jgheabului Izvoare, pe sub grupul 
stîncos numit Castelul şi stînca numită Croşeta. 


ID, Almaş, Vetre de isiorie românescă, 1988, p. 6. 

Urcăm prin pădurea de molid, Jgheabul cu Hotaru 
fiind undeva spre stînga, panta se accentuează şi străbatem 
o zonă de pădure tăiată în care au crescut molizi tineri. În 
faţă ni se arată Culmea Răchitiş, care coboară din zona 
înaltă a masivului spre Curmătura Lutul Roşu şi Obcina 
Chica Baicului. Spre vale, vedem curmătura şi Biîtca 
Baicului, cu stîna din şaua vecină. Poteca intră din nou în 
pădure şi urcă în lungul coastei, mărginită spre dreapta de 
pereți verticali de stîncă în care natura a creat “Vulturul lui 
Traian", un corp de vultur cu aripile întinse, una fiind 
frîntă. 

După încă aproximativ zece minute de urcuş prin 
pădurea deasă intrăm efectiv în Jgheabul cu Hotaru, 
intrarea fiind străjuită pe stînga, de o stîncă monolit 
confecționată de mîna naturii, Santinela. 


Santinela. Fantezia a constituit instrumentul 
principal în mîna naturii cînd a modelat stîncile din 
Masivul Ceahlău, creînd plăsmuiri fantastice. Asemănarea 
formaţiunii stîncoase cu o santinelă - o siluetă de soldat, cu 
puşca în față şi ranita în spate - este aproape perfectă, dar 
este sesizabilă din porțiunea mijlocie sau superioară a 
Jgheabului prin care mergem în continuare. 


Timp de parcurs de la Stînca Dochia pînă în partea 
superioară a Jgheabului cu Hotaru - aproape o oră. Aici 
jgheabul este înierbat şi presărat cu molizi tineri, 
parcurgerea sa fiind o adevărată plăcere. La ieşire, jgheabul 
se lărgeşte ca o pîlnie şi ne întîmpină o căldare împînzită 
cu jnepeni şi blocuri de stîncă, numită Poarta de Piatră. 
Spre dreapta, printre blocuri de stîncă din conglomerat, 
specifice zonei înalte a masivului, identificăm Stînca lui 

Cobal (cel din legenda Dochiei), cap de uriaş cu nasul 
proeminent şi alături, turnul de piatră cu chip omenesc 
numit de drumeţii cu imaginaţie, desigur mai recent, 
Faraonul. 


Legenda lui Cobal. Scăpat din închisoarea de la 
Roma, dacul Cobal, care o iubise pe Dochia, sora lui 
Decebal, a trecut prin aceste locuri şi a recunoscut fata 
prefăcută în stîncă. Deznădăjduit, s-a aruncat de pe Toaca 
şi zeii l-au prefăout şi pe el în stîncă, nu departe de Stînca 
Dochiei. 


Pereţii de stîncă pe sub care am trecut poartă 
deasupra lor terase cu iarbă numite Poliţele cu Hotaru. Spre 
stînga, mai sus, formațiunile stîncoase numite Plăieşii şi 
Cetatea. La ieşirea din jgheabul îngust, din Poarta de 
Piatră, a fost construit un loc de popas pentru turişti, cu 
masă şi bancă. Din poteca ce se strecoară în mici 
serpentine pe panta abruptă îmbrăcată în jnepeni, care se 
urcă greoi, se vede bine Vîrful Toaca (1900 m) şi clădirea 
complexului social al staţiei meteorologice de la baza sa, 
situată pe traseul 1. Deşi apar multe variante ale potecii şi 
marcajul se urmăreşte mai greu, nu există pericol de 
rătăcire, deoarece toate potecile duc spre creastă la traseul 
menţionat mai sus, marcat cu bandă roşie. 

De la marginea superioară a căldării pe care am 
urcat-o avem o privelişte cuprinzătoare în spate. Vedem 
Vîrful Toaca şi la baza sa, poteca dintre cabanele Dochia şi 
Fîntînele, care poartă traseul 1, marcat cu bandă roşie, 
partea superioară a Jgheabului cu Hotaru, prin care am 
venit, Piciorul Sihastrului şi turnul cu acelaşi nume, Lacul 
Izvorul Muntelui şi cele trei obcine care coboară spre el din 

masiv încadrînd pîraiele Izvorul Alb şi Secu (ce adăpostesc 
satele cu acelaşi nume), precum şi localitățile Grozăveşti, 
Buhalniţa şi Rugineşti de pe celălalt mal al Lacului. La 
orizont, spre nord-est, se conturează formaţiuni ale 
Munţilor Stînişoarei. 

Continuăm să urcăm şi dacă nu pierdem poteca 
marcată, aceasta ne scoate pe Platoul Detunatelor pe care-l 
traversăm şi coborîm în cîteva minute, prin stînga Vîrfului 
Lespezi (1 805 m), la cabana Dochia. Vîrful Lespezi şi-a 
căpătat numele de la plăcile de gresie din care este 
construit. De pe Platoul Detunatelor, în faţă, putem 
identifica Vîrful Ocolaşul Mare (1 907 m), grupul stîncos 
numit Turnul lui Budu şi Ocolaşul Mic. 

Timp de parcurs pe etape: debarcaderul Izvorul Alb 
(507 m), O h - confluenţa Pîrîului Cerebuc, 1h 30' - cabana 
lui Falon (945 m), 3 h - Stînca Dochiei (1175 m). 3 h 30' - 
Jgheabul cu Hotaru, 4h 30 - Sh - cabana Dochia (1750 m), 
Sh 30' - 6h. 


3. Secu (Izvorul Alb) - Obcina Chica Baicului - 
Curmătura Lutul Roşu - Piatra cu Apă - Detunatele - 
cabana Dochia 

Marcaj: bandă albastră. Lungime: 12 km. Diferenţă de 
nivel: 1240 m. Timp de parcurs: 52-6 ore. Obiective 
turistice: Poliţele cu Crini, Piatra cu Apă, Detunatele. 
Caracteristici: traseu de culme de acces direct de pe Lacul 
Izvorul Muntelui în zona înaltă a masivului, în urcuş 
continuu, poate fi folosit tot timpul anului. 


În satele Secu sau Izvorul Alb putem ajunge pe calea 
apelor, cu vaporaşul pe Lacul Izvorul Muntelui - din portul 
203 


Bicaz pînă la debarcaderul Izvorul Alb, cu o escală la 
debarcaderul Secu, traversarea durează o oră (sînt cca 10 
km) - sau pe noul drum forestier care face legătura, pe 
malul drept al lacului, între DN 15 (la baraj) cu aceste 
localități. 

Această potecă turistică este una dintre cele şapte 
poteci marcate în anul 1931 - 1934), primele în Munţii 
Ceahlău, la vremea respectivă cu semnul cerc roşu. Vechiul 
marcaj a fost înlocuit cu actuala bandă albastră, conform 
normelor republicane, după anul 1945, dar înainte de 1950. 
De la debarcaderul Secu (pe Lacul Izvorul Muntelui) ne 
deplasăm pe drumul de legătură dintre satele Secu şi 
Izvorul Alb, pe care-l urmăm în urcuş pînă la altitudinea sa 
maximă. Sîntem pe Piciorul Secu şi întîlnim marcajul cu 
bandă albastră ce vine pe piciorul de munte, de jos, de la 
debarcaderul Izvorul Alb. De la debarcaderul Izvorul Alb 
poteca urcă panta opusă a Piciorului Secu pînă pe cumpăna 
apelor şi însoțită de marcajul turistic prin pădurea de 
mblizi, pe lîngă un gard ce împrejmuieşte o fîneață, pe 
stînga, traversează drumul de legătură între cele două sate. . 


La început se urcă o pantă mai pronunţată timp de 

cea un sfert de oră, prin pădurea de conifere şi întîlnim o 
altă potecă, mai directă, ce vine de la Secu. Poteca marcată 
ne poartă în urcuş domol tot pe cumpăna apelor. În cca o 
oră de mers de la debarcader ieşim într-o poiană largă, tot 
pe creastă, cu extindere mai mult spre stînga, pe pantele ce 
coboară spre lacul de acumulare, în golful Secu. Traversăm 
poiana, de fapt zonă de gol de munte, şi în față, ni se 
deschide o privelişte cuprinzătoare asupra zonei superioare 
a Masivului Ceahlău. Identificăm Vârful Toaca (1900 m) şi 
Stînca Panaghia, precum şi abruptul estic spre Vîrful 

Ocolaşul Mare. 

O privire înapoi ne permite să descoperim: lacul de 
acumulare Izvorul Muntelui şi localitățile Buhalniţa şi 
Rugineşti de pe celălalt mal al său, la poalele Munţilor 
Stînişoarei. Pătrundem în pădurea de conifere şi după 
cîteva minute, ieşim în golul de munte ce însoţeşte creasta 
în care, din dreapta, din Valea Izvorului Alb, intră o linie 
electrică aeriană cu stîlpi din beton. Aceasta ne va însoţi o 
bună parte din traseu. La început, urcăm domol printr-un 
culoar descoperit lat de cca 30 metri şi ajungem la o stînă. 
Sîntem pe creasta Obcinei Chica Baicului, iar poteca o va 
însoți încă mult timp. Atingem un punct de altitudine 
maximă, apoi poteca se aşterne în plan şi în final coboară 
uşor pe culme. În faţa, aceeaşi privelişte spre zona înaltă a 
munţilor, dintre Turnul lui Budu, în stînga, şi Piatra Lată, 
în dreapta. 

Sîntem la marginea superioară a unei poieni largi, 
presărată din loc în loc cu copaci, care coboară mult spre 
stînga, pînă în albia Pîrtului Secu şi foarte puţin în dreapta 
crestei, spre Valea Izvorului Alb. Se văd casele din 
localitatea Secu. Zona lipsită de pădure este acoperită cu 
fîneţele locuitorilor din satul izolat de apele lacului de 
acumulare. Pe versantul drept al Văii Secu se poate observa 
drumul de legătură dintre sat şi DJ 155F, pe care-l vom 
intersecta ceva mai tîrziu. Linia electrică aeriană părăseşte 
creasta spre stînga (sud, sud-vest) traversînd Valea Secu şi 
Obcina Horştei. Marcajul turistic a lipsit pe porţiunea de 
potecă ce a fost întovărăşită de linia electrică aeriană. 
Continuăm a merge pe creasta ce a devenit ceva mai 
ascuţită (marcajul turistic a reapărut), pătrundem în pădure, 
la liziera ei de sud-est şi ajungem într-o curbă a drumului 
menționat puţin mai înainte, cînd acesta traversează 

creasta. După ce ne deplasăm 150-200 m pe acest drum 
spre Poiana Falon, marcajele turistice urmăresc în urcuş un 
mic picior de munte, în pădure, şi intrăm în poteca largă ce 
ne poartă chiar pe creastă prin arboretul de molid, din loc 
în loc presărat cu foioase. Pădurea frumoasă pe care o 
străbatem ne îndeamnă la meditaţie, în această zonă fiind 
mai puţin umblată şi desigur, plină de păsări şi animale. 
“Eu cred că pădurile au suflet, în sufletul lor de dragoste de 
mamă pentru toate vietăţile ce se adăpostesc în umbra 
ocrotitoare a sînului lor", spunea cîndva Calistrat Hogas, 
cunoscutul călător pe plaiurile nemţene. 

Părăsim la un moment dat creasta, spre dreapta, 
urcînd uşor aproape pe curbă de nivel pentru a evita vîrful 
împădurit (Bîtca Chica Baicului) şi ajungem într-o şa ce 
adăposteşte o poiană şi o stînă. Poteca continuă spre 
dreapta (nord-vest) coborînd uşor prin poiană şi apoi, prin 
pădure, ne scoate, în cca 10 minute de la poiană, la şoseaua 
din Curmătura Lutul Roşu. 


Curmătura Lutul Roşu. Şa foarte cunoscută în 
Munţii Ceahlău, formată prin erodarea marnelor cenuşii, la 
altitudinea de 1015 m. Este punctul de altitudine maximă, 
în această zonă, a DJ 155F care face legătura între văile 
Izvorul Muntelui şi Schit. 


Din Curmătura Lutul Roşu drumul poartă pentru 
scurt timp traseul turistic 22, marcat pînă la Pîrîul Izvorul 
Alb cu punct galben, spre aceeaşi destinaţie finală cu 
traseul nostru, dar pe la Stînca Dochia şi prin Jgheabul cu 
Hotaru. Traversăm drumul în curmătură şi urmînd prin 
pădure poteca marcată cu bandă albastră cca 200 m, vom 
ieşi în mica poiană din punctul numit La Arsuri. Aici voim 

întîlni marcajul cu punct albastru ce urcă prin pădure de la 
cabana Izvorul Mimtelui. O retragere din traseu la cabană 
nu necesită mai mult de o jumătate de oră. În continuare 
traseul pe care îl parcurgem este comun cu traseul turistic 
21 şi trece pe rînd, urcînd pe Culmea Răchitiş pe la Poliţele 
cu Crini, Piatra cu Apă şi Detunate. Se va urmări descrierea 
de la p. 204. 

Atenţie! Pe acest traseu nu găsim apă ! 

Timp de parcurs pe etape: debarcader Secu sau 
Izvorul Alb (507 m), O h - stîna de pe Chica Baicului, 1h 
30' - Curmătura Lutul Roşu. (1015 m) 3h - 3h 30' - Piatra 
cu Apă, 4h 30' - Sh - Detunate, Sh — Sh 30' - cabana Dochia 
(1750 m), Sh 30' - 6h. 


4. Cabana Baraj - Izvorul Muntelui - La Furcituri - 
cabana Izvorul Muntelui 

Marcaj: bandă roşie (din DNIS) pe DJ 155F. Lungime: 9 
km. Diferenţă de nivel: 300 m. Timp de parcurs: 2h -2h 
30'. Obiectivele turistice: barajul şi lacul de acumulare 
Izvorul Muntelui. Caracteristici: traseu de acces la cabana 
Izvorul Muntelui, pe şosea asfaltată. 


Din centrul oraşului Bicaz pînă la cabana Baraj, 
aşezată la cîteva sute de metri mai jos de locul unde apele 
Bistriţei au fost zăgăzuite de trupul de beton al barajului 
Lacului Izvorul Muntelui, sînt doar 3 km. La cîteva sute de 
metri, apele Pîrtului Izvorul Muntelui se varsă în albia 
seacă a Bistriţei, de sub baraj. La cca 1 km în amonte pe 
Izvorul Muntelui şoseaua naţională 15, pe care ne 
deplasăm de lîngă cabană, traversează pîrîul într-o curbă a 
drumului, continuîndu-şi traseul încă aproximativ 1,5 km şi 
trecînd pe coronamentul barajului din perimetrul Munţilor 

Ceahlău în cel al Munţilor Stînişoarei. Din acest loc se 
formează drumul judeţean, parțial modernizat, care face 
legătura pe un drum mai scurt cu staţiunea turistică Durău, 
localitatea Ceahlău şi Valea Bistricioarei. Marcajul turistic 
începe tot în acest loc. 

Urmăm spre amonte această şosea pe malul stîng al 
pîrîului ce-şi adună apele din zona de est a abrupturilor 
Ceahlăului, avînd în dreapta culmea prelungă a Obcinei 
Horştei şi în stînga Muntele Sima cu Culmea Coşuşnei în 
prima parte. Ambele culmi sînt împădurite pînă către poale 
la marginea satului. Trecem pe lîngă gospodăriile satului 
Izvorul Muntelui înşirate doar în lungul văii, depăşind pe 
stînga lucrarea hidrotehnică de captare a apelor pîrîului (ca 
şi a celor aduse prin tunel din Rîul Bicaz de lîngă 'Taşca pe 
sub Muntele Sima), purtate apoi pe sub Obcina Horştei 
pentru a spori volumul lacului de acumulare Izvorul 
Muntelui. 

La aproape 6 km după părăsirea şoselei naţionale 
drumul pe care ne deplasăm trece pe malul drept al 
Izvorului Muntelui şi poposim la confluenţa cu Pîrîul 
Furcituri. Locul se numeşte La Furcituri şi un drum 
forestier urcă 4,8 km în lungul pîrîului menţionat, pe acesta 
continuînd cîtva timp traseul turistic 8, marcat cu punct 
albastru, dintre cabana Izvorul Muntelui şi localitatea 
Taşca de pe malurile Rîului Bicaz. Pînă aici se poate 
ajunge şi cu autobuzele ce fac curse locale. În anul 1988 
plecările din Bicaz (gara CFR) erau la orele 5,23; 6,43; 
13,20; 16,13 şi 21,03 (aceasta din urmă numai în zilele 
lucrătoare). Pe dreapta confluența celor două pîraie este 
dominată de Vîrful Horştea (1062 m). 

Traversăm din nou pe malul stîng al Pîrîului Izvorul 
Muntelui şi la 2,5 km de punctul La Furcituri ne întîmpină 

208 


cabana Izvorul Muntelui. Culmea pe care o vedem pe 
stînga, între pîraiele Furcituri şi Izvorul Muntelui, se 
numeşte Piciorul Popii şi coboară din Bîtca Popii (1113 m). 
Pe dreapta, din creasta Obcinei Horştei coboară pante cu 
fîneţe şi copaci izolaţi. De pe şosea avem o privelişte 
deosebit de frumoasă spre zona înaltă, de platou, a 
Ceahlăului cu Piatra Lată din Ghedeon şi cabana Dochia, 
precum şi spre abrupturile din Fundul Ghedeonului, de la 
obîrşiile Pîrîului Izvorul Muntelui. Pe această ultimă 
porţiune de traseu sîntem însoţiţi şi de marcajul cu punct 
albastru. De la cabană pornesc două poteci turistice 
marcate spre zona înaltă a Munţilor Ceahlău (traseele 19 şi 
21). 

Timp de parcurs pe etape: cabana Baraj (500 m), Oh 
- începutul DJ 155F, Oh 15' - La Furcituri, 1h30' - 2h - 
cabana Izvorul Muntelui (797 m), 2h-2h 30. 


8.2. TRASEE DE PE VALEA BICAZULUI 


5. Bicazul Ardelean - Telec - Pîrîul Bistra - Curmătura 
La Scaune - Curmătura Stănile - Curmătura Piciorului 
Şchiop - cabana Dochia 

Marcaj: bandă albastră. Lungime: 19,5 km. Diferenţă de 
nivel: 1 225 m. Timp de parcurs: 6h - 6h 30'. Obiective 
turistice: colecţia etnografică din Pîrîul Caprei, cheile şi 
cascadele Bistrei Mari, brîna Ocolaşului Mare, Jgheabul lui 
Vodă, Gardul Stănilelor, Piatra Lăcrămată. Caracteristici: 
traseu de acces de pe Valea Bicazului spre zona înaltă, cu 
multe obiective turistice, folosit în tot timpul anului. 


De la Telec, pe văile Bistrei şi Bistrei Mari pînă la 
cabana Dochja, traseul a fost marcat încă din anul 1931 cu 

bandă roşie verticală, constituind, împreună cu alte şase 
marcaje, primele trasee turistice marcate din Munţii 
Ceahlău. Poteca avea doar o singură diferenţă față de cea 
existentă în prezent: urca direct pe Piciorul cu Strungile, 
prin Vîrful Strungile. 

Traseul turistic începe din centrul localității Bicazul 
Ardelean (la bufet), sediul comunei cu acelaşi nume, 
marcajul urmărind drumul judeţean nemodernizat spre 
Tulgheş, doar pînă în centrul satului Telec, distanţa dintre 
localități fiind de aproximativ 4,5 km. După desprinderea 
din DN 12C pînă la ieşirea din sat, drumul este asfaltat, 
apoi traversează pe malul drept al Pîrîului Jidanului pentru 
cca | km şi revine pe malul stîng, pe care nu-l va părăsi 
pînă la Telec. Am trecut prin cvartalul cu gospodăriile ce 
constituiau cîndva satul Pîrîul Caprei (astăzi înglobat la 
Telec) în care, la şcoală, există o colecţie etnografică cu 
obiecte din interiorul locuinţelor şi costume populare. 

În satul Telec se poate ajunge direct cu ajutorul 
curselor de călători din oraşul Bicaz, timpul de parcurs 
reducîndu-se cu aproape o oră. La aproximativ 3 km în 
continuare pe drumul spre Tulgheş există o staţie de 
îmbuteliere a apei minerale, iar la cunoscuta peşteră 
Toşorog, numită de localnici şi Jgheabul cu Gaură, situată 
în perimetrul Munţilor Hăşmaş, se poate ajunge în 
aproximativ două ore şi jumătate. 

În, continuare, traseul nostru va urmări spre nord 
drumul comunal 138, pe o distanță de aproximativ 9 km, în 
amonte pe Valea Bistrei (apoi Bistra Mare), traversînd cînd 
pe un mal, cînd pe celălalt. Pe o distanţă de cca. 3 km 
trecem printre gospodăriile care, cu cîtva timp în urmă, 
formau satul Bistra (în prezent înglobat la Telec). Cu puţin 
timp înainte de a părăsi satul, aproape de confluenţa cu 

Pîrîul Frînturi, ce se strecoară printre Obcina Chilei (la 
nord) şi Bîtca Făgeţelului (la sud), întîlnim în albia Bistrei 
o lucrare hidrotehnică pentru captarea apei. Afluent pe 
dreapta al Bistrei, Pîrîul Frînturi poartă un drum forestier în 
lungime de 3,4 km. 

După ce din Telec parcurgem aproape 5 km sosim la 
confluenţa celor două obîrşii principale ale Bistrei - Bistra 
Mare şi Bistra Mică. Sîntem într-o mică poiană, la 
altitudinea de 804 m, în apropierea unui bazin din beton, 
plin cu apă. Pe malul drept al pîrîului Bistra Mică există un 
lung drum forestier. 


Pe Bistra Mică în Poiana Bîtca Neagră. Ne abatem 
de la traseul turistic marcat cu bandă albastră, din 
confluenţa celor două Bistre, urmînd drumul forestier care 
însoţeşte Bistra Mică în amonte şi la aproximativ 3 km 
intră în poiana de la confluența Pîrîului Stănile cu Pîrîul 
Chiliei, cele două obiîrşii ale Bistrei Mici. Locul se numeşte 
La Bourie, deoarece cîndva, în timpul verii, un bătrîn păzea 
singur aici o cireadă de 120 boi!. Pînă în anul 1987 aici 
exista o cabană forestieră. Sîntem la altitudinea de 953 m. 
Urcînd mai puţin de 1 km pe drumul forestier de pe malul 
drept al Pîrîului Stănile vom ajunge într-o poiană întinsă, 
Poiana Piatra Sură, situată la vest de cunoscutul şi greu 
accesibilul grup stîncos accidentat numit Piatra Sură. Apele 
Pîrtului Stănile s-au strecurat cu greu printre Bîtca Neagră 
şi Piatra Sură formînd chei greu accesibile şi cîteva 
cascade. Atenție! Nu, recomandăm traversarea cheilor. 
Prin Poiana Piatra Sură urcă o potecă spre Curmătura 
Pietrei Sure, spre dreapta oferindu-ni-se un impresionant 


! S, Nicolau ş.a., Ceahlăul şi lacul de la Bicaz:, p. 160. 

perete abrupt de aproape 200 m. Continuăm a urma drumul 
forestier din locul La Bourie încă aproximativ 700 m, pînă 
la o nouă confluență şi ne deplasăm pe drumul forestier din 
stînga, care urcă pe Valea Pîrîului Chiliei. După 300 m 
drumul traversează o vale, urmăreşte malul său stîng, face 
cîteva serpentine şi iese la frumoasa cabană forestieră din 
Poiana Bîtca Neagra. Noi vom evita serpentinele drumului 
urmînd poteca cu direcţia nord ce continuă pe un mic picior 
de munte. Sîntem într-o şa la altitudinea de 1245 m, lîngă 
poteca turistică a traseelor 7 şi 20. Avem o privelişte largă 
şi impunătoare asupra Abruptului Ocolaşului Mare, Pietrei 
Sure şi Poienii Stănile. 

Timp de parcurs de la confluenţa celor două Bistre 
(traseul turistic 5) - 2h. De aici, în aproximativ 2h 30, 
putem ajunge la cabana Dochia, prin Poiana Stănile, 
Curmătura Stănile şi Curmătura Piciorului Şchip, tinuînd 
pe traseul turistic 20, sau la cabana Izvorul Muntelui, prin 
Curmătura Văratec şi Poiana Maicilor, urmînd acelaşi 
traseu în sens invers. 


Flancat, în sensul de mers, de Obcina Tablei, spre 
stînga, şi Obcina dintre Bistre, spre dreapta, şoseaua urcă 
spre amonte în vecinătatea Pîrtului Bistra Mare, cînd pe un 
mal, cînd pe celălalt. La aproximativ 700 m, din stînga 
coboară pe firul unei văi un drum forestier care poarta 
traseul turistic 9, de la satul Pintic peste Curmătura 
Pinticului. La intersecţia drumurilor sînt cîteva construcții 
ale unei gospodării. În continuare, pe malul drept al Văii 
Bistra Mare, pădurea a fost tăiată şi parțial replantată, iar la 
mai puţin de 500 m, pe acelaşi mal, un alt drum forestier 
urcă (1,4 km) pe malul drept al Văii Biruinţa. De aici şi 
pînă la micul popas turistic Bistra sînt doar 1,2 km. Popasul 

turistic Bistra este situat la aproximativ 2 km de confluența 
celor două Bistre şi la 7,6 km de centrul localităţii Telec. 
Ne deplasăm încă cca 800 m pe şosea şi intrăm în Poiana 
Largu de la confluenţa Pîrîului Largu cu Bistra Mare. Din 
drum am avut vizibilitate spre Piatra Sură şi Ocolaşul 
Mare. Sîntem în extremitatea inferioară a Piciorului cu 
Strungile care porneşte din Vîrful Strungile (1318 m). 
Altitudinea este de 950 m. 


Pe Pîrîul Largu. Din Poiana Largu, un drum 
forestier urcă pe malul stîng al pîrîului aproximativ 700 m, 
de unde o defrişare de funicular pentru lemne, acum 
plantată cu molizi, ne indică o cale de acces pe pantele de 
sud-est ale versantului. Iese la joncţiunea dintre Obcina 
Tablei şi Obcina Lacurilor. Sîntem în punctul de întîlnire al 
traseelor 10 şi 17. Timp de parcurs pînă în poiana din 
creasta Obcinei Lacurilor - 1 h. Pe traseul turistic 17 
(descris în sens invers) se ajunge la stațiunea turistică 
Durău în 2 h 30' - 3 h. 


Din Poiana Largu, cu fîneață, împrejmuită cu gard 
din răzlogi, drumul comunal urmăreşte malul drept al 
Bistrei Mari, traversează pîrîul la borna care marchează km 
9, revine pe malul drept la km 10, se angajează într-o 
serpentină largă şi urcă apoi în lungul versantului de sud- 
est al Piciorului cu Strungile pînă la Curmătura La Scaune. 
Aici a atins altitudinea maximă (1247 m). Traseul (şi 
marcajul) parăseşte drumul, înainte ca acesta să traverseze 
pîrîul, şi urmăreşte o potecă de pe malul drept al Bistrei 
Mari trecînd prin două mici poieni şi traversînd drumul 
imediat după revenirea sa pe malul drept al văii. Atenție! In 
prima poiană s-a instalat o stînă şi s-a împrejmuit cu gard. 

Sînt cîini ! 


La Cheile Bistrei Mari. Pentru a ne abate la Cheile 
Bistrei Mari vom părăsi traseul, traversînd pe drum firul 
apei pe malul său stîng (la borna care indică km 10) şi 
urcăm în lungul pîrtului spre nord aproximativ 200 m. 
Direcţia în amonte a Pîrîului Bistra Mare se schimbă în est, 
nord-est şi la mai puţin de 500 m încep cheile şi întîlnim 
cascada Bistrei Mari. Traversînd cheile pe malul stîng, în 
sensul de mers, turiştii antrenați pentru asemenea trasee pot 
ajunge, urmînd firul văii, în poteca turistică marcată cu 
punct roşu a traseelor 7 şi 20. De aici pînă în Curmătura 
Stănile se face mai puţin de o jumătate de oră. Timp de 
parcurs din traseul ; turistic 5 (la DC 138) pînă în Poiana 
Stănile - 1 h 30' - 2 h. 


Din şoseaua pe care am traversat-o părăsim firul văii 
şi abordăm pantele versantului drept al Piciorului cu 
Strungile, în urcuş continuu şi pronunţat, fiind deseori 
derutați de numeroasele variante ale potecii. Atenție! 
Marcajele turistice trebuie urmărite cu grijă. În 
aproximativ o jumătate de oră din şosea sosim în poiana de 
la Curmătura La Scaune (1247 m). Sîntem la 100 m de 
borna kilometrică 13, iar pînă la Bistricioara mai sînt 20 
km pe şosea. Deşi drumul comunal dintre Telec şi Ceahlău 
este puțin circulat, uneori putem ajunge în Curmătura la 
Scaune şi cu o ocazie. 

Pînă aici am putut identifica aşa-numitele straturi de 
Sinaia, formate din calcare şi gresii calcaroase, iar în 
continuare vom întîlni conglomeratele. 

În această şa, ce separă Obcina Lacurilor de Piciorul 
Stănilelor, se întîlnesc şi alte trasee turistice: traseul 10 

(triunghi roşu, bandă albaştră) de la Pintic peste Obcina 
Tablei şi Obcina Lacurilor la cabana Dochia, traseul 16 
(punct roşu) de la Durău pe Pîrîul lui Martin la cabana 
Dochia şi traseul 17 (cruce albastră) de la Durău pe Pîrîul 
Slatina la aceeaşi cabană. Pe traseul 10, în sens invers, se 
poate trece prin Curmătura Pinticului, în Munţii Hăşmaş. 

Dacă părăsim poiana din curmătură spre nord-est, 
aproximativ 400-500 m, pe curbă de nivel, putem ajunge la 
extremitatea inferioară a Jgheabului lui Vodă, pe care 
deplasarea este posibilă. Poteca traseului nostru va traversa 
peste aproximativ o oră extremitatea superioară a aceluiaşi 
jgheab.  Continuăm să mergem pe poteca turistică 
traversînd poiana, spre est, şi urcînd pantele Piciorului 
Stănilelor prin pădurea de conifere. Poteca este marcată cu 
bandă albastră şi punct roşu. La început panta este dură, dar 
scurtă, apoi abordăm versantul drept al unei văi seci, una 
dintre obiîrşiile Bistrei Mari. Traversăm valea şi ne angajăm 
din nou într-un urcuş pronunţat ieşind în poiana de la 
Curmătura Stănile. Sîntem la altitudinea de 1405 m. 

În curmătură se desparte poteca marcată cu punct 
roşu care ne poate scoate în aproximativ două ore în Poiana 
Maicilor trecînd prin Poiana Stănile, Poiana Bîtca Neagră 
şi Curmătura Văratec (traseul 20 în sens invers). Inainte de 
a părăsi Curmătura Stănile, flancată spre sud de un ţanc 
ridicat din Cheile Bistrei Mari, putem admira porțiunea 
înaltă a Masivului Ceahlău dintre Ocolaşul Mare şi Turnul 
lui Budu. Părăsind curmătura şi poiana, direcția potecii se 
schimbă cu 90°. Pentru scurt timp, ne deplasăm spre nord. 
Urcăm uşor prin pădure şi după o nouă schimbare bruscă 
de direcţie (spre est), intrăm în Poiana Stănilelor Mici, care 
adăposteşte de multă vreme stîna Schitenilor (a locuitorilor 
din satul Schit, acum Ceahlău), cunoscută şi la începutul 

215 


secolului trecut. Urcăm prin poiana orientată est-vest, 
intrăm pentru scurt timp în pădure şi ieşim apoi într-o altă 
poiană mai mică. 

În continuare, timp de aproximativ un sfert de oră, 
poteca se strecoară şerpuind prin pădure, printre stînci, în 
urcuş pronunţat. leşim în gol alpin, pe coama superioară a 
Piciorului  Crestături, într-o şa. Ni se deschide o 
impunătoare privelişte spre Abruptul Ocolaşului Mare, cu 
brîna sa ce poartă o potecă, spre Jgheabul lui Vodă, din 
care se ridică un perete de stîncă numit foarte sugestiv 
Gardul Stănilelor şi spre munţii Bistriţei şi Hăşmaş în 
depărtare. 


Pe Brîna Ocolaşului Mare. Abruptul Ocolaşului 
Mare coboară de la limita de sud-vest a platoului 
Ceahlăului, oferind o privelişte impresionantă. O potecă 
nemarcată porneşte din locul în care ne găsim şi se 
desfăşoară aproape pe curbă de nivel, pe brîna creată de 
natură la baza peretelui vertical de conglomerat, la limita 
superioară a pădurii care coboară spre obîrşiile Bistrei Mari 
şi Poiana Stănile, ascunzînd cîteva jgheaburi accesibile 
doar celor iniţiaţi. În cea mai mare parte brîna este 
înierbată, dar cîteva viroage create de torenţi o traversează. 
Ele sînt şi originea inferioară (din brînă) a unor jgheaburi 
spre platoul Ceahlăului. 

De pe poteca brînei avem o privelişte cuprinzătoare 
spre zonele de vest, sud-vest şi sud ale Munţilor Ceahlău. 
Putem identifica: Obcina Lacurilor şi Piciorul cu Strungile, 
Obcina dintre Bistre, Piatra Sură, Poiana Stanile şi Bîtca 
Neagră, iar în depărtare munţii Tarcău, Hăşmaş şi Bistriţei. 

Pentru a parcurge brîna din traseul nostru pînă în 
platoul dintre Ocolaşul Mic şi Turnul lui Budu, la poteca 

traseelor turistice 6 şi 19 (marcaje: cruce albastră şi banda 
roşie), este necesară aproximativ o oră. Atenție! Traseul 
este interzis iarna, iar pe vreme cu furtună, ploaie sau 
ceață nu-l recomandăm. 


Continuăm deplasarea pe poteca ce urmăreşte 
aproape curba de nivel, traversăm Jgheabul lui Vodă în 
partea sa superioară, în această porțiune larg, înierbat şi cu 
numeroase tufe, avînd în față impunătorul perete al 
Gardului Stănilelor. După un scurt urcuş, ieşim pe platou în 
Curmătura Piciorului Şchiop (1765 m) şi întîlnim poteca 
turistică marcată cu cruce roşie ce aduce traseele 14 şi 15 
din stațiunea Durău pe la Cascada Duruitoarea. 


Jgheabul lui Vodă şi Gardul Stănilelor. Jgheabul 
lui Vodă este cel mai cunoscut jgheab (sau jigău cum îl mai 
numesc localnicii) şi unul dintre cele mai frumoase din 
cuprinsul Munţilor Ceahlău. Pînă pe la mijlocul secolului 
trecut, cînd pe aici a urcat în platou domnitorul Mihail 
Sturza cu suita sa, s-a numit Jgheabul Gardului, pentru că 
limita Gardul Stănilelor începe din platou şi se sfirşeste în 
apropiere de Curmătura La Scaune, avînd o diferență de 
nivel de aproape 600 m. Peretele abrupt al Gardului 
Stănilelor îl mărgineşte pe aproape toată latura sa dreaptă 
(la nord), împreună constituind un obiectiv turistic deosebit 
de spectaculos, foarte lesne de privit din poteca traseului 5. 
Urcarea sau cobortrea prin jgheab nu este dificilă în timpul 
verii. 


Din Curmătura Piciorului $Şchiop, la intersecția 
potecilor turistice marcată cu un stîlp indicator, traseul se 
va derula pe platoul Ceahlăului, urcînd uşor pînă la 

altitudinea de peste 1800 m şi coborînd la cabana Dochia. 
Avem vizibilitate pînă departe spre nord şi sud-vest. Mai 
aproape putem identifica: Vîrful Toaca (1900 m) şi clădirea 
meteorologilor de la baza sa, Piatra Ciobanului, staţiunea 
Durău, localitatea Ceahlău pe Valea Schit şi prelunga 
Obcină Boiştea. Am trecut pe lîngă Piatra Lăcrămată, 
stîncă din gresie. 


Piatra Lăcrămata. Cunoscutul obiectiv turistic 
situat chiar lîngă potecă este rezultatul imaginaţiei bogate a 
localnicilor moldoveni care au identificat" în blocul 
stîncos izolat, modelat de vînt, ploaie şi zăpadă chipul unui 
om care plînge. 


Din Curmătura Piciorului $chiop pînă la cabana 
Dochia (1750 m) se face mai puţin de o jumătate de oră, iar 
la cabana Dochia se întîlnesc toate potecile care urcă în 
zona înaltă a Munţilor Ceahlău. De la cabană, în 30-40 
minute, putem urca pe Vîrful Ocolaşului Mare (1 907 m) 
sau pe Vîrful Toaca. 

Timp de parcurs pe etape: Bicazul Ardelean (570 
m), O h -Telec (780 m), 1 h - confluenţa Bistrelor (804 m), 
2 h 30' - Poiana Largu (950 m), 3h 15' - 3h 30' - Curmătura 
La Scaune (1 247 m), 4h - 4h 30' - Curmătura Stănile (1 
405 m), 4h 30' - Sh - Curmătura Piciorului Şchiop (1765 
m), Sh 30' - 6h - cabana Dochia (1750 m), 6h '- 6h 30. 

Dacă am plecat de dimineață din Bicaz şi din drum 
ne-am abătut pe variante pînă în Poiana Piatra Sură şi la 
Cheile Stănile, apoi la intrarea în Cheile Bistrei Mari, spre 
seară am putea ajunge la cabana Dochia. 

6. Neagra - Pîrîul Neagra Mare - Vîrful Neagra - 
Curmătura Văratec - Poiana Maicilor - Ocolaşul Mic - 
Hornul Ghedeonului - cabana Dochia 

Marcaj: cruce albastră. Lungime: 13 km. Diferenţă de 
nivel: 1 250, m. Timp de parcurs: 6h - 7h. Obiective 
turistice: Abruptul Ocolaşului Mic, Claia lui Miron, Turnul 
lui Budu, platoul Ocolaşului Mic, Coloana Dorică şi 
Abruptul  Ocolaşului Mare,  Hornul  Ghedeonului. 
Caracteristici: traseu principal din zona de sud a munţilor 
de pe Valea Bicazului. 


Satul Neagra este aşezat în totalitate pe malul stîng 
al Rîului Bicaz, deci în interiorul perimetrului Munţilor 
Ceahlău, la 10 km de Bicaz. Accesul se face pe şoseaua 
națională 12C, cu ajutorul curselor auto de călători. 

Traseul turistic începe din zona centrală a localității, 
de lîngă bufet şi magazinul comercial, şi continuă spre 
nord, în Valea Neagra, pe drum forestier. La ieşirea din sat, 
o tablă indicatoare ne informează că drumul forestier 
continuă pe Neagra Mare încă 7,8 km. Drumul urmăreşte 
spre amonte, în principal, malul stîng al Pîrîului Neagra 
pînă la confluenţa cu Pîrîul Neagra Mică. De la şoseaua 
națională sînt 3 km. Pe dreapta drumului, în sensul de 
mers, am întîlnit un loc de popas botezat de cei care au 
efectuat amenajările “Popasul Vînătorilor”. Un drum 
forestier urcă şi pe malul drept al Pîrtului Neagra Mică. 
Sîntem la confluența pîraielor Neagra Mare şi Neagra 
Mică, acestea limitînd un picior de munte ce coboară din 
Vârful Neagra. Însoţim mai departe pe malul stîng, tot spre 
amonte, Pîrîul Neagra Mare, traversăm apa şi trecem pe 
lîngă o cabană forestieră şi după ce revenim împreună cu 
drumul forestier pe malul stîng, la cca 500 m poteca 

părăseşte perpendicular drumul spre nord-est către virful 
care se zăreşte. Sîntem într-o poiană largă plină de 
verdeață, de lumină şi. . . singurătate. De la confluența 
Negrelor am parcurs aproape 2 km pe drumul forestier. 

Pentru început, poteca ne poartă în urcuş printr-o 
vale laterală, prin poiană, pînă la obiîrşia ei, într-o şa. 
Urmăm creasta spre stînga în urcuş domol. Pe creastă, spre 
dreapta, la aproximativ 100 m, ne întîmpină o stînă. În 
drumul nostru întîlnim o cruce din beton. Locul este numit 
“Stînele de la Cruce”. Poteca turistică marcată continuă pe 
creastă, prin zonă fără vegetaţie arborescentă compactă, dar 
presărată din loc în loc cu copaci bătrîni şi tufe de ienupăr, 
păstrînd aproape riguros direcția nord (va continua astfel 
pînă în Curmătura Văratec). La dreapta (nord-est) avem 
vizibilitate spre Culmea Piatra Arsă, care formează 
cumpăna apelor dintre bazinele de recepție ale Bicazului şi 
Izvorului Muntelui, la stînga şi în spate se conturează 
foarte bine Valea Neagra Mare, în care se strecoară pîrîul 
însoţit de drumul forestier, iar peste vale Vîrful Verde 
(1339 m) şi, la orizont, culmi împădurite din Munţii 
Tarcău. 

După ce trecem pe lîngă cîţiva fagi seculari, 
contorsionați de cine ştie ce stihii, ajungem chiar în Virful 
Neagra (1138 m). De aici, spre stînga (vest), pe pantele 
care coboară în albia Pîrîului Neagra Mare, continuaţj spre 
amonte cu Pîrîul lui Budu, se aşterne pădurea bătrînă de 
foioase şi conifere. Continuăm pe poteca de creastă, care 
cînd coboară, cînd urcă prin pădurea frumoasă, compactă 
(deasă) pe versantul stîng şi rară pe cel drept, trecem pe 
lîngă borna forestieră din piatră cu nr. 100 şi în şa, 
constatăm că spre dreapta pădurea a fost tăiată şi replantată 
cu molid, astfel că se deschide o privelişte cuprinzătoare 

spre obîrşiile Văii Neagra Mică şi spre Obcina Piatra Arsă. 
De aici urcuşul se accentuează. Printre molid şi brad, 
descoperim, o porțiune de pădure cu zadă tînără. Poteca 
părăseşte creasta şi continuă, tot în urcuş, în final în 
serpentine, pe pantele de sud ale Vîrfului Văratec. In mai 
puţin de o oră de la Vîrful Neagra am ieşit în Poiana 
Văratec, largă, în care se găsesc atît vîrful, cît şi curmătura 
cu acelaşi nume. Sîntem la 1250 m altitudine. 

Din extremitatea de sud-vest a Poienii Văratec, unde 
ne-a scos poteca, avem vizibilitate spre: Turnul lui Budu 
(în faţă), Poiana Bîtca Neagră, cabana forestieră şi creasta 
crenelată, cenuşie şi în parte acoperită cu vegetaţie a Pietrei 
Sure (în stînga) şi Vîrful Văratec (1362 m) cu piramida 
geodezică de pe el, în dreapta. Poteca continuă în urcuş 
domol, aproape pe curbă de nivel, ocolind vîrful prin 
stînga, la liziera pădurii şi ne scoate în şa la altitudinea de 
1335 m. Am ajuns în Curmătura Văratec, dominată la nord, 
nord-vest de impunătorul masiv stîncos Turnul lui Budu, 
de la extremitatea de sud a zonei abrupte a Masivului 
Ceahlău. Curmătura desparte obîrşiile Pîrîului lui Budu şi 
ale Pîrîului Furcituri. În Curmătura Văratec întîlnim 
marcajul punct roşu ce ne vă însoți pînă la Poiana Maicilor 
împreună cu crucea albastră a traseului nostru. În direcţia 
opusă, spre vest, se va urmări traseul turistic 20. 

Din Curmătura Văratec, o potecă nemarcată şi greu 
indentificabilă la teren ne scoate în aproximativ o oră la 
baza Turnului lui Budu. Pe traseul nostru, urmăm poteca ce 
se aşterne aproape pe curbă de nivel şi traversează prin 
pădure obîrşia principală a Pîrîului Furcituri, apoi pe la 
liziera de nord-vest a pădurii, prin Poiana Maicilor. Spre 
dreapta, în vale, o stînă (stîna Tuţuienilor). În Poiana 
Maicilor, pe piciorul cu acelaşi nume, ne întîmpină un 

frumos adapost din lemn recent construit pentru turişti. Loc 
de popas, cu masă şi bănci, pe vreme ploioasă. Sîntem la 
altitudinea de 1326 m. La cabana Izvorul Muntelui se poate 
ajunge în aproximativ o oră, pe traseul turistic 19 în sens 
invers. Pînă la cabana Dochia traseul este comun cu traseul 
turistic 19, cele două marcaje (cruce albastră şi bandă 
roşie) se vor însoți trecînd în ordine, pe la Claia lui Miron, 
pe lîngă Turnul lui Budu, pe platoul Ocolaşului Mic şi prin 
Hornul Ghedeonului. La cabana Dochia, la altitudinea de 
1750 m, vom întâlni toate potecile turistice marcate ce urcă 
pantele Munţilor Ceahlău spre zona platoului de altitudine. 

Timp de parcurs pe etape: satul Neagra (530 m), 0 h 
- confluenţa Negrelor, O h 45' - Vîrful Neagra (1138 m), 2h 
- 2h 30' - Curmătura Văratec (1335 m), 3h - 3h 30' - Poiana 
Maicilor (1326 m), 3h 30' - 4h - Claia lui Miron, 4h 30' - 
Sh - Hornul Ghedeonului, Sh 30' - 6h 30' - cabana Dochia 
(1 750 m), 6h - 7h. 


7. Neagra - Pîrîul Neagra Mare - Vîrful Neagra - 
Curmătura Văratec - Poiana Stănile - Curmătura 
Stănile - Curmătura Piciorului Şchiop - cabana Dochia 
Marcaj: satul Neagra - Curmătura Văratec, cruce albastră; 
Curmătura Văratec - Curmătura Stănile, punct roşu; 
Curmătura Stănile - cabana Dochia, bandă albastră. 
Lungime: 15 km. Diferenţă de nivel: 1300 m. Timp de 
parcurs: 6h - 7h. Obiective turistice: abruptul sudic al 
Ceahlăului, cheile şi cascadele Pîrîului Stănile, Piatra Sură, 
Poiana Stănile, cheile şi cascadele Bistrei Mari, Abruptul 
Ocolaşului Mare, Jgheabul lui Vodă, Gardul Stănilelor, 
Piatra Lăcrămată. Caracteristici: principalul traseu de 
acces din Valea Bicazului, uşor şi accesibil în tot timpul 
anului. 

Traseul turistic a rezultat din înlănțuirea unor 
sectoare ale traseelor 6, 20 şi 5, descrierea amănunţită 
făcîndu-se la acestea. 

Din satul Neagra urmărim traseul turistic 6 pe 
drumurile forestiere de pe pîraiele Neagra şi Neagra, Mare, 
trecînd prin Vîrful Neagra şi ieşind în Curmătura Văratec. 
In continuare, pe traseul turistic 20 trecînd pe rînd prin 
poienile Bîtca : Neagră şi Stănile, urcînd apoi la Curmătura 
Stănile. In final, pe traseul turistic 5 pe la stîna Schitenilor, 
Jgheabul lui Vodă şi Curmătura Piciorului Şchiop la 
cabana Dochia. 

Este un traseu deosebit de frumos, la fel de lung ca şi 
traseul 6 care are aceleaşi puncte de plecare şi sosire. 

Timp de parcurs pe etape: satul Neagra (530 m), 0 h 
- confluența Negrelor, O h 45' - Vîrful Neagra (1138 m) 2h 
- 2h 30' - Curmătura Văratec (1335 m), 3h - 3h 30' - 
Curmătura Stănile (1405 m), 4h 30' - Sh 30' - Curmătura 
Piciorului Şchiop (1765 m) 5h 30' - 6h 30 - cabana Dochia 
(1750 m), 6h - 7h. 


8. Tasca - Şaua Hamzoaia - La Furcituri - cabana 
Izvorul Muntelui 
Marcaj: punct albastru. Lungime: 7 km. Diferenţă de nivel: 
520 m. Timp de parcurs: 3h 30' - 4h. Caracteristici: traseu 
de acces direct din Valea Bicazului la cabana Izvorul 
Muntelui sau spre zona înaltă a Masivului Ceahlău prin 
Poiana Maicilor (variantă de traseu nemarcată). 


Acest traseu turistic a fost marcat în anul 1975 de 
pionierii şi şcolarii din Roman, în cadrul acțiunii “Asaltul 
Carpaţilor”. Localitatea Taşca este sediul comunei cu 

acelaşi nume şi îşi are gospodăriile aşezate în zona 
confluenței micului pîrîu Taşca cu Rîul Bicaz. Ne găsim la 
6 km de oraşul Bicaz şi la 24 km de Lacu Roşu. 

Marcajul turistic începe din centrul satului, din fața 
dispensarului medical şi a şcolii generale, în vecinătatea 
celor cinci blocuri cu cinci niveluri, construite pentru 
muncitorii Fabricii de ciment de lîngă localitate, ale cărei 
coşuri fumegă continuu poluînd masiv Valea Bicazului. Pe 
o uliţă, traversăm calea ferată tehnologică normală dintre 
carierele de calcar de la Țepeşeni şi Taşca (Bicaz) în lungul 
Rîului Bicaz, apoi trecem pe pod peste apele acestuia. In 
faţă ne apar casele împrăştiate în căldarea Văii Taşca şi 
spre dreapta, peste rîu, gospodăriile micului sat Hamzoaia, 
către care se îndreaptă un drum de legătură pe malul stîng 
al Rîului Bicaz, la liziera unei păduri de pin. Traversăm pe 
un pod micul Pîrîu 'Taşca, canalizat în partea sa inferioară 
şi ne angajăm în urcuş pe poteca ce se formează pe piciorul 
acoperit de pădurea de pin de pe versantul stîng al Văii 
Taşca. Atenție! Ultimul marcaj este pe pod. Panta fiind 
apreciabilă urcuşul este greu prin pădure. 

leşim din pădure şi continuăm a urca pe liziera ei, 
zărind şi un semn al marcajului turistic. Spre stînga sînt 
aşezate gospodăriile locuitorilor, iar pe firul apei s-au 
realizat lucrări hidrotehnice de domolire a torentului. 
Liziera de vest a pădurii se întinde pe coama piciorului de 
munte pe care continuăm să urcăm. La limita superioară a 
pădurii trecem peste pîrleazul unui gard din răzlogi şi sîrmă 
ghimpată ce împrejmuieşte o fîneață şi continuăm a urmări 
coama piciorului, în urcuş continuu, în zonă lipsită de 
vegetație arborescentă. La dreapta traseului se deschide 
mai largă, Valea Hamzoaia cu casele localității eponime. 
Ambele văi sînt fără pădure, dar presărate cu copaci şi tufe. 

In spate, vom descoperi o privelişte frumoasă asupra Văii 
Bicazului şi Fabricii de ciment din Taşca şi peste Rîul 
Bicaz, spre Munţii Tarcău. 

Coborîm puţin, apoi continuăm a urca pe piciorul de 
munte care “poartă” în partea sa superioară cumpăna apelor 
dintre văile Taşca şi Hamzoaia. Marcajul turistic lipseşte. 
Către extremitatea superioară a piciorului de munte pe care 
am urcat poteca părăseşte cumpăna apelor continuînd pe 
curbă de nivel, spre dreapta, prin fîneaţa presărată cu 
copaci şi tufe, ocolind obîrşia Văii Hamzoaia şi ieşind pe 
culmea ce separă bazinele de recepţie ale văilor Bicaz şi 
Izvorul Muntelui, prin afluenții lor, mai mici, Hamzoaia şi 
Furcituri. Sîntem pe culmea prelungă ce s-a format din 
Vîrful Văratec spre est prin Obcina Piatra Arsă, Vîrful 
Secuiesc şi Muntele Sima. Versantului dinspre nord-vest 
este acoperit de pădure, iar cel dinspre sud şi sud-est cu 
păşuni şi fîneţe. 

Marcajul turistic a lipsit o bună bucată de drum, dar, 
acum, îl vom descoperi pe singurul brad izolat din zonă, 
caracteristic prin aceea că are coroana dezvoltată doar spre 
vîrf. Marcajul turistic, pe acest traseu, n-a mai fost 
întreţinut de cînd a fost realizat şi este greu de urmărit în 
unele zone. In continuare, pe o porțiune de culme, poteca 
nu este foarte circulată şi marcajul, cum am arătat, aşa că 
vom continua a ne deplasa spre dreapta (est), pe creastă şi 
la liziera pădurii, către şaua dintre Muntele Secuiesc şi 
Muntele Sima (Şaua Hamzoaia), traversînd culmea într-o 
poiană, dezvoltată spre nord, în Valea Furcituri. 

Părăsind bazinul de recepție al Pîrîului Hamzoaia în 
favoarea celui al Pîrîului Furcituri, după o dezvoltare a 
traseului turistic în urcuş urmează o coborîre pînă la gura 
Pîrtului Furcituri, cunoscută printre localnici sub numele de 

La Furcituri (după unii La Furcitură). Coborîm uşor pe 
poteca ce se continuă prin pădurea în care vegetează în 
amestec coniferele cu foioasele, apoi panta se domoleşte. 
Ne deplasăm aproape pe curbă de nivel. La început, 
marcajul este clar şi des, apoi dispare. Mai departe, poteca 
coboară pe pantă, intră într-un hățiş şi în aproximativ un 
sfert de oră din creastă sosim într-un loc descoperit (pădure 
tăiată), din care se poate observa încîntătoarea imagine a 
zonei înalte a Munţilor Ceahlău, desigur din alt unghi, 
Valea Furcituri şi Valea Izvorului Muntelui. 

Coborîm pe versantul drept al Văii Furcituri şi o 
luăm pe un drum de pădure, mult circulat după aspect, care 
ne scoate la liziera pădurii bătrîne ce coboară pînă în albia 
pîrîului între pădurea bătrînă, pe dreapta, şi pădurea mai 
tînără, pe stînga, separarea fiind evidentă, coboară un drum 
de pădure pe care, din loc în loc, regăsim marcajul turistic 
al traseului. Coborîrea se face direct în lungul pantei, aşa că 
înclinarea drumului este apreciabilă. Din culme vom cobori 
o diferență de nivel de peste 300 m pe o distanță de 
aproximativ 1,5 km. 

Ieşim în albia Pîrîului Furcituri, la cabana forestieră, 
traversăm apa pe o punte şi sosim pe drumul forestier care 
urmăreşte pîrîul de la gura sa în amonte pe o distanță de 4,8 
km, după cum ne va informa o placă indicatoare ceva mai 
tîrziu. Am ieşit în singura zonă în care drumul forestier este 
pe malul stîng al pîrîului, la confluența (pe dreapta) cu o 
mică vale, ce justifică şi trecerea drumului pe celălalt mal 
al pîrtului. 


Spre cabana Dochia. Pe drum nemarcat pînă în 
Poiana Maicilor, ocolind cabana Izvorul Muntelui, se poate 
ajunge direct în zona înaltă a Munţilor Ceahlău. Pentru 

aceasta urmăm drumul forestier de pe Valea Furcituri în 
amonte aproximativ 4 km, pe malul drept al pîrîului, 
traversînd afluentul săii de pe dreapta, Pîrîul Apostol, unde 
drumul face o serpentină pronunțată. Către sfîrşitul 
drumului forestier, ieşim din nou în firul Pîrîului Furcituri. 
Drumul s-a desfăşurat prin pădure, iar pe versantul stîng al 
văii s-au înlănțuit fineţele locuitorilor din satul Izvorul 
Muntelui. Din capătul amonte al drumului forestier 
prindem poteca pastorală ce urcă la stîna Țuţuienilor din 
Poiana Maicilor, unde ajungem foarte uşor în 45' - 1h. 
Urcăm la marcajele traseelor turistice 19, 20 şi 6 care au ca 
tel final cabana Dochia din platoul Ceahlăului. Timp de 
parcurs de la 'Taşca la Poiana Maicilor: 4h 30' -Sh, iar pînă 
la cabana Dochia încă aproximativ 2h 30' - 3h. 


Spre obirşia Pîrîului Furcituri, sub Curmătura 
Văratec, putem vedea o micuță cascadă a pîrîului. 
Continuînd pe traseul nostru, pe drumul forestier în aval, la 
aproximativ o jumătate de kilometru vom ieşi la gura 
Pîrtului Furcituri, loc ştiut prin partea locului sub numele 
La Furcituri. În faţa noastră se ridică Vîrful Horştea (1 062 
m), dominant pe culmea cu acelaşi nume. Sîntem pe 
şoseaua modernizată (parțial) ce duce la cabana, Izvorul 
Muntelui şi în continuare, spre staţiunea turistică Durău. 
Pînă aici circulă cursele regulate de autobuze din oraşul 
Bicaz (cinci curse pe zi în zilele lucrătoare, iar duminica şi 
de sărbători doar patru). Pînă în Bicaz sînt 10 km, iar pînă 
la cabana Izvorul Muntelui mai avem de parcurs 2,5 km pe 
şosea. Vom descoperi o minunată privelişte spre zona 
înaltă a masivului montan (Piatra Lată, cabana Dochia, 
Detunatele ş.a.) şi spre abrupturile de la obiîrşiile Pîrîului 
Izvorul Muntelui, din aşa-numitul Fund al Ghedeonului. 

227 


Timp de parcurs pe etape: satul Taşca (500 m), O h - 
Şaua Hamzoaia (1015 m), 2h - La Furcituri, 3h - cabana 
Izvorul Muntelui (797 m), 3h 30' - 4h. 


8.3. TRASEE DE PE VALEA BISTRICIOAREI 


9. Pintic - Pîrîul Tîrşoasa - Obcina Tablei - Pîrîul Bistra 
Mare - Curmătura La Scaune - Curmătura Stănile - 
Curmătura Piciorului Şchiop - cabana Dochia 

Marcaj: satul Pintic - Pîrîul Bistra Mare, triunghi roşu; 
Pîrîul Bistra Mare - cabana Dochia, bandă albastră. 
Lungime: 14 km. Diferenţă de nivel: 1120 m. Timp de 
parcurs: Sh 30. Obiective turistice: cheile şi cascadele, 
Bistrei Mari, brîna Ocolaşului Mare, Jgheabul lui Vodă, 
Gardul Stănilelor, Piatra Lăcrămată. Caracteristici: traseu 
de acces de pe limita de vest, dinspre Transilvania 
(Borsec), folosit tot timpul anului. 


La puţinele gospodării ale satului Pintic, împrăştiate 
pe valea cu acelaşi nume şi pe afluentul ei Tîrşoasa, se 
ajunge parcurgînd cei cca 3 km ai drumului local, pornit de 
la DN15, de pe Valea Bistricioarei. Pînă pe culmea Obcinei 
Tablei, ce separă bazinele hidrografice ale Bistricioarei, 
prin Pîrîul Pintic şi Bicazului, prin Pîrîul Bistra Mare, 
traseele 9 şi 10 sînt comune, de aceea se va urmări 
descrierea de la p. 176. Vom urca pe drumurile forestiere 
de pe văile Tîrşoasa şi Paltin. 

Odată ieşiţi pe culme, în şa, am părăsit pădurea 
bătrînă de pe pantele ce coboară în bazinul de recepție al 
Pinticului. Pînă în Valea Bistrei Mari pădurea de pe 
versantul Văii Boraz a fost tăiată şi au rămas tufărişe şi 
lăstărişe, precum şi porțiuni replantate cu molid şi foioase. 

Poteca coboară pe versantul stîng al văii, departe de firul 
ei, pe la obîrşia unor izvoare mlăştinoase şi ne scoate la 
marginea unei porțiuni rămase din pădurea bătrînă. Aici 
vom întîlni şi primul semn al marcajului cu triunghi roşu. 
Intrăm în pădure şi de la un cot, prindem un drum de 
exploatare care ne scoate în afara pădurii, spre vale, într-o 
zonă în care nu s-a efectuat replantarea. În dreapta se 
zăreşte firul Văii Boraz, frumos înierbat, prin care se 
strecoară pîrîiaşul, şi un drum, iar pe versantul său drept - o 
frumoasă pantă plantată cu molizi. In faţă se conturează 
clar panglica drumului comunal 138 de pe Valea Bistrei 
Mari. Continuăm să coborîm, întîlnim drumul de pe vale şi 
la cca 300 m, iesim la drumul amintit, pe Valea Bistrei 
Mari, lîngă o cabană forestieră situată într-o poiană. Sîntem 
la aproximativ 500 m în amonte de confluența Bistrei Mici 
cu Bistra Mare, pe traseul turistic 5, marcat cu bandă 
albastră. 

Coborînd pe apa Bistrei pînă în satul Telec, avem de 
parcurs aproximativ 6 km, de aici distanța pînă la Bicazul 
Ardelean, fiind 4,5 km pînă la Bicaz 20 km şi pînă la 
Tulgheş, în direcţie opusă, 11 km. Traseul este în 
continuare comun cu traseul turistic 5, urmînd, spre 
amonte, Pîrîul Bistra Mare şi trecînd pe rînd prin 
următoarele locuri: Poiana Largu, Curmătura La Scaune, 
Curmătura Stănile şi Şaua La Pălărie, partea superioară a 
Jgheabului lui Vodă şi Gardul Stănilelor, Curmătura 
Piciorului $chiop. Incheiem traseul pe platoul Ceahlăului, 
la cabana Dochia. 

Timp de parcurs pe etape: Pintic (680 m), Oh - 
Obcina 'Tablei (1065 m), 1h 30' - Pîrîul Bistra Mare, 2h - 
Poiana Largu (950 m), 2h 30' - Curmătura La Scaune (1247 
m), 3h 30' -Curmătura Stănile (1405 m), 4h - Curmătura 

Piciorului Şchiop (1765 m), Sh - cabana Dochia (1750 m), 
Sh 30. 

De la cabana Dochia există poteci turistice marcate 
în toate direcțiile. 


10. Pintic - Bîtca Savului - Curmătura La Scaune - 
Curmătura Stănile - Curmătura Piciorului $chiop - 
cabana Dochia 

Marcaj: satul Pintic - Obcina 'Tablei, triunghi roşu; pe 
Obcina 'Tablei, bandă albastră; pe Obcina Lacurilor, cruce 
albastră; Curmătura La Scaune - cabana Dochia, bandă 
albastră. Lungime: 3,5 km. Diferenţă de nivel: 1120 m. 
Timp de parcurs: 6h - 6h 30'. Obiective turistice: brîna 
Ocolaşului Mare, Jgheabul lui Vodă, Gardul Stănilelor, 
Piatra Lăcrămată. Caracteristici: traseu de acces dinspre 
Transilvania, de la Borsec sau din Munţii Hăşmaş, folosit 
vara. 


În micul sat Pintic s-a ajuns din Valea Bistricioarei, 
de la şoseaua naţională 15, urmînd spre amonte drumul 
local de pe malurile Pîrîului Pintic. Acest pîrîu separă la 
vest Munţii Ceahlău de Munţii Hăşmaş. Casele localității 
sînt împrăştiate pe Valea Pinticului, între confluenţele cu 
văile Şuricu, Tîrşoasa şi chiar în amonte de aceasta din 
urmă. Pădurea acoperă toate culmile din jur şi de la 
marginea acesteia se continuă fînețele localnicilor, 
împrejmuite cu garduri din răzlogi. 

Ne deplasăm pe drumul forestier de pe Valea 
Tiîrşoasa, în amonte, pe care ambii versanţi ai văii au fost 
dezgoliți de pădure. De cîtva timp au fost executate lucrări 
de replantare. După aproximativ 1,5 km, drumul forestier 
se bifurcă pe cele două văi de obîrşie alei Tîrşoasei: Valea 

230 


Călugărului, la stînga, şi Valea Paltin la dreapta, acestea 
îmbrățişînd Piciorul Păltinişului ce coboară din Biîtca 
Savului, vîrf dominant pe Obcina Tablei, care poartă 
traseul nostru. Şi acest picior de munte este brăzdat de 
drumurile celorl care au lucrat la tăierea pădurii. 

Urcăm pe drumul forestier desfăşurat pe malul stîng 
al Pîrîului Paltin şi după cca 500 m, ne angajăm pe un 
vechi drum de pădure sau de legătură cu Valea Bistrei, 
părăsind drumul - forestier care va mai continua încă 
aproximativ 1 km lîngă pîrîu, tot malul său stîng. 

Drumul pe care-l urmăm intră imediat în pădurea 
bătrînă şi urcă uşor, aproape în linie dreaptă, în lungul 
coastei, cu direcția- generală sud, apoi ocoleşte văile de la 
obîrşia Pîrtului Paltin căpătînd direcția sud-est. Continuăm 
să urcăm pe poteca ce a căpătat aspectul unei alei prin 
pădure, cu o înclinare domoală, tot pe coastă, trecem pe 
Iîngă ruinele unei construcţii din piatră (plină în prezent cu 
apă) şi ieşim într-o şa din creasta Obcinei Tablei, pe 
cumpăna de ape dintre bazinele de recepție ale Bistricioarei 
(prin Pintic) şi Bicazului (prin Bistra Mare). 

Aici întîlnim marcajul cu bandă albastră ce vine din 
Munţii Hăşmaş şi face legătura cu Munţii Ceahlău, prin 
traseul pe care-l urmăm. Din Pasul Pîngărați, punctul de 
altitudine maximă a şoselei naționale 12 C (Bicaz - Bicazul 
Ardelean - Cheile Bicazului - Lacu Roşu - Gheorghieni), 
pe cumpăna apelor ce separă bazinele hidrografice a doi 
afluenți principali ai Bistriţei - Bistricioara şi Bicaz prin: 
Şaua Niergheş (1380 m), Muntele Licaş (1657 m), Muntele 
Vithoş (1609 m), Capul Jitanului, Vîrful Păltiniş (1364 m), 
Pasul Blaj (1078 m) pe şoseaua dintre Bicazul Ardelean şi 
Tulgheş (pe Bistricioara), Vîrful Chicera (1343 m), Bîtca 
Rotundă, de unde intră în perimetrul Munţilor Ceahlău prin 

Curmătura Pinticului (1070 m). În continuare, traseul 
urmăreşte, pe culme, Obcina Tablei. 

Sîntem în şaua de pe Culmea Obcinei Tablei, dintre 
obîrşiile văilor Paltin, pe care am venit, şi Boraz, pe care 
continuă marcajul turistic cu triunghi roşu al traseului 9. 
Spre dreapta se ridică pantele mai înclinate ale unui ultim 
vîrf înainte de a ajunge la Curmătura Pinticului, limita 
munților noştri, iar spre stînga pantele mai domoale care 
poartă poteca de creastă spre Bîtca Savului. Continuăm a 
parcurge traseul nostru, de acum înainte urmărind culmea 
Obcinei Tablei. Din şaua în care se intersectează cele două 
marcaje turistice (bandă albastră cu triunghi roşu), urmăm 
poteca de creastă. În stînga (nord-vest) coboară pădurea 
bătrînă, în dreapta,spre Valea Bistrei Mari, tufe şi molizi 
tineri de peste doi metri înălțime. Poteca ne poartă în urcuş 
prin stînga unui mic vîrf, deşi marcajul urmăreşte riguros 
creasta. Marcajul devine rar şi poteca, puţin umblată, se 
păstrează cu greu. 

Din vîrf, direcţia generală a crestei se schimbă spre 
nord, coborîm într-o mică şa şi începem urcuşul spre Bîtca 
Savului (1246 m), intrînd în pădurea bătrînă. Inainte de 
aceasta, am avut o privelişte deosebită spre Masivul 
Ceahlău şi am identificat Piatra Sură, Turnul lui Budu, 
Vîrful Ocolaşul Mare cel mai înalt din masivul montan şi 
impresionantul său abrupt. Bîtca Savului este complet 
acoperită de pădure şi nu avem, vizibilitate în jur. Coborîm 
pe creasta Obcinei Tablei, care a revenit la direcția ei 
generală de sud-vest spre nord-est şi ieşim la liziera 
pădurii, în creastă. Sîntem pe cumpăna apelor dintre 
bazinele hidrografice Bistricioara şi Bistra, pădurea 
compactă coboară spre stînga, în primul bazin, iar spre 
dreapta pădurea a fost exploatată pînă în albia Bistrei Mari 

şi în prezent pantele sînt acoperite cu, un zmeuriş frecvent 
cercetat de locuitorii Bistrei sau Pinticului, care culeg şi 
predau fructele la centrele de colectare. 

Continuăm a urma poteca de creastă. După ce am 
coborit într-o şa şi am intrat în pădurea bătrînă urcăm 
continuu spre Obcina Lacurilor. Atenţie! Marcajul turistic 
este rar şi incomplet! Vom urmări în permanenţă linia de 
creastă pînă departe, în Curmătura La Scaune. Culmea 
Obcinei Tablei se ascute mai mult şi se sfirşeste aproape 
perpendicular în culmea Obcinei Lacurilor. Am ieşit în 
poiana prelungă de creastă care îmbracă vîrful dominant al 
Obcinei Lacurilor. Spre stînga, către nord-vest, pe Obcina 
Lacurilor continuă o potecă de creastă spre Obcina 
Tîrşoasei. La cîţiva zeci de metri în poiană creasta este 
traversată perpendicular de defrişarea efectuată cîndva 
pentru un funicular, care făcea legătura între obirşiile văilor 
Slatina, spre stînga şi Largu, spre dreapta. 

Aici întîlnim marcajul cu cruce albastră al traseului 
17 ce urcă pe defrişarea din stînga, din Valea Slatina. 
Traseele vor fi comune în continuare pînă la cabana 
Dochia, dar marcajul cu cruce albastră nu este efectuat pînă 
în Curmătura La Scaune, cum ar trebui. Există sporadic, 
uneori deloc, un marcaj cu bandă albastră, continuare a 
celui pe care l-am urmărit în cadrul traseului nostru (cel 
provenit din Munţii Hăşmaş). Totuşi, menţionăm că 
posibilitatea rătăcirii este exclusă, dacă se urmăreşte 
riguros poteca de creastă de pe Obcina Lacurilor, după cum 
se descrie în continuare. 

Ne deplasăm pe creastă, prin poiană, depăşim vîrful 
cu cota 1311 m situat în interiorul unei fineţe împrejmuite 
cu gard din răzlogi şi în care există un mic adăpost specific 
acestor locuri, o surlă şi coborîm la o stînă aşezată tot în 

poteca de creastă, după care părăsim poiana. Poteca 
traseului nostru va ocoli obîrşiile Pîrtului Largu afluent al 
Bistrei Mari în Poiana Largu. De la stînă avem vizibilitate 
spre Jgheabul lui Vodă şi abruptul Ocolaşului Mare. 
Urcăm o pantă pînă în vîrful din care se desprinde spre 
stînga (nord) Piciorul Calului dintre Pîrîul lui Martin şi 
Pîrîul Slatina. Pe vîrf, pădurea este mai rară şi există o 
mică poiană, dar nu avem vizibilitate în jur. O potecă de 
pădure se desprinde pe piciorul de munte amintit. 

Direcţia potecii se schimbă, o dată cu cea a crestei, 
în sud-est şi coborîm uşor într-o mică şa, apoi urcăm în 
Vîrful Strungile, la altitudinea maximă a Obcinei Lacurilor 
(1 318 m). De aici, o ultimă schimbare de direcţie, spre est 
şi poteca de creastă, lipsită complet de marcaj şi deteriorată 
de maşinile care trag lemnul din pădure (TAF-uri numite 
de muncitorii din pădure) ne poartă în coborîre o diferență 
de nivel de exact 71m pînă în Curmătura La Scaune. 

Sîntem la altitudinea de 1 247 m, pe drumul comunal 
138 dintre localităţile Telec şi Ceahlău, la întîlnirea cu alte 
două trasee turistice marcate: traseul 5, marcat cu bandă 
albastră, de la Bicazul Ardelean pe Bistra la cabana Dochia 
şi traseul 16, marcat cu punct roşu, de la stațiunea Durău pe 
Pîrîul lui Martin la aceeaşi cabană. 

In continuare, traseul este comun cu traseul 5 şi vom 
trece, în ordine, prin următoarele locuri: Curmătura Stănile, 
poiana cu stîna Schitenilor, peste Crestătura Pălăriei (prin 
Şaua La Pălărie, unde întîlnim traseul turistic 37, prin brîna 
Ocolaşului Mare) şi partea superioară a Jgheabului lui 
Vodă, prin Curmătura Piciorului $chiop, pe la Piatra 
Lăcrămată, întîlnind şi traseul turistic 14, marcat cu cruce 
roşie, ce vine de la Durău. 

Timp de parcurs pe etape: Pintic (680 m), O h - 

Obcina Tablei (1065 m), 1h 30' - Obcina Lacurilor (1311 
m), 3h - 3h 30' - Curmătura La Scaune (1247 m), 4h - 4h 
30' - Curmătura Stănile (1450 m), 4h 30' - Sh - Curmătura 
Piciorul Şchiop (1765 m), Sh 30' - 6h — cabana Dochia 
(1750 m), 6h - 6h 30'. 


11. Grinţieş - Obcina Boiştea - Pîrîul Schit - stațiunea 
Durău 

Marcaj: cruce roşie. Langime: 7 km. Diferenţă de nivel: 
440 m. Timp de parcurs: 2h 30'. Obiective turistice: 
biserica de lemn din Grinţieş, mănăstirea Durău. 
Caracteristici: traseu de acces de pe Valea Bistricioarei 
(DN 15), peste Obcina Boiştea, la staţiunea turistică Durău; 
traseu puţin parcurs de turişti. 


Marcajul turistic pe poteca de legătură dintre 
localitatea Grinţieş şi stațiunea turistică Durău a fost 
realizat în anul 1975 de pionierii şi şcolarii din sat. 

În localitatea Grinţies, sediul administrativ al 
comunei cu acelaşi nume, am sosit pe Valea Bistricioarei, 
din amonte de la Borsec, sau din aval, de la Piatra Neamţ, 
Tîrgul Neamţ sau Vatra Dornei, pe şoseaua națională 15. In 
centrul satului, la primărie încep două trasee, turistice, 
după cum menţionează indicatoarele turistice: 

(1) „Drumul ieşenilor”, în Munţii Bistriţei, cu 1h 30' - 
2h pînă la cabana (forestieră) Păltiniş şi cu 8h 30' - 9h pînă 
în Şaua Țibleş şi 

(2) 1h 30' - 2h (!) pînă în staţiunea Durău, în Munţii 
Ceahlău. În ambele direcţii marcajele sînt efectuate cu 
cruce roşie. 

Parcurgem aproximativ 250 m pe şosea spre amonte 
şi pe dreapta, ne întîmpină cladirea Colecţiei şcolare de 

etnografie. Peste drum se găseşte clădirea modernă cu un 
etaj a grădiniţei din localitate. Vom coborî pe ulița de lîngă 
grădiniță pînă în albia Bistriciorei, o traversăm pe un pod 
din bîrne şi urmăm spre amonte drumeagul de pe malul 
drept al rîului, pe lîngă ultimele şi puţinele case ale satului 
de pe acest mal. 

Părăsim albia Rîului Bistricioara şi începem a urca 
pe malul stîng al văii prin care se strecoară puţinele ape ale 
Pîrtului Ungurenilor. Sîntem la marginea pădurii de 
conifere. Un scurt urcuş şi sosim în dreptul unor fînețe 
împrejmuite cu gard din răzlogi, pe care le ocolim, tot în 
urcuş, prin dreapta. Aici marcajul turistic lipseşte (!) dar îl 
vom regăsi ceva mai sus, după ce am mers pe un drumeag, 
printre tufe. Incă nu am intrat în pădure. 

In aproximativ o oră de la plecarea în traseu, poteca 
ne-a scos pe piciorul de munte acoperit cu fineţe, tufe şi 
copaci răzleți, numit de localnici Țarina Ungurenilor. 
Sărim cîteva garduri care împrejmuiesc fîneţele locuitorilor 
din satele comunei Grinţieş şi ieşim la loc complet 
descoperit. În urma noastră avem o privelişte completă 
asupra gospodăriilor comunei Grinţieş, împrăştiate în 
albiile Bistricioarei, Grinţieşului Mare şi Grinţieşului Mic, 
de o parte şi de cealaltă a şoselei naționale. 

Vom continua să urmăm poteca de pe piciorul dintre 
Valeă Ungurenilor, în stînga în sensul de mers şi Valea 
Morarul, în dreapta, orientați de semnele marcajului turistic 
aplicate, din loc în loc, pe copaci bătrîni şi ajungem la 
marginea pădurii, coama piciorului de munte devenind mai 
ascuţită. Putem observa clar obîrşiile celor două văi. O 
mică porțiune poteca este aproape orizontală. Intraţi în 
pădure, vom întâlni un drum de exploatare ce urcă din vale, 
din dreapta, pe care-l vom urma în traversarea crestei 

Obcinei Boiştea. 

Am sosit pe creasta obcinei, într-o şa, la altitudinea 
de aproximativ 1000 m. Pădurea în care ne găsim este din 
amestec de molid şi foioase, cu predominanţa molidului. 
Spre dreapta, pantele suie către Vîrful Rotunda (1112 m), 
iar spre stînga - o serie de vîrfuri mai mici de 1026 m şi 
1079 m. Coborîrea de pe culmea Obcinei Boiştea spre albia 
Pîrtului Schit se face pe o pantă mai înclinată decît panta 
urcată pe versantul de nord-vest al obcinei, timp de cca 
cinci minute prin pădure, apoi ieşim într-o poiană. Se 
deschide o priveliste amplă asupra părții de nord-vest a 
masivului montan. Putem identifica, de la stînga spre 
dreapta: Piciorul Humăriei, ce poartă poteca traseului 1, 
valea Pîrîului Schit şi cîteva gospodării ale localității 
Ceahlău, stațiunea turistică Durău, ascunsă la poalele 
masivului montan, cabana Fîntînele, cocoţată pe un picior 
sub Biîtca Fîntînele (1511 m), Stînca Panaghia şi Vîrful 
Toaca (1900 m), Piatra Ciobanului şi platoul Piciorului 
Șchiop. Zona înaltă a masivului, stîncoasă, abruptă şi 
îmbrăcată spre poale în mantia verde a pădurii, ne oferă o 
imagine deosebit de frumoasă. In stațiunea turistică, 
punctul final al traseului pe care îl parcurgem, se zăresc 
marile hoteluri Cascada, Bradul şi Durău, precum şi 
complexul mănăstirii Durău. 

Pînă în drumul comunal din albia Pîrîului Slatina, 
căci pîrîul se numeşte Schit de abia de la confluenţa cu 
Pîrîul Durău spre aval, vom coborî continuu, astfel: printre 
cioturile (rădăcinile) copacilor tăiați rămase în pămînt, 
molizi plantați şi unii rămaşi martori din loc în loc, ai unei 
zone de padure exploatată, pe un drum de exploatare ce 
vine din dreapta pînă în saivan, pe la un mic izvor captat şi 
amenajat de localnici, pe lîngă un grup de molizi înalți 

flancaţi spre dreapta de un fir de vale străjuit de molizi, 
pînă în Pîrîul Slatina, pe care îl traversăm pe un podet 
tubular. Incă cca 100 m spre stînga pe drumul comunal 
138, traversăm pe pod Pîrîul Durău ce vine de la staţiune şi 
intram pe drumul judeţean 155F, asfaltat în această 
porțiune. Sîntem la limita din amonte a satului Ceahlău şi 
la 2 km de stațiunea Durău, aceşti ultimi kilometri 
parcurgîndu-i pe şosea, în urcuş uşor pîna în Durău. 

Din Durău pornesc mai multe trasee turistice spre 
cabana Dochia, în zona înaltă a Masivului Ceahlău: traseul 
13 pe la cabana Fîntînele şi Stînca Panaghia, traseele 14 şi 
15 pe la Cascada Duruitoarea. În staţiunea Durău sînt 
numeroase posibilitaţi de cazare (vezi p. 127). 

Timp de parcurs pe etape: Grinţieş (550 m), Oh - 
Obcina Boiştea (985 m), 1h 30' - Pîrîul Schit (c. 690 m), 2h 
- stațiunea Durău (780 m), 2h 30. 


11. Bistricioara - Ceahlău - staţiunea Durău 
Marcaj: satul Bistricioara - satul Ceahlău, nemarcat; în 
continuare bandă roşie. Lungime: 12 km pe şoseaua 
judeţeană 155 F. Timp de parcurs: 3h. Obiective turistice: 
biserica din lemn de la Bistricioara, biserica Schitu şi 
muzeul sătesc din Ceahlău, palatul cnejilor, păstrăvăria din 
Ceahlău, stațiunea turistică Durău. Caracteristici: şosea 
asfaltată de acces la stațiunea Durăn. 


Drumul de acces din DNIS, de pe Valea 
Bîstricioarei, la staţiunea turistică Durău, prin localităţile 
Bistricioara şi Ceahlău, pe şoseaua judeţeana asfaltată în 
mare parte (pînă la Durău în totalitate) ce face legătura cu 
Izvorul Muntelui, a fost stabilit ca traseu turistic din două 
motive: (1) trece pe la numeroase obiective turistice şi (2) 

poartă un marcaj turistic pe 7 km, din centrul localității 
Ceahlău la Durău. 

Traversăm Rîul Bistricioara şi ne deplasăm în lungul 
satului Bistricioara, care se întinde pe malul Lacului 
Izvorul Muntelui, la limita de sud a golfului format la 
vărsarea rîului în lac. Sîntem la limita de nord a Obcinei 
Boiştea. Pe traseul turistic menţionat, în lungul şoselei 
judeţene, vom întâlni următoarele obiective turistice: 

(1) biserica de lemn din Bistricioara, monument de 
arhitectură 

(2) biserica de lemn Schitu din Ceahlău, monument 
de arhitectură; 

(3) Palatul Cnejilor, monument de arhitectură; (4) 
muzeul sătesc din Ceahlău p. 118); 

(5) Păstrăvăria Ceahlău; 

(6) Stațiunea turistică Durău. 


8.4. TRASEE DIN STAŢIUNEA TURISTICĂ 
DURĂU 


13. Staţiunea Durău - cabana Fîntînele - Stînca 
Panaghia - sub Vîrful Toaca - cabana Dochia 

Marcaj: bandă roşie. Lungime: 7 km. Diferenţă de nivel: 
1070 m. Timp de parcurs: 3h - 3h 15'. Obiective turistice: 
stațiunea Durău, Căciula Dorobanţului, Stînca Panaghia, 
Vîrful Toaca. Caracteristici: traseu de acces direct din 
stațiunea Durău spre zona înaltă, folosit tot timpul anului. 


Aceasta este una dintre primele căi de acces spre 
zona înaltă a masivului montan, amenajată încă din anul 
1835 şi folosită curent pentru ascensiunile turistice pornite 
de la schitul Durău. Aplicarea marcajelor turistice s-a 

realizat o dată cu primele marcări de trasee turistice în 
Ceahlău, în anul 1931, folosindu-se la acea vreme semnul 
bandă verde orizontală. Poteca trecea, ca şi în prezent, prin 
Poiana Fîntînele, pe la Piatra Lată şi la baza Stîncii 
Panaghia. Traseul turistic începe din noua staţiune turistică 
şi climatică Durău, în permanentă dezvoltare. Din staţiune 
avem o admirabilă privelişte spre zona înalta, stîncoasă, a 
masivului montan spre Piatra Lată, Panaghia, Vîrful Toaca 
şi Piatra Ciobanului. 

Marcajul cu bandă roşie pe care-l vom urma face 
legătura directă între Durău şi toate cabanele ce există în 
Munţii Ceahlău, atingînd, în ordine, cabanele: Fîntînele, 
Dochia, Izvorul Muntelui şi Baraj (în apropiere). Din 
centrul stațiunii, trecem, mai întîi, pe lîngă cele patru mari 
hoteluri construite în ultirnii ani: Bradul, Cascada, Bistriţa 
şi Durău, pe lîngă ultimul poteca urcînd uşor micul şi 
îngustul picior dintre Pîrîul Fîntînii, pe stînga, şi Pîrîul 
Nican, pe dreapta, în sensul de mers. Am intrat în pădurea 
de molid în amestec cu foioase după ce am depăşit 
terenurile de sport din spatele hotelului Durău străbătînd 
cîteva mici poieni împreună cu poteca largă şi mult 
circulată de cei veniţi în stațiune. 'Traversăm firava vale a 
Pîrîului Fîntînii, urcuşul devenind mai anevoios din cauza 
pantei care a crescut şi în 10-15 minute de la plecare, 
ajungem în DJ 155F (modernizat în această porțiune), care 
face legătura între stațiunea Durău şi cabana Izvorul 
Muntelui la altitudinea medie de 900 - 1000 m. Alături, în 
afara pădurii, ne întîmpină clădirea Districtului silvic 
Ceahlău. Din şosea avem vizibilitate spre Stînca Panaghia 
şi Vîrful Toaca (1900 m). 

Traversăm şoseaua şi urcăm pe un picior de munte 
care ne va purta prin pădure, la început pe o pantă mai 

domoală, apoi mai înclinată, pînă în Poiana Fîntînele. Pe 
parcurs întîlnim un loc de popas cu două bănci, amplasate 
în apropierea unui bazin din beton pentru captarea apei 
potabile (înconjurat cu gard din sîrmă ghimpată) pentru 
stațiune. Pe ultima porțiune, timp de 15-20 minute, urcăm 
din greu panta mare, în serpentine strînse, pînă în poiana în 
care ne întîmpină cabana Fîntînele. Am urcat o diferenţă de 
nivel de peste 400 m. La marginea inferioară a poienii 
există cîteva izvoare puternice cu debitul cel mai mare din 
Munţii Ceahlău, care au dat şi numele poienii - Fîntînele. 
Aici a existat adăpostul construit de Măcărescu, acum mai 
bine de un secol, refăcut de cîteva ori pînă la ridicarea 
actualei moderne şi încăpătoare cabane turistice. 

De pe terasa cabanei se deschide o privelişte 
deosebită spre zona înaltă a Munţilor Ceahlău, stațiunea 
Durău, Obcina Boiştea (în spatele său Munții Bistriţei) şi 
valea Pîrîului Schit. In continuare, traseul turistic de la 
cabana Fîntînele la cabana Dochia, trecînd pe sub Bîtca 
Fîntînele (1511 m), pe la Piatra Lată şi Căciula 
Dbrobanţului, pe la baza Stîncu Panaghia şi pe sub Virful 
Toaca (1900 m), pe lîngă cabana meteorologilor (1834 m), 
peste Vîrful Lespezi (1805 m), este comun cu traseul 1, 
unde se face o descriere detaliată. 

Timp de parcurs pe etape: staţiunea turistică Durău 
(780 m), O h - cabana Fîntînele (1220 m), 1h - 1h 15' - 
Piatra Lată, 2h - 2h 15' - cabana Dochia (1750 m), 3h - 3h 
15'. 


14. Stațiunea Durău - Poiana Vesuri - Cascada 

Duruitoarea - Poiana Scăiuşului - Polita cu Ariniş - 

Curmătura Piciorului Şchiop - cabana Dochia 

Marcaj: cruce roşie. Lungime: 6,5 km. Diferenţă de nivel: 

1020 m. Timp de parcurs: 4h 30' - Sh. Obiective turistice: 
Cascada Duruitoarea, Poliţa cu Ariniş, Piatra Lăcrămată. 
Caracteristici: traseu de acces spre zona înaltă a masivului, 
cu trecere pe la Cascada Duruitoarea. Poteca de la cascadă 
în amonte este dificilă de parcurs pe vreme ploioasă şi este 
interzisă iarna. 


Din staţiunea Durău, ne angajăm pe poteca turistică 
ce începe în faţa hotelului Bistriţa. Traseul mai este numit 
şi Poteca Duruitoarei. Acest traseu turistic de acces la 
Cascada Duruitoarea şi în continuare la cabana Dochia a 
fost folosit de multă vreme şi face parte dintre primele 
şapte trasee marcate în Munţii Ceahlău. În anul 1936 era 
marcat cu acelaşi semn ca şi în prezent (cruce roşie), dar pe 
fondul unui dreptunghi alb. Este singurul marcaj din acest 
masiv care n-a fost schimbat tirnp de peste 50 de ani. 
Această potecă a fost străbătută de Alexandru Vlahuţă la 
începutul secolului nostru, în cobortre, care ne-a lăsat o 
descriere deosebit de frumoasă. 

Traversăm un mic pîrîu pe puntea din beton şi 
coborîm în Poiana Cailor, spaţiu larg destinat vara 
amplasării corturilor şi iarna practicarii sporturilor de iarnă 
(schi, săniuş). In poiană se sfirşeşte şi pîrtia de schi pe care 
o vom traversa, ceva mai tîrziu, în partea ei superioară. 
Urmăm în urcuş uşor liziera stîngă a poienii, paralel cu o 
mică vale prin care se strecoară un firicel de apă şi intrăm 
în pădure, amonte de poiană. Dacă vom arunca o privire în 
spate, înainte de a părăsi poiana, vom avea o imagine de 
ansamblu asupra mănăstirii Durău şi a modernelor 
construcții cu două, trei niveluri, numite de gospodarii 
stațiunii vile (case de odihnă). 

Pădurea de molid, în care am pătruns pentru o bună 

bucată de drum, ascunde o potecă largă, mult circulată 
(pentru că toți cei sosiți în stațiune doresc să vadă Cascadă 
Duruitoarea), ce se desfăşoară pe un mic picior de munte 
plat, paralel cu Pîrîul lui Bucur. După aproximativ 10 
minute de urcuş, traversăm şoseaua ce face legătura dintre 
stațiune şi Izvorul Muntelui (Bicaz), în această porțiune 
asfaltată. Mai sus, din loc în loc, în pădurea de molid apar 
şi foioase. Pe ultimele cîteva sute de metri înainte de 
Poiana Vesuri, panta terenului se accentuează, iar cu 
aproximativ 100, m înainte vom întâlni, pe stînga, o bancă 
pentru popas şi lîngă ea, un mic izvoraş. Cu rabdare, vom 
putea obţine puţină apă. În mica Poiană Vesuri întîlnim 
marcajul turistic triunghi galben (traseul 25) ce vine de la 
cabana Fîntînele. La această cabana se ajunge în mai puţin 
de o oră. 

Sîntem la altitudinea de 1195 m. Din poiană, direcția 
generală a  potecii devine sud-vest, traseul său 
desfăşurîndu-se aproape pe curbă de nivel. În aproximativ 
15 minute traversăm porţiunea superioară a defrişării, 
efectuată în pădure pentru pîrtia de schi, loc în care s-au 
confecționat două bănci lîngă un mic izvor. Avem 
vizibilitate doar în josul defrişării, spre Obcina Boiştea şi 
Munţi Bistriţei. Pînă în albia Pîrtului Rupturi, poteca se 
strecoară printre blocuri de piatră (conglomerat), acum 
îmbrăcate în muşchi şi vegetaţie ierboasă, desprinse cîndva 
din abrupturile cetății de piatră a Ceahlăului, din Toaca şi 
Piatra  Ciobanului, luînd direcția sud. Cobortrea se 
accentuează, traversăm cîteva mici fire de vale şi unul mai 
adînc şi pe malul drept al Pîrîului Rupturi, întîlnim 
marcajul cu cruce albastră al traseului 15. Ambele trasee (si 
marcaje) se desfăşoară în amonte, pe acelaşi mal al pîrtului, 
printre bolovani şi resturi de copaci uscați. În curînd se 

aude zgomotul caracteristic al cascadei care, pe măsură ce 
înaintăm, devine tot mai puternic, transformîndu-se într-un 
duruit - de unde şi numele Cascadei: Duruitoarea. O auzi, 
te aştepţi să-ţi iasă în faţă, dar ea întîrzie să apară. 


Cascada Duruitoarea. De jos, la cascadă se poate 
ajunge pe trei căi, toate de aproximativ 2 ore: din stațiunea 
Durău pe traseul descris sau pe traseul turistic 15, de la 
cabana Fîntînele pe traseul turistic 25. De sus, doar pe 
traseul descris de noi, în sens invers. Pîrîul Rupturi îşi are 
obîrşiile din abrupturile Vîrfului Lespezi de la Fîntîna 
Rece, la marginea platoului. Pragurile care apar în albia sa, 
rupturile, de la care îşi trage şi numele, l-au impus atenţiei, 
în special prin cele două rupturi mai mari, care creează 
minunata podoabă a naturii, Cascada Duruitoarea, unul 
dintre obiectivele turistice forte ale Ceahlăului, după unii 
“cea mai frumoasă cascadă din Carpaţi"!. După ce pîrtul 
aleargă grăbit printre abrupturile Piciorului Şchiop şi ale 
Pietrei Ciobanului, realizează un spectaculos dublu salt de 
25 mal apei în cascadă, parcă în duruit de tobe. 


S-au scris numeroase pagini despre această frumoasă 
creaţie a naturii, care de care mai frumoase, printre ele 
numărîndu-se şi cele scrise de Alexandru Vlahuţă. Am 
reținut trei descoperiri sugestive complete şi frumoase: 

(1) spre dreapta, din creştetul peretelui de stîncă, un 
şuvoi bogat se prăvale de la înălțimea celor 20 m, lovindu- 
se într-un prim prag; aici apele se adună cu aceeaşi 
învolburare şi se reped din nou în jos, răsfirîndu-se într-un 
fuior de argint peste o stîncă de vreo 5 m. Scăpat din acest 


! C, Mătasă, Prin Moldova de sub munte, p. 75 

joc periculos, firul de argint viu se dezmeticeşte parca din 
primejdia prin care a trecut şi fuge speriat la vale"!, 

(2) ”Şuvoaiele scînteietoare ale Pîrtului Rupturi se 
frîng undeva sus, cad pe o coastă înclinată, izbesc un găvan 
şi se revarsă din nou pe verticală pînă la poalele brîului de 
abrupturi", 

(3) , “Cascada, care, după ce se dă prinsă în jocu-i 
de-a v-aţi ascunselea, după ultimul fald de conglomerat al 
Piciorului Şchiop, îşi schimbă foşnetul într-un duruit ca de 
tobă tribală, datorită uriaşului uluc de piatră prin care cade 
şi care înăbuşă ecoul. Ulucul are o treaptă superioară de 
circa 20 m, care se termină într-un potir înspumat, ce-şi 
varsă prea-plinul după un vechi ritual, peste cel de-al doilea 
prag de 4 m, căzînd apoi cu obidă peste calabalicul de 
bolovani, sfărîmături şi pari albiți de atîtea puhoaie, 
împroşcînd cu picături şi spumă de munte pereţii din 
preajmă"?. 

Cîndva o scară din lemn era aşezată pe peretele 
abrupt din dreapta cascadei, pînă la pragul inferior unde se 
putea ajunge uşor. Acum vom găsi doar un loc de popas cu 
masă şi bănci, pe un tăpşan ce asigură vizibilitate spre 
cascadă, confecţionate de cei care au grijă de soarta 
pădurii. Traseul continuă prin stînga cascadei, în sensul în 
care privim, urcînd o pantă dură pe o potecă deteriorată. 
Amenajările făcute mereu în decursul timpului 
(consolidări, balustrade, cabluri) n-au dat rezultate decît 
pentru perioade scurte, aşa că trebuie să te aştepţi mereu la 
un urcuş dificil pe vreme uscată, foarte dificil pe ploaie şi 


! S, Nicolau ş.a., op. cit., p. 106. 
ÎN. Popescu, Valea Rupturii. 
3 P, Palade, Mai sus de “Duruitoare”. 

imposibil iarna în timpul înghețului. Atenție! Iarna accesul 
pe porțiunea de traseu dintre Cascada Duruitoarea şi 
Curmătura Piciorului Şchiop este interzis. 

Urcăm în serpentine scurte sau pieptis porțiunea de 
traseu mai dificilă, menţionată şi poteca devine din nou 
foarte bună, urmărind malul drept al văii aceluiaşi Pîrîu 
Rupturi. Traversăm apa pe cîţiva buşteni şi ținem malul 
drept al unei văi seci ce confluează cu precedenta. După ce 
urcăm panta destul de înclinată a piciorului de munte dintre 
alte doua văi seci, care se desfac spre dreapta, printre 
molizii bătrîni putem zări, spre stînga, tancuri din zona 
abruptă a Ceahlăului (Piatra Ciobanului). Pădurea se 
răreşte, poteca îşi schimbă, pentru puţin timp, direcția spre 
stînga (est) şi curînd ieşim într-o mică poiană. Sîntem în 
Poiana Scăiuşului. De la baza unui ţanc stîncos pe care îl 
depăşim prin dreapta, ieşim aproape deasupra lui. De aici 
avem vizibilitate limitată: spre dreapta - marginea platoului 
Piciorului $chiop, spre stînga - o porţiune din abruptul 
Pietrei Ciobanului. 

Continuăm să urcăm, la început pe piciorul de munte 
pe care se găseşte stînca amintită, apoi prin dreapta lui şi 
ieşim la baza unui perete de stîncă de unde, de laceastă 
dată, avem cîmp deschis privirii noastre către valea Pîrîului 
Schit, Obcina-Boiştea şi Munţii Bistriţei în depărtare. 
Continuînd a ne deplasa pe poteca ce urmăreşte baza 
peretelui menţionat, urcuşul devine mai dur, dar rădăcinile 
molizilor au format trepte. Atenție! Această porțiune şi 
următoarea sînt foarte greu de abordat pe ploaie sau 
iarna. Traversăm în continuare un vîlcel sec şi ajungem la 
obîrşia unei văi stîncoase (Jgheabul Arinişului), umezită de 
puţina apă a unui mic izvor, trecerea fiind mult îngreunată. 
Cîteva urme rămase ne arată că a existat cîndva un cablu, 

care facilita traversarea. De aici putem vedea bine staţiunea 
Durău şi partea din amonte a localității Ceahlău. 

Am intrat în interiorul perimetrului rezervației 
ştiinţifice Ceahlău. Pădurea se  răreşte, oferindu-ne 
posibilitatea să vedem Vîrful Toaca şi Piatra Ciobanului în 
toată splendoarea lor. leşim la Poliţa cu Ariniş, cum ne 
vom da seama privind stîlpul indicator, din acel loc, pe care 
vom ,citi" şi altitudinea exactă la care ne găsim: 1555 m. 

Pentru a pătrunde în golul alpin, printre tufe de 
ienupăr, sub platoul Piciorului Şchiop, ne mai sînt necesare 
aproximativ 10 minute şi pentru aceasta continuăm 
deplasarea pe poteca din pădure, traversăm un mic grohotiş 
ce continuă într-un jgheab şi urcăm în lungul coastei. La 
marginea golului alpin trecem pe lîngă o stînă şi tot în 
urcuş uşor pe platou, întîlnim poteca traseelor turistice 
venind dinspre Curmătura Stănile şi partea superioară a 
Jgheabului lui Vodă, marcată cu bandă albastră. Sîntem în 
Curmătura Piciorului $chiop (1765 m) şi indicatorul 
turistic ne informează că pînă la Bicazul Ardelean am avea 
de parcurs un traseu de 4 ore şi jumătate. Pînă la cabană 
mai avem de mers pe potecă 1 km. Poteca turistică, 
marcată în continuare cu cruce roşie şi bandă albastră, ia 
direcția generală nord-est. Trecem pe lîngă stînca izolată 
numită Piatra Lăcrămată, urcînd uşor, lăsînd în dreapta 
Bîtca Ghedeon (1845 m) din centru platoului Ceahlăului. 
Atenţie! O potecă largă, bine conturată, ocoleşte cabana 
Dochia spre care ne îndreptăm, făcînd legătura directă cu 
traseul 1 sub Vârful Lespezi. Poteca marcată a traseului 
nostru urcă uşor şi apoi coboară la cabană. Vîrful Toaca se 
vede excelent. De la Piatra Lăcrămată la cabana Dochia 
drumul va fi parcurs în 15-20 minute. 

La cabana Dochia vom întâlni trasee turistice urcînd 

247 


de pe toate laturile Munţilor Ceahlău. De aici, în 30-40 
minute putem urca pe Vîrful Toaca (1900 m) sau pe Vîrful 
Ocolaşul Mare (907 m), cele doua vîrfuri dominante situate 
la extremitătile platoului. Oabana Dochia a fost construită 
la jumătatea distanței, în linie dreaptă, dintre Vîrful Toaca 
şi Vîrful Ocolaşul Mare, aproape pe aliniament. 

Timp de parcurs pe etape: staţiunea Durău (780 m), 
O h - Poiana Vesuri (1195 m), O h 45' - 1h — Cascada 
Duruitoarea (1250 m, 1h 30' - 2h - Poiana Scăiuşului, 2h 
30' - 3h - Poliţa cu Ariniş. (1555 m), 3h 30 — 4h - 
Curmătura Piciorului Șchiop (1765 m), 4h - 4h 30' - cabana 
Dochia (1750 m), 4h 30' - Sh. 


15. Staţiunea Durău - Pîrîul Rupturi - Cascada 
Duruitoarea - Poiana Scăiuşului - Polita cu Ariniş - 
Curmătura Piciorului Şchiop - cabana Dochia 

Marcaj: staţiunea Durău - Cascada Duruitoarea, cruce 
albastră; Cascada Duruitoarea - cabana Dochia, cruce roşie. 
Lungime: 6,5 km Diferenţă de nivel: 1040 m. Timp de 
parcurs: 4h 30'. Obiective turistice: Cascada Duruitoarea, 
Poliţa cu Ariniş, Piatra Lăcrămată. Caracteristici: traseu 
de acces la Cascada Duruitoarea, accesibil tot timpul 
anului; prin combinare cu traseul 1 se ajunge la cabana 
Dochia (interzis iarna). 


Din staţiunea Durău marcajul turistic începe din fața 
Dispensarului medical. Urmăm spre Izvorul Muntelui 
şoseaua asfaltată (DJ 155F), ieşim lîngă Pîrîul Durău şi 
trecem prin faţa bufetului Brînduşa, amenajat la parterul 
unui bloc cu mai multe niveluri. Sîntem pe limita de sud- 
vest a staţiunii. De o parte şi de alta a bufetului, în lungul 
şoselei, sînt amplasate 16 căsuțe cochete din lemn, pentru 

cazarea drumeților. Continuăm a ne deplasa pe şosea pînă 
la curba unei serpentine. În acest loc, alături de clădirea din 
lemn a întreprinderii pentru Exploatarea Lemnului din 
Durău, este amplasată tabla indicatoare rutieră privind 
limita stațiunii. Ne abatem din drum spre stînga (sud-est), 
pe piciorul dintre două mici văi cu lucrări de corectare a 
torenților în vederea apărării şoselei, angajîndu-ne pe un 
drum prin pădure, mergînd pe lîngă o fîneaţă împrejmuită 
ce continuă în amonte de clădirea amintită, şi ieşim la 
acelaşi drum. Pe şosea (Atenție!) coborîm cca 200 m, 
trecem de o nouă lucrare de apărare de torenți şi printre alte 
două, părăsim şoseaua începînd urcuşul pronunţat prin 
pădurea de conifere în amestec cu foioase. După ce am suit 
pe coama Piciorului Poienii, în şaua de la sud-est de cota 
1023 m, panta se mai domoleşte. Poteca ne scoate într-o 
curbă a drumului forestier ce urcă pe Pîrîul Rupturi de la 
confluenţa acestuia cu Pîrîul lui Martin (de la DC 138, 
dintre Ceahlău şi Telec). Sîntem la aproximativ jumătatea 
distanței dintre Durău şi Cascada Duruitoarea pe traseul 
nostru, dar am cheltuit trei sferturi din timpul necesar 
deplasării, din cauza pantei înclinate. Ne deplasăm în 
amonte pe drumul forestier, care urmăreşte acum numai 
malul drept al văii Pîrtului Rupturi, avînd vizibilitatea spre 
zona înaltă a masivului montan. Din capătul drumului, 
poteca urcă pe acelaşi versant al văii timp de aproximativ 
10 minute şi se întîlneşte cu poteca traseului turistic 14, ce 
vine din stațiune prin Poiana Vesuri, marcată cu cruce 
roşie. Ambele marcaje ne însoțesc pînă la Cascada 
Duruitoarea, care îşi face simțită prezenţa încă de departe. 
În continuarea drumului nostru, de la cascadă urmăm 
traseul turistic 14, mergînd prin Poiana Scăiuşului, apoi sub 
abrupturi pe Poliţa cu Ariniş (1555 m), pînă ieşim din 

pădure. Trecem pe lîngă o stînă, şi poteca ne scoate în 
Curmătura Piciorului Şchiop la traseul 5, marcat cu bandă 
albăstră. 

In curmătură, întîlnim poteca ce aduce toate traseele 
turistice venind de pe rama de sud-vest a munţilor, prin 
curmăturile La Scaune şi Stănile. Poteca marcată acum cu 
cele două semne (cruce roşie şi bandă albastră) ne mai 
poartă aproximativ 20 de minute pînă la cabana Dochia, 
situată la altitudinea de 1 750 m * 128). Am trecut pe lîngă 
Piatra Lăcrămată. 

Timp de parcurs pe etape: staţiunea Durău (780 m), 
O h drumul forestier Rupturi, 1h - Cascada Duruitoarea, 1h 
30' Poiana Scăiuşului, 2h 30' - Poliţa cu Ariniş (1555 m), 
3h 30' - Curmătura Piciorului Şchiop (1765 m), 4h - cabana 
Dochia (1750 m), 4h 30. 


16. Staţiunea Durău - Pîrîul Slatina - Pîrîul lui Martin - 
Curmătura la Scaune - Curmătura Stănile - Curmătura 
Piciorului Şchiop - cabana Dochia 

Marcaj: stațiunea Durău - Pîrîul Schit, pe şosea; confluenţa 
pîraielor Durău şi Slatina - Curmătura Stănile, punct roşu; 
Curmătura La Scaune - cabana Dochia, bandă albastră. 
Lungime: 13 km. Diferenţă de nivel: 1100 m. Timp de 
parcurs: Sh '- Sh 30'. Obiective turistice: Brîna Ocolaşului 
Mare, Jgheabul lui Vodă, Gardul Stănilelor, Piatra 
Lăcrămată. Caracteristici: traseu mai uşor de acces la 
cabana Dochia prin Curmătura La Scaune şi pe la Jgheabul 
lui Vodă. Poate fi folosit tot timpul anului. 


Traseul începe din centrul stațiunii Durău, de lîngă 
mănăstirea Durău din localitate şi urmăreşte şoseaua 
asfaltată (DJ 155F) pe o lungime de 2 km pînă la 

intersecția cu DC 138 dintre localitățile 'Telec şi Ceahlău. 
Aici, la confluenţa ptraielor Durău cu Slatina, ia naştere, în 
continuare, Pîrîul Schit. Ne găsim la extremitatea din 
amonte cu satului Ceahlău, reşedinţă de comună, care se 
întinde de la malul Lacului Izvorul Muntelui pe ambele 
maluri alc văii Pîrîului Schit şi la limita dintre sat şi 
stațiunea Durău. 

La această intersecţie de drumuri se întîlneşte traseul 
turistic 11, marcat cu cruce roşie, care se desfăşoară între 
localitățile Grinţieş şi Durău peste Obcina Boiştea; traseul 
17, marcat cu cruce albastră, mergînd prin Valea Slatina şi 
Obcina Lacurilor, este comun cu al nostru o bucată de 
drum. 

Acesta este cel mai vechi drum de acces spre zona 
înaltă a Munţilor Ceahlău, numit Drumul Schitenilor, pe 
care locuitorii fostului sat Schit (în prezent Ceahlău) urcau 
la stîna lor aşezată într-o poiană (prin care trece traseul 
nostru) mai sus de Curmătura Stănile. Poteca a fost 
amenajată în anul 1835 pentru călătoria domnitorului 
Mihail Sturdza şi refăcută în 1844. Marcajele turistice au 
fost efectuate în anul 1975 de elevii şcolilor din Roman. 

Pe o distanță de peste 5 km ne deplasăm pe drumul 
comunal menţionat, nemodernizat dar în stare bună: 

(1) Spre amonte, în lungul Pîrîului Slatina, pe malul, 
drept, între pantele inferioare ale Piciorului Poienii, pe 
stînga, şi Obcinei Boiştea, pe dreapta. Traversăm pîrîul pe 
malul stîng, apoi depăşim un firipel de apă ce coboară 
dinspre Vîrful Rotunda (1112 m) şi sosim la confluența 
Pîrtului lui Martin cu Pîrîul Slatina. Am parcurs 1,7 km şi 
traseul turistic 17 (marcat cu cruce albastră) se desparte, 
urmînd drumul forestier de pe malurile Pîrîului Slatina încă 
aproximativ 4 km; 

(2) Traversăm Pîrîul Slatina şi Pîrîul lui Martin 
(debitul său este dublu față de celălalt) la borna kilometrică 
2 (730 m) şi ne deplasăm pe drumul ce însoţeşte spre 
amonte malul drept al celui de al doilea pîrîu. Pe stînga, 
sub Piciorul Poienii, sînt fineţe, pe dreapta, sub Piciorul 
Calului, pădure compactă, valea se îngustează, fîneţele 
dispar şi pe pîrîu întîlnim din loc în loc praguri din beton 
pentru corectarea caracterului său torențial din perioade 
ploioase. Intrăm într-o poiană, traversăm pîrîul şi pe 
dreapta, întîlnim o pepinieră silvică. Aici a existat cîndva o 
păstrăvărie. Sosim la confluenţa Pîrîului Rupturi (pe care 
urcă un drum forestier de cca 3 km pînă aproape de 
Cascada Duruitoarea) cu Pîrîul lui Martin de la intersecția 
anterioară. Am parcurs încă 1,7 km. Intre cele două pîraie 
se desfăşoară Piciorul Şchiop pornit din platou, de sub 
Bîtca Ghedeon, care poartă o potecă nemarcată. 

(3) Drumul nostru continuă numai pe malul drept al 
Pîrîului lui Martin, străjuit, pe stînga, de Piciorul Şchiop şi 
pe dreapta de Piciorul Calului, în sensul de mers, încă 1,9 
km. In poiana din locul numit La Învîrtitoare, la km 5 + 
300 m, drumul traversează pîrîul şi se angajează în 
serpentinele care-l vor scoate, domolit, pe pantele 
Piciorului Calului şi ale Obcinei Lacurilor, în Curmătura 
La Scaune, la altitudinea sa maximă. În continuare, drumul 
va coborî pe Valea Bistrei. O dată cu drumul, traversăm 
Pîrîul lui Martin pe malul stîng, îl părăsim apoii şi urcăm 
direct în pădure. După cca 200 m, trecem peste firul văii şi 
începem un urcuş mai pronunțat pe un picior de munte, 
traversăm o serpentină a şoselei şi intrăm într-o mică 
poiană. 

Traversăm un mic picior de munte şi obîrşia Pîrîului 
lui Martin, care se formează în Jgheabul lui Vodă şi iese în 

poiana de la curmătura La Scaune. Ne aflăm la altitudinea 
de 1247 m (pe stîlpul indicator scrie altă cotă) şi sîntem 
informaţi că pînă la cabana Dochia drumul poate fi parcurs 
în 2h 30' - 3h (!), iar pînă la Bicazul Ardelean în 4h 30! - 
5h. În Curmătura La Scaune se întîlnesc mai multe trasee 
turistice: traseul 5 (bandă albastră) - de la Bicazul Ardelean 
la cabana Dochia; traseul 10 (triunghi roşu, bandă albastră) 
- de la Pintic, pe Valea Bistricioarei, peste Obcina Tablei şi 
Obcina Lacurilor; traseui 17 (cruce albastră) - de la Durău 
pe Valea Slatina şi peste Obcina Lacurilor, în ultima 
porțiune nemarcat, şi traseul pe care am sosit noi. Tot de 
aici, pe traseul 10, dar mergînd în sens invers, din 
Curmătura Pinticului se poate ajunge în Munţii Hăşmaş. 
Din curmătură; spre nord-est, la cca 400-500 m pe curbă de 
nivel, vom găsi partea inferioară a Jgheabului lui Vodă 
(extremitatea superioară o vom traversa în continuarea 
traseului nostru). Spre Vîrful Strungile, în poiană, este 
amenajat un loc de popas cu o masă şi bănci. 

Continuăm deplasarea pe poteca traseului ce urmăm, 
însoțiți de marcajul traseului, punct roşu, şi de banda 
albastră a traseului 5. Din şosea, traversăm poiana, intrăm 
în pădure şi urcăm o scurtă (dar dură) pantă, apoi poteca 
urmăreşte versantul drept al uneia dintre obiîrşiile Bistrei 
Mari, în această porțiune seacă. Sîntem înconjurați de 
pădure de conifere. Traversăm valea, urcuşul se 
accentuează şi ieşim în poiana ce găzduieşte Curmătura 
Stănile (1405 m). Din Curmătura Stanile ia naştere o 
potecă (traseele 20 şi 7), pe care continuă marcajul turistic 
cu punct roşu pînă în Poianu Maicilor, în partea de est a 
masivului montan, potecă ce trece pe rînd prin Poiana 
Stănile, Poiana Bîtca Neagră şi Curmătura Văratec (drumul 
pînă în Poiana Maicilor durează aproximativ 2 ore). Se 

deschide privelişte spre Abruptul Ocolaşului Mare şi brîna 
sa, precum şi asupra crestei care coboară spre Turnul lui 
Budu. 

In continuare, traseul este comun cu traseul turistic 5 
şi vom urmări descrierea pentru acesta. Vom urca prin 
poiana cu stîna Schitenilor, peste Piciorul Stănilelor şi 
partea superioară a Jgheabului lui Vodă şi vom ieşi pe 
platoul Ceahlăului, la Curmătura Piciorului Şchiop, unde 
vom întîlni poteca traseujui 14 (cruce roşie). Pe platou, pe 
lîngă Piatra Lăcrămată, mai avem de mers cca 20 minute 
pînă la cabana Dochia. 

Timp de parcurs pe etape: staţiunea Durău (780 m), 
O h - confluenţa Pîrîului Durău, Oh 30' - confluența Pîrîului 
lui Martin (737 m), 1h - confluenţa Pîrîului Rupturi, 1h 30° 
- La Invîrtitoare, 2h - Curmătura La Scaune (1247 m), 2h 
45' - 3h - Curmătura Stănile (1405 m), 3h 15' - 3h 30' - 
Curmătura Piciorului $chiop (1 765 m), 4h 30' - Sh - 
cabana Dochia (1750 m), 5h - Sh 30. 


17. Staţiunea Durău - Pîrîul Slatina - Obcina Lacurilor 
- Curmătura La Scaune - Curmătura Stănile - 
Curmătura Piciorului Şchiop - cabana Dochia 

Marcaj: stațiunea Durău - Pîrîul Schit, pe şosea; confluenţa 
pîraielor Durău şi Slatina - Obcina Lacurilor - Curmătura 
La Scaune, cruce albastră; Curmătura La Scaune - cabana 
Dochia, bandă albastră. Lungime: 15 km. Diferenţă de 
nivel: 1100 m. Timp de parcurs: Sh 30' - 6h 30' Obiective 
turistice: Jgheabul lui Vodă, Brîna Ocolaşului Mare, 
Gardul Stănilelor, Piatra Lăcrămată. Caracteristici: traseu 
puţin circulat, care trece peste Obcina Lacurilor, spre zona 
înaltă a masivului montan. 

Din staţiunea turistică Durău, de unde începe traseul, 
drumul de parcurs este comun cu cel al traseului 16 pînă la 
confluența Pîrîului lui Martin cu Pîrîul Slatina; 2 km pe 
şoseaua asfaltată spre localitatea Ceahlău (DJ 155F) şi 1,7 
km pe drumul comunal dintre localităţile Ceahlău şi Telec 
(DC 138). Acest traseu turistic, ca şi precedentul, a fost 
marcat de elevii şcolilor din Roman, în anul 1975. 

De la gura Pîrîului lui Martin ne deplasăm pe drumul 
forestier ce se desfăşoară aproape în totalitate pe malul 
stîng al Pîrîului Slatina, la început printr-o zonă cu finete, 
apoi prin pădurea ce îmbracă, spre firul văii, pantele 
Piciorului Calului, pe stînga, şi pantele Obcinei Tîrşoasa, 
pe dreapta, în sensul de mers. La început, valea este largă, 
apoi se îngustează. Multe fire de apă coboară de pe Obcina 
Tîrşoasa, parte dintre ele fiind sărate, de unde şi numele de 
Pîrîul Slatina. Urcăm panta lină a drumului pe o lungime 
de aproximativ 7 km, cînd un alt drum forestier se desparte, 
traversează apa şi urmează malul stîng al unui afluent pe 
dreapta al Pîrîului Slatina. Drumul forestier de pe valea 
principală continuă încă aproximativ o jumătate de 
kilometru. Îl urmăm, apoi vom merge tot pe malul stîng al 
văii încă cca 1 km pe un drum de pădure. 

Sîntem la confluenţa a două văi de la obiîrşia Pîrîului 
Slatina. Începem un urcuş dur, pieptiş, pe piciorul de munte 
format între cele două văi, pe o defrişare în pădure (a 
existat cîndva un funicular pentru scos lemnul), înierbată, 
în care au crescut molizii plantați după încetarea 
exploatării. Semnele marcajului turistic sînt aplicate numai 
pe copacii groşi de pe limita din dreapta defrişării. Traseul 
urcă direct pe pantă o diferență de nivel de 300 m. Am 
ajuns pe Obcina Lacurilor într-o poiană prelungă situată pe 
creastă. Sîntem în mijlocul pădurii şi nu avem vizibilitate 

în jur. Defrişarea traversează creasta şi coboară la drumul 
forestier de pe Pîrîul Largu, afluent al Bistrei Mari. 

Ne găsim pe cumpăna apelor dintre bazinul 
hidrografic al Bistricioarei şi cel al Bicazului. Intîlnim 
poteca venind de pe Obcina Tablei (bandă albastră) şi care 
poartă traseul turistic 10 dintre Pintic şi Curmătura La 
Scaune. De aici, direcția noastră de deplasare se modifică 
cu 90°, îndreptîndu-se dinspre sud-est înspre nord-est. Pînă 
în Curmătura La Scaune vom urmări o potecă de creastă 
foarte clară, trecînd prin vîrful dominant al Obcinei 
Lacurilor (1311 m), pe la o stînă aşezată pe creastă, chiar în 
potecă, şi prin Vîrful Strungile (1318 m), drumul fiind 
acelaşi cu cel al traseului turiistic 10. Atenție! Pe această 
porțiune nu este definitivat marcajul cu cruce albastră. Se 
păstrează un marcaj vechi cu bandă albastră, incomplet, o 
continuare a unui sfîrşit de traseu ce provine din Munţii 
Hăşmaş. 

În Curmătura La Scaune (1247 m) se intersectează 
mai multe trasee turistice: traseul 5 (bandă albastră) - de la 
Bicazul Ardelean, prin Telec şi Valea Bistrei la cabana 
Dochia; traseul 16 (punct ; roşu) - de la Durău pe Pîrîul lui 
Martin, marcaj ce va continua pînă în Curmătura Stănile, şi 
traseul ce-l străbatem, pe o anumită porțiune comun cu 
traseul 10. Extremitatea inferioară a Jgheabului lui Vodă se 
găseşte foarte aproape (400-500 m pe curbă de nivel). 

Ghidaţi de marcajele turistice cu bandă albastră şi 
punct roşu ale traseelor 5 şi 16, traversăm poiana din 
Curmătura La Scaune, urcăm o pantă mai accentuată, 
scurtă, prin pădure, apoi, pe versantul drept al uneia dintre 
obîrşiile seci ale Bistrei Mari, o traversăm şi în urcuş din 
nou mai pronunțat, ieşim în poiana Curmăturii Stănile 
(1405 m). Poteca marcată cu punct roşu, ce poartă traseele 

20 şi 7 ne părăseşte, ea coborînd în Poiana Stănile 
continuînd prin Poiana Bîtca Negră, Curmătura Vărtec 
(făcînd legătura cu traseul turistic 6) şi prin Poiana 
Maicilor (cu legătură la traseul turistic 19). Din Curmătura 
Stănile avem vizibilitate spre abruptul şi brîna Ocolaşului 
Mare, precum şi către creasta ce coboară spre Turnul lui 
Budu. 

Traseul este comun, în continuare, cu traseul turistic 
5 (bandă albastra). Pe scurt, urcăm în poiana ce adăposteşte 
stîna Schitenilor, apoi vom traversa Piciorul Crestăturii şi 
partea superioară a Jgheabului lui Vodă şi vom ieşi în gol 
alpin, în Curmătura Piciorului Șchiop (1765 m), pe platoul 
Ceahlăului. În continuare, trecînd pe lîngă Piatra 
Lăcrămată, vom ajunge, în 15-20 minute, la cabana 
Dochia, urmînd poteca de platou. 

Timp de parcurs pe etape: staţiunea Durău (780 m), 
O h - confluenţa Pîrîului Durău, Oh 30' - confluența Pîrîului 
lui Martin (737 m), 1h - cap DF Slatina, 2h - Obcina 
Lacurilor (1311 m), 2h45' - 3h - Curmătura La Scaune 
(1247 m), 3h 30' - 4h - Curmătura Stănile (1405 m), 4h - 4h 
30' - Curmătura Piciorului Şchiop (1765 m), Sh - 6h - 
cabana Dochia (1750 m), 5h 30' - 6h 30. 


18. Staţiunea Durău - Pîrîul Schit - Obcina 
Boiştea - Grinţieş 
Marcaj: cruce rosie. Lungime: 1 km. Diferenţă de nivel: 
440 m. Timp de parcurs: 2h 30', Caracteristici: traseu de 
ieşire din Masivul Ceahlău, pe Valea Bistriţei spre Tulgheș, 
Borsec şi Transilvania. 


Din Durău urmărim, în cobortre prin pădure, şoseaua 
judeţeană asfaltată care ne scoate, după aproximativ 2 km, 

la confluenţa pîraielor Durău cu Schit. Urcăm pantele 
înclinate şi despădurite, din sud-est, ale Obcinei Boiştea, 
urmînd firul unei văi mărginite de molizi înalți şi ajungem 
la un mic izvor amenajat de localnici, apoi într-un drum de 
exploatare ce trece pe lîngă un saivan. leşim într-o zonă în 
care pădurea a fost tăiată, dar rămînînd, printre tinerii 
molizi plantați, rădăcinile copacilor tăiaţi, şi poposim într-o 
şa de pe culmea Obcinei Boiştea, la aproximativ 1 000 de 
metri altitudine. Sîntem în punctul de altitudine maximă al 
traseului. În continuare, coborîm pe piciorul de munte ce se 
formează între Valea Morarului, spre stînga, şi Valea 
Ungurenilor, spre dreapta (la început este mai îngust şi în 
continuare devine mai plat). Poteca ne scoate printre 
fîneţele împrejmuite cu garduri din răzlogi, ale locuitorilor 
comunci Grinţieş. leşim pe Țarina Ungurenilor şi coborîm 
în Valea Bistricioarei, nu înainte de a privi spre deosebita 
imagine a Văii Bistricioarei, în care confluează pîraiele 
Grinţieşul Mare şi Grinţieşul Mic. Acolo sînt împrăştiate 
gospodăriile locuitorilor din satele componente ale 
comunei Grinţieş. 

Urmăm drumeagul de pe malul drept al Rîului 
Bistricioara, traversăm apa pe un pod şi prindem o uliţă ce 
ne scoate la grădinița localităţii şi la colecția şcolară, de 
etnografie din Grinţies. Sîntem pe şoseaua națională 15 şi 
pînă în centrul localității mai avem cca 250 m. Biserica din 
Grințieş este declarată monument de arhitectură. Şoseaua 
națională ne poate purta spre Borsec, Vatra Dornei, Tîrgul 
Neamţ şi Piatra Neamţ, ocolind lacul de acumulare Izvorul 
Muntelui şi trecînd peste barajul lacului şi prin oraşul 
Bicaz. 

Timp de parcurs pe etape: staţiunea Durău (780 m), 
O h - Pîrîul Schit (c. 690 m), 0h30' - Obcina Boiştea (985 

m), 1h 30' - Grinţieş (550 m), 2h 30. 


8.5. TRASEE PORNIND DE LA CABANA 
IZVORUL MUNTELUI 


19. Cabana Izvorul Muntelui - Poiana Maicilor - 
Ocolaşul Mic - Hornul Ghedeonului - cabana Dochia 

Marcaj: bandă roşie. Lungime: 6 km. Diferenţă de nivel: 
950 m. Timp de parcurs: 4h - 4h 30'. Obiective turistice: 
Jgheabul Armenilor, Abruptul Ocolaşului Mic, Claia lui 
Miron, Turnul lui Budu, platoul Ocolaşului Mic, Coloana 
Dorică şi Abruptul Ocolaşului Mare, Hornul Ghedeonului. 
Caracteristici: principalul traseu de acces de pe Valea 
Izvorul Muntelui, ce trece pe la numeroase obiective 
turistice şi puncte de belvedere, folosit tot timpul anului. 


Pînă la cabana Izvorul Muntelui ne putem deplasa pe 
şoseaua modernizată DJ 155F, din Bicaz pînă aici fiind 
doar 12 km. În perioadele cînd fluxul de turişti este mare 
cursele regulate de autobuze nu mai încheie traseul lor în 
punctul La Furcituri (la 2,5 km aval de cabană pe Valea 
Izvorul. Muntelui), ci merg pînă la cabană. De la cabana 
Izvorul Muntelui, aşezată la marginea pădurii şi în zona de 
confluență a Pîrîului Maicilor cu Pîrîul Izvorul Muntelui, 
există trei poteci turistice marcate spre zona înaltă a 
masivului montan, la cabana Dochia, precum şi alte poteci 
fără marcaj, mai greu de identificat şi evident, de parcurs. 
Le menţionăm: în afară de traseul nostru, potecile turistice 
marcate pe la Piatra cu Apă şi Detunate (traseul 21) şi pe la 
Stînca Dochia şi Jgheabul cu Hotaru (traseul 22), ca şi 
potecile  nemarcate prin Polita cu Crini, Fundul 
Ghedeonului,  Brîna  Ocolaşului Mic sau Jgheabul 

Armenilor. 

Pe traseu, marcat cu bandă roşie, de la cabană 
traversăm pe şosea Pîrîul Izvorul Muntelui şi prin pădurea 
de fag şi molid, tăiem serpentinele şoselei urmînd un drum 
de pădure ce se desfăşoară pe malul stîng al Pîrîului 
Marcilor. Impreună cu drumul, însoţim pîrîul, spre amonte, 
printre Piciorul Scurt, la dreapta, şi Piciorul Maicilor, la 
stînga. Urcăm uşor aproximativ 30-45 minute şi, într-un 
mic luminiş, traversăm firul apei pe malul opus. 


Prin Jgheabul Armenilor. Dacă vom urma în 
amonte firul văii, în continuare îngust (5-6 m), stîncos şi 
fără vegetaţie arborescentă (parcurgerea sa nu crează 
probleme dificile), vom putea intra în Jgheabul Armenilor). 
Prin acest jgheab, cei inițiați pot ieşi, după urcarea unei 
pante mai abrupte, prin Abruptul Ocolaşului Mic, în platoul 
dintre Ocolaşul Mare şi Turnul lui Budu, la poteca turistică 
marcată a traseului nostru, care a ocolit Ocolaşul Mic. 
Atenţie! Nu recomandăm parcurgerea acestei variante 
decît pe vreme bună şi însoţiţi de o persoană care cunoaşte 
bine ieşirea din jgheab în zona platoului. O încercare 
hazardată ne poate scoate, eventual, în Poliţa lui Cocală 
(frumoasă, e drept), sau sub un perete vertical şi un horn 
inaccesibil din Ocolaşul Mic. 


Poteca traaeului urcă în lungul coastei pe Piciorul 
Maicilor, prin pădure, apoi direct în susul pantei şi, din 
nou, pe coasta versantului nordic al piciorului de munte, 
spre dreapta. Un ultim urcuş direct ne scoate în partea 
inferioară a Poienii Maicilor, o poiană largă şi înierbată, 
orientată de la nord-est spre sud-vest şi în cîteva minute, 
sosim la adăpostul pentru turişti construit în anul 1987 la 

liziera sa de nord-vest, unde se întîlnesc trei marcaje 
turistice: bandă roşie, cruce albastră (traseul 6, dintre satul 
Neagra şi cabana Dochia) şi punct roşu (traseul 20, spre 
Curmătura Văratec, Poiana Stănile şi Curmătura Stănile). 

Sîntem pe Piciorul Marcilor, la altitudinea de 1326 
m, acesta continuîndu-se spre est cu Bîtca Popii (1113 m). 
Din poiană, prin Bîtca Popii pînă La Furcituri, a existat 
cîndva un marcaj turistic cu punct roşu, acum se mai pot 
găsi din cînd în cînd semnele acestuia prin desişul pădurii, 
pe creastă, dar poteca a dispărut. De fapt, intenția de 
realizare a unui marcaj turistic pe Bîtca Popii şi Piciorul 
Marcilor exista din anul 1936. Peste şa, pe celălalt versant 
(de sud) al piciorului, tot în Poiana Maicilor, vom putea 
observa foarte aproape o stînă (stîna Ţuţuienilor), la obîrşia 
unei văi ce confluează cu partea superioară a Pîrîului 
Furcituri. Stîna este folosită în fiecare an. 

Din Poiana Maicilor avem vizibilitate spre zona 
înaltă - Turnul lui Budu. Claia lui Miron, stîncăriile şi 
spectaculosul abrupt al Ocolaşului Mic, continuat spre 
partea superioară a Piciorului Scurt. Pe acesta din urmă, în 
partea sa inferioară, vom distinge un brîu (arboret) de zadă 
sau larice (crin, cum îi spun moldovenii din zonă). 
Abruptul Ocolaşului Mic presărat cu brîne, jgheaburi 
turnuri Şi vegetație, ne oferă o privelişte impresionantă. N- 
ai crede, dar din partea superioară a Jgheabului Armenilor, 
care se vede, poţi trece pînă sub Turnul lui Budu, dacă 
cunoşti bine locurile şi în special, Poliţa lui Cocală, în 
aproximativ o jumătate de oră. De la stînă, urcă o potecă 
ciobănească prin şaua din Poiana Maicilor, continuă peste 
Pîrîul Maicilor şi Jgheabul Armenilor şi iese pe coama 
Piciorului Scurt. 

Părăsind Poiana Maicilor poteca traseului nostru suie 

aproape de coama Piciorului Maicilor, cînd pe coastă, cînd 
pe serpentine. Ne va întovărăşi în restul druinului pînă la 
cabana Dochia şi marcajul cruce albastră. Pe Piciorul 
Maicilor poteca se strecoară pe pantele abrupte din pădure, 
printre doborituri de vînt, ieşind prin luminişuri în zone 
stîncoase şi, în final, cînd am ajuns sub masivul stîncos 
numit Turnul lui Budu, situat pe stînga în sensul de mers, 
ne apare printre molizi silueta caracteristică a Clăii lui 
Miron. Am sosit pe o potecă în lungul coastei, de fapt pe o 
brînă numită “La Strungă", apoi pătrundem într-un jgheab 
din care se ridică stînca monolit din conglomerat, situat la 
una dintre obîrşiile Văii Pîrîului Maicilor. Urcăm în 
serpentine scurte pe poteca recent amenajată (1987) şi 
ieşim printre jnepeni. Am intrat în interiorul perimetrului 
rezervației ştiinţifice Ceahlău. 


Claia lui Miron. De fapt, există două ţancuri din 
conglomerat specific Masivului Ceahlău, foarte apropiate, 
şi unii le numesc Clăile lui Miron deoarece sînt 
asemănătoare cu două căpiţe de fîn cam înalte şi ascuţite. 
In realitate, cea mai mare este Claia lui Miron. De la 
locuitorii împrejurimilor se ştie că un cioban bătrîn, numit 
Miron, venea aici de pe Valea Bistriţei cu oile sale şi 
deseori, seara, se aşeza la baza stîncii izolate şi doinea 
frumos din fluier. Cînd, în iulie 1973, trei alpinişti au urcat 
la coardă pînă în vîrful monoiitului de aproape 100 m, într- 
o escaladă ce şi-o doreau în premieră, au găsit în 
conglomerat o “klippă" de calcar ca cea de pe Ocolaşul 
Mic, flori de colţi şi. . . un piton al altor alpiniști”. Escalada 
a fost efectuată în trei lungimi de coardă. 


E. Cristea, Claia lui Miron. O metaforă a Ceahlăului. 

După ce admirăm siluetele celor două blocuri 
stîncoase, printre jnepeni, ieşim în golul alpin al terasei 
Ocolaşului Mic, dintre Ocolaşul Mare şi Turnul lui Budu, 
masiv stîncos rămas spre stînga noastră. 


Turnul lui Budu (1715 m). În peretele vestic al 
masivului stîncos, s-a deschis în anul 1954, un traseu alpin 
de gradul 4 A. In legătură cu Turnul lui Budu, printre 
localnici circulă o legendă: Budu, oştean viteaz din vremea 
lui Alexandru cel Bun, s-a îndrăgostit de domnița Ana, una 
dintre fetele domnitorului. Dragostea fiind reciprocă şi 
dorind să se căsătorească, şi-au jurat iubire şi credință. În 
timpul unei bătălii cu duşmanii, care intraseră în Moldova, 
viteazul Budu a căzut pe cîmpul de luptă, iar domniţa a 
rămas foarte îndurerată. Deşi ea nu dorea să ia pe altcineva 
de bărbat, contrar voinţei sale, tatăl său a hotărît s-o mărite. 
Deznădăjduită, s-a rugat de o vrăjitoare să o scape de 
necaz. Vrăjitoarea a adus chipul lui Budu şi împreună cu 
Ana, au zburat călare pe o nălucă spre crestele Ceahlăului. 
În zori, cînd cocoşii au început a cînta, s-a produs o 
detunătură puternică; cei doi fugari au fost prefăcuţi în 
stînca ce poartă azi numele de Turnul lui Budu (după unii, 
Turnul lui Budu şi Ana). 


Lăsăm în urmă Turnul lui Budu, cu aspectul lui de 
cetate ruinată, conglomeratul slab cimentat fiind ros de 
vînturi, ploi şi diferențele de temperatură, şi traversăm a 
treia terasă, cea inferioară a platoului Masivului Ceahlău. 
În față, se descoperă o parte din Abruptul Ocolaşului Mare 
(dar nu cea mai reprezentativă, cea mai spectaculoasă), în 
care identificăm uşor Coloana Dorică. Poteca se continuă 

lin printre blocuri de stîncă (geologii le numesc “klippe de 
calcar") împrăştiate în calea noastră. La aproximativ 50 m, 
în stînga potecii, vom putea găsi un izvor şi un loc de 
popas cu masă şi bănci. 

Pe poteci nemarcate putem intra pe brîna Ocolaşului 
Mare, sub abrupt, ieşind la Jgheabul lui Vodă, Gardul 
Stănilelor şi Curmătura Piciorului Şchiop, putem urca La 
Pavilion şi pe Vîrful Ocolaşul Mare, cel mai înalt din 
Ceahlău (1907 m), prin Jgheabul Lupilor, putem să ne 
strecurăm pe sub abruptul estic sau putem să ne deplasăm 
pe Ocolaşul Mic. Undeva la nord de Ocolaşul Mic, iese 
potecuţa, din Jgheabul Armenilor, amintită anterior şi de la 
stîna de pe Piciorul Scurt. Poteca traseului pe care-l urmăm 
intră în pădure, coborînd uşor în linie dreaptă. Trecem pe 
lîngă un grup de stînci (în stînga), coborîm o pantă 
domoală, apoi în serpentine şi întîlnim, De dreapta, o 
potecă pastorală ce face legătura cu stîna din Ocolaşul Mic. 
Sîntem tot în pădure şi la început, mergem aproape pe 
curbă de nivel, apoi întîlnim un perete stîncos pe stînga, 
trecem pe la baza lui. În faţă, printre copaci, se profilează 
Piatra Lată din Ghedeon şi Culmea Răchitiş. Am depăşit o 
zonă de grohotiş în mare parte fixat de vegetație. Ne găsim 
deasupra abruptului din Fundul Ghedeonului, unde se află 
obîrşia Izvorului Muntelui ce trece pe la cabana eponimă. 
Traversăm Jgheabul Ghedeonului, ce se formează din 
Hornul Ghedeonului şi coboară prin zona de abrupt de la 
Fundul Ghedeonului, urcăm pe lîngă horn pe poteca 
reamenajată în anul 1987. În 10 minute ieşim pe Piatra 
Lată din Ghedeon, de unde avem o privelişte cuprinzătoare 
spre Detunate şi spre Piatra cu Apă de sub Turnul Răchitiş, 
spre Obcina Chica Baicului şi Lacul Izvorul Muntelui. Am 
intrat într-un jnepeniş des în amestec cu molid, dar poteca 

bună ne ajută să ne strecurăm mai departe. O cruce de fier 
marchează un accident petrecut în anul 1983. 

Pînă la cabana Dochia, care se profilează pe pantele 
inferioare ale Vîrfului Toaca (1900 m) şi Vîrfului Lespezi 
(1805 m), poteca se desfăşoară la marginea platoului, 
lăsînd spre dreapta Piatra Lată din Ghedeon. Am trecut 
printr-o şa în care se amplasează, deseori, corturile 
turiştilor sosiți în zona înaltă a Munţilor Ceahlău. Este 
singura potecă turistică din care se vede cabana Dochia, 
capătul traseului, cu mult înainte de a ajunge lîngă ea. La 
cabană se întîlnesc potecile turistice marcate ce urcă în 
zona înaltă a Munţilor Ceahlău. 

Timp de parcurs pe etape: cabana Izvorul Muntelui 
(797 m), O h - Poiana Maicilor (1326 m), 1h 30' - Claia lui 
Miron, 2h 30' -Hornul Ghedeonului, 3h 30' - 4h - cabana 
Dochia (1 750 m), 4h - 4h 30. 


20. Cabana Izvorul Muntelui - Poiana Maicilor - 
Curmătura Văratec - Poiana Stănile - Curmătura 
Stănile - Curmătura Piciorului Șchiop - cabana Dochia 
Marcaj: cabana Izvorul Muntelui - Poiana Maicilor, bandă 
roşie; Poiana Maicilor - Curmătura Stănile, punct roşu; 
Curmătura Stănile - cabana Dochia, bandă albastră. 
Lungime: 11,5 km. Diferenţă de nivel: 1000 m. Timp de 
parcurs: Sh - Sh 30'. Obiective turistice: Jgheabul 
Armenilor, Abruptul Ocolaşului Mic, cheile şi cascadele 
Pîrîului Stănile, Piatra Sură, Poiana Stănile, cheile şi 
cascadele Bistrei Mari, Abruptul Stănilelor, Abruptul 
Ocolaşului Mare, Jghea-bul lui Vodă, Gardul Stănilelor, 
Piatra Lăcrămată. Caracteristici: traseu mai lung, dar 
foarte pitoresc, de pătrundere în zona mai înaltă a 
masivului montan, accesibil în tot timpul anului. 

De la cabana Izvorul Muntelui, amplasată la 
confluenţa Pîrîului Maicilor cu Pîrîul Izvorul Muntelui, 
pînă în Poiana Maicilor se urmăreşte prima parte a 
descrierii traseului turistic 19 marcat cu bandă roşie. Se 
însoţeşte drumul de pădure de pe malul stîng al Pîrîului 
Maicilor, se traversează şi se urcă pantele de nord ale 
Piciorului Maicilor. Din Poiana Maicilor se deschide o 
privelişte spectaculoasă asupra abrupturilor care se 
formează din Turnul lui Budu, Ocolaşul Mic şi Piciorul 
Scurt. In poiană la 1326 m altitudine, a fost ridicat un 
adăpost menit să-i ferească de ploaie pe turişti. 

Din Poiana Maicilor, poteca turistică, purtînd două 
marcaje, punct roşu şi cruce albastră, continuă aproape de 
curbă de nivel, la început pe liziera pădurii, apoi prin 
pădure, traversînd principalele obîrşii ale Pîrîului Furcituri. 
Am lăsat spre vale, în Poiana Maicilor, o stînă (stîna 
Tuţuienilor) şi ceva mai sus un izvor. leşim într-o nouă 
poiană mai întinsă decît cea pe care tocmai am pără-sit-o - 
Poiana Văratec - care îmbracă atît Curmătura Văratec 
(1335 m), cît şi vîrful cu acelaşi nume (1362 m), situat la 
cca 300 m de curmătură. În Curmătura Văratec se formează 
două poteci: una coboară prin Vîrful Neagra şi pe Pîrîul 
Neagra la satul cu acelaşi nume, marcajul turistic fiind 
cruce albastră (traseul 6 în sens invers) şi cealaltă, a 
traseului ce-l străbatem, marcată cu punct roşu. O potecă 
nemarcată, puțin circulată şi mai greu de urmărit, urcă pe 
piciorul de munte pînă la Turnul lui Budu (timp de parcurs 
aproximativ o oră), un grup stîncos ce se vede foarte bine. 
Continuînd a urmări marcajul traseului nostru coborîm spre 
marginea poienii şi intrăm în pădure. Vom traversa 
obîrşiile Pîrîului lui Budu, care adună apele de pe versanţii 
de sud ai Turnului lui Budu şi le duce în Pîrîul Neagra 

Mare. Se coboară uşor, aproape pe curbă de nivel, prin 
pădurea de molizi bătrîni şi tineri, nu de mult plantați. Spre 
dreapta, către zona înaltă, am depăşit un ţanc stîncos de 
formă piramidală, desprins din Turnul lui Budu. Am 
traversat un mic pîrîu şi o rarişte de pădure. Poteca ne 
scoate în larga Poiana-Bîtca Neagră, ce se va continua spre 
nord cu Poiana Stănile. 

Poiana Bîtca Neagră îmbracă şaua străjuită spre sud- 
vest de Bîtca Neagră (1398 m) acoperită de pădure. Sub 
vîrf, în poiană şi aproape în şa, se ridică frumoasa 
construcție cu două niveluri a unei noi cabane forestiere. 
Spre vest, privirea ne este oprită de spectaculosul grup 
stîncos crenelat şi greu accesibil, numit Piatra Sură, cu 
altitudinea maximă de 1525 m în extremitatea sa de nord. 
De la cabană se deschide o perspectivă cuprinzătoare a 
Abruptului Stănilelor de sub platoul Ocblaşului Mic şi a 
extremității de sud-vest a Turnului lui Budu. De fapt, 
această zonă reprezintă punctul cel mai atractiv al traseului, 
cu poienile Bîtca Neagră şi Stănile şi cu priveliştile ce ni se 
oferă pe întreg cuprinsul lor. Este una dintre cele mai 
frumoase zone a Munţilor Ceahlău. În această “depresiune” 
dintre stîncile cenuşii ale Pietrei Sure şi abrupturile ce 
coboară din platoul masivului montan vom întîlni imagini 
mirifice şi. . . multă linişte. Toato apele din preajmă sînt 
tributare Bistrei Mici prin intermediul Pîrîului Stănile ce-şi 
sapă o albie adînca şi inaccesibilă, cu chei şi cascade, între 
Piatra Sură şi Bîtca Neagră. 

Poteca ne poartă spre Poiana Stănile, pe curbă de 
nivel, trecînd pe lîngă un izvor şi traversînd un drum. Acest 
drum porneşte din drumul forestier de pe Pîrîul Bistra 
Mică, urcă în valea Pîrîului Chiliei, trece prin Poiana Bîtca 
Neagră şi continuă, prin pădure, paralel cu liziera de est a 

Poienii Stănilc, încheindu-se (1988) în poiana cu stîna 
Schitenilor. După ce am trecut drumul, traversăm o vale în 
care este amplasată, în aval, o stînă. Poteca se transformă 
într-un drumeag ce urmăreşte limita de est a Poienii 
Stănile, în care am intrat îndată ce am depăşit valea 
menţionată. Poteca părăseşte poiana în extremitatea sa 
nordică şi intră în pădure, iniţial tot pe curbă de nivel, apoi 
coboară şi traversează partea superioară a Pîrîului Bistra 
Mare. În aval, Cheile Bistrei Mari sînt la aproximativ 300 
metri. Inainte de a traversa firul văii, în stînga potecii, 
există un izvor amenajat, cu două jgheaburi. 

Din vale, poteca urcă prin pădure, în lungul coastei, 
trecînd prin mici luminişuri, şi iese în poiana ce găzduieşte 
Curmătura Stănile (1405 m). Aici vom părăsi marcajul cu 
punct roşu, care continuă, prin Curmătura La Scaune şi pe 
Pîrîul lui Martin (traseul 16 în sens invers), spre stațiunea 
turistică Durău (aprox. 3 ore). Se urmăreşte în continuare 
marcajul cu bandă albastră al traseului turistic 5, trecînd 
prin poian cu stîna Schitenilor, peste Piciorul Crestături, 
prin Şaua La Pălărie şi extremitatea superioară a 
Jgheabului lui Vodă, prin Curmătura Piciorului Şchiop, la 
cabana Dochia. Am, putut privi Abruptul şi Brîna 
Ocolaşului Mare, Gardul Stănilelor şi Piatra Lăcrămată. 
Din Curmătura Stanile se mai poate ajunge în aproximativ 
4 ore la Bicazul Ardelean pe traseul turistic 5 (în sens 
invers) şi în 3 ore la Pintic, pe traseul turistic 10 (în sens 
invers). 

Timp de parcurs pe etape: cabana Izvorul Muntelui 
(797 m), O h - Poiana Maicilor (1326 m), 1h 30 - 
Curmătura Văratec (1335 m), 2h - Poiana Stănile - 
Curmătura Stănile (1405 m), 3h 30' - 4h - Curmătura 
Piciorului Şchiop (1765 m), 4h 30' - Sh - cabana Dochia 

(1750 m), Sh - Sh 30. 


21. Cabana Izvorul Muntelui - Curmătura Lutul Roşu - 
Piatra cu Apă - Detunatele - cabana Dochia 

Marcaj: cabana Izvorul Muntelui - Curmătura Lutul Roşu, 
punct albastru; Curmătura Lutul Roşu — cabana Dochia, 
bandă albastră. Lungime: 4,5 km. Diferenţă de nivel: 950 
m. Timp de parcurs: 3h - 3h 30'. Obiective turistice: 
Poliţele cu Crini, Piatra cu Apă, Detunatele. Caracteristici: 
traseu de acces spre zona înaltă, de platou, a munților, cel 
mai scurt de la cabana Izvorul Muntelui, utilizabil în tot 
timpul anului. 


Sosiţi la cabana Izvorul Muntelui pe şoseaua 
modernizată ce trece prin localitate şi în lungul pîrîului cu 
acelaşi nume, vom constata că spre cabana Dochia şi zona 
platoului înalt al Munţilor Ceahlău se pot folosi trei poteci 
turistice. Pe fiecare dintre aceste trasee (19, 21 şi 22) vom 
întîlni multe obiective turistice. 

Poteca de la Curmătura Lutul Roşu, prin Piatra cu 
Apă şi Detunate la cabana Dochia, a fost marcată, cu cerc 
roşu, din anul 1931. De fapt, marcajul a fost unul dintre 
primele efectuate în Munţii Ceahlău, şi începea din satul 
Buhalniţa, situat pe Valea Bistriţei, şi continua pe Obcina 
Chica Baicului (actualul traseu marcat cu bandă albastră). 
Atenţie! Pe întreg traseul nu vom găsi apă. 

Pornind de la cabană, ne deplasăm, pe o mică 
porțiune, pe un drumeag în amonte, pe malul stîng al 
Pîrîului Izvorul Muntelui, prin pădure. În stînga, în albia 
pîrîului, se ridică o frumoasă lucrare de corectare a 
torenților. Urmăm poteca ce se desprinde din drumul de 
pădure şi urcă, traversînd pe rînd o viroagă, două 

luminişuri şi un, fir de vale sec. Păstrăm direcţia generală 
de mers nord-vest. Traversăm şoseaua amintită (DJ 155F), 
în această porţiune asfaltată, şi continuăm urcuşul uşor prin 
pădure. 

Poteca marcată cu punct albastru se sfîrşeşte în 
poteca turistică (marcată cu bandă albastră) ce vine de la 
Izvorul Alb pe Obcina Chica Baicului şi continuă, pe la 
Piatra cu Apă, la cabana Dochia. Aici am intrat într-o mică 
poiană, în care iubitorii drumeției au instalat o masă şi o 
bancă din metal, să nu mai poată fi distrusă de cei certaţi cu 
etica turistică. Locul se numeste La Arsuri şi este situat la 
aproximativ 200 m de Curmătura Lutul Roşu (1015 m 
altitudine), prin care se continuă drumul judeţean pe care l- 
am traversat cu puţin timp în urmă. Din curmătură pînă la 
satul Izvorul Alb (la debarcaderul de pe malul Lacului 
Izvorul Muntelui), pe poteca marcată cu bandă albastră, se 
fac aproximativ 3 ore. 

Urmăm poteca spre stînga, schimbînd direcția de 
deplasare cu 90* şi începem a urca pe Culmea Răchitiş, 
prin pădurea în amestec de conifere cu foioase. Poteca, 
presărată cu fragmente de lespezi, se desfăşoară în urcuş, la 
început direct, apoi în lungul coastei pe versantul de sud al 
piciorului. Ea urmează cîteva serpentine scurte şi continuă 
din nou în lungul coastei, dar pe acelaşi versant. Intrînd 
printre molizi, poteca preia aspectul unui culoar în pădure, 
iar pe panta înclinată rădăcinile copacilor apar sub formă 
de trepte. Sosim la marginea unei rarişti de pădure şi 
descoperim o bancă pentru odihna drumeților obosiţi. 

Printre copacii rari de pe panta înclinată pe care o 
urcăm în continuare putem identifica: Valea Izvorul 
Muntelui şi o porțiune din Piatra Lată din Ghedeon de la 
obiîrşia ei, mai departe - ţancuri abrupte de pe Piciorul 

Scurt şi Poiana Maicilor, prin care trec traseele turistice 19, 
20 şi 6. Traversăm coama piciorului de munte pe celălalt 
versant, poteca continuînd la început aproape pe curbă de 
nivel. Avem vizibilitate spre Vîrful Toaca (1900 m) şi 
Stînca Panaghia, în legătură cu care există o frumoasă 
legendă, către Valea Izvorului Alb şi Piciorul Sihastrului. 
Prin Valea Izvorului Alb urcă poteca traselor turistice 2 şi 
22. 

Urcăm pe poteca în serpentine o pantă dură, prin 
pădurea rară cu copaci doborîți de vînt şi bătrîneţe, pînă pe 
coama piciorului. Au fost amenajate trepte pe potecă. 
Pentru scurt timp, am ieşit pe versantul sudic al Culmii 
Răchitiş, apoi trecem din nou pe cel nordic, deplasîndu-ne 
aproape pe curbă de nivel. Revenim definitiv pe versantul 
de sud al piciorului, cînd acesta se lățeşte spre partea 
superioară. Ne deplasăm în urcuş în lungul coastei printre 
molizi şi zade. Acest conifer cu frunze căzătoare, este 
ocrotit atît pe Culmea Răchitiş, cît şi pe Piciorul Scurt, îl 
întîlnim frecvent în amestec cu alte conifere (molid, brad) 
şi în arborete ceva mai compacte, în aşa-numitele Poliţe cu 
Crini. 

Cîteva minute de urcuş uşor şi în potecă, ne 
întîmpină panoul ce ne avertizează că am ajuns la 
“Rezervația ştiinţifică integrală Polita cu Crini” din 
Ceahlău. 


Polițele cu Crini. În zona obiîrşiei Izvorului 
Muntelui, deasupra abrupturilor din Fundul Ghedeonului, 
la vest de cabana Izvorul Muntelui, pe mai multe terase 
MICI, aşezate în trepte, vegetează laricele sau zada (Larix 
decidua) în amestec cu molidul sau bradul. Localnicii îl 
numesc crin, iar teraselor le spun poliţe. Aici vom putea 

vedea cele mai frumoase exemplare de zadă din ţară, 
exemplare mature sau vîrstnice (am indentificat un 
exemplar cu diametrul de aproape 80 cm) şi exemplare 
tinere. Toamna, cînd acele au căzut (sfîrşitul lunii 
octombrie, începutul lui noiembrie), păşim pe un covor 
galben auriu. În zona de la Obiîrşia Izvorului Muntelui 
există 12 polite cu crini, şapte în apropierea traseului 
descris acum, pe versantul stîng al văii, şi cinci pe 
versantul opus. Le menţionăm pe primele şapte ... În afara 
“poliţei” de la Piatra cu Apă, pe unde trece poteca marcată, 
spre vale (de la est la vest) pot fi întîlnite: Polita La 
Zăvoare, Polita Răchitiş, Poliţa lui Cozma, Poliţa lui Pîrhan 
şi cele mai frumoase, Poliţa lui Prună şi Poliţa din 
Cremeniş!. Într-una din poliţele cu crini, mai jos de Turnul 
Răchitiş, într-o poiană din care se poate vedea bine cabana 
Dochia, am numărat peste 50 de exemplare de zadă mature 
(cu diametrul de 40-70 cm). 


Cu cca 50 m înainte de a ajunge la panoul menţionat, 
care indică prezența Poliţei cu Crini, se formează o potecă 
ce coboară uşor prin pădure. Este o potecă nemarcată ce 
ocoleşte Fundul Ghedeonului, pe deasupra abrupturilor, 
iese la stîna de pe Piciorul Scurt şi se încheie pe platoul 
Ocolaşului Mic la traseele turistice 19 şi 6. De la Poliţa cu 
Crini, poteca coboară uşor, se desfăşoară pe curbă de nivel 
şi apoi urcă printre cîteva blocuri de stîncă nu prea mari. 
Mergînd pe ea, în aproximativ zece minute vom ieşi în 
poiana de la baza Turnului Răchitiş, la stînca din calcar 
numită Piatra cu Apă, formaţiune izolată printre 
conglomeratele masivului. 


! P, lacomi, “Poliţele cu Crini” din Ceahlău. 

Piatra cu Apă. Acest obiectiv turistic este constituit 
dintr-un bloc masiv de calcar fragmentat de procesele de 
dezagregare, în care există o grotă adîncă de cca 10 m şi 
înaltă de cca 6 m. Uneori e şi apă Pe masivul stîncos creşte 
zadă în amestec cu molid, iar în faţa sa la aproximativ 20 
m, se ridică o stîncă monolit înaltă de cca 8 m numită 
Moşul. În mica poiană din faţa grotei şi a “Moşului” a fost 
amenajat un loc de popas cu o masă şi o bancă din metal. 
Altitudinea la vîrf este de 1532 m. 


De la Piatra cu Apă avem vizibilitate spre grupul 
stîncos numit Detunate, pe la care trece poteca traseului 
nostru, spre Vîrful Ocolaşul Mare (1907 m) şi cabana 
Dochia. Ne deplasăm prin pădure pe poteca turistică şi 
după aproximativ un sfert de oră de mers, întîlnim în 
dreapta, un perete abrupt din conglomerat, ce face parte din 
grupul stîncos Detunatele, apoi urcuşul devine mai dur şi 
apar serpentinele potecii. După prima serpentină, ieşim 
deasupra stîncii abrupte pe la baza căreia am trecut (la cca 
10 m spre dreapta potecii, la extremitatea unui mic platou). 
De aici ni se oferă o privelişte spre Valea Izvorul Muntelui, 
Turnul Răchitiş şi abruptul estic al Ocolaşului Mare. 

Urcăm pe piciorul de munte şi în scurt timp ajungem 
la baza Detunatelor. 


Detunatele. Grup stîncos cu pereți abrupți, stînci 
prăbuşite sub blocurile masive crăpate, pereţi verticali ce se 
ridică amenințători. O prăbuşire impresionantă de mari 
blocuri de stîncă şi ţancurile de unde s-au rupt, deasupra 
potecii urcînd în lungul coastei. Altitudinea în vîrful 
stîncilor este de 1737 m. Legenda spune că Detunatele au 
apărut ca urmare a unui trăsnet, care a lovit stînca şi a 

despicat-o, luînd forma actuală, de unde şi numele ei. Mai 
recent, unii turişti au “identificat” un grup de opt ţancuri ce 
ar reprezenta pe Vrîncioaia şi pe cei şapte feciori. Ştiinţific, 
formațiunile de stînci crăpate de la Detunate se explică prin 
mari variații climatice (temperatură, îngheţ şi dezgheţ ş.a.). 


Urmăm pe cele cîteva serpentine pe care le face în 
urcuş, apoi continuăm să înaintăm printre molizi, jnepeni şi 
tufe de ienupăr. Atenție! Este contraindicat să urmărim 
varianta potecii ce traversează jgheabul cabanei, deoarece 
aceasta ne scoate sub cabană. Vom înainta pe serpentine 
prin pădure pînă vom ieşi în gol alpin, la altitudinea 
cabanei, apoi ne vom deplasa pe curbă de nivel pînă la 
cabana Dochia. De la cabană se deschide o privelişte 
cuprinzătoare pe un sfert de cerc, limitat de Culmea 
Răchitiş cu Detunatele şi Turnul Răchitiş la stînga, şi 
abruptul estic al Ocolaşului Mare şi Turnul lui Budu, la 
dreapta. La cabana Dochia se întîlnesc toate potecile 
turistice care au urcat în zona înaltă a masivului montan. 

Timp de parcurs pe etape: cabana Izvorul Muntelui 
(797 m), O h - Curmătura Lutul Roşu (La Arsuri - 1035 m), 
O h 45' -Piatra cu Apă, 2h - 2h 30" - Detunate, 2h 30 - 3h - 
cabana Dochia (1750 m), 3h - 3h 30. 


22. Cabana Izvorul Muntelui - Curmătura Lutul Roşu - 
Pîrîul Izvorul Alb - Stînca Dochia - Jgheabul cu Hotaru 
- cabana Dochia 
Marcaj: cabana Izvorul Muntelui - Curmătura Lutul Roşu, 
punct albastru; Curmătura Lutul Roşu — Pîrîul Izvorul Alb, 
punct galben; Pîrîul Izvorul Alb — cabana Dochia, triunghi 
albastru. Lungime: 6 km. Diferenţă de nivel: 980 m. Timp 
de parcurs: 3h 30' - 3h. Obiective turistice: Stînca Dochia, 

Vulturul lui Traian, Santinela, Jgheabul cu Hotaru, Cetatea 
de Piatră, Stînca lui Cobal, Faraonul. Caracteristici: traseu 
de acces rapid la cabana Dochia, ceva mai lung decît 
trascul 21, dar care trece pe la numeroase obiective 
turistice; ultima porțiune este mai dificilă iarna. 


Acest traseu de acces spre zona de platou a 
Ceahlăului foloseşte potecile din partea inițială a traseului 
21 şi din partea finală a traseului 2, folosită în trecut, însă 
marcată abia în anul 1975. 

Plecînd de la cabana Izvorul Muntelui, situată la 
confluenţa Pîrîului Maicilor cu Pîrîul Izvorul Muntelui, 
folosim pentru început un drum de pădure, pe care-l 
părăsim urmînd poteca ce se desprinde spre dreapta (nord- 
vest). 'Traversăm în urcuş continuu o viroagă, două 
luminişuri, un fir de vale sec şi ajungem la şoseaua 
modernizată DJ 155F, de la care am plecat, care a făcut 
cîteva serpentine. O traversăm, urcînd pe poteca ce 
pătrunde în pădure. După aproximativ 45 minute de mers 
de la cabană, vom poposi în punctul numit La Arsuri, într-o 
mică poiană dotată cu o masă şi o bancă din metal pentru 
popas. Am întîlnit poteca turistică marcată cu bandă 
albastră a traseelor 3 şi 21, dintre Obcina Chica Baicului 
(în dreapta) şi Culmea Răchitiş (în stînga). 

Urmînd poteca spre dreapta (est) cca 200 m, vom 
ieşi, prin pădure, în Curmătura Lutul Roşu (1015 m), prin 
care trece şoseaua menționată anterior. Din curmătură ne 
vom deplasa pe acest drum, pînă ce se intersectează Pîrîul 
Izvorul Alb (spre nord-vest). Sînt aproximativ 700 m de 
şosea aproape în totalitate asfaltată. Există, pe copacii de la 
marginea pădurii, un marcaj cu punct galben. 

Inainte de Izvorul Alb se desprinde spre dreapta un 

drum forestier care coboară spre satele Izvorul Alb şi Secu 
(drumul se bifurcă la distanţa de peste 1 km), iar pe Valea 
Izvorului Alb se formează spre amonte un alt drum 
forestier. Poiana şi cabana lui Falon, cabană forestieră, este 
situată la 300 m în aval pe pîrtu. La podul din beton peste 
Pîrîul Izvorul Alb întîlnim traseul turistic 2 ce face legătura 
între localitatea cu acelaşi nume şi cabana Dochia. Sîntem 
la altitudihea de 980 m, în apropierea bornei kilometrice 
28. Vom urma în continuare traseul 2 marcat cu triunghi 
albastru şi trecînd de-a lungul pîrîului spre amonte, pe la 
Stînca Dochia, pînă la confluenţa Jgheabului cu Hotaru cu 
Jgheabul Mare, apoi, pe piciorul dintre ele, prin primul 
jgheab, pe lîngă stînca numită Santinela, vom ieşi în 
frumoasa căldare de deasupra jgheahului, numită Cetatea 
de Piatră. În final, vom urca din greu pantele de nord-est 
ale Vîrfului Lespezi (1805 m) şi vom coborî la cabana 
Dochia, unde se întîlnesc cinci poteci turistice marcate 
pornite din toate direcțiile către platoul Ceahlăului. 

Timp de parcurs pe etape: cabana Izvorul Muntelui 
(797 m), O h - Curmătura Lutul Roşu (1015 m), O h 45' - 
Pîrîul Izvorul Alb, 1h - Stînca Dochia, 1h 15' - Jgheabul cu 
Hotaru, 2h 15' - 2h 30, cabana Dochia (1750 m), 3h 30' - 
4h. 


23. Cabana Izvorul Muntelui - La Furcituri - 
Șaua Hamzoaia - Taşca 
Marcaj: punct albastru. Lungime: 1 km. Diferenţă de nivel: 
520 m. Timp de parcurs: 3h 30'. Caracteristici: traseu de 
retragere din masiv, de la cabana Izvorul Muntelui direct 
pe Valea Bicazului; fiind traseul turistic 8 parcurs în sens 
invers se va urmări descrierea detaliată de la acesta. 

De la cabana Izvorul Muntelui, situată la altitudinea 
de 797 m, unde am coborit din zona înaltă a masivului 
montan pe unul din traseele turistice 32 a,. b sau c, vom 
urma şoseaua modernizată pînă în locul numit La Furcituri 
(gura pîrîului cu acelaşi nume). După ce am parcurs 2,5 km 
pe asfalt, continuăm încă aproximativ 0,5 km în amonte pe 
drumul forestier din Valea Furcituri şi înainte de cabana 
forestieră de pe celălalt mal, traversăm pîrîul şi urcăm o 
pantă pronunțată la limita dintre pădurea bătrînă, la stînga, 
şi cea tînără, în dreapta. Traversăm un loc în care pădurea a 
fost tăiată şi prindem poteca marcată ce ne scoate pe 
culmea dintre Vîrful Secuiesc şi Muntele Sima, în Şaua 
Hamzoaia. Sîntem la peste 1000 m altitudine. 

Urmărim pentru scurt timp culmea spre dreapta, o 
părăsim ocolind obîrşia Văii Hamzoaia, acoperită de fineţe, 
copaci şi tufe răzlețe, şi prindem drumul de pe piciorul de 
munte ce separă această vale de Valea Taşca. Urmînd 
creasta piciorului, cumpăna apelor, prin locuri lipsite de 
vegetaţie arborescentă, vom coborî fără probleme în satul 
Taşca, nu înainte de a traversa o pădure de pin. Am avut 
posibilitatea de a privi Valea Bicazului, Fabrica de ciment 
din Taşca şi peste Bicaz, culmile împădurite ale Munţilor 
Tarcău. 

In final, traseul ne scoate peste apa Bicazului şi calea 
ferată tehnologică normală dintre carierele de calcar de la 
Ţepeşeni şi Bicaz, în şoseaua naţională 12C, la 6 km de 
oraşul Bicaz şi 24 km de Lacu floşu (cu trecere prin Cheile 
Bicazului). Sîntem în centrul satului Taşca, localitatea de 
reşedinţă a comunei cu acelaşi nume. 

Timp de parcurs pe etape: cabana Izvorul Muntelui 
(797 m), O h - La Furcituri, 0 h 30' - Şaua Hamzoaia (1015 
m), 2h - satul Taşca (500 m), 3h 30. 

24. Cabana Izvorul Muntelui - Curmătura Lutul Roşu - 
pe DJ 155F - staţiunea turistică Durău 

Marcaj: cabana Izvorul Muntelui - Curmătura Lutul Roşu, 
punct albastru; Curmătura Lutul Roşu - Piciorul Fîntînele, 
pe şoseaua judeţeană; Piciorul Fîntînele - stațiunea Durău, 
bandă rosie. Lungime: 16 km. Diferenţă de nivel: 250 m. 
Timp de parcurs: Sh - 6h. Caracteristici: traseu de legătură 
între cele două principale baze de cazare, pe şoseaua parțial 
modernizată ce ocoleşte zona înaltă la altitudinea de 800- 
1050 m; serpentinele de la cele două extremităţi se 
scurtcircuitează pe poteci turistice. 


De la cabana Izvorul Muntelui urmăm prin pădure 
prima parte a traseului 21, evitînd serpentinele şoselei care 
urcă o diferenţă de nivel de 220 m pînă în Curmătura Lutul 
Roşu (1015 m). Din locul numit La Arsuri, unde s-a sfîrşit 
marcajul cu punct albastru, ne abatem cca 200 m pe potecă 
spre dreapta, pe marcaj bandă albastră, pînă în curmătură. 
Am intersectat traseul turistic 3. 

Ne vom deplasa în continuare pe drumul judeţean în 
coborîre spre albia Pîrîului Izvorul Alb, unde întîlnim 
drumul forestier ce vine de la satele Izvorul Alb şi Secu, 
situate pe malul Lacului Izvorul Muntelui, şi intersectăm 
traseul turistic 2. Şoseaua se desfăşoară aproape pe curbă 
de nivel, aproximativ la altitudinea de 1000 m, traversînd 
două văi afluente ale Izvorului Alb (Piatra Lupilor şi 
Cerebuc) şi trecînd prin şaua care desparte Bîtca Cerebuc 
(1159 m) de culmea care coboară spre nord-est din Piatra 
Lată. Drumul este în curs de asfaltare în unele porțiuni. In 
şaua amintită, şoseaua atinge altitudinea sa maximă (1050 
m), apoi aceasta începe să coboare treptat traversînd văiile 
de la obîrşia Pîrîului Sîrbeni, afluent al următorului pîrîu pe 

care-l traversează, Pîrîul Țiflic. Pe piciorul dintre aceste văi 
se întîlneşte drumul forestier ce vine de la satul Pîrîul 
Mare, de pe malul lacului de acumulare. 

Tot printr-o şa, în poiană, traversăm Obcina 
Țiflicului. În dreapta, vom zări un mic mamelon chiar în 
mijlocul poienii. De aici şoseaua începe să coboare şi 
traversează spre obîrşie valea ce poartă Pîrîul Sasca. După 
ce întîlnim, pe dreapta, un drum forestier ce coboară 2,5 
km în valea amintită, traversăm Piciorul Ponorului, dintre 
pîraiele Sasca şi  Răpciuniţa. Trecem peste Valea 
Răpciuniţa şi intrăm în Poiana Coacăzului, întinsă, prin 
care trece poteca traseului turistic 1, marcată cu triunghi 
albastru. Şoseaua face o mare serpentină la traversarea 
Piciorului Humăriei, ce coboară din Padina Fîntînele. De la 
acest picior de munte şi pînă la capătul ei (în Bistricioara, 
la DN 15), şoseaua este asfaltată şi se desfăşoară în 
cobortre continuă pînă în satul Ceahlău. Vom intersecta 
două văi mai importante, Ursu şi Durăuaş, ambele obîrşii 
ale pîraielor cu acelaşi nume, ce confluează cu Pîrîul Schit 
în localitatea Ceahlău. La traversarea şoselei peste Piciorul 
Fîntînele, ce coboară de la cabana Fîntînele, vom întîlni şi 
poteca traseului turistic 13, dintre Durău şi cabană, marcată 
cu bandă roşie. Vom cobori în stațiune pe acest traseu. 

Timp de parcurs pe etape: Cabana Izvorul Muntelui 
(797 m), O h - Curmătura Lutul Roşu (1015 m), 1h - Pîrîul 
Izvorul Alb (traseul 2), 1h 15' - Poiana Coacăzului (traseul 
1), 4h - Sh - Piciorul Fîntînele (traseul 13), 4h45' - Sh 30 - 
stațiunea Durău (780 m), Sh-6h. 

_ 86. TRASEE PORNIND DE LA CABANA 
FINTINELE 


25. Cabana Fîntînele - Poiana Nicanului - Poiana 
Vesuri - Cascada Duruitoarea 
Marcaj: cabana Fîntînele - Poiana Vesuri, triunghi galben; 


Poiana  Vesuri - Cascada Duruitoarea, cruce roşie. 
Lungime: 4 km. Diferenţă de nivel: 50 m. Timp de parcurs: 
lh45' - 2h. Obiective turistice: Cascada Duruitoarea. 


Caracteristici: drum uşor, de legătură, între traseele tu- 
ristice 1 şi 14 pentru vizitarea cascadei. 


De la cabană, traseul coboară la puternicele izvoare 
de la marginea Poienii Fîntînele, numite în trecutul mai 
îndepărtat “Fîntîna lui Măcărescu", în prezent parțial 
captate, atît pentru cabană, cît şi pentru stațiunea turistică 
Durău. Sîntem la obiîrşia Pîrîului Fîntînii, care îşi poartă 
prin stațiune puţinele ape rămase şi le întregeşte pe cele ale 
Pîrtului Durău. Poteca largă (la început drum de pădure) 
coboară o pantă lină în lungul coastei de sub Padina 
Fîntînele prin pădurea de molid, peste terenul umezit de 
numeroase izvoare. În mai puţin de jumătate de oră 
ajungem la Pîrîul Nican, pe care-l traversăm uşor, deoarece 
are foarte puţină apă şi intrăm în Poiana Nicanului, de 
dimensiuni reduse. Sîntem la altitudinea de 1023 m, la 
partea inferioară a Jgheabului Nicanului, care porneşte 
dintre Vîrful Toaca şi Stînca Panaghia cu direcția nord, 
nord-vest. Din poiană avem vizibilitate doar spre aceste 
două formaţiuni de relief, priveliştea fiind deosebit de 
frumoasă. Jgheabul este accesibil numai turiştilor antrenați, 
care trebuie să depăşească mai multe săritori. 

Din poiană, poteca ne poartă pînă la Poiana Vesuri 

printr-o zona foarte frumoasă, în care pădurea bătrînă este 
presărată cu stînci prăbuşite din munte, acoperite 
superficial cu strat vegetal pe care s-au dezvoltat muşchii şi 
vegetația ierboasă de stîncă. Cunoscuta poiană este 
îmbrățisată de pădurea cu molizi falnici, aşa că nu ne oferă 
vizibilitate în jur. Sîntem la altitudinea de 1195 m. 

In Poiana Vesuri sîntem întîmpinați de marcajul cu 
cruce roşie al traseului 14 dintre stațiunea Durău, Cascada 
Duruitoarea şi cabana Dochia şi de un stîlp indicator de 
direcții, marcaje şi timpi de parcurs. Pentru a ajunge în 
stațiunea Durău folosim poteca ce coboară direct pe un 
picior de munte, spre nord-vest, timp de aproximativ o oră. 
In continuare, urmăm traseul turistic 14, traversînd 
defrişarea din pădure pentru pîrtia de schi, trecem peste 
cîteva mici văi seci, întîlnim traseul 15 marcat cu cruce 
albastră ce vine de la Durău şi împreună cu acesta, urcăm 
uşor în amonte pe malul drept al Pîrîului Rupturi pînă la 
Cascada Duruitoarea. Descrierea completă a acestei 
porțiuni de potecă se face la traseul turistic 14. Cascada 
Duruitoarea este deosebit de spectaculoasă, unii afirmînd 
că "ar fi cea mai frumoasă din ţară”. 

Timp de parcurs pe etape: cabana Fintinele (1220 
m), O h - Poiana Nicanului (1 023 m), Oh30' - Poiana 
Vesuri (1195 m), 0h45' - Cascada Duruitoarea (1250 m), 
1h45' - 2h. 

Unii numesc acest traseu “Poteca Nicanului". Acest 
traseu ar putea face parte dintr-un traseu în circuit foarte 
frumos prin combinarea traseelor turistice 1,25 şi 14, astfel: 
cabana Dochia (1750 m), O h - Stînca Panaghia - Piatra 
Lată, 1h - cabana Fîntînele (1220 m), 2h - Poiana Vesuri 
(1195 m), 2h45' - Cascada Duruitoarea (1250 m), 4h - 
Poliţa cu Ariniş (1555 m), Sh 30' - cabana Dochia, 6h - 6h 

30. Începutul traseului ar putea fi şi la cabana Fîntînele. 


26. Cabana Fîntînele - Stînca Panaghia - sub 
Vîrful Toaca - cabana Dochia 
Marcaj: bandă roşie. Lungime: 4,5 km. Diferenţă de nivel: 
630 m. Timp de parcurs: 2h. Obiective turistice: Căciula 
Dorobanţului, Stînca Panaghia, Vîrful Toaca. 
Caracteristici: traseu de legătură între cele două cabane de 
altitudine din masiv, accesibil tot timpul anului. 


Din spatele cabanei, traseul urcă pantele de vest ale 
Padinei Fîntînele, fără a atinge Bîtca Fîntînele (1511 m), 
iese în Curmătura Piatra Lată, trece pe rînd pe lîngă 
Căciula Dorobanţului, pe la baza stîncii Panaghia şi pe sub 
Vîrful Toaca (1900 m), spre stînga şi dreapta formîndu-se 
cîteva din cunoscutele jgheaburi (jigăuri) ale Ceahlăului. 
Poteca, urcată pe platou, depăşeşte cabana care adăposteşte 
complexul social al meteorologilor - ce activează la stația 
meteo Ceahlău-Toaca, situată pe vîrf, apoi Vîrful Lespezi 
(1805 m) care şi-a luat numele de la plăcile de gresie 
(încastrate în conglomerat) din care este format, coborînd 
în spatele cabanei Dochia. 

Pe întreaga porțiune dintre cele două cabane de 
înălțime ale masivului montan, traseul turistic este 
prezentat pe larg la traseul 1. Sîntem la marginea de est a 
platoului Ceahlăului, la altitutudinea de 1750 m, la cea mai 
veche cabană din masiv, unde putem constata că, aşa cum 
în timpul Imperiului Roman se spunea “toate drumurile duc 
la Roma", prin similitudine, putem afirma că “toate 
drumurile duc la Dochia". 

Timp de parcurs pe etape: cabana Fîntînele (1220 
m), O h - Piatra Lată, 1h - cabana Dochia (1750 m), 2h. 

27. Cabana Fîntînele - staţiunea Durău 
Marcaj: bandă roşie. Lungime: 2 km. Diferenţă de nivel: 
440 m. Timp parcurs: 45' - 1h. Obiective turistice: 
stațiunea turistică Durău, mănăstirea Durău. Caracteristici: 
traseu uşor în coborîş, de retragere de la cabana Fîntînele 
prin stațiunea Durău. 


Traseul turistic urmăreşte, în sens invers, prima parte 
a traseului 13, unde se poate găsi şi descrierea completă. 
De la cabana Fîntînele, părăsim poiana şi ne angajăm într-o 
cobortre pronunţată pe un picior de munte, la început 
poteca fiind în serpentine. Curînd panta se domoleşte şi 
traversăm şoseaua de legătură dintre Izvorul Muntelui şi 
Durău, urmăm poteca largă dintre Pîrîul Fîntînii şi Pîrîul 
Nican, intrînd în staţiunea turistică Durău pe lîngă hotelul 
cu acelaşi nume. 

Din staţiune există curse ITA de călători spre Piatra 
Neamţ, şi Borsec, toate trecînd prin localitățile Ceahlău şi 
Bistricioara. 


28. Cabana Fîntînele - Piciorul Humăriei - satul 
Ceahlău 
Marcaj: triunghi albastru. Lungime: 5,5 km. Diferenţă de 
nivel: 700 m. Timp de parcurs: 2h. Obiective turistice: 
Lacul Izvorul Muntelui. Caracteristici: traseu uşor în 
coborîş, de retragere de la cabana Fîntînele prin localitatea 
Ceahlău la şosea sau debarcader. 


Traseul turistic urmăreşte, în sens invers, prima parte 

a traseului 1. 
Din spatele cabanei Fîntînele coborîm pe Padina 

Fîntînele şi, după ce am ieşit pe coama piciorului de munte 
care se formează şi am întîlnit un drum de exploatare, 
panta se accentuează. Străbatem fineţele de pe Piciorul 
Humăriei, pătrundem în Poiana Coacăzului părăsind spre 
dreapta piciorul de munte şi coborim la şoseaua, 
nemodernizată înca în această porțiune, dintre Durău 
(Ceahlău) şi Izvorul Muntelui. Se deschide o privelişte 
largă spre zona de nord-est a Munţilor Ceahlău, cu Valea 
Bistriţei şi Lacul Izvorul Muntelui. 

Ne angajăm în coborîre prin pădure, traversînd 
cîteva poieni cu fîneţe împrejmuite cu gard, urmînd pantele 
de est ale Piciorului Humariei, spre dreapta conturîndu-se 
din ce în ce mai bine valea Pîrîului Răpciuniţa. Poteca pe 
care ne deplasam se transformă în drum de pădure, copacii 
se răresc şi printre fineţe, ieşim din nou pe piciorul de 
munte, coborînd o pantă mai accentuată pînă în satul 
Ceahlău. Sîntem la cîteva sute de metri de centrul localității 
sau de debarcaderul Ceahlău de pe malul lacului de 
acumulare. 

Timp de parcurs pe etape: cabana Fintinele (1220 
m), O h - Poiana Coacăzului (DJ 155F), O h 45' - satul 
Ceahlău (520 m), - 2h. 


8.7. TRASEE CU PUNCT DE PLECARE 
CABANA DOCHIA 


29. Cabana Dochia - staţiunea turistică Durău 


Pentru a ajunge în stațiunea Durău se pot folosi cinci 
variante (a) pe la Cascada Duruitoarea şi Poiana Vesuri; (b) 
pe la Cascada Duruitoarea şi pe Pîrîul Rupturi; (c) pe la 
Curmătura La Scaune şi pe Pîrîul lui Martin; (d) pe la 

Curmătura La Scaune şi pe Pîrîul Slatina şi (e) pe la cabana 
Fintinele. 


29a. Cabana Dochia - Curmătura Piciorului Şchiop - 
Polita cu Ariniş - Poiana Scăiuşului - Cascada 
Duruitoarea - Poiana Vesuri - staţiunea Durău 

Marcaj: cruce roşie. Lungime: 6,5 km. Diferenţă de nivel: 
1020 m. Timp de parcurs: 3h 30'. Obiective turistice: 
Piatra Lăcrămată, Poliţa cu Ariniş, Cascada Duruitoarea, 
stațiunea turistică Durău. Caracteristici: traseul turistic 1 în 
sens invers. Între Poliţa cu Ariniş şi Cascada Duruitoarea 
este interzis iarna. 


De la cabana Dochia, unde se adună principalele 
poteci turistice de acces de pe Ceahlău, traversăm lateral 
Bîtca lui Ghedeon, pe lîngă Piatra Lăcrămată, pînă în 
Curmătura Piciorului $chiop (1765 m). De aici poteca 
marcată cu bandă albastră trece, spre stînga, în Valea 
Bistrei, iar noi vom coborî pe poteca marcată cu cruce 
roşie, spre dreapta. Trecem pe lîngă o stînă de altitudine, 
părăsind platoul şi intrăm în pădurea rară. Sîntem pe Poliţa 
cu Ariniş pe care o vom urma coborînd pe un mic picior de 
munte pînă în Poiana Scăiuşului. Am traversat şi Jgheabul 
Scăiuşului. 

Poteca coboară pe un alt picior, traversăm Pîrîul 
Rupturi pe malul său drept şi după aproximativ 200-300 m 
ieşim deasupra rupturii de albie care a produs cascada 
începînd a coborî o pantă abruptă în serpentinele potecii 
amenajate cu balustrade. La Cascada Duruitoarea găsim un 
loc de popas şi un chioşc alimentar, cu cîteva mese şi 
bănci, care funcţionează în sezonul estival ca anexă a 
cabanei Fîntînele. De la cascadă se despart două marcaje 

turistice: cu cruce roşie (traseul nostru) şi cu cruce albastră 
(traseul 29b). 

Poteca traseului părăseşte perpendicular firul Văii 
Rupturi, desfăşurîndu-se aproape pe curbă de nivel, 
strecurîndu-se uneori printre blocuri de piatră îmbrăcate în 
muşchi şi vegetaţie ierboasă şi traversînd cîteva mici fire 
de vale. Depăşim pîrtia de schi la limita ei superioară şi 
coborîm în Poiana Vesuri. O potecă se desprinde din 
poiană spre cabana Fîntînele (marcaj triunghi galben). Pe 
ultima porțiune a traseului coborîm prin pădure pe un 
picior de munte, traversăm şoseaua asfaltată dintre Izvorul 
Muntelui şi Durău, intrăm în Poiana Cailor şi imediat, în 
stațiunea turistica Durău. 


29b. Cabana Dochia - Curmătura Piciorului Şchiop - 
Polita cu Ariniş - Poiana Scăiuşului - Cascada 
Duruitoarea - Pîrîul Rupturi - staţiunea Durău 

Marcaj: cabana Dochia - Cascada Duruitoarea, cruce roşie; 
Cascada Duruitoarea - staţiunea Durău, cruce albastă. 
Lungime: 6,5 km Diferenţă de nivel: 1040 m. Timp de 
parcurs: 3h 30'. Obiective turistice: Piatra Lăcrămată, 
Poliţa cu Ariniş, Cascada Duruitoarea, staţiunea turistică 
Durău. Caracteristici: traseul turistic 15 în sens invers; 
între Poliţa cu Ariniş şi Cascada Duruitoarea este interzis 
iarna. Între cabana Dochia şi Cascada Duruitoarea traseul 
este comun cu 29a (vezi descrierea anterioară). 


Coborîm pe poteca ce urmăreşte malul drept al 
Pîrtului Rupturi şi continuăm pe drumul forestier de pe 
acelaşi mal pînă la o mare serpentină a acestuia. Părăsind 
drumul vom continua deplasarea în cobortre pe poteca de 
pe Piciorul Poienii pînă în şoseaua judeţeană modernizată, 

apoi cca 200 m pe aceasta, spre dreapta, şi coborîm din nou 
în şosea intrînd în stațiunea turistică Durău prin faţa 
bufetului Brînduşa şi a celor 16 căsuțe folosite pentru 
cazarea drumeților. 


29c. Cabana Dochia - Curmătura Piciorului Şchiop - 
Șaua La Pălărie - Curmătura Stănile - Curmătura La 
Scaune - Pîrîul lui Martin - Pîrîul Slatina - staţiunea 
Durău 

Marcaj: cabana Dochia - Curmătura La Scaune, bandă 
albastră; Curmătura La Scaune - Pîrîul lui Martin - 
confluenţa pîraielor Durău şi Slatina, punct roşu; Pîrîul 
Schit - stațiunea Durău, pe şosea. Inngime: 13 km. 
Diferenţă de nivel: 1100m. Timp de parcurs: 4h 30. 
Obiective turistice: Piatra Lăcrămată, Jgheabul lui Vodă, 
Gardul Stănilelor, Abruptul Ocolaşului Mare, staţiunea 
turistică şi mănăstirea Durău. Caracteristici: traseul turistic 
16 în sens invers. 


De la cabana Dochia urmăm poteca de pe platou, 
marcată cu bandă albastră şi cruce roşie, care traversează 
lateral prin dreapta Bîtca lui Ghedeon, trece pe lîngă Piatra 
Lăcrămată şi iese în Curmătura Piciorului Şchiop (1765 
m), unde cele două marcaje se despart. Coborîm în 
Jgheabul lui Vodă, traversîndu-l în partea lui superioară şi 
ieşim în Şaua La Pălărie pe Crestătura Pălăriei. De aici se 
deschide o privelişte deosebit de frumoasă spre zonele de 
vest şi sud ale Munţilor Ceahlău, iar în depărtare spre 
munții Bistriţei, Căliman, Giurgeului, Hăşmaş şi Tarcău. 
Demne de reţinut sînt, din Ceahlău, Gardul Stănilelor şi 
Abruptul Ocolaşului Mare. 

Coborîm prin pădurea presărată cu stînci în poiana 

cu stîna Schitenilor, apoi în Curmătura Stănile (1405 m) şi 
apoi, în Curmătura La Scaune (1247 m). În poiana din 
curmătură întîlnim drumul comunal nemodernizat ce face 
legătura între localitățile Telec, pe Pîrîul Biştra şi Ceahlău, 
pe Piciorul Schit. Acest drum îl vom folosi, după ce urmăm 
poteca ce evită serpentinele sale, în lungul Pîrîului lui 
Martin şi al Pîrîului Slatina pînă la extremitatea de sud 
(amonte) a satului Ceahlău. In final, vom urca 2 km pe 
şoseaua judeţeană asfaltată pînă în frumoasa staţiune 
turistică Durău. 


29d. Cabana Dochia - Curmătura Piciorului Şchiop - 
Șaua La Pălărie -Curmătura Stănile - Curmătura La 
Scaune - Obcina Lacurilor - Pîrîul Slatina - staţiunea 
Durău. 

Marcaj: cabana Dochia - Curmătura La Scaune, bandă 
albastră; Curmătura La Scaune - Pîrîul Slatina - confluența 
pîraielor Durău şi Slatina, cruce albastră; Pîrîul Schit - 
stațiunea Durău, pe şosea. Lungime: 15 km. Diferenţă de 
nivel: 1100 m. Timp de parcurs: Sh - Sh 30. Obiective 
turistice: Piatra Lăcrămată, Jgheabul lui Vodă, Gardul 
Stănilelor, Abruptul Ocolaşului Mare, stațiunea turistică şi 
mănăstirea Durău. Caracteristici: traseul turistic 17 în sens 
invers; este mai puţin circulat. Între cabana Dochia şi 
Curmătura La Scaune traseul este comun cu 29c, descris 
mai sus. 


Din Curmătura La Scaune (1247 m) urcăm Vîrful 
Strungile (1318 m), poteca nefiind încă marcată, urmînd în 
continuare pe culmea Obcinei Lacurilor. Trecem pe la o 
stînă, chiar în potecă şi pe creastă, intrînd în poiana de pe 
vîrful dominant cu cota 1311 m. Dupa cca 300 m întîlnim o 

defrişare (un funicular pentru transportul buştenilor tăiați în 
padure) care traversează perpendicular creasta. Traseul 
continuă spre dreapta fiind, marcat cu cruce albastră. In 
continuare, pe culmea Obcinei Tablei, poteca marcată cu 
bandă albastră ne poate purta spre Munţii Hăsmas sau, prin 
abatere spre dreapta (marcaj triunghi roşu), la satul Pintic. 
Vom cobori în Valea Slatina la capătul drumului forestier 
care ne va purta pînă la şoseaua judeţeană asfaltată dintre 
Durău şi Ceahlău. Urcăm 2 km pe această şosea şi intrăm 
în stațiunea turistică Durău, capătul traseului nostru. 


30. Cabana Dochia - Panaghia - Piatra Lată - cabana 
Fîntînele - staţiunea Durău (la DJ 155F) 

Marcaj: bandă roşie. Lungime: 7 km. Diferenţă de nivel: 
1070 m. Timp de parcurs: 2h 30' - 3h. Obiective turistice: 
Vîrful Toaca,  Stînca  Panaghia, Castelul,  Căciula 
Dorobanţului, staţiunea turistică şi mănăstirea Durău. 
Caracteristici: traseele turistice 1 (pînă la cabana Fîntînele) 
şi 13 în continuare, în sens invers. 


De la cabana Dochia urcăm pe lîngă Vîrful Lespezi 
(1805 m), coborîm în şaua dintre acesta şi piramida 
Vîrfului Toaca (1900 m), pe la cabana îmbrăcată în draniţă 
a meteorologilor, intrăm în pădure şi trecem pe la obîrşia 
Jgheabului Mare şi pe la baza Stâncii Panaghia, despre care 
circulă o frumoasă legendă. Intrăm pe creastă, şi ajungem 
pe Piatra Lată, lîngă Căciula Dorobanţului. Coborîm prin 
pădure o pantă lină pe versantul de vest al Padinei Fîntînele 
ieşind în poiana de pe piciorul pe care este edificată cabana 
Fîntînele. De aici avem o frumoasă priveliste spre stațiunea 
Durău, Valea Schit şi zona înaltă cu Toaca şi Panaghia, iar 
în depărtare munții Bistriţei, Giurgeului şi Hăşmaş. 

Cobortrea diferenţei de nivel de peste 400 m pînă în 
stațiunea turistică Durău se face pe Piciorul Fîntînele, 
traversînd şoseaua județeană modernizată dintre Izvorul 
Muntelui şi Durău, printre Pîrîul Fîntînu şi Pîrîul 
Nicanului. Intrăm în frumoasa staţiune pe lînga cea mai 
mare bază de cazare din staţiune, hotelul Durău. 


31. Cabana Dochia - satul Izvorul Alb 


In localitatea Izvorul Alb, de pe malul Lacului 
Izvorul Muntelui, putem ajunge pe două trasee turistice 
diferite: (a) pe la Stînca Dochia şi pe Valea Izvorului Alb şi 
(b) pe la Curmătura Lutul Roşu şi pe Obcina Chica 
Baicului. 


3la. Cabana Dochia - Jgheabul cu Hotaru - Stînca 
Dochia - cabana lui Falon - Pîrîul Izvorul Alb - satul 
Izvorul Alb (debarcader). 

Marcaj: triunghi albastru. Lungime: 13 km. Diferenţă de 
nivel: 1290 m. Timp de parcurs: 4h 30' - Sh. Obiective 
turistice: Stînca lui Cobal, Faraonul, Poliţele cu Hotaru, 
Cetatea de Piatră, Jgheabul cu Hotaru, Santinela, Vulturul 
lui Traian, Stînca Dochia, Lacul Izvorul Muntelui. 
Caracteristici: traseul turistic 2 în sens invers. 


De la cabană Dochia urcăm uşor traversînd platoul 
Detunatelor şi coborîm în serpentine scurte, printre jnepeni, 
spre Poarta de Piatră la extremitatea superioară a 
Jgheabului cu Hotaru. În afară de Vîrful Toaca (1900 m), 
din care coboară un impresionant perete stîncos, Distingem 
spre stînga monoliţii Stînca lui Cobal, în legăturu cu care 
circulă o legendă, Faraonul şi Poliţele cu Hotaru. 

290 


Intrăm în frumosul Jgheab cu Hotaru şi indentificăm 
pe dreapta Santinela, apoi la coborîrea din partea sa 
superioară, Vulturul lui Traian, pe peretele din stînga 
potecii. Coborîm o pantă mai pronunţată prin pădure, ieşim 
la confluenţa Jgheabului cu Hotaru cu Jgheabul Mare, 
traversăm poiana La Izvoare şi poposim la baza Stîncii 
Dochia, despre care circulă cîteva legende. Incă cca 20 
minute ne deplasăm pe malul Pîrîului Izvorul Alb şi 
traversăm DJ 155F (modernizat în această zonă). Coborîm 
pe lîngă cabana lui Falon pe un drum de pădure, pe dreapta 
pîrîului, îl traversăm şi urmăm un drum forestier pînă în 
satul Izvorul Alb. Continuăm a ne deplasa prin localitate 
încă cca 5 km şi ajungem pe malul Lacului Izvorul 
Muntelui, la debarcader. 


31b. Cabana Dochia - Detunatele - Piatra cu Apă - 
Curmătura Lutul Roşu - Obcina Chica Baicului - satele 
Izvorul Alb sau Secu (la debarcader). 

Marcaj: bandă albastră. Lungime: 12 km Diferenţă de 
nivel: 1 240 m. Timp de parcurs: 4h 30' - Sh. Obiective 
turistice: Detunatele, Piatra cu Apă, Moşul, Poliţele cu 
Crini, Lacul Izvorul Muntelui. Caracteristici: traseul 
turistic 3 în sens invers. 


De la cabana Dochia poteca intră în pădure, trece pe 
la baza grupului stîncos numit Detunate, pătrunde în poiana 
de la Piatra cu Apă şi trece pe la Poliţele cu Crini 
(rezervație naturală). Coborîrea devine mai dură pe Culmea 
Răchitiş şi ieşim în mica poiană a locului numit La Arsuri, 
de unde se desprinde, la dreapta, poteca spre cabana 
Izvorul Muntelui, marcată cu punct albastru. După încă 
aproximativ 200 m traversăm şoseaua judeţeană, în 

291 


Curmatura Lutul Roşu şi urcăm pe versantul de vest al 
Bîtcii Chica Baicului. După ce traversăm drumul spre satul 
Secu, poteca urmăreşte culmea Obcinei Chica Baicului, la 
început prin gol de munte apoi prin pădure şi coboară 
direct la debarcaderul Izvorul Alb pe malul Lacului Izvorul 
Muntelui, traversînd drumul de legătură dintre localităţile 
Izvorul Alb şi Secu. Atenţie! O variantă a potecii ne poate 
scoate direct în satul Secu. 


32. Cabana Dochia - cabana Izvorul Muntelui 


Cobortrea de la cabana Dochia la cabana Izvorul 
Muntelui, pe DJ 155F, se poate face pe trei poteci turistice 
marcate: (a) pe la Stînca Dochia; (b) pe la Piatra cu Apă şi 
(c) pe la Poiana Maicilor. 


32a. Cabana Dochia - Jgheabul cu Hotaru - Stînca 
Dochia - Curmătura Lutul Roşu -cabana Izvorul 
Muntelui. 

Marcaj: cabana Dochia - DJ 155F, triunghi albastru; pe 
şosea pînă în Curmătura Lutul Roşu, punct galben; 
Curmătura Lutul Roşu - La Arsuri (200 m), bandă albastră; 
La Arsuri - cabana Izvorul Muntelui, punct albastru. 
Lungime: 6 km. Diferenţă de nivel: 980 m. Timp de 
parcurs: 3h - 3h 30'. Obiective turistice: Stînca lui Cobal, 
Faraonul, Poliţele cu Hotaru, Cetatea de Piatră, Jgheabul cu 
Hotaru, Santinela, Vulturul lui Traian, Stînca Dochia. 
Caracteristici: traseul turistic 22 în sens invers. 


Între cabana Dochia şi şoseaua judeţeană 155F, 
dintre Izvorul Muntelui şi Ceahlău, mai jos de Stînca 
Dochia traseul este comun cu 31 a, prezentat anterior. In 

continuare, vom urma şoseaua spre dreapta (Izvorul 
Muntelui) pînă în Curmătura Lutul Roşu, apoi cca 200 m 
pe potecă pînă în poiana La Arsuri şi vom coborî spre 
cabana Izvorul Muntelui, aşezată pe aceeasi şosea. Am 
traversat mai Jos şoseaua amintită, care face cîteva 
serpentine între curmătură şi cabană. 


32b. Cabana Dochia - Detunatele - Piatra cu Apă - 
Curmătura Lutul Roşu - cabana Izvorul Muntelui 
Marcaj: cabana Dochia - Curmătura Lutul Roşu, bandă 
albastră; Curmătura Lutul Roşu - cabana Izvorul Muntelui, 
punct albastru. Lungime: 4,5 km. Diferenţă de nivel: 950 
m. Timp de parcurs: 2h 30' - 3h. Obiective turistice: 
Detunatele, Piatra cu Apă, Poliţele cu Crini. Caracteristici: 
traseul turistic 21 în sens invers. 


Între cabana Dochia şi locul numit La Arsuri, cu 200 
m înainte de Curmătura Lutul Roşu - traseul este comun cu 
31b descris anterior. În continuare, coborîm prin pădure, 
traversăm DJ 155F şi poposim la cabana Izvorul Muntelui, 
aşezată pe aceaişi şosea. 


32c. Cabana Dochia - Hornul Ghedeonului - Ocolaşul 
Mic - Poiana Maicilor - cabana Izvorul Muntelui. 

Marcaj: bandă roşie. Lungime: 6 km. Diferenţă de nivel: 
950 m. Timp de parcurs: 3h 30" - 4h. Obiective turistice: 
Hornul Ghedeonului, abruptul de est al Ocolaşului Mare, 
Coloana Dorică, platoul Ocolaşului Mic, Turnul lui Budu, 
Claia lui Miron, Abruptul Ocolaşului Mic, Jgheabul 
Armenilor. Caracteristici: traseul turistic 19 în sens invers. 


De la cabana Dochia ne deplasăm spre sud, trecem 

pe la Piatra Lată din Ghedeon, coborîm în pădure şi 
traversăm Jgheabul Ghedeonului, urmînd poteca ce se 
desfăşoară în urcuş uşor pînă în platoul Ocolaşului Mic. 
Traversăm platoul şi coborîm printre Vîrful Ocolaşul Mic 
şi grupul stîncos numit Turnul lui Budu, pe lîngă Claia lui 
Miron. În legătură cu Turnul lui Budu circulă o legendă. 

Coborîm în continuare pe Piciorul Marcilor, prin 
pădure, pînă în Poiana Maicilor (1326 m). De aici vom 
cobori pînă pe malul stîng al Pîrîului Maicilor, la intrarea 
spre Jgheabul Armenilor, şi un drum de pădure ne va 
scoate la confluenţa pîrîului cu Pîrîul Izvorul Muntelui, la 
şoseaua modernizată 155F, unde este situată cabana Izvorul 
Muntelui. 


33. Cabana Dochia - Hornul Ghedeonului - Ocolaşul 
Mic - Poiana Maicilor - Curmătura Văratec - Vîrful 
Neagra - Pîrîul Neagra Mare - satul Neagra (la DN 12C 
pe Valea Bicazului) 

Marcaj: cruce albastră. Lungime: 13 km. Diferenţă de 
nivel: 1250 m. Timp de parcurs: Sh - Sh 30. Obiective 
turistice:  Hornul  Ghedeonului, abruptul de est al 
Ocolaşului Mare, Coloana Dorică, platoul Ocolaşului Mic, 
Turnul lui Budu, Claia lui Miron, Abruptul Ocolaşului 
Mic, Abruptul de sud al Turnului lui Budu. Caracteristici: 
traseul turistic 6 în sens invers. 


Între cabana Dochia şi Poiana Muidlor (1326 m) 
traseul este comun cu traseul 32 c, descris anterior. Din 
Poiana Maicilor poteca continuă aproape pe curbă de nivel 
în Curmătura Văratec (1335 m), apoi vom coborî pe lîngă 
vîrful cu acelaşi nume, intrînd în pădure şi urmînd culmea 
ce ne poartă, prin vîrful Neagra (1138 m), pînă în drumul 

forestier de pe Valea Neagra Mare, şi în continuare pe 
Pîrîul Neagra, pînă în satul Neagra în Valea Bicazului. 


34. Cabana Dochia - Curmătura Piciorului Şchiop - 
Șaua La Pălărie - Curmătura Stănile - Curmătura La 
Scaune -Pîrîul Bistra - satul Telec - satul Bicazul 
Ardelean (la DN 12C pe Valea Bicazului) 

Marcaj: bandă albastră. Lungime: 19,5 km. Diferenţă de 
nivel: 1225 m. Timp de parcurs: Sh - Sh 30. Obiective 
turistice: Piatra Lăcrămată, Jgheabul lui Vodă, Gardul 
Stănilelor, Abruptul Ocblaşului Mare, cheile şi cascadele 
Bistrei Mari, colecția etnografică din Pîrîul Caprei. 
Caracteristici: traseul turistic 5 în sens invers. 


Între cabana Dochia şi Curmătura La Scaune traseul 
este comun cu 29c. Din Curmătura La Scaune (1247 m) 
coborîm spre firul Vău Bistra Mare, evitînd serpentinele pe 
care le face drumul pe Piciorul cu Strungile şi ieşim în 
locul unde drumul traversează pîrîul şi începe drumul 
forestier pe care am putea să ne abatem spre cheile şi 
cascadele Bistrei Mari. In continuare, vom coborî pe 
drumul amintit care urmăreşte Pîrîul Bistra Mare, după 
confluenţa cu Bistra Mică, numit Pîrîul Bistra pînă în satul 
Telec. De aici, pe şosea nemodernizată mai avem 
aproximativ 4,5 km pînă în Bicazul Ardelean la DN 12C. 
Am mers pe limita de vest a Munţilor Ceahlău. 


35. Cabana Dochia - Curmătura Piciorului Şchiop - 

Șaua La Pălărie - Curmătura Stănile - Curmătura La 

Scaune - Bîtca Savului - satul Pintic (la DN 15 pe valea 

Bistricioarei) 

Marcaj: cabana Dochia - Curmătura La Scaune, bandă 

albastră; Curmătura La Scaune - pe Obcina Lacurilor, 
cruce albastră; pe Obcina Tablei, bandă albastră; Obcina 
Tablei - satul Pintic, triunghi roşu. Lungime: 13,5 km. 
Diferenţă de nivel: 1120 m. Timp parcurs: Sh - Sh 30. 
Obiective turistice: Piatra Lăcrămată, Jgheabul lui Vodă, 
Gardul Stănilelor, Abruptul Ocolaşului Mare. 
Caracteristici traseul turistic 10 în sens invers. 


Între cabana Dochia şi Obcina Lacurilor (1311m) 
traseul este comun cu 29 d. Vom continua deplasarea pe 
poteca ce urmăreşte culmea Obcinei Tablei, depăşim Bîtca 
Savului (1 246 m) şi pe un vechi drum forestier, coborîm 
prin văile Paltin şi Tîrşoasa în satul Pintic. 


36. Cabana Dochia - Vîrful Toaca 
Marcaj: pînă la cabana complexului social al stației 
meteorologice, bandă roşie; în continuare nemarcat. 
Lungime: 1,7 km. Diferenţă de nivel: 150 m. Timp de 
parcurs: 45. Caracteristici: traseu de acces pe Virful 
Toaca, folosit numai vara, pe vreme bună. 


De la cabana Dochia urcăm pe lîngă Vîrful Lespezi (1805 
m), pe poteca traseului 1 în sens invers, coborîm într-o şa 
în care se despart cîteva poteci spre platoul Piciorului 
Șchiop şi ajungem la cabana cu două niveluri, îmbrăcată în 
draniţă, a complexului social al staţiei meteorologice. 
Sîntem la altitudinea de 1834 m şi la aproximativ 150 m 
vom găsi scara masivă din lemn folosită de meteorologi 
pentru a urca la stația mteorologică de pe Virful Toaca. 
Pentru a ajunge pe cel de al doilea vîrf ca înălțime 
din cadrul Munţilor Ceahlău, putem folosi poteca ce urcă, 
mai mult pieptiş decît în serpentine, pe lîngă Scăldătoarea 

Vulturilor sau, mai bine, scara din lemn a meteorologilor. 
Aproape toți turiştii sînt tentaţi de a număra treptele, dar 
ajung la rezultate diferite. Noi am numărat 402 de trepte. 
La capătul superior al scării poposim pe o platformă lîngă 
stînca de dimensiuni apreciabile ce marchează Vîrful 
Toaca (1900 m). Pentru a urca diferenţa de nivel de 
aproximativ 60 m sînt necesare 20 minute. La baza 
masivului stîncos este construită clădirea mică a stației 
meteorologice, una dintre cele mai importante din ţară, iar 
alături se ridică antena de radio emisie-recepţie. Dacă 
escaladăm stînca, ceea ce nu este prea greu vom descoperi 
un pilastru din beton (construit în 1965) care materializează 
un punct al reţelei geodezice de stat. 

De pe Vîrful Toaca avem o privelişte completă în tur 
de orizont (fig. 10): spre nord, coada lacului de acumulare 
Izvorul Muntelui şi viaductui peste ei de la Poiana 
Largului; spre nord-est golful pe care îl face lacul la 
vărsarea Pîrîului Hangu, cu localitățile Chiriţeni, Hangu şi 
Grozăveşti care îl mărginesc şi în plan mai apropiat, Turnul 
Sihastrului şi Panaghia; spre-est, satele Buhalniţa şi 
Rugineşti de pe malul stîng al lacului, iar în plan mai 
apropiat satele Izvorul Alb şi Secu, de pe văile cu acelaşi 
nume, şi între ele, prelunga obcină a Baicului; între nord şi 
est, peste lac se întind Munţii Stînişoarei; spre sud-est, 
Culmea Răchitiş, Obcina Horştei, satul Izvorul Muntelui ce 
se întinde în lungul pîrîului cu acelaşi nume şi Muntele 
Sima; spre sud, întreaga zonă de platou şi Vîrful Ocolaşul 
Mare mai înalt decît Toaca cu doar 6,7 m; spre sud-vest, 
Piatra Ciobanului; între sud-est şi sud-vest sînt cuprinşi 
Munţii Tarcău; între sud-vest şi vest, Munţii Hăşmaş; spre 
nord-vest, staţiunea turistică Durău, valea Pîrîului Schit şi 
satul Ceahlău, Obcina Boiştea; între vest şi nord, în afara 

Fig. 10- Privire în tur de orizont din Virful Toaca. 


limitei Munţilor Ceahlău, se desfăşoară Munţii Bistriţei. Şi 
acestea sînt doar cîteva dintre locurile văzute de pe virful 

considerat multă vreme cel mai înalt din masiv. 

Ceahlăul domină împrejurimile şi deseori, cînd 
atmosfera este clară, eventual după ploaie, privirea poate 
pătrunde foarte departe. Putem vedea oraşul Iaşi, Munţii 
Căliman cu Vîrful Pietrosul (2100 m), Munţii Rarău. 
Afirmația ca uneori avem vizibilitate pînă la Marea Neagră 
este hazardantă, sînt aproape 350 km. Dar cele mai 
frumoase privelişti de pe 'Toaca le avem la răsăritul sau 
apusul soarelui. 

Timp de parcurs pe etape: cabana Dochia (1750 m), 
O h - cabana complexului social meteo (1834 m), 0 h 25' - 
Vîrful Toaca (1900m) Oh 45. 


37. Cabana Dochia - Şaua La Pălărie - Brîna Ocolaşului 
Mare - La Pavilion - Jgheabul Lupilor - Vîrful Ocolaşul 
Mare - cabana Dochia 

Marcaj: cabana Dochia - Şaua La Pălărie, bandă albastră; 
Şaua La Pălărie - La Pavilion - cabana Dochia, punct 
albastru. Lungime: 4,5 km. Diferenţă de nivel: 160 m. 
Timp de parcurs: 2h 30. Obiective turistice: Piatra 
Lăcrămată, Gardul Stănilelor, Jgheabul lui Vodă, brîna şi 
abruptul de sud-vest al Ocolaşului Mare, Jgheabul Oilor, 
La Pavilion, abruptul de est al Ocolaşului Mare, Jgheabul 
Lupilor, Vîrful Ocolaşul Mare. Caracteristici: traseu în 
circuit de la cabana Dochia cu urcare pe cel mai înalt vîrf al 
Munţilor Ceahlău, accesibil uşor în sezonul estival, interzis 
pe brîna Ocolaşului Mare şi prin Jgheabul Lupilor pe 
vreme cu ceață, ploaie sau iarna. 


Traseul poate fi parcurs integral de turiştii cantonați 
la cabana Dochia, sau, pe anumite sectoare, ca variante ale 
altor trasee turistice din zona înaltă a Masivului Ceahlău 

(19, 6, 32c, 33). Marcajul cu punct albastru nu este în 
evidența oficială a Federaţiei Române de Turism. 

De la cabana Dochia trecem lateral peste Bîtca lui 
Ghedeon, pe lîngă Piatra Lăcrămată, urmînd poteca 
turistică marcată cu bandă albastră şi cruce roşie. În 
Curmătura Piciorului Şchiop (1765 m) se desprinde, spre 
dreapta, către Cascada Duruitoarea şi staţiunea Durău, 
poteca marcată cu cruce roşie. Sîntem pe platoul 
Ceahlăului, în gol alpin. 

Coborîm în Jgheabul lui Vodă, traversîndu-l. În 
partea sa superioară şi ieşim pe Crestătura Pălăriei, în Şaua 
La Pălărie. De aici avem o spectaculoasă priveliste spre 
abruptul  Gardul Stănilelor care mărgineşte la nord 
Jgheabul lui Vodă (numit cîndva Jgheabul Gardului), spre 
munții Bistriţei, Giurgeului, Căliman, Hăşmaş şi Tarcău, 
spre abruptul de sud-vest al Ocolaşului Mare şi brîna pe 
care se găseşte poteca ce o vom urma. 

Din Şaua La Pălărie părăsim spre stînga poteca 
traseului 5, marcată cu bandă albastră, urmînd o potecă 
firavă ce se continuă aproape pe curbă de nivel, la limita 
dintre pădure şi peretele de stîncă. Poteca de brînă este 
perfect accesibilă pe vreme bună. Trecem, peste un prim 
jgheab, ce poate fi doar coborit spre Bistra Mare, apoi 
traversăm Jgheabul Oilor, care este accesibil în sus spre 
platou pe două variante şi în jos se continuă spre albia 
Bistrei Mari, fiind una dintre obîrşiile sale. De fapt toate 
văile care se formează din abruptul Ocolaşului Mare culeg 
apele spre Bistra Mare, iar cele care iau naştere din 
abruptul Stănilelor colectează apele spre Bistra Mică prin 
Pîrîul Stănile şi Pîrîul Chiliei. De aici avem vizibilitate 
exclentă spre Poiana Bîtca Neagră, noua cabană forestieră 
şi Bîtca Neagră (1398 m), precum şi spre Piatra Sură (1525 

m). 

Marcajul cu punct albastru este rar. Continuam a ne 
deplasa pe poteca de brînă de la baza impresionanților 
pereți verticali ai abruptului de sud-vest al Ocolaşului 
Mare, urcînd uşor, în care au fost deschise mai multe trasee 
alpine. Se pot zări primele pitoane ale fiecărui traseu. În 
ordine în sensul de mers vom descoperi inscripțiile care 
marchează patru trasee, unele au denumiri şi toate sînt 
grupate spre sfîrşitul brînei, înainte de stînca izolată numită 
La Pavilion. La mai puţin de 200 m este traseul numit 
Hornul de Argint, apoi după cca 100 m un grup de alte trei 
trasee alpine, cel din mijloc fiind numit Fisura Impietrită, 
încadrat la 8 m spre stînga şi la 15 m spre dreapta de alte 
două trasee care nu au denumirea menţionată pe perete. 
După ce am depăşit aceste trasee alpine, la mai puţin de 
100 m, se termină brîna şi poteca urcă printre peretele 
vertical ce coboară chiar de la Vîrful Ocolaşul Mare şi 
monolitul La Pavilion. 

Urcăm pe creasta ce marchează cumpăna apelor 
dintre bazinele de recepţie ale pîraielor Bistra şi Izvorul 
Muntelui. Dacă ne abatem cca 200 m din potecă spre 
dreapta, pe un mic platou, vom descoperi sub noi partea 
superioară a Coloanei Dorice. Din creastă coborîm printr- 
un fel de strungă, abruptul de est al Ocolaşului Mare fiind 
fragmentat, la început, în mai multe blocuri stîncoase 
printre care ne strecurăm cu grijă. În această zonă se găsesc 
trei grote, dintre care două - Peştera din Ocolaş şi Avenul 
din Ocolaş - sînt inventariate. Pot fi vizitate doar de turiştii 
pregătiți în acest scop, dotați şi cu materialele tehnice 
necesare. 

Intrarea în Jgheabul Lupilor este marcată de un semn 
(punct albastru). Urcuşul nu este foarte uşpr şi avem de 

depăşit o diferență de nivel de peste 150 m pentru a ieşi în 
platoul superior, la aproximativ 100 m de Vîrful Ocolaşul 
Mare (1906,7 m), cel mai înalt din acest masiv montan. 
Este mai înalt cu 6,7 m decît Vîrful Toaca. In apropiere, 
printr-un mic horn, se coboară la Grota lui Savu (are două 
intrări), cea mai mare din Munţii Ceahlău. 


Grotele şi avenele din Ocolaşul Mare sînt 
accesibile turiştilor pregătiți şi echipați pentru o acțiune 
speologică. Acestea nu sînt foarte mari şi sînt lipsite de 
formaţiuni specifice de peşteră. Cea mai lungă grotă are 
430 m, iar avenul are o denivelare de 62 m. 


La Vîrful Ocolaşul Mare. În vîrf se găseşte 
piramida punctului geodezic. Se deschide o privelişte largă 
şi pitorească în toate direcţiile, iar în jos, spre Poiana 
Stănile, avem o imagine deosebită asupra pădurii de 
conifere. În tur de orizont (fig. 11), putem identifica cu 
uşurinţă: spre nord, cabana Dochia, Vîrful Lespezi (1805 
m) şi Vîrful Toaca (1900 m); spre nord-est, Valea Izvorul 
Alb, Lacul Izvorul Muntelui şi Munţii Stînişoara; spre est, 
valea şi satul Izvorul Muntelui; spre sud-est, capul 
Coloanei Dorice, poteca traseelor 19 şi 6 de la Poiana 
Marcilor şi Munţii Tarcău; spre sud, sud-est, grupul stîncos 
al Turnului lui Budu; spre sud-vest, grupul stîncos Piatra 
Sură şi Munţii Hăşmaş; spre vest Obcina Lacurilor, Obcina 
Tablei şi Munţii Giurgeului. 


Din Vîrful Ocolaşul Mare pînă la cabana Dochia 
vom cobori pe poteca de platou, la est de altitudinea 
maximă a Bîtcii lui Ghedeon, printre micile tufe din golul 
alpin. În perioadele favorabile, cînd fructele s-au copt, se 

găsesc din belşug afine şi merişoare. Poteca tnaseului 
nostru trece pe lîngă cîteva stînci şi face joncţiunea cu 
poteca traseelor 19 şi 6 (marcaj bandă roşie şi cruce 
albastră) la cca 200 m de cabană. 


fi Vf. Ocolaşul Mare 


Fig. 11 - Privire în tur de orizont din Vîrful Ocolaşul 
Mare. 

Pe traseul descris, în sens invers, în cca o jumătate 
de oră, putem ajunge direct la Vîrful Ocolaşul Mare. 

Timp de parcurs pe etape: cabana Dochia (1750 m), 
O h - Curmătura Piciorului Şchiop (1765 m), 0 h 30' - Şaua 
La Pălărie, Oh 45' - La Pavilion," 1h 30' - Vîrful Ocolaşul 
Mare (1907 m), 2h - cabana Dochia, 2h 30. 

Nu sîntem adepţii amenajării turistice a cît mai 
multor poteci din cuprinsul Munţilor Ceahlău, traseele 
turistice marcate existente în prezent fiind, după părera 
noastră, suficiente pentru practicarea turismului. In plus, 
calitatea de rezervaţie naturală a zonei centrale, cu 
potențialul turistic cel mai ridicat, ca şi obligațiile ce ne 
revin pentru protejarea mediului ambiant de “poluarea 
turistică”, ne îndeamnă să fim foarte reținuți în prezentarea 
altor trasee turistice. Totuşi, pentru informarea drumeţilor 
mai pretenţioşi, dar şi mai bine pregătiți (evident şi 
echipați), precum şi a iubitorilor şi protectorilor constanți 
ai naturii, se amintesc cîteva escapade posibile pe trasee 
nemarcate: 

(1) de la Stînca Dochiei prin Jgheabul Mare şi pe sub 
Castelul la Stînca Panaghia (între traseele 2 şi 1); 

(2) de pe Culmea Răchitiş pe deasupra Fundului 
Ghedeonului, Poliţele cu Crini şi pe la stîna de pe Piciorul 
Scurt la platoul Ocolaşului Mic (între traseele 3 şi 19); 

(3) de la cabana Izvorul Muntelui în amonte de pîrtul 
cu acelaşi nume spre Fundul Ghedeonului; 

(4) de pe Piciorul Maicilor prin Jgheabul Armenilor 
în platoul Ocolaşului Mic (o scurtcircuitare a traseului 19); 

(5) din Poiana Maicilor pe Bîtca Popii în locul La 
Furcituri; 

(6) din Poiana Biîtca Neagră prin Valea Chilei şi 
Poiana Piatra Sură în Cheile şi cascadele Stănilelor, cu 

ieşire (dificilă) înapoi în poiana de plecare (din traseul 20); 
(7) de pe Valca Bistrei prin Cheile Bistrei Mari (şi 
cascadă) la Curmătura Stănilelor (între traseele 6 şi 20); 
(8) din Curmătura La Scaune prin Jgheabul lui Vodă 
şi pe sub abruptul Gardul Stănilelor în platou, la 
Curmătuna Piciorului Şchiop. 


9. TRASEE ALPINE. PEŞTERI 


Atragem atenția de la început că practicarea 
alpinismului şi speologiei sportive este recomandată numai 
după o pregătire tehnică şi sportivă corespunzătoare. 
Menţionarea traseelor alpine existente, a zonelor cu 
potenţial alpin şi a peşterilor nu include de la sine şi 
recomandarea de a le folosi. Am considerat util ca într-o 
monografie montană să nu lipsească enumerarea şi 
prezentarea sumară a acestora. 

Existenţa în cadrul masivului montan Ceahlău a unor 
mari abrupturi, a unor spectaculoşi preţi verticali, a unor 
stînci izolate cu pereţii „inaccesibili” i-au determinat pe 
alpinişti să le cucerească, unele printr-o „simplă” căţărare, 
altele cu mijloacele tehnice necesare şi avînd la bază un 
antrenament corespunzător. Aceşti pereți verticali tentanți 
se găsesc în următaarele locuri: Abruptul Ocolaşului Mare, 
pereții Ocolaşului Mic, Fundul Ghedeonului, Piatra Sură, 
Detunate, Piatra Ciobanului, Turnul lui Budu, Panaghia, 
Claia lui Miron, Turnul Sihastrului ş.a, Unii au fost cuceriți 
de cei îndrăzneți, alții, încă nu. 

Deşi, ca aspect morfologic, Masivul Ceahlău are toate 
calitățile necesare pentru practicarea alpinismului, 
materialul din care este constituită stînca, conglomeratul 

specific al acestor munţi, format din elemente cu durități 
diferite, cu diverse grade de alterare la suprafață, îmbinate 
cu un ciment argilo-calcaros, deseori friabil şi detasabil, 
creează mari dificultati alpiniştilor. Intr-un perete cu 
consistenţa  eterogenă,  pitonarea se efectuează cu 
dificultate, fiind necesară o cercetare şi curățire prealabilă a 
locului. 

Numărul total al traselor alpine existente în munţii 
României a crescut spectaculos în ultimii cincizeci de ani, 
ajungînd de la 34 trasee în 1937, la 129 în 1955, 365 în 
1961 şi 625 în 1970). In lucrarea menţionată, apărută în 
anul 1976, sînt amintite 820 trasee, dintre acestea numai 
munții Bucegi şi Piatra Craiului împreună purtînd 57% din 
trasee, iar Munţii Ceahlău doar 1,5%. 

Prima escaladă tehnică reuşită în Munţii Ceahlău a 
avut loc abia în anul 1950, pe Panaghia. Vom prezenta în 
continuare traseele alpine, omologate sau neomologate, 
deschise în cinci zone diferite ale munţilor, fără a avea 
pretenția că nu mai există şi altele, care, probabil, au scăpat 
informării noastre (tabelul 4). 


! W. Kargel, Trasee alpine în Carpaţi, p. 6 

TABELUL 4 


TRASEE ALPINE DIN ZONELE DE ABRUPT ALE 
MUNȚILOR CEAHLĂU 


Zona Denumirea Diferență| Grad de | Premiera 
traseului E în dificultate 


Panaghia |Peretele sudic 
(tr. 1) 
Homul nordic 
(tr. 2) 
Peretele estic 
(tr. 3) 
Faţa sud-vestică 
(tr. 4) 
Turnul |Peretele sudic 
lui Budu |(Andrei Grinţescu) 
Ocolaşul |Hornul Clopoţeilor 
Mare 
Traseul frontal 
Claia lui |Peretele vestic 
Miron 


Armata 


Ocolaşul |3 trasee 
Mic 


100 


80 


100 


90-100 


3A 


3A 


2A 


4 A 


SA 


SA 
3A 


21 august 
1950 
iulie 1953 


aprilie 
1954 
1954 


1956 
1956 
24 august 
1958 


21 iulie 
1973 


Puținele peşteri care au fost descoperite în Munţii 
Ceahlău sînt situate la altitudini, în general, de peste 1400 
m şi nu au lungimi identificate mai mari de 430 m. In anul 


1981 erau inventariate nouă peşteri". 


In continuare, 


! G. Goran, Catalogul sistematic al peşterilor din România. 

prezentăm cîteva date în legătură cu acestea (tabelul 5). 


z TABELUL 5 
PEŞTERI IDENTIFICATE ÎN MUNȚII CEAHLĂU 


Zona | Denumirea | Altitudine | Aliltudine | Lun- Deni- 
peşterii absolută | relativă | gime velare 


Ocolaşul |Grota lui 
Savu 
Peştera din 
Ocolaş 
Avenul din 
Ocolaş 
Avenul de 
Sus 


Avenul de 


Diaclaza cu 
Lumină 

„|Peştera cu 
Gheaţă 
Peşterea 
Groapa cu 
Var 


Peşterile din zonele Ocolaşul Mare şi Detunate se 
găsesc în bazinul hidrografic al Izvorului Muntelui, iar 
celelalte două - în bazinul de recepţie al Pîrîului Schit. În 
apropierea limitei de sud-vest a Munţilor Ceahlău, dar în 

perimetrul Munţilor Hăşmaş, la aproximativ 4 km de 
centrul satului Telec în direcția Tulgheş, este situată 
Peştera Toşorog sau, cum mai este numită, Jgheabul cu 
Gaură. Are lungimea de 100 m, o denivelare de 30 m şi are 
numeroase formaţiuni de peşteră. 

GLOSAR 


Abrupt - Porţiune de teren, perete stîncos, foarte înclinat 

sau vertical (Abruptul Ocolaşului Mare). 

Amonte - Spre originea unui curs de apă sau a unei văi; 

invcrs sensului de curgere; în susul apei. 

Antropic - Datorat acţiunii omului, cu urmări asupra 

reliefului, climei şi vegetației (lacul de acumulare Izvorul 

Muntelui estc antropic) 

Arboret - Porțiunea de pădure caracterizată printr-o 

vegetație omogenă în ceea ce priveşte specia, vîrsta şi 

condiţiile de vegetație; deosebită de pădurea din jur 

(arboretul de larice de la Poliţia cu Crini). 

Arşiţă - Parte a muntelui, de regulă cu păşune sau fîneaţă, 

orientată către soare (Vîrful Arşiţa). 

Aval - Spre vărsarea unui curs de apă; în sensul de curgere; 

în josul apei. 

Bazin hidrografic / de recepţie - Suprafaţa de teren de pe 

care îsi colectează apele un curs de apă şi afluenții săi 

(bazinul hidrografic al Izvorului Alb). 

Bîtcă - Vîrf rotunjit, de dimensiuni reduse, situat pe o 

culme de deal sau de munte (Bîtca Neagră, Biîtca 

Fintinele). 

Bouărie - Locul unde se vărsau, de obicei, pe munte, vitele 

cornute sterpe (junci, viței, vaci sterpe, boi), deoarece acolo 

se îngrăşau şi puteau fi vîndute cu preţ. mare; de regulă, se 

vărsau în grupuri de 120 - 150 boi (La Bouărie). 

Brînă - Pridvor, platformă sau terasă de-a lungul unui 

perete stîncos, în genere înierbat, care încinge ca un brîu 

versantul abrupt (Brîna Ocolaşului Mare). 

Cascadă - Cădere verticală de apă ce se produce în punctul 

în care albia unui curs de apă prezintă o denivelare bruscă 

(Cascada Duruitoarea, Cascada Bistrei Mari). 
Chei - Sector îngust dintr-o vale cu versanţi stîncoşi, înalți 
şi abrupți. Se formează de obicei în roci calcaroase (Cheile 
Bistrei Mari, Cheile Stănilelor). 
Coamă - vezi creastă. 
Coastă - Versant, pantă a unui deal sau munte. 
Conglomerat - Rocă sedimentară, asemănătoare cu un 
bcton rău omogenizat în care fracțiuni mai mari de rocă 
sînt legate printr-un “ciment” constituit dintr-o gresie, 
argilă sau marnă (Conglomeratul de Ceahlău). 
Creastă - Limita superioară a unui masiv muntos 
materializată de versanţi relativ abrupți. 
Crin - denumire locală pentru larice sau zadă (Larix 
decidiia), conifer cu frunza căzătoare. 
Culme - vezi creastă. 
Cumpăna apelor - Linie de separație a două bazine 
hidrografice vecine; coincide cu o creastă sau o coamă şi 
dirijează apele de suprafață în sensuri opuse. 
Curbă de nivel - Linie curbă închisă, rezultată din 
secționarca unei forme de relief cu planuri orizontale 
echidistante. A merge pe curbă de nivel - a merge pe 
versantul unui munte, pe o pantă, fără a urca sau cobori. 
Curmătură - Zonă mai coborită a unei culmi muntoase 
(care separă, de obicei, două văi) prin care, de regulă, trece 
un drum (Curmătura La Scaune, Curmătura Lutul Roşu). 
Debit - Cantitatea de apă (de obicei în m“/secundă) care se 
scurge la un moment dat printr-o secţiune din albia unui 
curs de apă. 
Durău - Pîrîu de munte care curge repede şi zgomotos. 
Endemic - Despre o plantă sau un animal care trăieşte într- 
un areal restrîns, limitat (endemism al Carpaţilor Romaniei 
sau ăl Ceahlăului). 

Falie - Dislocaţie în masa rocilor însoţită de o deplasare pe 

verticală a celor două blocuri formate ce produce o 

denivelare. 

Gol alpin - Zonă caracterizată prin păşuni şi vegetaţie de 

talie foarte mică sau lipsită de vegetaţie, aflată deasupra 

limitei superioare a pădurilor. 

Grohotiş - Acumulare de roci şi fragmente de roci de 

diferite mărimi provenite prin dezagregarea din munte. 

Horn - Spaţiu îngust şi cu înclinație pronunţată între doi 

pereți  stîncoşi ai unui abrupt muntos (Hornul 

Ghedeonului). 

Izvor - Locul de ieşire a apei din pînza de apă subterană 

(Fîntîna Rece). 

Jgheab - Făgaş adînc produs pe versantul stîncos al unui 

munte de acțiunca apelor de ploaic (Jgheabul lui Vodă, 

Jgheabul cu Hotaru). 

Lac de acumulare - Lac artificial, obţinut prin bararea 

albiei unui curs de apă pentru a forma o rezervă importantă 

de apă utilizată în diferite scopuri (Lacul Izvorul 

Muntelui). 

Obcină - Culme muntoasă prelungă şi rotunjită, cu 

altitudini enprinse între 900 şi 1600 m, pe care se ridică, 

din loc în loc, vîrfuri nu prea înalte, unele numite bîtci 

(Obcina Lacurilor, Obcina Piatra Arsă). 

Padină - Poiană cu aspect aproape plan sau uşor scobit, 

mică depresiune, pe culmea unui munte. 

Picior de munte - Partea inferioară a unei culmi secundare 

ce se desprinde dintr-o creastă sau dintr-un vîrf, spre fundul 

unei văi sau depresiuni (Piciorul Şchiop, Piciorul 

Hurnăriei). 

Piramidă geodezică - Piramidă din lemn, metal sau alt 

material, cu patru sau trei picioare, care semnalizează un 

punct geodezic din reţeaua națională de triangulaţie. 
Pîrleaz - Trecere peste gard în mediul rural, făcută din 
scînduri ce se sprijină la capete pe ţăruşi bătuţi în pămînt, 
cu aspect de trepte. 
Plai - Picior de munte acoperit cu vegetaţie ierboasă, puţin 
înclinat, străbătut sau nu de o potecă. 
Plantă endemică - vezi endemic. 
Platou - Formă pozitivă de relief plană (sau puţin înclinată 
sau vălurită) mărginită de versanţi înclinați sau abrupți. 
Poliţă - Echivalent local pentru brînă; vezi brînă (Poliţa cu 
Crini, Poliţa cu Ariniş). 
Răzlogi - Despicături lungi din trunchiul unui copac carc 
se folosesc la construcția gardurilor (înprejmuirilor) în 
mediul rural. 
Relict - Specie de plantă sau animal rămasă dintr-o floră 
sau faună a unei ere geologice anterioare, cunoscută în 
prezent într-o formă identică sau puţin schimbată. 
Salmonide - Familie de peşti răpitori, din care fac parte 
păstrăvul, lipanul, ş.a. care trăiesc în apele de munte (în 
România lostriţa este ocrotită prin lcge). 
Săritoare - Bloc de stîncă înclinat, vertical sau surplombat, 
care întrerupe firul unei văi. 
Surlă - Adăpost sau colibă de formă conică, construit din 
pari de lemn (răzlogi), spijiniți inițial pe patru furci cu 
crăcane fixate la vîrf, o deschizătură laterală, astupată tot 
cu pari, ţine loc de uşă. 
Şa - Porţiune mai coborită a unei culmi sau creste 
muntoase, marcînd punctul de minimă altitudine dintre 
două vîrfuri. Sinonim cu curmătură, dacă este stîncoasă. 
Versant - Malurile unei văi de munte (versantul drept şi 
versantul stîng, în funcţie de sensul de curgere a unui curs 
de apă, din amonte spre aval); feţele unei culmi sau creste 

muntoase. 
Viitură - Creştere substanţială şi bruscă a debitului unui 
curs de apă datorită averselor de ploaie. 

